
Š Zakašnjenje Alefa koje se provlači još od četvrtog broja kulminiralo je 
Š sa devetim brojem i sada iznosi preko dva meseca. Pošto je u pitanju 
Š mesečno izdanje, jasno je da se toliki zaostatak ne može brzo anulirati. U 
3 cilju koliko-toliko hvatanja normalnog ritma odlučili smo da pribegnemo 
3 jednom, ne baš popularnom rešenju — izdavanju dvobroja. Biće to broj 
Š 12—13 i, za razliku od ostalih brojeva, neće sadržati roman u nastavcima, 
Š već jedan kraći roman kompletan. O svemu tome više u narednom broju. 
Š Uvrštavanje Tolkina u Alef izazvaće novu lavinu vaših mišljenja, 
Š verovatno i onih negativnih. Neosporno je da Tolkinov »Gospodar 
Š prstenova«, kao ni »Silmarilion« niti ijedna druga njegova knjiga ni po 
Š kakvim kriterijumima ne potpadaju pod naučnu fantastiku, ali, ako se 
Š sećate, najavili smo povremene manje uplive fantazije, a legenda o 
Š Barenu i Lutieni jedna od najlepših iz čuvenog »Silmariliona«, koji već 
z godinama najavljuju domaći izdavači — najavljuju a ne objavljuju. | dok se 
Š čekanje produzava u nedogled, Alef vas vodi na kratki izlet u fantastični 
3 Tolkinov svet. 

S Uostalom, koliko je sama granica SF-a duboko zakoračila u fantaziju Š 
Z možete videti u priči »Kasandrine fotografije« Lize Goldštajn. Priča je z 
3 nominovana ove godine i za nagrade Hugo i Nebula, dakle, smatra se Š 
Š jednom od najboljih američkih SF priča protekle godine, a koliko je ona Š 
S SF, prosudite sami. Zapravo, onog trenutka, kada je u naučnoj fantastici Š 
Š postala bitnija književna i umetnička strana dela nad SF idejom, klasičan Š 
i SF (tvrdi) počeo je da gubi bitku. | mada je kraj te borbe još daleko, Š 
Š pobednika znamo: naučna fantastika ideja, samim tim SF vezan za Š 
S odredeni vremenski ili društveno-politički period ne može se uspešno Š 
Š nositi sa pravilima koja nalaže vrhunska književnost... Ali zbog toga niko Š 

S ne treba da bude tužan. i 
: Pogledajte malo bolje i rezultate ankete koje donosimo u ovom broju. S 
S Interesovanje publike se sporo (kako je i osobeno za najšire čitalačke Š 
: mase) ali neumoljivo pomera ka zdravijim, savremenijim SF tokovima. ; 
3 Nama je, pre svega, drago što je i Alef savremenik (i na svoj način — Š 


Š učesnik) u velikim promenama svesti jugoslovenskih SF čitalaca koji Š 
S polako shvataju i prihvataju da SF ne pišu dva čoveka na svetu, već čitava Š 
: ekipa dobrih i vrlo dobrih autora. E 
S Boban KNEZEVIC 7 

PISMA 


Ovoga puta, nemamo mnogo vaših 
pisama. Zapravo, pisatna je bilo više nego 
ikad, međutim, zbog dvomesečnog zakaš- 
njenja prethodnog broja Alefa, vaša inte- 
resovanja se svela uglavnom na jedno 
pitanje: Sta je s Alefom, da li će nastaviti 
da izlazi?... Ne treba da brinete o sudbini 
Alefa, njegova budućnost je za sada sigur- 
na. Neizvesno je samo to kada će se us- 
talitiu mesečnom ritmu. Naš plan je da to 
ostvarimo od četrnaestog ili petnaestog 
broja, ali ništa se ne može sa sigurnošću 
tvrditi. U svakom slučaju, idemo dalje... 


Poštovani uredniče, 

Nisam htio da uranim sa javljanjem 
povodom vašeg i našeg »Alefa«. Među- 
tim, sada, kada je izašlo već osam bro- 
jeva, mogu se izneti ocjene, što svakako 
ne znači da ćete stati u razvoju, tj. podiza- 
nju kvaliteta »Alefa«. Kada se pojavio prvi 
broj, pa još sa podnaslovom »SF maga- 
zin«, bio sam u situaciji da se nemalo 
iznenadim (vrlo prijatno, naravno) i da 
konačno odahnem od pesimističke vizije 
razvoja SF-a u Jugoslaviji. »Siriusu« se 
malo što može zamjeriti, ali on ipak nije 
bio dovoljan, mada i sada, kao što ste 
rekli, kaskamo... Veoma sam zadovoljan 
»Alefom«, posebno pričama, mada mi, 
uzgred rečeno, nikako nije jasno zašto ste 
objavili priču »Čovek koji je prodavao 
čarolije«. Svida mi se, ali to nije SF (bajka 
s poukom, šta li?). Magazinski dio je iz- 
vanredan, prikazi filomova su dosta dobri, 
mada ponekad nejasni u preteranom 
sarkazmu, ali su duhoviti i originalni. 
Ilustracijama sam oduševljen, Bob zna 
svoj posao. Zadovoljan sam i prikazima 
knjiga, mada to ne bih mogao reći i za 
Hajnlajnovog »Građanina Galaksije«, ali, 
ukusi se razlikuju. | prije sam čitao Far- 
mera, ali »Idite svojim rasutim telima« je 
neosporno remek-djelo. Toliko o »Alefu«. 
Nastavite tako. Uz to, u prilogu vam 
šaljem tri svoja crteža, a na »lageru« 
imam još popriličnu količinu, pa ako 
budete zadovoljni... 

Drugarski pozdrav, vaš E 

Vujić Željko 
VINKOVCI 


Ponešto od vaših crteža bi moglo da 
prođe, recimo ona glava vanzemaljca 
(robota, kiborga, šta li?), ali poslali ste 
nam braon fotokopiju sa koje se crtež ne 
može dovoljno kvalitetno presnimiti... 
Jedan mali savet: pokušajte manje da 
pretrpavate svoje crteže, ne morate de- 
set ideja stavti na jedna komad papira. 


Poštovani druže uredniče, 

redovan sam čitalac Alefa, što mis- 
lim i ostati bez obzira na inflaciju. Ne 
nameravam vas hvaliti, što u potpunosti 
zaslužujete, već bih vam htio postaviti ne- 
koliko pitanja. 

U sedmom broju Alefa, prilikom re- 
cenzije Polovih knjiga »Pijančeva šetnja« i 
»Anali Hičija«, Miodrag Milovanović je 
pomenuo da »Anali Hičija« predstavljaju 
četvrti deo ciklusa o Robinetu Brodhedu, 
pa me zanima koje su to knjige u kojima 
se nalazi taj junak? z 

Spiljak Mario 
ZAGREB 


Tri prethodna romana sa Robinetom 
Brodhedom su »Kapija«, »S one strane 
plavog obzorija događanja« i » Susret sa 
Hičijima« Sve tri knjige su objavljene u 
ediciji »Kentaur« od 1960, do 1985. 
godine i sem poslednje, ne mogu se više 
naći u knjižarama. 


J. R. R. TOLK 
OF BAREN A 
| LÚTHIEN; ` 
SILMARILLIC 
| Preveo, adaptir 
ilustrovao: Peđ: 


S$ TOLKIN 
XO BERENU 

Medu pripovestima o tuzi i propasti, što dolaze do nas iz tmine onih dana, ima ipak 
nekih u kojima sred naricanja ima radosti a pod senkom smrti svetlosti što istrajava. A 
od tih priča najdivotnije još uvek ušima Vilenjaka zvuči priča o Berenu sinu Barahira, iz 
plemena Beora Starog, Berenu, prapradedi Elronda i Elrosa i pretku kraljeva Numenora 
i njihovih potomaka sve do kralja Aragorna; i Lutieni, kćeri Elve Tingola, jednog od 
trojice prvih Vilin-kraljeva rođenih pod zvezdama, što na poziv Moći sveta povedoše 
svoj narod na krajnji Zapad pre prvog izlaska Sunca i Meseca, i Meliane iz reda Majara. 
Moći što uđoše u Ardu, koju mi Svetom nazivamo na početku Vremena. O njihovim 
životima govori spev Leitian, Raskidanje veza, najduža izuzev jedne, od svih pesama o 
svetu iz starine; ali ovde se ta pripovest priča u manje reči i bez pesme. 

Posle četvrte velike bitke, Dagor Bragolaha, Bitke Iznenadnog plamena, u kojoj 
Morgot razbi Opsadu Angbanda, na Severne zemlje leže senka njegove moći; od Barahir 
što u Bitki Iznenadnog plamena spasi Finroda Felagunda i od njega dobi prsten, ne 
htede pobeći sa visoravni Dortoniona i ostade, sukobljavajući se sa neprijateljem za 
svaku stopu zemlje. Tad Morgot poče progoniti njegove ljude do smrti; a sva šuma 
severnih padina te zemlje malo pomalo pretvori se u oblast takve jezovitosti i mračnih 
vradžbina da čak ni Orki bez preke potrebe u nju nisu zalazili; i prozvaše je Delduvat, i 
Taurnu Fuin, šuma pod — Senkom — noći. Posle velikog požara, drveće koje je tamo 
raslo beše crno i turobno, korenja zamršenog i isprepletanog, što je poput pandži u 
mraku grabilo; a oni što bi tamo zašli oslepeli bi i zalutali, i bili bi zadavljeni ili bi ih u 
ludilo progonile prikaze užasa. Najzad, Barahirov položaj postade tako očajan da žena 
njegova, Emeldira, Ona sa — muškim — srcem (koja bi se rade borila kraj svog muža i 
sina nego bežala) okupi sve preostale žene i decu, i dade oružje onima koji ga htedoše 
nositi; i povede ih u planine iza, i tako oni opasnim stazama, praćeni gubicima i bedom 
stigoše najzad u šume Bretila. Među njima beše i Riana, od majke Tuore, i oca 
Earendila. Ali niko nikada više ne vide muškarce koje ostaviše za sobom. Jer oni behu 
ubijani jedan po jedan, sve dok na kraju samo dvanaest ljudi ne preostade Barahiru. 
Izgnanici bez nade su postali beznadna družina što pobeći nije mogla a predati se nije 
htela, jer im domovi behu uništeni a žene i nejač uhvaćeni, pobijeni ili pobegli. Iz 
Hitluma nisu stizali ni glasi ni pomoć, a Barahir i njegovi behu progonjeni poput divljih 
zveri; i oni se povukoše na goletne visove iznad šume i lutahu među gorskim jezercima, 
kamenitim pustopoljinama i vresištima te oblasti, najdalje od špijuna i čini Morgotovih. 
Postelja im beše vres a krov oblačno nebo. 

Sad, šume Dortoniona su se dizale ka jugu u planinske pustopoljine; a na istoku tih 
visova ležaše jezero.Tarn Aeluin, okruženo divljim vresom, i cela ta zemlja beše 
besputna i neukroćena, jer čak i u danima Dugog mira niko tu nije obitavao. Ali vode 
Tarn Aeluina su bile duboko poštovane jer po danu behu čiste i plave a po noći — 
ogledalo zvezdama; i govorilo se da je sama Meliana osvetila tu vodu u danima davno 
prošlim. Tamo su se Barahir i njegovi izgnanici povukli i tu načinili svoju jazbinu, i 
Morgot je ne mogaše otkriti. Ali glasine o delima Barahira i pratilaca njegovih proširiše 
se nadaleko; i Margot zapovedi Sauronu da ih pronađe i uništi. 

Među drugovima Barahirovim bio je i Gorlim, sin Angrima. Žena nje gova zvala se 
Eilinela, i ljubav njihova beše velika pre nego ih zlo snađe. Jer, vraćajući se iz rata u 
krajini, Gorlim zateče svoju kuću opljačkanu i napuštenu a žene mu nije bilo; da li je 
ubijena ili zarobljena, nije znao. Tada pobeže Barahiru, i od svih njegovih pratilaca on 

nije mrtva. Ponekad bi odlazio sam i potajice, i obilazio svoju kuću koja i dalje stajaše 
među poljima i šumama što nekada behu njegovi; a ovo postade poznato slugama 
Morgotovim. 

U neko doba jeseni on dode u predvečerje, i privlačeći se bliže, ugleda kao što 
mišljaše, svetlo u prozoru; i prilazeći oprezno pogleda unutra. Tamo ugleda Eilinelu, lica 
istrošenog tugom i glađu, i činjaše mu se da čuje njen glas kako nariče da ju je on 
napustio. Ali, još dok je odjekivao njegov glasni krik, svetlo bi oduvano vetrom, vukovi 
zaurlaše a on na ramenima iznenada oseti teške ruke Sauronovih lovaca. Tako Gorlim 
pade u zamku; i odvedoše ga u svoj logor i baciše na muke želeći da saznaju skrovišta 
Barahirova i sve njegove pute. Ali ništa Gorlim ne htede reći. Tada mu obećaše da će 
biti oslobođen i vraćen Eilineli ako popusti; i istrošen bolom, na kraju, žudeći za svojom 
ženom, on bi poljuljan. Tada ga odmah dovedoše u groznu prisutnost Saurona; i Sauron 
reče: »Čujem da bi sada trgovao sa mnom. Kolika je cena tvoja?« 

A Gorlim odgovori da želi da ponovo nade Eilinelu, i da sa njom bude oslobođen; 
jer mišljaše da je i Eilinela zarobljena. 

Tad se Sauron nasmeši, govoreći: »To mala je cena za izdajstvo tako veliko. 
Zasigurno će biti tako. Reci svoje!« 

Sad bi se Gorlim povukao, ali zastrašen i obeshrabren očima Saurona, najmoćnijeg 
sluge Morgotovog, on najzad reče sve što znade. Tad se Sauron nasmeja, i rugajući se 
Gorlimu, otkri mu da je video samo prikazu magijom stvorenu da ga u zamku privuče; 
jer Eilinela beše mrtva. »Pa ipak, ja ću uslišiti molitvu tvoju«, reče Sauron, »i ti ćeš 
Eilineli otići, i službe meni oslobođen bićeš.« Zatim ga surovo umori. 

Tako Barahirovo skrovište bi razotkriveno, i Morgot navuče svoje mreže oko njega; 
i Orki, dolazeći u mirnim časovima pre jutra, iznenadiše Ljude Dortoniona, i pobiše ih 
sve, izuzev jednog. Jer Berena, sina Barahiro vog, otac posla na opasan zadatak da 
špijunira Neprijateljeve pute, i on beše daleko u polju kad je jazbina zauzeta. Ali, dok je 
u šumi spavao zatečen mrakom i u neznanju, usni da ptice lešinarke gusto poput lišća 
sede na golom drveću kraj gorskog jezerceta, a krv im kapaše sa kljunova. Tada Beren u 
snu posta svestan obličja što mu dode preko vode, a to bi prikaza Gorlimova; i ona mu 
govoraše, objavljujuči svoje izdajstvo i smrt, i moljaše ga da požuri i upozori oca. 

Tad se Beren probudi i pojuri kroz noć, i stiže najzad do jazbine odmetnika drugog 
jutra. Ali, dok se primicao, lešinari se digoše sa zemlje i popadaše po stablima joha kraj 
Tarn Aeluina i zagraktaše, rugajući se. 

Tamo Beren pokopa kosti oca svoga i nad njim podiže mogilu od oblih gromada, i 
na kojoj se zakle na osvetu. Stoga je prvo progonio one Orke što mu poklaše oca i 
saplemenike, i po noći im otkri logor kod Rivilovog vrela iznad velikih močvara Sereha, 
severno od Prolaza Siriona, gde se reka Rivil spušta sa Dortoniona i uliva u veliki Sirion. | 
zahvaljujući svojoj šumskoj veštini, on im neviđen blizu vatre priđe. Tamo se njihov 
kapetan hvalio svojim delima i uvis digao šaku Barahirovu, koju je odsekao kao zalog 
Sauronu da su zadatak ispunili; a prsten Felagundov beše na toj šaci. Tad Beren iza 
stene iskoči i kapetana pogubi, i uzimajući šaku i prsten pobeže, štićen sudbinom; jer 
Orki behu malodušni, a strele im nasumične. 


Nakon toga, još je četiri godine Beren i dalje tumarao Dortonionom — hajduk 
usamljeni; al' je postao prijatelj ptica i zveri, i one su mu pomagale i nisu ga izdavale, i 
otada on meso nije jeo niti ubio ijedno živo biće ako nije bilo u službi Morgotovoj. Smrti 

se nije plašio, već samo zarobljeništva a tako hrabar i očajnički spreman na sve izbegao 
je i smrt i lance; i o delima usamljeničke hrabrošti koja počini, šuškalo se celim 
Beleriandom, a priča o njima stiže čak i u skriveni Doriat. Najzad, Morgot uceni njegovu 
glavu cenom ništa manjom od one za glavu Fingona, Visokog kralja Noldora, Visokih 
Vilenjaka što dođoše preko mora za Silmarilima što im ih Morgot ote; ali Orki su pre 
bežali pred glasinama o njegovom dolasku nego što su ga tražili. Zato vojska bi poslana 
protiv njega, pod zapovedništvom Sauronovim; a Sauron dovede vukodlake, neljudske 
zveri naseljene groznim dusima koje je zatočio u njihovim telima. 

Sva ta zemlja sad postade ispunjena zlom, i sve čiste stvari su je napuštale; i Bereh 
bi tako jako pritisnut da je najzad bio prinuden da pobegne iz Dortoniona. U doba zime i 
snegova, on napusti zemlju i grob svog oca, i penjući se na jug, u visoke oblasti 
Gorogorota, Planina Užasa, razabra izdaljine, na jugu, zemlju Doriata. Tu u svom srcu 
odluči da će se spustiti u Skriveno kraljevstvo, gde smrtna noga još nije hodila. 

Strašno beše to njegovo putovanje na jug. Jer, između Ered Gorgonta i severnih 
krajeva Doriata ležaše Dolina užasne smrti, Nan Dungorteb, gde su se sudarale 
Sauronove čini i moć Meliane koja je svojim Pojasom opasivala i štitila Doriat. Okomiti i 
oštri behu ponori i litice Ered Gorgorota, a pod njima vukle su se senke bačene pre 
prvog izlaska meseca. Iza Planina užasa beše divljina Dungorteba, gde su u susretu 
suprotstavljenih moći, jeza i ludilo hodili. Jer, tu je Ungolijanta, prva i najveća od 
čudovišne rase stvorenja tmine, pobegla, i tu neko vreme obitavala tkajući po urvinama 
svoju smrtonosnu pomračinu i tu je i dalje njen ogavni porod — od koga, na kraju, 
Šeloba* beše poslednja — vrebao i pleo nevidljive mreže — zamke za sve živo, i 
čudovišta rođena u dugom mraku pre sunca lutala su tuda, nečujno loveći očima 
mnogim. Hrane u toj posednutoj zemlji ni za Vilenjake ni za Ljude nije bilo, već samo 
smrti. Retke vode, što su se prosipale sa Planina Užasa, behu zagadene i opasne za piće, 
jer bi se srce onog ko bi in okusio ispunilo senkama ludila i beznađa. 

To putovanje se ne smatra najmanjim među velikim delima Berenovim, ali o 
njemu nikome kasnije nije govorio, da mu se užas u um ne bi vratio; i niko ne zna kako 
je put pronašao i tako, stazama kojima se ni Vilenjak ni Čovek nikada nijeusudio da 
kroči, stigao do granica Doriata. | prošao je kroz lavirinte i zamke koje je Meliana 
izatkala oko kraljevstva Tingolovog, baš kao što je ona i predskazala; jer veliki usud 
ležaše na njemu. 

Govori se u spevu Leitian da Beren dođe posrćući u Doriat, siv i pogrbljen kao pod 
mnogim godinama jada i čemera, tako velike su muke puto-vanja bile. Ali lutajući leti 
šumama Neldoreta, naiđe on na Lutienu, kćerku Tingola i Meliane, u doba večeri i 
izlaska meseca, dok je igrala po travi što nikad ne vene na proplancima kraj reke 
Ezgaldin. Tad ga napusti svo sećanje na njegov bol i pade u čaroliju; jer Lutiena beše 
najlepša od sve Dece Iluvatarove. Plavo odelo njeno beše poput nebesa nenaruženih 
oblacima, ali njene oči behu sive poput ozvezdane večeri; njena halja beše izvezena 
zlatnim cvetovima, al joj kosa beše tamna poput senki sumraka. Poput svetlosti na lišću 
drveća, poput glasa čistih voda, poput zvezda iznad magli sveta, takva beše njena slava i 
zanosnost; a na licu joj beše sjajna svetlost. 

Ali ona mu nestade pred očima; a on postade nem, poput nekog vezanog činima, i 
dugo lutaše šumom, divalj i oprezan poput zveri, u potrazi za njom. U srcu svom zvao ju 
je Tinuviel, što označava Slavuja, kći sumraka, na jeziku Sivih Vilenjaka, jer drugo ime za 

nju nije znao. I viđao ju je iz daljine poput lišća na vetrovima jeseni, a zimi kao zvezdu 
na brdu, ali lanci behu ha udovima njegovim. 


Dođe vreme, jedanput, pred zoru, na prvi dan proleća, a Lutiena igraše na zelenom 
brdašču; i iznenada, poče da peva. Strasna i ganutljiva bila je njena pesma, poput 
pesme ševe što se diže sa kapija noći i izliva svoj glas među umiruće zvezde gledajući 
sunce iza zidova sveta; a pesma Lutienina rastoči zimske stege, i smrznute vode 
progovoriše, a ćveće je iskakalo iz hladne zemlje, na mestima kuda su njena stopala 
stupala. 


Tada čini tišine spadoše sa Berena, i on je zazva, uzvikujući Tinuviel; a šuma 
ponavljaše to ime. Tad ona stade u čudu, i ne bežaše više, i Beren dođe k njoj. Ali, dok 
ga je gledala, usud je zgrabi i ona ga zavole; ipak, ona mu iskliznu iz ruku i nestade mu 
pred pogledom baš dok je zora rudila. Tada Beren leže na zemlju bez svesti, poput 
nekog pogubljenog istovremeno blaženstvom i patnjom; i pade u san kao da je to ambis 
seni, i budeći se beše hladan poput kamena, a srce mu bi jalovo i napušteno. I lutajući u 
duhu, grabio je poput nekog pogodenog iznenadnim slepilom što pokušava rukama da 
zgrabi nestalu svetlost. Tako je počeo sa plaćanjem u teškom bolu za sudbinu koja mu 
je dodeljena; a u njegovu sudbinu i Lutiena je bila uhvaćena, i mada besmrtna, podelila 
je s njim njegovu smrtnost, i pošto je bila slobodna primila je njegov lanac; i njen bol 
beše veći nego što je spoznao iko među narodima Eldalie (Visokim Vilenjacima 
Svetlosti). 

Uprkos njegovoj obeznanjenosti, ona mu se vratila, tamo gde on seđaše u tami, i 
nekada davno, u Skrivenom kraljevstvu, ona položi svoje ruke u njegove. Otada mu je 
često dolazila i oni u potaji hodiše šumom Zajedno od proleća do leta; i nijedno od Dece 
Iluvatarove ne imade takvu sreću, mada im vreme beše kratko. 

Ali Daeron, minstrel, takode voljaše Lutienu, i on potajno vide njene susrete sa 
Berenom, i izdade ih Tingolu. Tad Kralj bi ispunjen gnevom, jer Lutienu on ljubljaše više 
od svih ostalih i postavljaše je iznad svih Vilin—prinčeva, dok smrtne Ljude nije čak ni u 
službu uzimao. Zbog toga je sa tugom i iznenadenjem ogromnim zborio Lutieni; ali ona 
ne htede ništa otkriti, sve dok joj se ne zakle da Berena neće ni ubiti nit u tamnicu 
baciti. Ali posla sluge da ga uhvate i kao nekog zlotvora dovedu u dvorane Menegrota, 
što znači Hiljadu pećina; jer tu Naugrim-patuljci i Sindar—vilenjaci Zajedno otelotvoriše 
Melianine vizije i prikaze čuda i krasota Valinora, s one strane Mora, stvarajući 
najvelebnije obitavalište ma kog kralja što stolovaše s ove strane Mora. Ali ih Lutiena 
predupredi i pred presto Tingolov sama izvede Berena poput nekog počasnog gosta. 

Tada Tingol gledaše Berena sa prezirom i ljutnjom; ali Meliana je ću-tala. »Koji si 
ti,« reče Kralj, »što dođe ovde poput lopova, i nepozvan se usuđuješ da priđeš mom 
prestolu?« 

Ali Beren, ispunjen strahopoštovanjem, jer sjaj i divota Menegrota i veličan- 
stvenost Tingolova behu vrlo veliki, ne odgovori ništa. Zbog toga progovori Lutiena, i 
reče: »On je Beren sin Barahira, gospodar Ljudi, moćni neprijatelj Morgotov, o čijim 
delima priča postala je pesma čak i među Vilenjacima.« 

»Nek Beren govori!« reče Tingol. »Šta bi ti ovde, nesrećni smrtniče, i iz kog razloga 
ti napusti sopstvenu zemlju i uđe u ovu, koja je zabranjena takvim poput tebe? Možeš li 
prikazati razlog zašto se moja moć ne bi na tebe obrušila teškom kaznom zbog tvoje 

drskosti i ludosti?« 

Tad Beren, dižući pogled, ugleda oči Lutienine i, takođe, lice Meliane; i izgledaše 
mu da su mu reči u usta stavljene. Strah ga napusti, i ponos najstarije kuće Ljudi mu se 
povrati, i on reče: »Moja sudba, o Kralju, dovede me ovde, kroz opasnosti na koje bi se 
malo ko, čak i među Vilenjacima, usudio. | ovde pronađoh ono što zaista ne tražih, ali 
što nadoh, posedovaću zauvek. Jer to je iznad sveg zlata i srebra, i vrednije od svih 
dragulja. Ni stenje, ni čelik, ni vatre Morgotove, niti sve moći Vilin-kraljevstava me neće 
odvojiti od blaga za koji žudim. 

Jer Lutiena, kći tvoja, najlepša je od sve Dece Sveta.« 

Tad tišina pade na dvoranu, jer oni što stajahu tamo behu zapanjeni i uplašeni, i 
mišljahu da će Beren biti pogubljen. Ali Tingol progovori polako, govoreći: »Smrt si tim 
rečima zaslužio, i smrt bi zasigurno dobio, da u brzini ne položih zakletvu, zbog koje se 
sad kajem, niskorođeni smrtniče, što u carstvu Morgotovom nauči da u potaji pužeš 
poput njegovih špijuna i robova.« 

Tad Beren odgovori: »Smrt mi možeš udeliti zasluženu il' nezasluženu; al' od tebe 
prihvatiti neću pogrde niskorođenog, nit' špijuna, niti roba. U ime prstena Felagun- 
dovog, što ga dade Barahiru ocu mome na bojnom polju Severa, moja kuća nije takva 
nazive zaslužila ni od jednog Vilenjaka, bio on kralj ili ne.« 

Njegove reči behu ponosne, i sve oči gledahu prsten; jer ga on sad držaše visoko, i 
zeleni dragulji sijaše tamo, što ih Noldor-Vilenjaci zamisliše i stvoriše u Valinoru, preko 
Mora. Jer ovaj prsten beše kao dve zmije-bliznakinje, čije oči behu smaragdi, a glave im 
se sretaše ispod krune od zlatnog cveća koju jedna podržavaše a druga proždiraše; to je 
bio znak Finarfina i njegove kuće, Feanorovog polu-brata i trećeg sina Finvea, visokog 
Kralja svih Noldora, jednog od Trojice što povedoše Vilenjake preko Mora u danima 
davnim, pre sunca i meseca. Tad se Meliana nagnu ka Tingolu i šapatom mu savet dade 
da se liši zadovoljenja svog besa. »Jer nećeš ti biti onaj«, reče, »što će Berena pogubiti; 
jer daleko i u slobodi vodi ga na kraju sudba njegova, a ipak je s tvojom povezana. Pazi 
sel« 

Al' Tingol u tišini pogleda Lutienu, i u srcu svom pomisli: »Nesrećnici ljudi, deca 
gospodarčića i kratkotrajnih kraljeva, zar će takvi ruke na tebe stavljati a da se sa 
životom ne rastanu?« Tad, prekidajući tišinu, reče: »Vidim prsten, sine Barahirov, i 
uviđam da ponosan si i držiš sebe moćnim. Ali očeva dela, čak i da su meni u službu 
počinjena, ne koriste da se kći Tingola i Meliane zadobije. Jer, gle! I ja žudim za blagom 
uskraćenim. Jer stenje i čelik i vatre Morgotove čuvaju dragulj što bih posedovao rade 
no sve moći Vilin-kraljevstva. A čujem da prepreke poput tih tebe ne obeshrabruju. 
Zato idi svojim putem. Donesi mi u ruci svojoj Silmaril iz Morgotove krune; i tada, ako 
želi, Lutiena može položiti svoju ruku u tvoju. Tad ćeš dobiti moj dragulj; i, mada sudba 
cele Arde počiva unutar Silmarila, ipak ćeš me izdašnim smatrati.« 

I tako on sačini sudbu Doriata, i bi uhvaćen u zamku prokletstva Mandosovog, koje 
padoše na sve koji, uprkos zabrani Valara, Moći sveta, napustiše blagosloveni Aman u 
poteri za ukradenim Silmarilima, ili koji ih ikada za sebe poželeše. A oni što čuše ove 
reči uvideše da bi Tingol da zakletvu svoju ne pogazi, a ipak u smrt Berena pošalje; jer 
znadoše da ni sve moći Noldor-vilenjaka velikih, pre nego petstogodisnja opsada bi 
razbijena, ne učiniše da makar sjaj Silmarila Feanorovih iz daljine vide. Jer oni behu 
postavljeni u Gvozdenoj kruni, i pohranjeni dublje u Angbandu no svo blago; a Barlozi 
behu oko njih, i mačevi bezbrojni, i rešetke jake, i neosvojivi zidovi, i mračna slava 
Morgotova. 

Ali se Beren nasmeja. »Jeftino«, reče, »Vilin-kraljevi svoje kćeri prodaju: za drago 
kamenje i stvari veštinom ruku stvorene. Ipak, ako je to volja tvoja, Tingole, ispuniću je. 
I kada se ponovo sretnemo, moja ruka će držati Silmaril iz Gvozdene krune; jer nije ovo 
poslednji put što gledaš Berena sina Barahira.« 

Tad pogleda u oči Meliani koja ne progovori; i učini pozdrav Lutieni Tinuvieli, i 
klanjajući se pred Tingolom i Melianom otkloni stražu oko sebe i sam napusti 
Menegrot. 

Tada najzad Meliana progovori, i reče Tingolu: »O Kralju, lukavo si rešenje iznašao. 
Ali, ako moje oči vid nisu izgubile, loše će po tebe izaći, bez obzira uspe li Beren u svom 
zadatku ili ne. Jer prokletstvo si bacio, bilo na kćer svoju, bilo na sebe. A sad je Doriat 
povučen unutar sudbine moćnijeg kraljevstva.« 

Ali Tingol odgovori: »Ja ne prodajem ni Vilenjacima ni Ljudima one koje volim i koji 
su mi prirasli srcu više od svih blaga. I da ima nade ili straha da se Beren ikada živ vrati u 
Menegrot, ugledao opet ne bi svetlost nebesa, uprkos mojoj zakletvi.« 

Ali Lutiena beše nema i od tog časa ne zapeva više u Doriatu. Naoblačena tišina 
iščekivanja pade na šume, a senke postadoše duže u Tingolovom kraljevstvu. 


Pripoveda se u spevu Leitian da Beren nezadržavan prođe kroz Doriat, i dođe najzad u 
oblast Jezera Sumraka i Močvara Siriona, na jugozapadnim granicama Skrivenog 
kraljevstva: i napuštajući Tingolovu zemlju pope se na brda iznad Sirionovih vodopada, 
gde se reka sunovraćala u podzemlje uz veliku buku. Tu pogleda ka zapadu, i kroz 
vodenu izmaglicu i kišu što ležahu na tim brdima, ugleda Talat Dirnen, Čuvanu ravnicu, 
što se prostiraše između reka Siriona i Naroga; a iza razabra visove Tauren-Farota što se 
dizahu iznad dvorova Nargotronda. | kako je bio prazan i bez ičega, bez nade ili saveta, 
on krenu u tom pravcu. 

Na celoj toj ravnici Vilenjaci Nargotronda čuvahu neprekidnu stražu; i svako brdo 
na granicama beše okrunjeno skrivenim kulama, i kroz sve njene šume i polja strelci su 
patrolirali potajno i s velikom veštinom. Strele im behu sigurne i smrtonosne, i ništa 
tamo ni puzati nije moglo protiv njihove volje. Zbog toga, pre nego je Beren daleko 
odmakao svojim putem, oni znadoše za njega, i smrt mu beše nadomak. Ali znajući za 
opasnost, stalno je dizao prsten Felagundov; i mada ništa živo ne ugleda zbog veštine 
prikradnja lovaca, osećao je da na njega motre i često je glasno izvikivao: »Ja sam Beren 
sin Barahira, prijatelja Felagundovog. Vodite me Kralju!« 

Zbog toga ga lovci ne pogubiše, već, okupljajući se, zaskočiše ga i narediše mu da 
stane. Ali, videvši prsten, pokloniše mu se mada beše u strašnom stanju, divalj i od puta 
odrpan; i povedoše ga ka severu i zapadu, idući noću da im staze ne bi bile 
razotkrivene. Jer, u to doba ne beše gaza ili mosta preko gorske bujice Naroga pred 
dverima Nargotronda; već dalje na sever, gde se Ginglit pridruživao Narogu, bujica beše 
manja, pa Vilenjaci tu predoše i vraćajući se opet na jug odvedoše Berena pod svetlošću 
meseca do tamnih dveri svojih skrivenih dvora. Sad, Nargotrond je Finrod napravio uz 
pomoć Patuljaka iz Plavih planina, po uzoru na Tingolov Menegrot. 

U dubokom kanjonu Naroga behu Pećine Naroga pod Visokim Farotom, na strmoj 
zapadnoj obali, od kojih je stvorio duboke dvorane i oružarnice — utvrdu nazvanu 
Nargotrond, a on, od Patuljaka dobi ime Felagund, što znači Gospodar pećina. 

Tako Beren izađe pred Kralja Finroda Felagunda najstarijeg sina Finarfina, zvanog 
Verni i Prijatelj Ljudi jer on beše onaj koji dočeka pleme Beorovo kad ovi pređoše Plave 
planine i sprijatelji se sa njima, i čiji život Barahir spasi na bojnom polju, i Felagund ga 

prepoznade, nemajući potrebe za prstenom* da ga podseti na rod Beorov i na Barahira. 
Iza zatvoremh vrata sedahu, a Beren ispriča o Barahirovoj smrti, i o svemu što ga snađe 
u Doriatu; i plakahu, zajedno se sećajući Lutiene i svoje sreće. Ah Felagund sasluša priču 
sa čuđenjem i nemirom, i znao je da zakletvu koju položi dođe do njega noseći mu smrt, 
kao što je davno nekada i predskazao Galadneli sestri svojoj. Tad on progovori Berenu, 
a težina mu ležaše na srcu, i reče: »Jasno je da Tingol želi tvoju smrt; ali se čini da ovaj 
usud prodire dalje od njegovih namera, i da Zakletva Feanorova ponovo deluje. Jer 
Silmanli su ukleti zakletvom mržnje, i onaj što ih sa željom za posedovanjem makar 
samo imenuje, veliku moć iz dremeža pokreće; i sinovi Feanorovi bi sva Vilin-kraljevstva 
u propast bacili pre nego što bi otrpeli da iko osim njih osvoji ill poseduje Silmaril, jer 
Zakletva njih goni. A sad, dvojica od njih Kelegorm i Kurufin obitavaju u dvorima mojim, 
i mada sam ja, Kralj, sin Finarfinov oni su osvojili veliku moć u kraljevstvu i predvode 
mnoge sopstvene ljude. Prikazali su mi prijateljstvo u potrebi svakoj, al' se bojim da tebi 
neće ni ljubav ni milost ukazati ako tvoj zadatak i potraga postanu znani. A ipak, 
zakletva moja stoji; i tako smo svi u stupicu uhvaćeni.« 

Tad Kralj Felagund govoraše pred svojim ljudima, podsećajući ih na dela 
Barahirova i na svoj zavet; i objavi da je na njemu da pomogne sinu Barahira, i pomoć 
zatraži od poglavara svojih. Tad se Kelegorm diže iz mnoštva, i potežući mač zaviče: 
»Bio on prijatelj il' ne, bilo demon Morgotov, il' Vilenjak, il! porod Čovekov, il' ma koje 
drugo živo biće u Ardi, nit zakon, nit ljubav, nit savez pakleni, niti moć Valara, nit ma 
koja moć magijska, neće ga odbraniti od progona mržnje sinova Feanorovih, ako uzme 
ill nađe Silmaril i zadrži ga. Jer na Silmarile jedino mi pravo polažemo, sve do kraja 
sveta.« 

Mnoge druge reči izgovori, moćne poput reči oca svoga koje davno nekada, na 
Tirionu, u Valinoru preko Mora prvi put plamen pobune u Noldor-vilenjacima zapališe. 
A posle Kelegorma, Kurufin govoraše, tiše ali sa snagom ne manjom, prizivajući u 
duhove Vilenjaka priviđenje rata i propasti Nargotronda. Tako jeziv strah on u njihovim 
srcima usadi da nikada, sve do dolaska Turinovog, nijedan Vilenjak tog kraljevstva ne 
htede u otvoren boj poći; već iz potaje i zasede, vradžbinama i strelicama otrovanim, 
progoniše sve strance, zaboravljajući veze krvne i bratske. | tako izgubiše hrabrost i 
slobodarstvo Vilenjaka iz davnine, a zemlja im potamne. 

I sad rogoboriše da sin Finarfinov nije Vala da im zapoveda, i odvratiše lica od 
njega. Ali prokletstvo Mandosovo posednu braću, i mračne misli im se u srcima 
probudiše, misleći da Felagunda samog u smrt pošalju, a da presto Nargotronda, ako im 
za rukom pođe, uzurpiraju; jer oni najstarijoj grani prinčeva Noldor-vilenjaka pripadahu. 

A Felagund, videći da je napušten skide s glave srebrnu krunu Nargotronda i baci je 
pod noge, govoreci: »Zavete vernosti meni vi možete prekršiti, al' ja svoj moram 
održati. Pa ipak, ako ma i jedan postoji na koga senka našeg prokletstva nije još pala, 
moralo bi se makar nekolicina naći da me slede, da ne pođem odavde poput prosjaka 
što se od vrata tera.« Desetorica behu što uz njega stadoše; a njihov predvodnik, po 
imenu Edrahil, saginjuć' se podiže krunu i zatraži da se namesniku dade do 
Felagundovog povratka: »Jer ti postaješ kralj moj, i njihov,« reče, »šta god da nas 
zadesi.« Tad Felagund dade krunu Nargotronda svom bratu Orodretu da vlada namesto 
njega, a Kurufin i Kelegorm ne rekoše ništa, već uz osmeh napustiše dvoranu. 


* Istoriju prstena Barahirovog, što postade nasleđe kuće Izildurove, vidi u Dodatku A (I, 
Ill), Gospodara Prstenova 

U jesenje veče Felagund i Beren pođoše iz Nargotronda sa desetoricom drugova; i 
putovahu uz Narog sve do njenog izvorišta u vodopadima Irvina. Pod Planinama Senki, 
naiđoše na grupu Orka i pobiše ih sve, noću, u njihovom logorištu; i uzeše hjihovu 
opremu i oružje. Veštinom Felagudnovom obličja i lica im behu promenjena u Orke; i 
tako maskirani i prikriverii, dopreše daleko severnim putem i zadoše u zapadni prolaz. 

Sad, između visova Dortoniona i Ered Vetrina, Planina Senki beše uzana i duga 
dolina što se pružala od jugozapada ka severoistoku, čije okomite litice behu zaogrnute 
borovima; ali sama dolja nekada beše zelena, jer reka Sirion proticaše kroz nju, žureći 
ka Beleriandu. Pre četvrte velike bitke, Bitke iznenadnog plamena u kojoj Morgot razbi 
Opsadu,. Finrod držaše ovaj Prolaz Sirionov, i na adi Tol Sirion, sred reke podiže moćnu 
kulu-stražaru, Minas Tirit; ali, pošto Nargotrond bi načinjen, on je uglavnom ovu utvrdu 
poveravao svom bratu, Orodretu. 

Pune dve godine posle Bitke Noldorr braniše ovaj zapadni prolaz ispod izvora 
Siriona, jer moć Ulma, Vale, beše u toj vodi, i Minas Tirit se opiraše Orcima. Ali, najzad, 
posle pada Fingolfina, Visokog kralja svih Noldor-vilenjaka u Srednjoj zemlji, Sauron, 
najveći i najstrašniji od svih slugu Morgotovih, čije ime na sindarin jeziku beše Gortaur, 
pođe protiv Orodreta, zapovednika kule na Tol Sirionu. Sauron je do tada postao mag 
užasne moći, jer on beše istog reda Maja kao i Meliana i u svim delima Morgotovim na 
Ardi imadaše udela; a postao je gospodar seni i prikaza, pogane mudrosti, surove 
snage, unakažavajući sve što bi dodirnuo, iskrivljujući sve čime bi vladao, gospodar 
vukodlaka; oblast vlasti njegove beše mučenje. Zauze on napadom Minas Tirit, jer 
mračni oblak straha poleže na one što ga braniše; i Orodret beše proteran i pobeže u 
Nargotrond. Tad je Sauron pretvori u kulu-osmatračnicu Morgotovu, tvrdavu zla i 
pretnje; a čisto ostrvo Tol Sirion postade ukleto, i bi nazvano Tol-in-Gaurhot, Ostrvo 
vukodlaka. Nijedno živo biće nije moglo proći kroz tu dolinu a da ga Sauron ne spazi sa 
svog sedišta na kiili. | Morgot držaše zapadni prolaz a teror se sve više širio poljima i 
šumama Belerianda. 


| tako Felagund i Beren zadoše između Ered Vetrina i visova Taurnu-Fuina, šumom 
pod senkom Noći, što se nekada zvaše Dortonion. Ali Sauron u svojoj kuli beše ih osetio, 
i sumnja ga obuze; jer oni iđahu žurno i ne stadoše da izveste o svojim delima, kao što 
beše zapoveđeno svim slugama Morgotovim što tim putem prolažahu. Zato on posla da 
ih zaskoče, i pred njega izvedu. 

Tako dođe do glasovite borbe između Saurona i Finroda Felagunda. Jer, Felagund 
se sa Sauronom takmičio u pesmama moći, a moć Kraljeva beše veoma velika, ali tu 
Sauron majstor beše, i nadvlada ga, kao što se u spevu Leitian govori: 


On zapeva pesmu vradžbine, 

Probijanje, otkrivanje, vere izneverene, 
Razotkrivanja, svlačenja, verolomstva. 

Tad, nenadno Felagund, posrćuć' tamo osta, 
Odgovori, zapeva pesmu što je brana, 
Pesmu što je opiranje i borba strašna, 

Tajni čuvanje, poput kule snažna, 

Vere neizneverene, slobode, spasa, 
Rastapanja i obličja uvek nova, 

Zamki izbegavanja, mišolovki preskakanja, 
Tamnica otvaranja, lanaca raskidanja. 


Tamo-amo, i napred i nazad, 

pesme su jedna drugu bacale. 

Ljuljajući se i tonuć', dok je sve jače, jače, 
Zapevanje bujalo, narastajuće, 
Felagund se borio i svu Eldara magiju, 

I moć silnu njihovu, u reč uneo svoju. 

U sumraku, tiho, čuše pev ptica onda, 
Izdaleka, iz dalekog Nargotronda, 

Meke uzdahe Mora daleka, 

Iza sveta zapadnoga, sa peska, 

Peska biserna, obala Valinora. 

Tad sumrak naraste, tama posta bura 

U Valinoru, a krvca crvena napuni mora, 
kad Noldori pobiše Jahače pene, 

I ukradoše im bele brodove, bele sene, 
Opusteše dokove lampam' osvetljene. 
Vetar tugom reže. 

Vuk zavija. Gavrani beže. 

Led u ždrelu Mora mrmlja u mržnji, 


Jadni u Angbandu suze rone sužnji 
Grom se valja, plamen se diže... 
I Finrod od prestolja pade — još niže. 


Tad Sauron s njih zbaci svako prerušavanje i oni pred njim stajahu nagi i uplašeni. 
Ali, mada im vrsta i pripadništvo behu razotkriveni, Sau-ron im ne mogaše iznaći imena 
ili namere. 

Zato ih baci u rupu duboku, mračnu i nemu, i zapreti da će in surovo umoriti ako 
mu jedan istinu ne izda. S vremena na vreme bi ugledali gde se par očiju rasplamsava u 
tmini, a vukodlak bi proždrao nekog od saputnika, ali nijedan ne odade svog gospodara. 


U doba kad Sauron baci u rupu Berena groza svom težinom poleže po srcu 


Lutieninom; i, idući do Meliane po savet, saznade da Beren leži u tamnicama Tol-in- 
Gaurhota, bez nade za oslobođenjem. Tad Lutiena, uviđajući da mu niotkuda na zemlji 
pomoć neće doći, odluči da iz Doriata pobegne i sama mu dođe; al' pomoć potraži od 
Daerona, a ovaj njenu nameru izdade Kralju. Tada Tingola ispuniše strah i čudenje 
veliko; i zato što nije želeo da je liši svetlosti nebesa, da ne bi propala i izbledela, a ipak 
želeći da je zadrži, učini da se kuća izgradi iz koje ne bi mogla pobeći. Nedaleko od dveri 
Menegrota stajaše najveće drvo u Šumi Neldoretskoj, a to beše bukova šuma i severna 
polovina kraljevstva. Ime ove moćne bukve beše Hirilorn, a tri stabla je imala, 
podjednakog obima, glatke kore, i krajnje visoka; nijedna grana nije iz njih iznicala sve 
do velike visine iznad zemlje. Visoko gore, među deblima Hirilorna, drvena kuća bi 
izgrađena, i tu primoraše Lutienu da živi; a lestvice behu uklonjene i pod stražom, 


14 


izuzev kada joj sluge Tingolove donosiše stvari joj potrebne. 

Govori se u spevu Leitian kako je pobegla iz kuće u Hirilornu; jer ona upotrebi 
svoju veštinu bacanja čini, i učini da joj kosa poraste jako duga, i od nje istka halju koja 
obmota njenu lepotu poput senke, a beše okružena činima sna. Od niti što preostadoše 
isplete konopac, i spusti ga dole sa svog prozora; i dok mu se kraj njihao iznad glava 
stražara što sedeše pod drvetom, oni padoše u dubok san. Tad se Lutiena spusti iz svog 
zatvora, i obavijena svojim senovitim ogrtačem, pobeže pred svim očima i nestade iz 
Doriata. 

Desi se da baš tada Kelegorm i Kurufin izađoše u lov Čuvanom ravnicom; a to su 
činili jer je Sauron, ispunjen sumnjom, poslao mnoge vukove u Vilin-zemlje. Zato oni 
uzeše svoje lovačke pse i izjahaše; i mišljahu da, pre nego što se vrate, mogu čuti vesti o 
Kralju Felagundu. Sad, predvodnik vučjih pasa što slediše Kelegorma zvao se Huan. Nije 
bio rođen u Srednjoj — zemlji, već dode iz Blagoslovenog kraljevstva; jer ga Orome, 
nebeski lovac, u davnini dade Kelegormu i Valinoru, i tamo je sledio rog svog 
gospodara, pre nego što zlo dođe. Huan je sledio Kelegorma u izgnanstvo i veran mu 
bio; i tako i on pade pod prokletstvo jada i patnje bačeno na Noldor-vilenjake, a beše 
mu presuđeno i objavljeno da će smrt sresti, ali tek onda kada naiđe na najmoćnijeg 
vuka što će ikada hoditi svetom. 

Huan beše onaj što otkri Lutienu kako leti poput senke iznenađene svetlom dana 
pod drvećem, dok se Kelegorm i Kurufin odmarahu blizu graničnih šumskih streha 
zapadnog Doriata; jer ništa nije moglo pobeći vidu i njuhu Huanovom, niti su ga ikakve 
čini mogle zadržati, a spavao nije, ni danju ni noću. Doveo ju je Kelegormu, a Lutieni 
saznajući da je ovaj princ Noldora i smrtni neprijatelj Morgota, bi drago; i otkri se, 
odbacujući ogrtač. Tako velika beše njena iznenadna lepota razotkrivena pod suncem 
da se Kelegorm u nju zaljubi; ali reči njegove behu slatke, i obeća joj da će joj u muci 
pomoć naći, ako se samo odmah sa njim u Nargotrond vrati. Nijednim znakom ne otkri 
da već poznaje Berena i potragu njegovu, o čemu ona pripovedaše, niti da ta stvar i 
njega duboko dira. 

Tako prekidoše lov i vratiše se u Nargotrond, a Lutiena bi izdana; jer je staviše u 
pritvor, i oduzeše joj ogrtač, i nije joj bilo dozvoljeno da pređe kapiju, niti da razgovara 
ma s kim osim s braćom, Kelegormom i Kurufinom. Jer sad, verujući da su Beren i 
Felagund sužnji van domašaja čak i nade za pomoć, namera im beše da puste Kralja 
neka propadne a da Lutienu zadrže, i primoraju Tingola da da njenu ruku Kelegormu. 
Time bi svoju moć unapredili i postali najmoćniji od svih prinčeva Noldorskih. A 
nameravali nisu da traže Silmarile nekom veštinom ili ratom, niti da dozvole ma kome 
da to čini, sve dok im sva moć Vilin-kraljevstava ne bude u rukama. Orodret nije imao 
moći da im se suprotstavi jer su vladali srcima naroda Nargotronda, pokolebavši ga; a 
Kelegorm je slao izaslanike Tingolu salećući ga dodvoravanjem. 

Ali pas Huan beše srca istinitog, a ljubav prema Lutieni pade na nje-ga u prvom 
času njihovog susreta; i beše duboko ojađen njenim sužnjastvom. Stoga je često dolazio 
do njenih odaja, a noću joj je pred vratima ležao, jer osećaše da je zlo došlo u 
Nargotrond. U svojoj samoći Lutiena često govoraše Huanu, pričajući o Berenu, 
prijatelju svih ptica i životinja koje nisu služile Morgotu, a Huan je razumevao sve 
rečeno. Jer on je razumeo jezik svih stvari što glasom govore, al mu je bilo dozvoljeno 
da pre smrti samo tri puta rečima progovori. 

Sad, Huan je smislio plan kako da pomogne Lutieni; i dolazeći joj u neko doba noći 
donese joj njen plašt, i po prvi put progovori, dajući joj savet. Tad je tajnim putima iz 

Nargotronda izvede, i zajedno pobegoše 
na sever; a on svoj ponos proguta i 
dopusti joj da ga pojaše poput neke 
jahaće životinje, kao što Orki katkad jašu 
i vukove. Tako su brzo napredovali, jer 
Huan beše brz i neumoran. 


U dubokim jamama Sauronovim, Beren 


i Felagund su ležali, a svi njihovi pratioci 
behu sada mrtvi; ali Sauronova namera 
bila je da Felagunda do kraja zadrži, jer 
mu uvid beše da je ovaj Noldo velike 
moći i mudrosti, i sudio je da u njemu 
leži tajna njihovog zadatka. Ali, kad vuk 
dođe po Berena, Felagund razvi svu 
svoju moć i raskide veze; i rvao se sa 
vukodlakom i zaklao ga sopstvenim 
rukama i zubima, pa ipak i sam bio 
smrtno ranjen. Tad progovori Berenu, 
zboreći: »Sad idem na svoj drugi odmor 
u bezvremenske dvorane preko mora i 
Planina Amana. Dugo će proći pre nego 
što opet budem viđen medu Noldorima; 
a može biti da se drugi put nećemo 
sresti u smrti ili životu, jer sudbe naših 
Rodova su razdvojene. Zbogom!« Umre 
on tada u tami, u Tol-in-Gaurhotu, čiju 
moćnu kulu sam beše sagradio. Tako 
Kralj Finrod Felagund, najlepši i 
najvoljeniji iz kuće Finveove, iz koje 
dođoše svi Visoki kraljevi u izgnanstvu Noldor-vilenjaka u Srednjoj — zemlji, iskupi svoju 
zakletvu; ali Beren plakaše kraj njega u očaju. 

U tom času Lútiena dođe, i stojeći na mostu što vođaše na Sauronovo ostrvo, 
zapeva pesmu koju nikakvi zidovi od kamena ne mogu zadržati. Beren ču i pomisli da 
sanja; jer zvezde nad njim sijahu, a u drveću su slavuji pevali. | odgovori, pevajući 
pesmu izazova što ju je ispevao u slavu Sedam zvezda, Srp Valara što ga Varda okači 
iznad, na Severn, kao zriak za pad Morgotov. Tad ga sva snaga napusti i on pade dole, u 
tamu. 

Ali Lutiena ču njegov glas kako odgovara, i zapeva tada pesmu velike moći. Vukovi 
počeše da zavijaju a cela ada zadrhta. Sauron stajaše na visokoj kuli, obavijen svojim 
crnim mislima; ali se nasmeši čuvši njen glas, jer je znao da je to kći Meliane. Slava o 
lepoti Lutieninoj i čudesnosti njene pesme odavno se raširila iz Doriata; i on namisli da 
je zarobi i preda sili Morgotovoj, jer nagrada bi velika bila. 

Stoga on posla vuka na most. Ali Huan ga u tišini zakla. I dalje je Sauron slao druge, 
jednog po jednog; i jednog po jednog je Huan grabio za vrat i klao. Tad Sauron posla 
Draugluina, grozovitu zver, prastaru u svojoj zloći, gospodara i začetnika semena 

vukodlaka Angban- 
dskih. Snaga njego- 
va beše velika, i 
bitka Huana i Dra- 
ugluina beše duga i 
divlja. Na kraju se, 
ipak, Draugluin ote, 
i bežeći nazad u 
kulu crče pred Sau- 
ronovim nogama; i 
umirući reče svom 
gospodani: »Huan 
je ovdel« Sad, Sa- 

z WA S uron je dobro znao, 
Qa” h LA kao i svi u toj zemlji, 
ù 4“ e E za objavljenu sudbi- 

J nu lovačkog psa Va- 
A linra, i dode mu po- 
misao da je on sam 
izvrši. Stoga uze ob- 
ličje vukodlaka, i 
učini sebe najmoć- 
nijim što je do tada 
hodio svetom, i iz- 
ade da osvoji prolaz 
mosta. 

Tako veliki 
užas se širio od 
njegovog nailaska 
da Huan skoči u 
stranu. Tad se Sa- 
uron baci na Luti- 
enu; i ona pade 
pred pretnjom ok- 
rutnog i sablasnog 
duha u njegovim očima i zatrovanih isparenja njegovog daha. Ali, baš dok je nailazio, u 
padu ona mu baci nabor svog tamnog ogrtača pred oči; i on posrnu, jer ga obuze 
trenutak vrtoglave omamljenosti. Tad Huan skoči. Tu se odigra bitka izmedu Huana i 
Vuka-Saurona i zavijanje i divlji lavež odjekivahu brdima, a stražari na zidinama Ered 
Vetrina, s druge strane doline ćuše ga iz daljine i malodušnost ih obuze. 

Ali, nikakva magija niti čini, ni očnjak niti, zmijski otrov, ni đavolja veština, ni 
zverska snaga, ne mogadoše srušiti Huana od Valinora; i on zgrabi protivnika za grlo i 
priklješti ga o zemlju. Tad Sauron promeni oblik, iz vuka u zmijurinu, iz čudovišta u svoju 
uobičajenu formu; ali nije mogao izbeći stisku Huanovom a da potpuno i nepovratno ne 
žrtvuje svoje telo. Pre nego što je njegov pogani duh napustio svoju mračnu kuću, 
Lutiena mu dode i reče da bi mu trebalo potpuno svući odeću od mesa, telo, i drhtureći 
duh poslati nazad Morgotu; i reče: »Tamo će zauvek i bez prestanka tvoja ogoljena 

duša trpeti muke njegovog prezira, probadana njegovim pogledom, ako mi ne predaš 
vlast nad kulom svojom.« 

Tad se Sauron predade i Lutiena uze vlast nad ostrvom i svim što na njemu beše; a 
Huan ga oslobodi. | odmah on uze obličje vampira, ogromnog poput mračnog oblaka 
preko meseca, i pobeže, kapajući krv iz grla po drveću, i spusti se na Taurnu-Fuin, i 
obitavaše tamo, ispunjavajući je užasom. 

Tad se Lutiena uspravi na mostu i objavi svoju vlast: i čini što držahu kamen za 
i mnogo roblje i sužnji izadoše u čudu il sa malodušnošću, zaklanjajući oči od blede 
mesečine jer dugo ležahu u tami Sauronovoj. Al Beren ne izađe. Stoga ga Lutiena i Huan 
tražiše po ostrvu; i Lutiena ga nade gde oplakuje Felagunda. Tako dubok beše njegov 
očaj da ležaše nepomično, i ne ču njen korak. Ta, misleći da već mrtav je, ona ga 
rukama obgrli i pade u tamu zaborava. Ali Beren, vraćajući se nazad u svetlost iz ambisa 
očajanja, podiže je, i oni opet gledahu jedno drugo; a dan što se dizaše nad tamnim 
brdima sijaše nad njima. 

Telo Felagundovo pokopaše na vrhu brda njegovog sopstvenog ostrva, i ono opet 
postade čisto; a zeleni grob Finroda sina Finarfina, najlepšeg od svih prinčeva 
vilenjačkih ostade neoskrnavljen sve dok zemlja ne bi izmenjena i slomljena, i potonu 
pod rušilačkim morem. Ali Finrod hodi s Finarfinom, ocem svojim, pod drvećem u 
Fidamaru. 

Sad, Beren i Lutiena Tinuviela behu opet slobodni i zajedno šetahu šumom 
obnavljajući na neko vreme svoju sreću; i mada zima dođe, ne naudi im, jer se cveće 
zadržavalo tamo kuda je Lutiena išla, a ptice pevahu pod snegom zaogrnutim brdima. 
Ali verni Huan vrati se svom gospodaru Kelegormu; ipak, njihova ljubav beše slabija 
nego ranije. 


U Nargotrondu dođe do uzburkanosti osećanja. Jer tamo se sada vratiše mnogi 


Vilenjaci što behu zarobljeni na ostrvu Sauronovu; i graja se diže da je nikakve reči 
Kelegormove ne mogaše umiriti. Gorko su oplakivali smrt Felagunda, svoga kralja, 
govoreći da se djeva usudila na ono što sinovi Feanorovi nisu, ali mnogi prozreše da je 
izdajstvo, pre no strah, vodilo Kelegorma i Kurufina. Stoga srca naroda Nargotronda 
behu oslobođena njihove vlasti, i ponovo se okrenuše kući Finarfina; i slušahu 
Orodreta. Ali da pogube braću nije dopuštao, kako neki želeše, jer prolivanje krvi istoga 
roda samo bi još čvršće vezalo sve njih za prokletstvo Mandosovo. Ipak, ne htede 
pružiti ni hleb, niti odmorište Kelegormu i Kurufinu nigde unutar svog kraljevstva.I zakle 
se da odsad neće biti ljubavi izmedu Nargotronda i sinova Feanorovih. 

»Neka bude tako!« reče Kelegorm, a u očima mu sijaše svetlost pretnje, ali Kurufin 
se smešio. Tad uzeše po konja i odjahaše poput vatre, da ako mogu, pronađu na istoku 
svoj rod. Ali niko ne htede poći s njima, čak ni oni što behu njihovi ljudi; jer su svi uvideli 
da prokletstvo svom težinom leži na braći, i da ih zlo sledi. U to doba se Kelebrimbor* 
odreče dela svoga oca, i ostade na Nargotrondu; Huan je, međutim, i dalje sledio konje 
svoga gospodara. 


* Kelebrimbor je u Drugom dobu postao najveći Vilin-kovač Eregiona, iskovao Tri 
prstena i ispisao natpis na vratima Morije (vidi Družinu Prstena |I, gl.A), poginuo u ratu 
Saurona i Vilin-kovača (Apendiks B) 

Na sever pojahaše, jer namera im beše da u svojoj žurbi prođu kroz prazni Dimbar, 
a zatim retko korišćenim severnim putem, izmedu Doriata i opasnosti Nan Dungorteba, 
tražeći najbrži put do Himringa, gde obitavaše Maedros, najstariji od sedmoro braće; i 
mogli su se nadati da će brzinom uspeti da ga prevale, jer je ležao blizu severnih granica 
Doriata, kloneći se Nan Dungorteba i daleke pretnje Planina Užasa. 

Sad, priča se da su Beren i Lutiena u svojim lutanjima došli do Bretilske šume, 
zapadno od pustošnog Dimbara koji je deliše od Skrivenog kraljevstva; i tako se najzad 
približili granicama Doriata. Tad se misli Berenove vratiše na njegov zavet; i uprkos 
svom srcu odluči da, kada Lutiena opet bude u sigurnosti sopstvene zemlje, iznova 
krene. Ali ona ne beše voljna da se opet od njega odvoji, govoreći: »Izabrati, Berene, 
po zemaljskom šaru; ili da se reči svoje držiš i da izazoveš silu mraka na prestolu 
njenom. Ali, ma kojim putem da pođeš, ja ću biti s tobom, i isti će nam usud biti.« 

Još dok su o ovim stvarima govorili hodeći i ne obraćajući pažnju ni na šta drugo, 
Kelegorm i Kurufin dojahaše, žureći kroz šumu; a braća su ih ugledala i prepoznala iz 
daljine. Tek Kelegorm okrenu konja i podbode ga na Berena, nameravajući ga pogaziti; 
a Kurufin, zaokrećući, saže se i diže Lutienu u sedlo, jer beše jak i vest jahač. Tad se 
Beren baci ispred Kelegorma pravo na Kurufinovog konja koji je projurio kraj njega u 
punom trku; i skok Berenov je slavan i meu Ljudima i medu Vilenjacima. Zgrabi otpozadi 
Kurufina za vrat, i baci ga nazad, i zajedno padoše na zemlju. Konj se prope i pade, ali 
Lutiena bi odbačena u stranu i ležaše na travi. 

Tad Beren poče da davi Kurufina, al' mu se smrt bližila jer Kelegorm pojaha s 
kopljem na njega. U torn času Huan zauvek napusti službu Kelegormu i skoči na ovoga, 
tako da konj zavi u stranu, i ne htede prići Berenu u strahu od velikog pseta. Kelegorm 
prokle i psa i konja, al' to Huana ne pomeri. Tada Lutiena ustajući zabrani ubistvo 
Kurufina, ali mu Beren kao plen uze opremu i oružje, i uze njegov bodež, Angrist. Taj 
bodež načini Telhar*, najslavniji među kovačima Patuljka grada Nogroda, i bez kanije 
mu je visio o boku; gvožđe je rasecao kao da je zeleno drvo. Tad Beren podiže Kurufina i 
odbaci ga od sebe, i zapovedi mu da se pešice vrati svojim plemenitim saplemenicima, 
koji će ga možda naučiti da za vrednije stvari upotrebi svoju hrabrost i ratničku veštinu. 
»Konja ti zadržavam«, reče »da služi Lutieni, i može se smatrati srećnim što je 
osloboden takvog gospodara.« 

Tad Kurufin prokle Berena pod oblakom i nebom. »Odlazi sad«, reče, »u brzu i 
gorku smrt.« Kelegorm ga uze kraj sebe na konja, i braća se učiniše kao da će odjahati; 
a Beren se okrenu i više ne obraćaše pažnje njihovim rečima. Ali Kurufin, ispunjen 
sramotom i podlošću, uze Kelegormov luk i, dok su se udaljavali pusti strelu; a bila je 
namenjena Lutieni. Huan je u skoku uhvati čeljustima; al' Kurufin još jedanput odape i 
Beren se baci pred Lutienu a strelica mu se svom snagom zari u grudi. 

Priča se da je Huan progonlo sinove Feanorove, i da oni u strahu pobegoše, a 
vraćajući se, on donese Lutieni Lekovitu travu iz šume. Tim listkom ona zaustavi 
krvavljenje Berenove rane, i svojom veštinom i ljubavlju izleči ga; i tako se najzad 
povratiše u Doriat. Tamo se Beren, razdiran između svoje zakletve i svoje ljube, a 
znajući da je' LUtiena sada na sigurnom, diže jednog jutra pre sunca i poveri je Huanu 
na čuvanje; i s velikom teskobom ode dok je ona još spila na travi. 

Svom brzinom ponovo pojaha na sever do Prolaza Sirioria, a dolazeći do 
podnožjaTaurnu-Fuina pogleda preko pustoši Anfauglita i iz daljine ugleda vrhove 
Tangorodrima. Sad, Anfauglit, Prašina-što-guši beše ime velike, nekada zelene ravnice 

što se prostirala izmedu severnih planinskih bedema Belerianda i visokih Planina 
Tiranije, Tangorodrima, što ih Morgot podiže daleko na severozapadu iznad svoje 
tvrđave-tamnice, Angbanda, što označava Gvozdeni Pako. 

Tu on otpusti konja Kurufinovog i naloži mu da sad napusti strah i služenje i da 
Slobodan juri zelenom travom zemalja Siriona. Tad, pošto beše sam i na pragu krajnje 
opasnosti, načini Pesmu rastanka, u slavu Lutiene i svetlosti nebeskih; jer verovaše da 
sad mora reći zbogom i ljubavi i svetlosti. Ove reči su deo te pesme: 


Zbogom slatka zemljo, i nebo severno, 
zanavek sveti — jer ovde ležaše 

i ovde, stopalima gipkim trčaše 

ispod Sunca, ispod Meseca 

Lutiena Tinuviela, 

lepša no što smrtni jezik može da rekne. 
l, ako svet vasceli propadne, potone, 
rastočen bude i nazad bačen 

u ambis start, k'o nikad nenapravljen, 
ipak, stvaranje bilo je dobro, zbog ovoga 
zemlje, mora, zora, sutona- 

da, bar za kratko... postojaše Lutiena. 


| pevaše glasno, ne brinući se kakvo ga uvo može čuti, jer beznadan beše i nikakav 
izlaz ni spasenje tražio nije. 

Al' LUtiena ču pesmu njegovu, i zapeva odgovor, i dođe kroz šumu, neočekivana. 
Jer, pristajući još jedanput da joj jahaća životinja bude, Huan je brzo donese, nezadrživo 
sledeći Berenov trag. Dugo je on u srcu svome tražio kakav savet illi mudrost, kojima bi 
olakšao opasnost što se nadvila nad ovim dvoma koje je voleo. Stoga je skrenuo kod 
Sauronove ade, dok su na sever opet jurili; i otuda uzeo sablasno vučje krzno, kućište 
duhu Draugluina, i čekinjavu kožu slepog miša koja pripadaše Turingvetili. Ona beše 
Sauronova glasnica, i imala je običaj da u vampirskom obličju leti do Angbanda; a njena 
široka krila, sa prstima na kraju svakog zgloba, posedovahu kuku u obliku gvozdene 
pandže. Ovako jezovito zaodenuti Huan i Lutiena projuriše kroz Taur-nu-Fuin, a sve živo 
bežaše pred njima. 

Videvši ih gde dolaze, Berena obuze malodušnost; i nađe se u čudu, jer čuo je glas 
Tinuvielin, i mišljaše ovo prikazom da ga u zamku navede. Ali se oni zaustaviše, i zbaciše 
prerušavanje svoje, i Lutiena potrča ka njemu. Tako se Beren i Lutiena sretoše ponovo 
između pustinje i šume. Neko vreme beše nem i srećan; ali uskoro se opet uspe da 
odvrati Lutienu od tog putovanja. 

»Sada triput proklinjem svoj zavet Tingolu«, reče, »i pre bih da me on pogubi u 
Menegrotu, nego da tebe pod senku Morgotovu vučem.« 

Tad po drugi put Huan rečima progovori; i savetovaše Berena, govoreći: »Od senke 
smrti više ne možeš spasti Lutienu, jer pomoću same ljubavi svoje ona joj postade 
podložna. Možeš sudbini okrenuti leđa, i povesti je u izgnanstvo, uzaludno tražeći mir 
dok vam životi traju. Ali, ako nećeš da se svog usuda odrekneš, tad Lutiena mora ili 
napuštena zasigurno u samoći umreti, ili s tobom izazvati sudbinu što pred vama leži — 
beznadežnu, pa ipak ne i sigurnu. Dalji savet ne mogu dati, niti mogu produžiti vašim 
putem. Ali moje srce mračno predoseća da ću i ja videti ono što na Kapiji zateknete. Sve 

ostalo je tama za mene; pa ipak, može biti da naše tri staze vode nazad u Doriat, i pre 
kraja se možemo sresti.« 

Tad Beren uvide da se Lutiena ne može razdvojiti od usuda koji na obema leži, i 
više nije pokušavao da je odvrati. Po savetu Huanovom i uz pomoć veština Tinuvielinih 
bi obučen u vučinu Draugluinovu, a ona u krilatu kožurinu Turingvetile. Po svemu Beren 
uze izgled vukodlaka, izuzev što mu u očima sijaše duh turoban zaista, al' čist; i užas mu 
beše u pogledu kad na svom boku ugleda kreaturu nalik slepom mišu kako se čvrsto 
pripija presavijenim krilima. Tad, zavijajući pod mesecom, skoči on niz brdo, a džinovski 
slepi miš kružiše i lepršaše na njim. 


Na severu sveta, u dobu davno prošlom, Melkor-Morgot izdiže Ered Engrin, Gvozdene 
planine, da služe poput ograde njegovoj citadeli, Utumnu; a dizaše se na granici večiti 
hladnoće, u velikom luku od istoka do zapada. Iza zidina Ered Engrina, na zapadu, gde 
su zavijale na sever, Morgot, tad još uvek nazivan Melkorom, izgradi još jednu tvrđavu, 
za odbranu od napada što bi mogao doći iz Valinora. | kada se vratio u Srednju-zemlju, 
posle prvog rata sa Silama sveta, sužanjstva svoga i krađe Silmarila, uze za boravište 
beskrajne tamnice Angbanda, te tvrdave, jer u Ratu Sila, Valari u svojoj žurbi da ga 
sruše u Utumnu, njegovoj velikoj utvrdi, nisu u potpunosti razrušili Angband, niti 
istražili sva njegova duboka mesta. Ispod Ered Engrina, on učini veliki tunel koji se 
završavao južno od planina; i tamo podiže moćnu kapiju. A iznad te kapije i iza nje, sve 
do planina, prope gromovite kule Tangorodrima, načinjene gomilanjem pepela i šljake 
iz silnih podzemnih peći i divovskih količina materijala od iskopavanja beskrajnih 
trezora, tamnica i tunela. Behu crne i pustošne i izrazito uzvisite; a njihovi trostruki 
vrhovi behu uvek prekrivene mrtvačkim plaštom zagušljivih isparina, i dim je iz njih 
izbijao, zatamnjujući i poganeći severno nebo. Pred kapijama Angbanda đubre, otpad i 
pustoš su se širili miljama na jug preko široke nekada zelene ravnice; jer sve dok 
Angband beše opsednut i dveri mu zatvorene, bilo je zelenila,čak i među jamama i 
raspuklim stenjem pred vratima pakla... sve dok Morgot u Dagor Bragolahu ne razbi 
Opsadu Noldor-vilenjaka, koji dođoše u poteru za ukradenim Draguljima, i od ravnice 
učini ogromnu pustoš. 

Beren i Lutiena prođoše sve opasnosti, dok najzad, sa prašinom svog dugog i 
tegobnog puta po sebi, ne dođoše do turobne dolje što ležaše pred Kapijom Angbanda. 
Crni ponori su zjapili kraj puta, odakle su obličja nalik uzvitlanim gujama izvirala. S obe 
strane stajahu litice poput utvrđenih zidina, a na njima sedahu ptičurine-strvinarke 
grakćući poganim glasovima. Pred njima beše neprobojna Kapija, luk širok i mračan u 
podnožju planine; iznad nje se propinjalo preko tri stotine metara strmoglavih urvina. 

Tad ih malodušnost obuze, jer na kapiji beše čuvar o kome se čak ni šapat nije 
proširio. Glasine o njemu ne znanim zamislima prinčeva Vilenjačkih su do Morgota 
stigle, i stalno se među šumskim drvećem, kao u kakvoj crkvenoj lađi, čuo lavež 
Huanov, velikog ratnog pseta koga nekada davno pustiše u svet visoke Moći Valinora. 
Tad se Morgot seti Huanovog usuda, i odabra jedno među štenadima rase Draugluina; i 
hranio ga je sopstvenom rukom živim mesom, i svoju moć je u njega ulio. Brzo je vučić 
rastao, dok ni u jednu štenaru ili jazbinu nije mogao upuzati, već ležaše, ogroman i 
gladan, pred nogama Morgotovim. Tamo vatra i teskoba pakla uđoše u nj, i postade 
ispunjen duhom proždiranja, stalno mučen time, užasan i jak. Karharot, Crveno ždrelo 
se on naziva u pričama o tim danima, i Anfauglir, Žedne čeljusti. | Morgot ga postavi da 

bez sna leži pred dverima Angbanda, iz straha da Huan ne dođe. 

Sad, Karharot ih opazi iz daljine, i bi ispunjen sumnjom; jer su u Angband odavno 
donesene vesti da je Draugluin mrtav. Stoga im on odbi ulaz kad mu se približiše, i učini 
da stanu; i preteći se primače, njušeći nešto čudno u vazduhu oko njih. Ali iznenada, 
neka moć, nasledena iz davnine od božanske rase, obuze Lutienu, i zbacujući svoju 
poganu odeću ona stupi napred, sitna pred silom Karharotovom, ali zračeća i strašna. 
Dižući ruku ona mu zapovedi da spava, govoreći: »O čemerom začeta dušo, padni sad u 
tamu neznanja, i zaboravi zasad jezovito prokletstvo koje je život.« A Karharot bi 
oboren, kao munjom pogođen. 

Tad Beren i Lútiena prođoše kroz Kapiju i niz lavirint stepenica; i Zajedno učiniše 
najveće delo na koje se usudio neki Čovek ili Vilenjak. Jer oni dodoše do sedišta 
Morgotovog u njegovoj najdubljoj dvorani, koju je nad ambisom držao užas, 
osvetljavala vatra, ispunjenoj oružjem smrti i oruđem muka. Tamo se Beren u vučijem 
obličju puzajući podvuče pod presto; ali volja Morgotova svuče sa Lutiene svako 
prerušavanje, i on skrenu pogled pravo na nju. Njegove oči je ne obeshrabriše ni 
razoriše, i ona izgovori svoje ime, i ponudi se u službu da peva pred njim, poput kakvog 
minstrela. Tad Morgot, gledajući njenu lepotu, zače u mislima zlu strast, i zamisao 
mračniju od ma koje rođene u njegovom srcu od kada je iz Valinora pobegao. Tako bi 
obmanut sopstvenom zlobom, jer je gledaše, ostavljajući je privremeno slobodnom, 
potajno uživajući u svojoj namisli. Tad, iznenada, ona mu izbegnu pogledu, i iz senki 
započe pesmu takve nenadmašne lepote i takve zaslepljujuće snage da ju je slušao 
bezuvetno, a slepilo se spusti na nj i oči mu divlje lutahu tamo i ovamo, tražeći je. 

Ceo dvor mu bi bačen u dremež, a svi plamenovi izbledeše i behu ugašeni; al 
Silmarili u kruni na Morgotovoj glavi zasjaše iznenada, zračeći blještavošću belog 
plamena, a teret te krune i dragulja mu povi glavu nadole, kao da je ceo svet stavljen na 
nju, opterećen takvim teretom brige, i straha, i žudnje, da ga čak ni volja Morgotova 
nije mogla izdrzati. Tad Lutiena, hvatajući svoj krilati plašt, skoči u vazduh, a glas joj 
dođe, padajući dole poput kiše u jezerca, u duhu duboka i mračna. Mahnu mu 
ogrtačem pred očima i baci na njega san, mračan kao Spoljna Praznina u kojoj je nekada 
sam hodio. Iznenada on pade, poput brda što klizi u lavini, i bačen poput groma sa svog 
prestolja, ležaše ničice na podovima pakla. Gvozdena kruna mu se odkotrlja odjekujući 
s glave. Sve je mirovalo. 

Poput mrtve zveri Beren ležaše na zemlji; al dodirom ruke svoje Luti ena ga 
probudi i on odbaci svoj vučji gunj. Tad trgnu bodež Angrist; i iseče Silmaril iz gvozdenih 
pandži što ga držahu. 

Dok je sklapao šaku oko njega, zračeći sjaj mu navre kroz živo meso, a šaka mu 
postade nalik sjajećoj lampi; a dragulj dopusti njegov dodir i ne povredi ga. U Berenov 
um tad nadođe da ode dalje od zakletve, i da iz Angbanda iznese sva tri Dragulja 
Feanorova; al ne beše takav usud Silmarila. Bodež Angrist puče, a krhotina oštrice u letu 
zakači obraz Morgotov. On zastenja i pomače se, a sva vojska Angbanda se u snu 
pomeri. 

Tad užas obuze Berena i Lutienu i oni se dadoše u beg neprerušeni, i ne obraćajući 
pažnju ni na šta, žudeći samo da opet svetlost ugledaju. Nisu ni zadržavani ni 
progonjeni bili, ali je Kapija bila branjena od njihovog izlaska; jer se Karharot iz sna 
digao, i sad, u osvetničkom besu, stajaše na pragu Angbanda. Pre nego ga postadoše 
svesni on ih ugleda, i baci se na njih u trku. 

Lutiena je bila istrošena, i ne imađaše ni vremena ni snage da pripitomi i savlada 

vuka. Ali Beren istupi ispred nje, a u desnoj ruci držaše visoko Silmaril. Karharot stade, i 
za tren bi uplašen. »Odlazi i beži!« zavika Beren, »jer evo vatre koja će progutati tebe, i 
svaku zlu stvar.« | gurnu Silmaril pred oči vuka. 

Ali Karharot pogleda taj sveti dragulj i ne bi zastrašen, i duh proždiranja unutar 
njega se probudi u iznenadnom plamenu; i razjapljujući vilice, iznenada uze tu ruku 
među ralje, i odgrize šaku kod zglavka. Tad se brzo sva njegova iznutrica ispuni 
plamenom teskobe, a Silmaril oprlji i ožeže to ukleto mesto. Pobegao je od njih, 
zavijajući, a strane doline Kapije odjekivaše strašnom grajom njegovih muka. Tako 
grozan je postao u svom ludilu, da sve kreature Morgotove što obitavahu u toj dolini, ili 
behu na nekom od puteva što vodiše tamo, pobegoše daleko; jer on je klao sva živa 
bića što bi mu se na putu našla, i izjurio je sa severa sejući uništenje po svetu. Od svih 
užasa što ikada dođoše u Beleriand pre pada Angbanda, ludilo Karhartovo beše 
najstrašnije; jer moć Silmarila beše skrivena u njemu. 

Sad Beren besvesno ležaše unutar opasne Kapije, a smrt mu je sigurnim korakom 
prilazila, jer je na vučjim očnjacima bio otrov. Svojim usnama Lutiena izvuče otrov, i 
upotrebi svoju opadajuću moć da zaustavi krvavljenje grozne rane. Ali, iza nje, u 
dubinama Angbada, rasla je buka buđenja velikog gneva. Vojske Morgotove behu 
pokrenute. 

Tako se činilo da će potraga za Silmarilom završiti sa propašću i beznadno; ali u 
torn času iznad zidova doline pojaviše se tri moćne ptice, leteći ka severu krilima bržim 
od vetra. Među svim pticama i zverima glas o lutanjima i potrebi Berenovoj se proneo, 
a i sam Huan je zamolio sve stvari da paze, da bi mu u pomoć mogle doći. Visoko iznad 
kraljevstva Morgotovog Torondor*, Kralj orlova, i njegovi vazali krstarili su, i videvši sad 
ludilo Vuka i pad Berenov, brzo se obrušiše, baš dok su sile Angbanda oslobađane 
mučnog i napornog sna. 

Tad digoše Lutienu i Berena sa zemlje i ponesoše ih visoko u oblake. 

Pod njima iznenada poče grmljavina da se valja, munje poskočiše uvis a planine 
zadrhtaše. Plamen i dim rignuše sa Tangoridrima a vatrene strele munja su bacane 
daleko napolje, sejući propast po zemljama; i Noldori Hitluma, na jugozapadu, drhtaše. 
Ali Torondorov let beše visoko iznad zemlje, tražeći visoke pute nebeske, gde sunce po 
ceo dan sija bez velova, a mesec hodi među bezoblačnim zvezdama. Tako brzo predoše 
preko Dor-nu-Fauglita i Taur-nu-Fuina i stigoše nad skrivenu dolinu Tumladena. Ni 
oblaka ni magle ne beše tamo, i gledajući dole Lutiena ugleda, daleko ispod, poput bele 
svetlosti što izvire iz zelenog dragulja, zračenje Gondolina lepog, gde Turgon obitavaše. 
Ali, ona plakaše, jer mišljaše da će Beren zasigurno umreti; on nije progovarao niti 
otvarao oči, i stoga kasnije ništa o svom letu nije znao. | najzad ih orlovi spustiše kraj 
granica Doriata; a stigli su bili u istu onu udolinu iz koje se Beren u beznađu iskrao i 
ostavio usnulu Lutienu. 

Tamo je orlovi položiše kraj Berena i vratiše se na vrhove Krisaegrima, u svoja 
visoka gnezda; ali Huan joj dođe, i zajedno se brinuše o Berenu, baš kao i pre, kada ga je 
izlečila od rane što mu je Kurufin zadade. Ali ova rana beše zloćudna i zatrovana. Dugo 
je Beren ležao, a dun njegov lutao mračnim ivicama smrti, spoznajući uvek teskobu što 
ga je bolom progonila iz jednog sna u drugi. Tad iznenada, dok je nju nada skoro 
napustila, on se ponovo probudi, i pogleda uvis, videvši lišće ocrtano na nebu, a pod 
tim lišćem, kraj sebe, začu laganu i tihu pesmu Lutiene Tinuviele. I opet je bilo proleće. 


* Gvaihir je Kralj orlova u Trećem dobu (vidi Gospodar prstenova Il, 2; Vl, 4) 

Od tada je Beren nazivan Erhamion, što je Jednoruki' (S' jednom šakom) a patnja 
mu je bila uklesana na licu. Ali najzad, Lutienina ljubav ga povuče nazad u život, i on se 
diže, i opet zajedno hodiše šumom. | nisu s tog mesta žurili, jer im prelepo izgledaše. 
Zaista, Lutiena beše voljna da divljinom luta ne vraćajući se, zaboravljajući kuću i narod i 
svu slavu Vilin-kraljevstava, i neko vreme Beren beše smiren i zadovoljan, ali nije na 
duže mogao zaboraviti svoj zavet da se u Menegrot vrati, niti je hteo Tingolu zauvek 
uskratiti Lutienu. Jer, držao se zakona ljudi, smatrajući opasnim da se volja oca 
prenebregne, izuzev u krajnjoj potrebi; i činjaše mu se nepriličnim da neko tako lep, i 
kraljevskog porekla poput Lutiene uvek u šumi živi, poput grubih lovaca među ljudima, 
bez doma ili počasti, ili lepih stvari što su uživanje kraljica Eldalia. Stoga je on posle 
izvesnog vremena ubedi, i njihovi koraci napustiše žemlje bez kuća, i on uđe u Doriat, 
vodeći Lutienu domu njenom. Tako je njihov usud hteo. 

U Doriat su zli dani došli. Tuga i tišina su polegli po svima kada je Lutiena nestala. 
Dugo su je uzalud tražili. | priča se da je u to vreme Daeron, minstrel Tingolov, lutajući 
izašao iz zemlje, i više nije viđen. On stvaraše muziku za igru i pesmu Lutieninu, pre 
nego Beren dode u Doriat; i on beše zaljubljen u nju, i sve svoje misli o njoj u muziku je 
pretvarao. Postao je najveći od svih minstrela vilenjačkih istočno od Mora, a ime mu se 
navodilo čak i pre imena Maglora sina Feanora. Ali, tražeći Lutienu, u očaju je zalutao 
na čudne staze, i prolazeći preko planina stigao na Istok Srednje-zemlje, gde je mnoga 
doba stvarao tužbalice kraj tamnih voda za Lutienom, kćerkom Tingola, najlepšom 
među svim živim bićima. 

U to doba se Tingol okrenuo Meliani; ali sad mu je ona uskratila svoje savete i 
mudrost, govoreći da se sudba koju je sam smislio mora do svog utvrđenog kraja 
izvršiti, i da sad na taj čas mora čekati. Ali Tingol doznade da je Lutiena daleko od 
Doriata otputovala, jer potajno stizahu poruke od Kelegorma, govoreći — kao što je već 
ispričano — da je Felagund mrtav, i da je Beren mrtav, ali da je Lutiena u Nargotrondu i 
da će je Kelegorm oženiti. Tad Tingol bi ispunjen osvetničkim besom, i razasla uhode, 
smišljajući da zarati sa Nargotrondom; i tako saznade da je Lutiena opet pobegla, a da 
su Kurufin i Kelegorm proterani iz Nargotronda. Tad mu sumnja pomuti razum jer nije 
raspolagao silom kojom bi udario na sedam sinova Feanora; al' u Himring glasnike 
posla, da pomoć potrazi za Lutienom pruže, jer Kelegorm je ne posla kući njenog oca, a 
nije je ni u sigurnosti sačuvao. 

Ali, na severu oblasti dokle se njegova moć prostirala, glasnici mu naiđoše na 
opasnost iznenadnu i neočekivanu: divlji nalet Karharota, Vu-ka Angbanda. U svom 
ludilu on je dojurio sa severa, sve proždirući, i prolazeći istočnom stranom, preko Taur- 
nu-Fuina, spustio se od izvora niz reku Ezgalduin, ka srcu Doriata, poput sveproždirućeg 
požara. Ništa mu se ne prepreči, a moć Meliane na granicama zemlje ga ne zaustavi; jer 
sudba ga je gonila napred, sudba i sila Silmarila što ga na svoju muku nosiše. Tako se on 
probi i jurnu u neobeščašćene šume Doriata, i sve u strahu bežaše. Od glasnika samo se 
Mablung, glavni zapovednik Kraljev spasi, i donese zastrašujuću vest Tingolu. 

Baš u torn mračnom času vratiše se Beren i Lutiena, žureći sa zapada, a glas o 
njihovom dolasku je pred njima išao, poput muzike što je vetar donosi u zamračene 
kuće gde ljudi tužni sede. Tad Beren izvede Lutienu pred tron Tingola oca njenog; i ovaj 
u čudu gledaše Berena koga smatraše mrtvim; ali ljubavi za njega nije imao, zbog jada i 
patnji koje donose u Doriat. Ali Beren kleče pred njim i reče: »Vratih se u skladu sa rečju 
zadanom. Dodoh da uzmem ono što mi pripada.« 

A Tingol odgovori: »Šta je s tvojim zadatkom, i zavetom tvojim?« 

Al' Beren reče: »Ispunjen je. Čak i sada, Silmaril je u ruci mojoj.« 

Tad Tingol reče: »Pokaži mi ga!« 

A Beren pruži levu šaku, polako rastvarajuci prste: ali ona beše prazna. Tad diže 
desrncu svoju; i od tog časa prozva sebe Kamlost, 'Praznoruki' 

Tad se Tingolovo srce smekša, i Beren seđaše pred tronom s leve strane, a Lutiena 
s desne, i ispripovedaše celu povest Potrage, dok svi prisutni behu ispunjeni čudom i 
divljenjem. | učini se Tingolu da se ovaj Čovek razlikuje od svih smrtnih ljudi i da je 
među velikim u svoj Ardi; a Ljubav Lutienina nečim novim i čudesnim; i dobi uvid da se 
usudu njihovom nijedna sila sveta ne može suprotstaviti. Stoga najzad popusti volja 
njegova, i Beren uze ruku Lutiene pred tronom oca njenog. 

Ali sad senka pade na sreću Doriata zbog povratka Lutiene prekrasne; jer saznavši 
razlog ludila Karhartrove, narod postade još više uplašen, uviđajući da je opasnost koja 
mu preti opterećena i povezana sa zastrašujućom silom zbog svetog dragulja, i da se 
teško može odbiti. A Beren, čuvši za besni juriš Vuka, razumede da zavet i Potraga još 
nisu ispunjeni. 

Stoga, pošto se Karharbt svakim danom približavao Menegrotu, pripremiše lov na 
vuka; najopasniju od svih potera za zverima o kojima priče govore. U tu poteru pođoše 
Huan, lovački pas iz Valinora, i Mablung 'Teškoruki', Beleg »Jaki-luk«, Beren Erhamion 
Jednoruki'i Elu Tingol Kralj Doriata. Izjahaše ujutru i predoše reku Ezgalduin; ali Lutiena 
osta iza, na kapijama Menegrota. Mračna senka na nju pade i učini joj se da je sunce 
bolest zahvatila i da pocrnelo je. 

Tad lovci okrenuše na istok i sever, i sledeći tok reke najzad naidoše na Vuka 
Karharota u mračnoj dolini, dole, na severnoj strani odakle je, u bujici, Ezgalduin padao 
niz strme brzake. U podnožju brzaka Karharot je pio da utaži svoju sveproždiruću žeđ i 
zavijao. | tako ga otkriše. Ali on, videvši ih gde dolaze, ne jurnu iznenada u napad. Može 
biti da se đavolja lukavština u srcu njegovom probudila, jer mu bol za tren olakšaše 
slatke vode Ezgalduina; i dok su ka njemu jahali on se na stomaku odvuče u duboki 
gustiš paprati, i tamo ležaše skriven. Ali oni postaviše stražu oko celog tog mesta i 
čekahu, a šumske senke postadoše duge. 

Beren stajaše kraj Tingola i iznenada osetiše da ih je Huan napustio. Tad se strašan 
lavež izdiže iz guštara; jer Huan, postajući nestrpljiv i žudeći da vidi tog vuka, sam pođe 
da ga iz skrovišta potera. Ali ga Karharot izbeže, i probijajući se kroz trnjak, iznenada se 
baci na Tingola. Brzo Beren s kopljem istupi pred njega, ali ga Karharot zamahom u 
stranu baci i sruši ga, ugrizavši ga za grudi. U tom času Huan iskoči iz gustiša na leđa 
vuka, i zajedno padoše, boreći se gorko; i nije bilo borbe između vuka i psa lovačkog 
nalik ovoj, jer u lavežu Huanovom čuo se glas nebeskih lovačkih rogova Oromeovih i 
osvetničkog besa Valara, al' u zavijanju Karharota beše mržnja Morgotova i pakost 
surovija od zuba čeličnih: a od strašne buke nji-hove stenje se cepalo i pucalo, a s visine 
padajući zagušilo brzake-vodopade Ezgalduina. Tamo su se nasmrt borili, al' im Tingol 
ne obraćaše pažnju, već klečaše kraj Berena videvši ga teško ranjena. 

Huan u tom času pogubi Karharota, al' tamo u izatkanim i spletenim šumama 
Doriata ispuni se njegov sopstveni usud davno rečen, i beše smrtno ranjen, i zmijski 
otrov Morgotov ga ispuni. Tad dođe, i padajući kraj Berena po treći put rečima 
progovori; i pre smrti zbogom reče Berenu. Beren ne progovori već položi ruku na glavu 
psa, i tako se rastadoše. 

Mablung i Beleg žurno dođoše Kralju u pomoć, al' kad očima videše šta se zbilo, 
odbaciše koplja i zaplakaše. Tad Mablung uze nož i raspori Vuka; a iznutra je gotovo ceo 

bio spaljen kao vatrom nekom, ali šaka Berenova što držaše dragulj i dalje beše 
nepokvarena. Ali kad Mablung pruži ruku da je dodirne, šake nestade i Silmaril ležaše 
tamo razotkriven a svetlost njegova ispuni senke šume svud naokolo. Tad ga Mablung 
brzo i sa strahom uze i položi u Berenovu živu šaku; i Berena probudi dodir Silmarila, i 
on ga diže uvis i pozva Tingola da ga primi. »Sad je Zadatak izvršen«, reče, »a usud moj 
do kraja izdeljan«; i više progovarao nije. 


Odneli su nazad Berena Kamlostna sina Barahira na mrtvačkim nosilima od grana a 


Huana, lovca na vukove, kraj njega položili; a noć je pala pre no što su se Menegrotu 
povratili. Kod podnožja Hirilorna, bukve velike, srete ih Lútiena gde polako stupaju, a 
neki nosahu baklje pokraj nosila. Tamo je ona Berena zagrlila i poljubila, pozivajući ga 
da je iza Zapadnog Mora čeka; a on je njene oči pogledao pre nego ga je duh napustio. 
Al' svetlost zvezda bi utrnuta a tama pade čak i na Lutienu Tinuvielu. Tako se završi 
Potraga za Silmarilom; al' se spev Leitian, Raskidanje veza, ne svršava. 

Jer duh Berenov oklevaše, čekajući po njenoj želji i pozivu, u dvoranama 
Mandosovim. Za razliku od svih ostalih Ljudi, nije hteo da napusti Svet, sve dok Lutiena 
ne dođe, da mu poslednje zbogom kaže na tmurnim obalama Spoljašnjeg mora odakle 
Ljudi umrli polaze da se nikada ne vrate. A duh Lutiene propade u tamu, i najzad 
pobeže, a njeno telo ležaše poput iznenada posečenog cveta što još neko vreme 
neuvenuo na travi počiva. 

Tad zima, poput doba sedina Ljudi smrtnih, leže na Tingola. Al' Lutiena dode u 
dvorane Mandosa, gde su mesta odredena za Eldalie—Vilin — narod besmrtni (i za ovaj 
Svet vezani) — iza dvorova Zapada na graničnicima sveta. Tamo oni Vilenjaci što čekaju 
raščinjenje ovog sveta sede u senci svojih misli. Ali njena lepota beše veća od njihove 
lepote, a njena tuga dublja od njihovih tuga, i kleče ona pred Mandosa, što duhove 
ubijenih priziva u svoje kuće mrtvih, i pevaše mu. 

Pesma Lutiene pred Mandosom najdivotnija je pesma ikada rečima izatkana, i 
pesma najžalosnija što će je svet ikada čuti. Nepromenjena, neuništiva, peva se još uvek 
u Valinoru van dometa sluha sveta, i slušajući bolno bivaju dirnuti Valari, čuvari Arde. 
Jer Lutiena je rečima dve teme utkala, žal Visokih vilenjaka i tugu Ljudi, dva Roda što 
Iluvatar stvori da obitavaju u Adi, Kraljevstvu Zemlje međ' bezbrojnim zvezdama. I dok 
je pred njim klečala, suze njene su mu na noge padale poput kiše po kamenju; i Mandos 
ganut beše, on koji nikad do tada niti od tada dirnut ne bi. 

Stoga on Berena priziva, i baš kao što Lutiena reče u času njegove smrti, ponovo se 
sretoše iza Zapadnog Mora. Ali Mandos nema moć da duhovima Ljudi mrtvih uskrati 
odlazak van granica koje okružuju svet, posle vremena odredenog im za čekanje, niti 
može promeniti sudbinu Dece Iluvatarove. On zato ode Manveu, Gospodaru Valara, 
koji svetom vlada pod rukom Iluvatara; a Manve potraži savet mudrosti u najskrivenijim 
i najdubljim mislima svojim, gde bi otkrivena volja Iluvatarova. 

Ovo beše izbor koji ponudi Lutieni. Zbog njenih teških dela i tuge njene da od 
Mandosa bude oslobođena i ode u Valimar blagosloveni, gde bi međ' Valarima 
obitavala do kraja sveta, zaboravljajući sve patnje što ih je u životu spoznala. Tamo 
Beren nije mogao doći. Jer Valarima nije dopušteno da mu uskrate Smrt, koja je poklon 
Iluvatarov Ljudima. Ali drugi izbor beše ovaj: da se u Srednju—zemlju vrati i sa sobom 
Berena povede, da tamo opet obitavaju, ali bez sigurnog života ili sreće. Tada bi ona 
postala smrtna i podložna drugoj smrti, baš kao i on; i uskoro bi napuštila svet zauvek a 

lepota njena bi postala samo sećanje u pesmi. 

Ovaj usud je izabrala, zauvek napuštajući Blagosloveno kraljevstvo, i ostavljajući po 
strani sve što je po naslednom pravu imala, zahvaljujući onima što tamo prebivaju; da 
tako sudbe Berena i Lutiene budu združene, ma kakva patnja u zasedi čekala, i da im 
staze spojene vode iza crte što ograničava i sadržava ovaj svet. | tako se zbilo da je ona 
jedina od svog naroda Eldalie zaista umrla i nekada davno, davno, napustila svet. Pa 
ipak, njenim izborom Dva Roda su združena; i ona je predak mnogih u kojma Eldari i 
dalje vide, mada je ceo svet izmenjen, lik Lutiene obožavane, one koju su izgubili*. 


Priča se da su se Beren i Lutiena vratili u severne oblasti 


Srednje zemlje i neko vreme živeli zajedno kao živi čovek i 
živa žena; a svoja smrtna obličja su opet uzeli u Doriatu. 
Oni koji su ih ugledali behu radosni i uplašeni; a Lutiena 
ode u Menegrot i izleči zimu Tingolovu dodirom ruke 
svoje. Ali je Meliana pogleda u oči i pročita usud u njima 
ispisan, i okrenu glavu; jer je shvatila da je izmedu njih 
došlo do rastanka što će trajati i posle samog kraja sveta, i 
ne beše tuge zbog gubitka teže no što beše tuga Melian 
Maje u tom času. Tad Beren i Lutiena izađoše sami, ne 
plašeći se ni žedi ni gladi; i preko reke Geliona uđoše u 
Osiriand, na dalekom jugu Belerianda, i življahu tamo na 
Tol Galenu, adi zelenoj nasred Aduranta, dok sve vesti o 
njima ne prestadoše. Eldari su kasnije tu zemlju nazvali 
'Dor—Firn—i—Guinar', 'Zemlja mrtvih što žive', i tamo se 
rodio Dior Aranel prekrasni, kasnije poznat kao Dior 
Eluhil, a to je Tingolov Naslednik. Nijedan smrtni čovek 
nikad više nije zborio s Berenom sinom Berahirovim, i 
niko ne vide kako Beren i Lutiena napuštaju svet, nit' 
zabeleži gde najzad počinuše. 


* pored, naravno, njenog praunuka Elronda i njegove kćerke Arvene koja je i sama 
načinila Lutienin izbor, njena blagoslovena krv teče i u Aragornovim venama i svim 
njegovim precima, sve do kraljeva Numenora i prvog od njih, Elrondovog brata Elrosa. 

Subaru kamionet je najbolji auto za krijumčarenje gmizavaca«, reče Aurora sedeći za 
volanom automobila, »jer ima pogon na sva četiri točka, jaka svetla da gniizavce noću 
vidiš na putu i stranice koje se lako skidaju, pa se iza njih mogu sakriti zmije i oprema. 
Kupiću ga čim to budem mogla sebi da priuštim.« 

Sedeo sam na zadnjem sedištu auta (koji je, na Aurorinu veliku žalost, bio samo 
običan VW karavan) i pitao kako je uopšte do ovoga došlo. Pošli smo da kupimo 
hamburgere, a onda je Aurora odlučila da ne bi bilo loše, pošto je tako lep letnji dan i 
tako to, da odemo dole do Meksika i pokušamo da pronađemo neke zmije koje bi 
zaokružile njenu zbirku. Uostalom, rekla je, do njega ima samo nekoliko stotina milja. 
Tako smo stali da na uglu kod Dž. K. Penija kupimo jastučnice u koje ćemo stavljati 
zmije, i Autoputem 5 krenuli ka Baji u Kaliforniji. 

Napred, pored Aurore, sedela je Kesi, Aurorina sestra. Zbog Kesi sam i pošao na 
ovo putovanje. Zapazio sam je onog trena kad je na početku semestra ušla na moj čas iz 
elementarne algebre. Svi tvrde da ne bi trebalo izlaziti sa svojim studentima, i 
verovatno su u pravu. Međutim, za manje od mesec dana mi smo se već vidali dva ili tri 
puta nedeljno. A pošto sam ja bio samo pomoćnik-asistent koji nije odgovoran za 
davanje ocena, kad je na kraju semestra dobila jedva prolaznu ocenu, nismo imali oko 
čega da se prepiremo. Čini mi se da nije mnogo ni marila. 

Mirno sam sedeo i posmatrao kako se narandžasto-riđa Kesina kosa vijori kroz 
prozor automobila, pokušavajući da se setim da li je trebalo da nešto uradim u toku 
sledećih nekoliko dana. Škola je bila gotova i više nisam imao časova. Tako sam želeo da 
iz džepa izvadim mali rokovnik i na brzinu ga prelistam, all znao sam šta bi Kesi na to 
rekla »Prestani da uvek budeš tako odgovoran«, rekla bi. »Na odmoru smo. Skloni to.«, 

U poslednje vreme neprestano smo se svadali oko toga zašto sam ja opsesivan (po 
njenim rečima), zašto je ona detinjasta (po mojim rečima). Stalno je kasnila, i to ne 
jednom, dvaput, već svaki božji put. Otkako smo. počeli da izlazimo, nisam video 
početak nijednog filma. Zato sam ćutao kad je Aurora predložila da odemo do Meksika. 
Želeo sam da dokažem da i ja mogu da učestvujem u avanturi, kao što to može ostatak 
Kesine lude porodice. Palo mi je na pamet da bi Kesi trebalo da sutra ode na posao 
(pospremala je u jednom obdaništu), ali ništa nisam rekao. Samo sam posmatrao njenu 
kosu, blistavu na suncu. Sam pogled na njenu kosu bio je dovoljan da se sve to isplati. 

»Jesi li ponela knjigu?« reče Kris. Kris je išla s Aurorom u isti razred u gimnaziji i, 
kao i pola razreda (ako je suditi po danonoćnom zvonjenju telefona), nije bila sposobna 
da se odupre Aurorinoj ludačkoj energiji, nje-nim otkačenim šemama. Ako Aurora reši 
da se snabdeva i trguje ilegalnim gmizavcima, onda će se i ona, Kris, snabdevati i 
trgovati ilegalnim gmizavcima. Knjiga Poljski vodič za severnoameričke gmizavce i 
vodozemce postala je Krisina biblija. 

»Ne, ostala je kod kuće«, reče Aurora. »Ali ne brini. Znam koje su nam potrebne.« 

S druge strane Kris sedeo je Alen. Poslednjih deset milja nije rekao ni reči. Kasnije 
se ispostavilo da se smrtno boji zmija. Medutim, bio je zaljubljen u Auroru i šta se tu 
moglo? Jadan dečko. Tačno sam znao kako se oseća. 

Stali smo tik pre meksičke granice da pojedemo poslednji hamburger sa 
pomrfritom. Bilo je 19.30. 

»Stigli smo u pravi čas«, reče Aurora kad smo seli da jedemo. »Za nekoliko sati bi 
trebalo da stignemo do tog mesta koje poznajem, Onda možemo da provedemo noć 
vozeći se tamo-amo i da se vratimo sutra popodne.« 

»A kad ćemo da spavamo? rekoh. Odmah sam prokleo sebe. Neko ko je pošao u 

veliku avanturu ne razmišlja o snu. 

»A kome je potreban san?« reče Kesi. Učinilo mi se da se malo razočarala u mene. 

»Tebi sigurno nije«, rekoh pokušavajući da sve okrenem na šalu. »Niti ostatku 
tvoje lude porodice.« 

»Zašto misliš da smo ludi?« reče Kesi. 

Pretpostavljao sam da je razumna. To mi je bila prva greška. Pogledao sam preko 
stola njenu riđu kosu i smede oči sa istom zlatnom senkom i po prvi put se opustio i 
stao uživati u putovanju. Ako sam s njom, onda uopšte nije važno kuda idemo. Ipak su 
ekscentričnosti bile samo deo njenog šarma. 

»Pa, znaš ti«, rekoh. »Eto onaj tvoj praujak, kako-se-ono-zvaše, onaj što misli da je 
Egipćanin.« 

»On ne misli da je Egipćanin«, reče Kesi. On je Ozirijanac. Sledbenik kulta Ozirisa. 
Objasnio ti je to kad si bio kod nas.« 

»Nije mi ništa objašnjavao«, rekoh. »Postavljao mi je pitanja. 'Znano li ti je ime 
ovijeh vratiju i smeš li ga izreći?' Pa onda lintela, pa dovratnika, pa praga...« 

»Ti nisi slušao«, reče Kesi. | dalje se činilo da razborito govori. »Ako naučiš sva ta 
imena, onda ćeš moći da prođeš kroz vrata u zemlju mrtvih. Ako ih ne budeš znao, 
proburaziće te. On sve mora da ih drži u glavi. Duga je to lista.« 

»I ti ne misliš da je to malo čudno?« rekoh. »To da on u sve to veruje.« 

»Dobro, a šta ako je u pravu?« reče Kesi. »Mislim, milioni ljudi su u to verovali. 
Možda su nešto znali.« 

»Dobro, a šta je s tvojom bakom?« rekoh. »Ona po nekoliko nedelja provodi u 
sobi, a onda izađe i drži zagonetne govore...« 

»Vidi, Roberte«, reče Kesi. U tom trenutku kao da je nešto prostrujalo izmedu 
sestara, nešto meni suviše strano da bih ga mogao razumeti, i Aurora se okrenula 
prema Kris i počela brzo da govori. Zlato kao da je napustilo Kesine oči; postale su 
prazne, mutne. 

»To što si odrastao u dosadnoj porodici ne daje ti pravo da osuduješ druge 
porodice. U redu? Mislim, poznato mi je da su tvoji roditelji pripadali pravim religijama i 
radili prave poslove i nikada nisu izgovorili nešto neobično, nešto nad čime bi se morao 
zamisliti, ali to ne znači da su sve porodice takve. Neki od nas ne žele da budu takvi, u 
redu? Zato zadrži svoje glupo mišljenje za sebe.« 

»Žao mi je«, rekoh. »Nisam mislio... samo sam se šalio. Žao mi je.« 

Kesi se okrenula od mene da bi pričala sa Aurorom i Kris. Alen me je gledao sa 
simpatijom u očima, ali sam izbegao njegov pogled. 


Ostatak putovanja ličio je na noćnu moru. Na moje veliko iznenađenje, pored 
graničara smo prošli bez problema. Negde usred noći, stigli smo do mesta za koje je 
Aurora čula, usput pokupivši dve zmije. Aurora i Kris su bile u ekstazi; zbog čega, nisam 
znao. Bojim se da meni sve zmije isto izgledaju. Alen, ukočen i mahnitih očiju, sve više 
je ličio na narkomana. Pronašli smo još jednu zmiju, stavili je u jastučnicu, smestili 
jastučnicu u prtljažnik i krenuli nazad. Onda je Aurora zaspala za volanom. 

Kola su, skrenula u stranu, odskočili nekoliko puta naletevši na kamenje i 
zaustavila se. Aurora se nije probudila. 

»Aurora?« reče Kesi, drmajući je. »Aurora?« 

»Hmm. Mf«, reče Aurora. 

Izvukli smo je i poseli na Kesino sedište. Nadao sam se da nije dobila potres mozga. 

Prirodno, niko u kolima nije bio vezan. Kesi je vozila sledećih nekoliko milja, a onda 
rekla: »Bože, kako mi se spava«, i ukopala se u mestu posred uskog puta. 

»Ja ću da vozim!« reče Alen sa vidljivom dozom očaja u glasu. Zatim je pogledao 
preko Kesinog ramena i nagnuo se unazad, ali ne previse. Otkako smo stavili zmije u 
prtljažnik, njegovo telo nije došlo u dodir sa naslonom sedišta. »Oh. Ukočio sam se. 
Ništa od mene.« 

»Gledajte«, rekon. »Samo nekoliko milja iza nas nalazi se veliki grad. Naći ćemo 
nekakav hotel ili motel, ili nešto slično i naspavati se. U redu?« 

Niko ništa nije rekao. 

»Hoćeš li da ja vozim?« upitao sam Kesi. »lli još možeš? Mislim da ima samo 
nekoliko milja.« 

»Mogu, naravno«, reče Kesi. Nikada se nije dugo ljutila zbog nečega. To me je 
uvek zbunjivalo, ja sam potomak duge loze zlopamtila. 

Grad je bio dalje od nekoliko milja, ali smo uspeli da ga se dokopamo. Aurora, sad 
potpuno razbuđena, veselo nam je pričala o čoveku koga je ujela kobra i koji se ukočio 
baš kad je podigao slušalicu da nazove bolnicu. Na ulici, ispred jednospratnog hotela, 
izbrojali smo novac i utvrdili da sve skupa imamo jedanaest dolara i devedeset dva 
centa. Umoran, ušao sam i na svoje ogromno zaprepašćenje ustanovio da će primiti 
moju kreditnu karticu. Mi smo već odlučili da nas dvojica iznajmimo sobu, a posle 
prošvercujemo žene. Ja sam samo želeo da imamo što manje problema. Dok sam se 
pružao po podu, spreman da nekom drugom ponudim mekan bračni krevet, primetio 
sam da Kesi i Aurora ulaze. Kesi je legla na pod pored mene. U snom zamagljenom umu 
pomisilo sam da su vreće koje je Aurora nosila njen prtljag. 


Kesi i ja smo poslednji ustali. Izašli smo i pronašli ostale u restoranu. Ispostavilo se da 
niko od njih ne zna španski i da su naručivali rukama i na tarzanskom engleskom. 
Uprkos svim upozorenjima i šalama, svi su pili meksičku rakiju. Pitao sam se kako su 
mislili da plate jelo. 

Aurora je podigla jednu od jastučnica razbacanih uokolo i pogledala u nju. 

»Do đavola«, reče ona. »Jedna zmija je pobegla. Pitam se je li ostala u hotelu. 
Alene? Alene!« Jadno dete je zakovrnulo očima ispod zatreptalih kapaka. »Znaš, ako se 
plašiš zmija, trebalo je to odmah da kažeš«. 


Ja nisam pio rakiju, ali sam nedelju dana po povratku bio bolestan. Ležeći u krevetu sa 
temperaturom 38,9 imao sam vremena da razmišljam o putovanju, da preispitam 
detalje, otkrijem šta je čemu vodilo. Činilo mi se kao da se to dogodilo nekom drugom, 
nekom ko ima mnogo manje osećaja za realnost od mene. 

To putovanje mi je mnogo toga pojasnilo. Život se ne živi onako kako to Kesi i 
njena porodica čine. Čovek ne može tek tako da sedne u kola i odveze se u Meksiko jer 
se tako oseća. Šta da tamo nije bilo mene i moje kreditne kartice? Šta da je Aurora 
dobila potres mozga? Ja sam od života tra-žio nešto više: red, razumnost. Želeo sam da 
završim studije, doktoriram na matematici i zaposlim se u industriji. 

Ozdravio sam, opteretio se jesenjim časovima i prestao da je zovem. Nisam svesno 
razmišljao o tome da smo raskinuli, ali sam se ponekad s nostalgijom sećao nje i njene 
porodice. Bio je jedan moraak koji je kod njih visio — na znam da li je bio član porodice 
ili šta. — koji se pojavljivao u filmovima kao saksofonista. Stvar je bila u tome što on 

uopšte nije znao da svira saksofon. On je samo izgledao kao saksofonista. Tako bi 
puštali ovog momka u groplanu, a neko drugi bi svirao. Posmatrao sam ga kako vežba, 
okrećući saksofon tamo-amo, ne ispuštajući ni glasa. Bilo je jezivo. 

Setio bih se i njenog praujaka kako pita Kesi kako se na staroegipatskom zove neki 
deo vrata. Ponekad bi znala odgovor i on bi zasjao od zadovoljstva. U protivnom, tužno 
bi odmahivao glavom i govorio: 

»Kasandra, luče moje, šta če biti od tebe?« 

Jednom sam zapazio da žalostivo odmahujem glavom pri samoj pomisli na njega. 

Naposletku bih je verovatno i pozvao da jednoga dana u kancelariju nije zabasala 
sestra mog kolege tražeći ga, pa sam je odveo na kafu. Zvala se Laura i bila je osećajna. 

Nekoliko nedelja nakon što sam počeo da izlazim sa Laurom, nalazio sam se kod 
kuće kad sam začuo glasno lupanje po vratima. Odložio sam Časopis za multivarijabilnu 
analizu i ustao. Čim šam otključao vrata stana, požalio sam. Bila je to Kesi. 

»Dakle, želiš red u životu!« rekla je bez uvoda. Lice joj je bilo zgrčeno i ružno, a 
smeđe oči teške i bezizražajne. Pokušao sam da je sprečim, ali se progurala u sobu. 
»Proklet bio, želiš da ti sve u životu bude dosadno i predvidljivo, da znaš šta će ti se u 
svakom trenutku desiti. Zar ne?» 

Nisam znao šta da kažem. 

»Dakle, je li tako?« glasno reče ona. Dovoljno sam je poznavao da znam da je na 
ivici suza. 

»Život koji vodim je suviše nepredvidljiv za tvoje pojmove, zar ne? Ako bi ti neko 
ponudio raspored po kome će se tvoj život odvijati, ti bi ga rado prihvatio, zar ne? 
Dakle?« 

Posegnula je u torbicu i izvadila iz nje smeđu omotnicu. 

»Kesi, ja...« rekoh. 

»E pa, evo ti ga!« reče ona, gurajući mi omotnicu u ruke. »Nadam se da ćeš biti 
srećan!« 

Pomalo zbunjen, uzeo sam je. Činila se pretankom da bi sadržavala raspored mog 
života. Posegnuo sam unutra i izvadio — fotografije. Moje fotografije. 

Okrenula se da ode. 

»Kesi«, rekoh. »Otkud ti ovo?« 

»Od moje bake!« rekla je, otrgla se i bučno otrčala niz hodnik. 


Kad je otišla, izvadio sam fotografije i razgledao ih. Bilo ih je samo pet. Prva me je 
prikazivala kako sa kapom i togom hodam preko bine da primim diplomu. Problem je 
bio jedino u tome što nikada nisam prisustvovao dodeli diploma, ni u gimnaziji, ni na 
koledžu. Okretao sam sliku na sve strane pokušavajući da utvrdim kako je načinjena. Tu 
i tamo bilo je čudnih detalja — na primer, momak ispred mene bio je u invalidskim 
kolicima — ali, u celini, delovala je vrlo uverljivo. Osoba na bini jako je ličila na mene. 

Sledeća slika prikazivala me je kako sipam kafu u nekoj nepoznatoj kuhinji. Na 
trećoj, trčim ulicom po kiši, s aktovkom koja lebdi u ruci. Izgledam izmučeno i nekako 
neobjašnjivo stariji. Na sledećoj sam s ženom koju nikad nisam sreo. Čvrsto smo 
zagrljeni i na licu mi se ogleda mir. Slika se završva odmah ispod vrata, ali mi se čini da 
smo oboje goli. Na poslednjoj fotografiji sam definitivno stariji — bar mi je trideset — i 
naginjem se da porazgovaram sa petogodišnjim ili šestogodišnjim dečakom. 

Premetao sam slike po rukama, mešajući ih kao špil karata. Znači, to je ono što 
Kesina baka mesecima radi u svojoj sobi. Mora da unutra ima mračnu komoru. Mogao 

sam je zamisliti nagnutu iznad fotografija, kako odseca glavu sa ove, pozadinu sa one, 
možda ih retušira, aranžira tako da izgledaju kao prave. Kakav čudan hobi. Nije ni čudo 
što kad izađe iz svoje sobe govori stvari poput: »Vetar je oduvao obrise njegovih 
usana.« 

Ponovo sam pogledao fotografije. Bile su veoma lepe, ali nisam imao pojma šta 
kog vraga da radim sa njima. Vratio sam ih u omotnicu, gurnuo omotnicu u ladicu i 
zaboravio na njih. 


Na dodeli diplome, ispred mene bio, je čovek u invalidskim kolicima. Osetio sam 
neodredenu nelagodnost kad sam ga video — podsetio me je na nešto neprijatno, ali 
nisam mogao da se setim na šta — međutim, uspeo sam da ne mislim na njega. 
Roditelji su mi došli iz Čikaga da prisustvuju dodeli diploma — u protivnom 
pretpostavljam da na nju ne bih ni otišao — a posle sam ih na prijemu upoznao sa 
Laurom i ostalim prijateljima, ne razmišljajući previše o ceremoniji. Tek kad smo izašli 
na večeru, setio sam se fotografije. 

»Šta je bilo?« reče Laura. »Nešto nije u redu?« 

Kasnije mi je rekla da sve do te noći nije verovala u frazu »razjapio je usta«. 

»Ništa«, rekao sam nelagodno i, pretpostavljam, zatvorio usta. Nemoguće, 
pomislio sam. Nemoguća koincidencija. Pitao sam se šta bi od toga napravila Kesina 
baka. Kesi. Odmahnuo sam glavom. Mesecima na nju nisam pomislio. »Samo sam se 
nečega setio, to je sve.« 

Kad sam se te večeri vratio kući, izvadio sam sve ladice tražeći fotografije. Najzad 
sam ih našao zakopane ispod prvih nekoliko skica moje disertacije. Prsti su mi drhtali 
dok sam vadio fotografije iz smeđe omotnice. 

Scena sa fotografije do tančina se poklapala sa scenom na pozornici. Skoro da je to 
bila fotografija koju je načinio neko iz publike. Bio je tu dr Miler koji je na brzinu pozvan 
pošto se dr Fajn razboleo. Iza mene, preko bine prelazi moj prijatelj Lari. Ispod toge vire 
mu patike; nije imao vremena da se preobuje. Momak u invalidskim kolicima spušta se 
niz rampu sa bine. 

Osećao sam se kao da je neko otvorio prozor a u sobu je uleteo hladan vazduh. 
Zadrhtao sam i morao da sednem. Kako li je stara dama to učimla? Kako je, zaboga, 
znala? 

Gledao sam ostale fotografije mnogo pažljivije nego što sam išta u životu gledao. 
Ruke su mi strašno drhtale. Znači, na to je Kesi mislila. Ovo će biti moj život. Jednoga 
dana živeću u kući sa ovakvom kuhinjom kakva je na fotografiji. Imaću posao koji će 
zahtevati nošenje aktovke. A za oko deset godina razgovaraću sa dečakom od pet ili 
šest godina. Može li taj dečak biti moj sin? Na tu pomisao osetio sam kao da je sobom 
prošao još jedan nalet hladnog vetra i spustio tu fotografiju na gomilu. 

Međutim, slika koju sam najduže posmatrao bila je ona na kojoj sam bio sa nekom 
ženom u zagrljaju. Lice joj je bilo odmah ispod moje brade i blago nagnuto ka mojim 
grudima, međutim, ono malo što sam video govorilo mi je da je prelepa. Kosa joj je bila 
plava, skoro zlatna, vrlo kratka; crte lica nežne. Ono oko koje se videlo na slici bilo je 
sklopljeno:. Činilo mi se da je srećna. 

Začudo, drhtavica je prestala. Prihvatio sam — nekako — da gledam scene iz svoje 
budućnosti, medutim, ta ideja me više nije plašila. Na slikama nisam video ništa loše, ni 
smrt, ni jad, ni bol. U stvari, činilo mi se da budućnost nosi samo dobro. Posao, kuću, 
prelepu ženu, možda dete. 


33 


Ako je Kesi nameravala da me ovim fotografijama uplaši, da me nekako pridobije 
natrag, loše je proračunala. Osećajući beskrajno zadovoljstvo, fotografije sam stavio u 
smeđu omotnicu, a omotnicu brižljivo vratio u ladicu. 


Po završetku studija, zaposlio sam se u avio-kompaniji u predgrađu Los Anđelesa. 
Osećajući se pomalo blesavo, pažljivo sam proučio aktovku sa fotografije i onda izašao 
da kupim baš takvu. Sada sam razgledao fotografije dva ill tri puta nedeljno, zapažajući 
sitnice. Dečak mi se činio neobično poznatim, tako da ne bi bilo čudo da je moj sin. Kola 
su parkirana odmah iza njega. Na kuhinjskom zidu nalazio se poster na kome sam, posle 
višenedeljnih napora, pročitao reči »Spasite kitove«. 

U to vreme Laura i ja smo se nekoliko puta posvađali. Nijedna svada nije bila 
previše ozbiljna — odbacio sam brošuru koju mi je dala, na primer, a da je nisam 
pročitao, ili se ona ne bi složila sa restoranom koji sam izabrao — međutim, ja bih svaki 
put pomislio: »Žena sa fotografije ne bi ovako reagovala«. Žena sa fotografije je, mislio 
sam, mudra, draga i podatna. Uskoro smo se Laura i ja razišli. 

Sastajao bih se sa ženama nedelju ili mesec dana, a onda bi ih napuštao, 
sekretarice iz avio-kompanije, ili žene koje bih pokupio u barovima za usamljene u 
Marini. Jednog jutra probudio sam se u nepoznatom krevetu pored žene koje sam se 
jedva sećao i video na njenom časovniku da za jedan sat moram da budem na poslu. 
Dovukao sam se do njene kuhinje i sipao sebi kafu. Tek kad sam popio kafu osvrnuo 
sam se i ugledao poster Spasite kitove prikačen na zidu. 

Ceo dan sam bio bodar. Nekoliko ljudi na poslu me je čak pitalo čemu se smejem. 
Ako se ispostavi da je još jedna slika istinita, onda ni ostale nisu daleko. 


Sledećih nekoliko meseci verovatno su bili najsrećniji u mom životu. Živeo sam u 
stanju skoro neprestanog iščekivanja. Svakog trena mogu je ugledati kako zamiče za 
ugao ili kupuje cipele. Smišljao sam joj ime: Aleksandra, Diedri. Maštao sam o tome 
kako je vodim kući i pokazujem joj sliku, pričam joj storiju i posmatram kako joj se oči 
šire od zaprepašćenja. Naporno sam radio, ponekad se sastajao sa ženama i provodio 
večeri u dugim prebiranjima po fotografijama. 

Medutim, čekati se ne može dugo. Postepeno, toliko postepeno da sam jedva i 
primetio, fotografije su postale manje važne. Pogledao bih ih jednom ili dvaput 
nedeljno, zatim jednom mesečno. Prestao mi je zastajati dah svaki put kad ugledam 
ženu kratke plave kose. | dalje sam osećao da mi budućnost nosi nešto prelepo, da je 
moj život burniji od života drugih ljudi, ali više nisam razmišljao o tome zašto se tako 
osećam. 

Posle otprilike pet godina dao sam otkaz u avio-kompaniji i prešao u savetnike. 
Uštedeo sam bio nešto novca, ali ta prva godina samostalnog rada bila je vrlo trnovita. 
Onda sam počeo da stičem reputaciju i već druge godine zaradio skoro duplo više nego 
što bih to mogao u kompaniji. Kupio sam kuću u predgradu. Sada sam tako naporno 
radio da gotovo nisam nalazio vremena za sastanke sa ženama ili posete prijateljima. 
Nije ni bilo važno, jer sam znao da ću jednoga dana sresti plavokosu ženu koja će 
promeniti moj život. Ponekad, radeći do kasno u noć, zaticao bih sebe kako se pitam šta 
bi ona rekla kad bih na taj način uredio slobodnu spavaću sobu, ili da li bi joj se svidelo 
da izgradim bazen u stražnjem dvorištu. 

Jednoga dana, zaključao sam ključeve u kolima i požurio u telefonsku govornicu da 
pozovem servis. Kiša je rominjala i ja iznenada prepoznadoh scenu sa fotografije. Osetio 

sam sigurnost. Život mi je bio na pravom putu. 

Deset godina posle diplomiranja ponovo sam video Kesi. Vraćao sam se iz firme 
koja se nalazila u nepoznatom kraju grada i na putu do kola setio da u kući nemam ništa 
za jelo. Prešao sam ulicu ka supermarketu a na parkiralištu, skesom punom namirnica 
u jednoj ruci i detetom u drugoj, stajala je Kesi. Trebalo mi je nekoliko minuta da je 
prepoznam. Do tada se već bila okrenula prema meni. Odmah me je prepoznala. 

»Roberte?« reče ona, široko se osmehujući. Skoro da nije ostarila. 

»Kesi!l« rekoh »Kako si?« 

»Dobro, baš dobro«, reče ona »Kako si ti?« 

»Dobro sam. Kako je Aurora? Kad si se udala?« klimnuo sam na maloga koji se 
obesio o Kesinu ruku i nešto mrmljao sebi u bradu. 

»Nisam udata«, reče ona. Naravno. Ista stara Kesi. 

Klinac je nešto rekao, ali ga nisam razumeo pa sam čučnuo da ga bolje čujem. 

»Moja mama je neudobna«, reče on, pričajući preko najvećeg kolača koga sam u 
životu video. 

»Neudobna?« rekoh. 

»Neudata«, reče Kesi, i ja ustadoh, osećajući se glupavo. »Pretpostavljam da si 
diplomirao, a?« 

Ljudi su u školi ili avio-kompaniji ponekad govorili o inspiraciji, o iznenadnom 
rešavanju problema koji su ih nedeljama mučili, prihvatajući da će se problemi i dalje 
pojavljivati i da će i njih rešavati, bez mnogo napora. Uvek sam im iskreno zavideo. Tako 
nešto meni se nikada nije desilo. Ali sada, dok sam ustajao, shvatio sam da je Kesin sin 
Dečak sa fotografije; da mi je izgledao poznato jer je ličio na Kesi, iako nije imao njenu 
riđu kosu; da su se, pošto sam najstariji na fotografiji sa detetom, ostale scene već 
dogodile. Sve sam ovo prihvatio u deliću sekunde i mogao sam samo da kažem: »Aha, 
jesam«, pre nego što je razumevanje doprlo do mene i ja rekoh: »Prevarila si me!« 

Dečak, sada tako poznat, podigao je pogled, uznemiren. 

»Kako to misliš?« reče Kesi. 

»One fotografije«, rekoh. »One fotografije koje si mi dala, ti kurvo mala. Želela si 
da u meni probudiš nadu, želela si da pomislim da ću jednoga dana sresti ženu u koju ću 
se zaljubiti, a sve vreme to je bila laž. Sve scene su se već odigrale, uključujući i ovu sa 
tvojim idiotskim sinom, sve osim one sa ženom. Sad sam prestar za nju. Stavila si je 
tamo da me... da me...« 

»Sad se sećam«, reče Kesi, izgledajući zamišljeno. Dečak je ponovo počeo da je 
vuče za ruku. »Dala mi je fotografije, tako je. Bila sam ljuta na tebe, jer me nisi zvao. 
Dobila sam ih od bake. Ali sve su scene istinite, tako mi je rekla. Baš sve. Ako je na 
njima bilo da ćeš sresti ženu, onda si je sreo. Ja ih stvarno nisam toliko detaljno 
zagledala. Čekaj. U pravu si — bila je jedna sa nekom ženom. Pitala sam baku ko je to i 
ona mi je rekla da radi u robnoj kući. Je li i moj sin bio na nekoj? Toga se ne sećam.« 

U robnoj kući, pomislio sam, ucveljeno. Sad sam se setio žene koju sam pre pet 
godina odveo kući. Negde polovinom večeri shvatio sam da pomalo liči na ženu sa 
fotografije, ali onda se okrenula prema meni i iluzija je bila razbijena. Zvala se Irma i 
radila je u robnoj kući, pomislih, začuđdeno što se toliko dobro toga sećam. Otišla je 
usred noći jer se brinula što je sa njenim psom. Nikad je više nisam pozvao. 

»Znači, ja sam čekao...« rekao sam. »Deset godina sam čekao ženu i sve ovo 
vreme...« 

Kesi je slegnula ramenima. 

»Ne znam«, rekla je. »Vidi, žao mi je ako...« 

»Žao ti je«, tupo sam rekao. »Na žalost, to će mi teško nadoknaditi deset godina 
života. Mislim da si mi se na kraju ipak osvetila.« 

»Nisam ti se svetila«, reče ona. »Želela sam da ti nešto pokažem. Da život i nije 
tako zabavan kad znaš šta će ti se desiti. Da te malo pustim.« 

»Da, dobro, učinila si sasvim suprotno«, rekao sam, okrećući se. 

»Roberte«, reče ona, oprezno. Nisam se osvrnuo. 

Kada sam stigao kući, uzeo sam fotografije i raširio ih po stolu. Iznenađeno sam 
konstatovao da su se ofucale, da su iskrzane po rubovima. Koliko li sam samo sati 
proveo gledajući ih, planirajući budućnost koja nije postojala? Upalio sam šibicu i 
prineo je jednoj fotografiji, a zatim ih sve bacio u kamin. Nekoliko sekundi kasnije, 
izgorele su. 

Sada, uveče, uglavnom sedim i razmišljam. Osećam se izgubljeno, kao da sam 
preživeo veliku tragediju. Zapostavio sam posao i svakoga dana stižu pozivi ljutitih 
klijenata. Razmišljam o protraćenih deset godina, o Kesi i njenoj ludoj porodici i o 
njihovoj čudesnoj sposobnosti da opčinjavaju. Mislim da će, pre ili kasnije, doći vreme 
da pozovem Kesi nazad, da nastavim zaustavljeni život — život koga sam ja zaustavio — 
pre deset godina. Prilično sam uveren da će mi Kesi dati korpu. Ali po prvi put nakon 
puno vremena, nisam siguran. A to me uzbuđuje. 

Kad voliš jednu ženu, možeš da joj oprostiš maltene sve — ali neka granica ipak mora 
postojati. 


A Šarli je prešla tu granicu, i to daleko preko te granice, 12. juna u 3 časa i 17 
minuta popodne. 

Tačan tren kad se to desilo poznat mi je zato što je celu stvar snimio, doduše iz 
daljine, Arni Arčbold. Upravo je bio na svom vremenskim rasporedom predviđenom, 
stražarskom obilasku osmog nivoa, podesivši tempo svog kretanja tako da se zatekne 
blizu automata za kafu kad nastupi njegovo vreme za odmor, i toliko je bio obuzet 
vizijama vrućeg, penušavog lončeta i svoga nosa kako se u to lonče zavlači, da u 
početku nije ni bio svestan da se Šarli nalazi na galeriji iznad njega. Njegova kamera ju 
je, međutim, snimila. 

Na objektu Ajsvel, svi članovi obezbedenja, pa i ja, nose širokougaone kamere, ne 
veće od dugmeta, koje služe približno istoj svrsi kao crne kutije zvane »flajt rikorderi« 
na avionima — ako neko od nas nastrada, istražna komisija može posle da pregleda 
traku od početka, zavali se udobno u fotelje, i utvrdi gde je bila greška. Istina je živa da 
ove kamere često daju dragocene retrospektivne podatke o nesrećama i o kvarovima 
opreme; trebalo bi, valjda, da budem zahvalan što je uklonjena svaka, ma i najmanja, 
sumnja što se tiče onoga što je Širli uradila. Kad se to dogodilo, nisam bio na ostrvu, bio 
sam na petodnevnom putovanju, ali traka je pokazala sve... 

Izašla je iz odeljenja za analizu polja, na devetom nivou, i polako krenula prema 
odeljenju strukturne telemetrije na južnoj strani bunara. U njenom hodu i držanju nije 
bilo ničeg što bi pokazivalo da je nešto muči. O tome sam mogao da posvedočim zato 
što smo ona i ja bili već mesecima ljubavnici; iako je na sebi imala prostranu, komotnu 
termo-odeću, mogao sam da vizualizujem fine, lenje pokrete svakog mišića njenog tela. 
Ona je čak (a to me je zabolelo svaki put kad sam gledao tu traku) izvela jedan od svojih 
najtipičnijih trikova sa kosom — potiskujući kovrdže koje su joj padale niz zadnji deo 
vrata malo nagore, kao da su to neke male opruge, koje treba sabijanjem testirati. U 
stvarnosti sam sto puta video Šarli da to čini, i to uvek onda kad je bila relaksirana, 
zadovoljna, kad je imala osećanje da je život dobar; utoliko više je ono što se potom 
dogodilo bilo šokantno. 

Još desetak koraka joj je ostajalo do vrata odeljenja za strukturnu telemetriju, kad 
je naglo stala kao ukopana i stisnula obema rukama slepoočnice. Nekoliko sekundi se 
ljuljala napred i natrag, a onda se okrenula prema središtu bunara. Uvećani snimci sa 
Arčboldove trake omogućili su nam da dobro vidimo izgled njenog lica u tom ključnom 
trenu: molim boga da više nikad ne vidim ništa što bi toliko ličilo na »Vrisak«. Njene oči 
i usta bejahu okrugle crne rane, duboke, neprebolne. Prišla je bezbednosnoj ogradi 
galerije, popela se uz četiri poprečne šipke kao uz lestvice, i onda sa četvrte šipke 
zakoračila u prazninu. 

U hladnu, smrtonosnu prazninu koja nikome ne oprašta. 

Iznenadni pokret privukao je Aroboldovu pažnju i na tu stranu ga odvukao, što je 
imalo za posledicu da svi koji su kasnije proučavali Arčboldovu traku jasno vide kako 
Šarlino telo pada u bunar. Tamo dole postoje i sijalice, ali jedini efekat njihovog dejstva 
bio je da tama izmedu njih izgleda još crnja. Njeno telo se uvijalo; padajući, nestalo je u 
komplikovanom donjem svetu cevovoda, ventila, ledenih bedema i bara nafte i naftom 

zaprljane morske vode. U padu nije dala glasa od sebe, a konačan udar izgubio se u 
masivnom pulsu primarne pumpe. 

To je bilo sve. 

Šarlota Reilton kretala se pozornicom ovog sveta kao toplo, inteligentno i duhovito 
ljudsko biće dvadeset šest godina, a onda je iznenada — iz nekog razloga meni 
nedokučivog — nestala. Nisu uspeli čak ni da pronađu njene posmrtne ostatke. Istražna 
komisija koja je sledećeg dana došla helikopterom zaključila je da je telo bilo uvučeno u 
neki od glavnih kanala za pražnjenje i izbačeno u more. Članovi komisije zadržali su se 
samo dan i po, a onda odleteli natrag u Port Hajden; stekao sam jasan utisak da bi se 
zadržali i mnogo kraće, da Šarli nije bila inženjer klase jedan. 

Veoma ogorčen sam bio zbog toga. U stvari, to ogorčenje je bilo pokretačka snaga 
koja me je nosila nekoliko sledećih nedelja. Osećao sam i druge emocije, naravno — 
jad, očaj, gnev, samosažaljenje — ali uspeo sam da ih suzbijem u razumne okvire tako 
što sam se koncentrisao na ogorčenje zbog onog što se dogodilo. Samo jedno gledanje 
Arčboldove trake bilo je dovoljno da ubedi svakog zainteresovanog da se radi o čistom 
samoubistvu, i time je ovaj slučaj bio tako reći okončan. Moj iskaz da Šarli nije bila tip 
sklon samoubistvu i da je, u svakom slučaju, u periodu neposredno pred smrt bila 
izvrsno raspoložena, učtivo je primljen i otpisan kao nevažan. Jedino je relevantan bio 
dokaz sačuvan na traci; sa tim sam čak i ja morao da se saglasim. 

Zato se moje ogorčenje kristalisalo kao nešto upereno protiv Šarli lično. Čest je 
slučaj da udovci i udovice osećaju bes — mada to retko ispoljavaju — prema svom 
pokojnom bračnom drugu koji je sve pokvario time što je umro; sad mi je bilo jasno šta 
se u njihovim umovima dešava. Na mahove sam istinski mrzeo Šarli zbog bola koji mi je 
zadala, onda bi usledila reakcija pa bi se osećanje krivice pridružilo svim drugim mojim 
emotivnim teretima; da bih se ispod njih lakše izvukao, tada sam ustajao iz kreveta, 
oblačio svoju uniformu i, nabacivši karabin na rame, odlazio da patroliram kroz ledene 
mračne prostore Ajsvela 37. Ne znam šta sam se to nadao da ću naći. Želeo sam da 
nađem nešto što bih okrivio za Šarlinu smrt, ali racionalni deo mog uma govorio mi je 
da nema šanse da nađem odgovarajući, pogodan eksterni faktor. Nikakav zli duh nije 
postojao na devetom nivou, a i da je postojao, teško da bi mogao biti izgnan gustim 
rafalom metaka velike brzine. 

Bunar je, međutim, mesto jeze i straha, naročito noću. Ajsvel 37 je veštačko ostrvo 
sagrađeno od leda nenaučniku kao što sam ja teško je da prihvati činjenicu da 
lokalizovana hladnoća koja omogućava da se ostrvo održi potiče iz međuzvezdanog 
prostora. 

O telekongruentnom  iskrivljenju prostora Šarli je znala isto koliko i najveći 
stručnjaci. Sate je traćila pokušavajući da mi objasni kako generator iskrivljenja egzistira 
na dva mesta istovremeno, naime ovde usred Beringovog mora i negde daleko, 
neznano gde, među zvezdama, gde vlada temperatura bliska apsolutnoj nuli. Pozicija 
alfa-lokusa, naime žižne tačke ovde na Zemlji, može se precizno kontrolisati; alfa-lokus 
se automatski premešta kroz čitavo ostrvo, da bi led ostao čvrst i jak. O poziciji zeta- 
lokusa, tamo u svemiru, niko ni pojma nema; izgleda da zeta-lokus može biti tako reći 
ma gde u univerzumu. Nikad mi se nije mnogo svidela pomisao da mi, na taj način, 
ostavljamo neku vrstu kosmičke udice da visi u udaljenom delu svemira, ali Šarli nije 
nalazila da ima mesta strahovanju. Telekongruencija ju je oduševljavala. 

»Ovo je samo početak«, uveravala me je jednom prilikom. »Telekongruencija je 

močna alatka kojom se mi za sada koristimo prilično jadno. Upotrebljavati iskrivljenje 
kao odliv za suvišnu toplotu da bi se pravili ovi ledeni zamkovi na okeanu ubedljivo je 
najjeftiniji i najbolji dosad pronađeni način da se otvaraju petrolejske bušotine na dnu 
mora, ali sve je to samo poigravanje sa telekongruencijom. Moramo steći kontrolu. 
Treba da se osposobimo da reverziramo potencijale, da učinimo da proces bude 
dvosmeran. Onda ćemo, verovatno, moći da bacimo zeta-lokus precizno na ono mesto 
gde ga želimo — a kad se to ostvari, moći ćemo da uzgajamo hranu ili da skupljamo 
dijamante ili da beremo cveće na bilo kojoj planeti u ovoj galaksiji.« 

Kad je tako pričala, mene je obuzimala ljubomora zato što su se tada u njenim 
očima pojavljivali diskovi maglenog belog svetla identični sa onima koji su nastajali kad 
smo vodili ljubav i kad nam je išlo dobro, ali imao sam dovoljno pameti da ćutim i da ne 
otkrivam svoja osećanja. Ljudi su se, većinom, čudili što je žena takvog socijalnog 
porekla pošla sa jednim narednikom u odredu za bezbednost Ajsvela, pa pošto je to i 
meni ponekad izgledalo neverovatno, pazio sam da ne izazivam sudbinu. Na kraju se 
Šarlina sudbina rđavo pokazala, a ne moja. Nikad ona neće imati mogućnost da bere to 
vanzemaljsko cveće. Razlog sam očajnički želeo da znam. 

Čak sam, a to pokazuje koliko sam blizu opsesiji bio, razmišljao o ubistvu. Izmozgao 
sam posthipnotičku sugestiju kao jedan od metoda — činilo mi se da je neko mogao 
usaditi u Šarlinu svest komandu da skoči sa te ograde. Pomišljao sam, dalje, na neku 
egzotičnu drogu koja bi mogla izazvati nagon za samouništenjem, i na sonične talase 
koji bi mogli pomutiti mozak i izazvati ludilo istog trena. Razne fantastične ideje tog tipa 
satima su odzvanjale mojim umom, praćene podjednako bizarnim pretpostavkama o 
mogućem motivu, tako da sam bio u prilično nenormalnom psihološkom stanju tokom 
tih noći kad sam se šunjao po visokim nivoima, naoružan karabinom koji me je gurkao u 
leđa kao tajni saučesnik. Verovatno sam baš zato stekao osećanje da je nešto krenulo 
veoma rđavo onog časa kad me je poručnik Oliver pozvao preko mog radija. 

»Naredniče Hilman«, reče on zlovoljnim glasom čim sam se identifikovao i 
raportirao o svojoj poziciji, »šta radite vi tamo? Po rasporedu, bili ste slobodni još pre 
šest časova.« 

»To znam, gospodine, ali nisam mogao da spavam noćas«, rekoh mu, prinoseći 
ustima radio-aparat koji mi je bio na zglavku ruke. »Odlučio sam da odradim još jednu 
smenu.« 

»Odlučili ste da...« Oliverov glas je sad odavao i nevericu, a ne samo zlovolju. 
Očigledno mu je bilo teško da svari ideju da neko može dobrovoljno da šeta galerijama 
u tri ujutro iako bi mogao da leži ututkan u toplom krevetu. »Da se niste vi, kojim 
slučajem, dogovorili sa narednikom Drešom da mu učinite uslugu i odradite njegovu 
smenu umesto njega?« 

»Ne, gospodine«. 

»Zbbg čega onda ne mogu da dozovem Dreša niti ikoga drugog u stražarskoj 
sobi?« 

»Ne znam, gospodine. Bio je ovde sve do pre jedan sat i problema nije bilo, a 
onda...« Zaćutao sam, svanulo mi je da već dugo nisam čuo kretanje lifta gore-dole 
među nižim nivoima. U kontrolu straže te noći je trebalo da idu Madern i Kacen, a 
nijedan od njih nije bio sklon da se penje stepenicama ako je imao ikakvu drugu 
mogućnost. Prišao sam ogradi i pogledao dole, u bunar. Galerije ispod mene formirale 
su koncentrične krugove. Duž svakog kruga bile su raspoređene svetle tačke, lampe. U 

sredini su se mutno mogli nazreti oblici opreme za izvlačenje nafte. Iznad svega je 
lebdela smrznuta izmaglica, koja je najudaljenijim lampama davala izgled osvetljenih 
lopti šećerne vune boje krečnjaka. Tamo dole primarna pumpa je postojano tukla, 
prebacujući naftu u spoljašnje rezervoare; mogao sam da čujem, pored tog zvuka, još i 
vrlo slab zvuk okeanskih talasa koji je dopirao kroz zidove od leda. Nije se mogao 
primetiti nikakav znak ljudske aktivnosti. Niko nije mlatarao baterijskim lampama niti iz 
punog glasa izvikivao »duhovite« primedbe — a to su dve stvari kojima se najradije 
bave oni koji kreću u noćnu inspekciju. 

Pomakao sam karabin sa ramena naniže i podigao pogled da osmotrim galeriju 
koja je, jedina, ostajala iznad mene. Prilikom naših vežbi, saboteri su se, izvodeći napad 
na Ajsvel, često pentrali preko vrha, ali sad sam tamo mogao da vidim samo krug 
svetiljki koje nisu treptale i nekoliko zvezda čija se svetlost jedva probijala kroz 
zelenkastu izmaglicu. Nimalo umiren, pustio sam da mi puška sklizne u desnu šaku. 

»Šta radite, naredniče? Jeste li još tamo?« Oliver me je zvao iz odeljenja Kontrole 
polja, smeštenog preko pola kilometra odavde, na suprotnom kraju ostrva; zvučao je 
sve zlovoljnije. U tim trenucima nije se činilo da je nešto mnogo uplašen. Ja sam, 
međutim, već tri nedelje živeo od sopstvenih nerava. Ja sam bio taj koji je bio spreman 
da u svakom pramenu izmaglice vidi avet smrti. 

»Razgledao sam okolinu«, rekoh tiho. »Sve izgleda mirno.« 

»l jeste mirno — u tome je čitav problem. Pogledajte da li možete dozvati Dreša 
preko svoje operativne frekvencije.« 

Pritisnuh dugme za hitan poziv, na svom radiju pričvršćenom za zglavak ruke. 
Odziva nije bilo. »Ne odgovara.« 

»U vraga! Bolje požurite dole u stražarnicu i pogledajte u kakvu se to igru on 
upustio. Recite mu da odmah stupi u kontakt sa mnom. Sem toga — Hilman?« 

»Da, gospodine?« 

»Recite mu da bi mu bolje bilo da nađe prokleto dobro obrazloženje za ovo.« 

»Razumem!« Odgovorio sam odsečno da bin prikrio duboku uznemirenost koju 
sam počeo da osećam. Sa mojom uznemirenošću nekakve veze je imalo i doba noći — 
tri sata ujutru je zlo doba, naročito za nekoga u mom psihičkom stanju — ali takođe nije 
bila izvan granica mogućeg ni pretpostavka da je Ajsvel 37 izložen napadu neke vrste. 
Jedan mentalni scenario odmotao se preda mnom. Internacionalna teroristička grupa... 
približavanje vozilom koje može da se kreće i ispod vode... stražare noževima, 
pištoljima sa prigušivačem, ili gasom... postaviti bombe... mogao sam tamo dole da 
naletim na bilo šta, odista bilo šta. 

Čak i na ono što je usmrtilo Šarli Reilton. 

Ta misao izronila je u punoj svetlosti moje svesti kao neko ogromno čudovište koje 
izranja na površinu preistorijske močvare. Sobom je donela trenutnu i duboku promenu 
u mom pogledu na stvari. To se ponekad tako dešava. Možeš biti sam u nekim 
avetinjskim okolnostima; sam ali savršeno spokojan, a onda se dogodi promena. Ne 
promena u onome što te okružuje, nego u tebi. Jedna ruka koju ne vidiš spusti se na 
tvoje rame, jedan glas koji ne čuješ prošapuće nekoliko reči upozorenja, i gle — uplašen 
si. Stvar je utoliko strašnija što je taj nečujni glas bio glas prijatelja. Glas brižan, 
zabrinut, pun prekora. Ne samo što si bio neoprezan, nego si zaboravio zbog čega svi 
treba da budemo oprezni — a to ti je bilo tako nepametno... 

»Ovo je ludo«, rekoh poluglasno. Pogledom sam zaokružio po devetom nivou. 

Svetla su bila rasporedena na podjednakim razmacima; njihova svetlost odbijala se od 
mase leda iza njih, a takođe i od predfabrikovanih kućica u kojima su se nalazili 
pomoćni generator i jedan deo opreme za strukturnu telemetriju. Znao sam da su obe 
kućice bezbedno zaključane, a pošto sam se upravo spustio sa desetog nivoa koji sam 
obišao, sledeći logični korak bio je da proverim galeriju ispod sebe, i tako postepeno da 
se spuštam sve do stražarske sobe na trećem nivou. Lift mi je bio tako reći nadohvat 
ruke, ali to je bio bučan lift otvorene konstrukcije — dobar način da svima i svakome 
javim o svom kretanju, i to tačno. 

Repetirao sam pušku i otkočio je. Tiho sam krenuo ka najbližem stepeništu. 
Stepenište se spuštalo u cik-cak kroz konstrukciju nalik na kulu, koja je pod mojim 
nogama sva vibrirala; psovao sam zamišljajući da će te vibracije odati moju poziciju. 
Sišavši niz četiri odseka sa stepenica, nađoh se na osmom nivou. Obazrivo sam obišao 
celu galeriju. Sve je bilo sasvim u redu. Isto se ponovilo na sedmom, i onda na sledeća 
dva nivoa ispod. Sticao se utisak da Ajsvel 37 upravlja sam sobom sa uobičajenom 
efikasnošću, i da ne postoji stvarna potreba da ljudska bića uopšte išta petljaju 
unaokolo — iz kog razloga je potrošnja žestokih pića tokom noćne smene bila 
poprilična. 

Sad kad mi je to palo na pamet, prisetio sam se da je Bert Dreš bio nešto crven u 
licu i očiju zakrvavljemh kad sam ga video pre jedan sat. Bilo je moguće da se nalazi u 
kancelariji skroz naljoskan — to mu se ranije dešavalo — i da Madern, Kacen i ostali 
ulažu napore da ga dovedu u red bar toliko da može da se odazove na poziv starešine. 
Ta pomisao me je znatno ohrabrila, pa krenuh mnogo opuštenije u obilazak četvrtog 
nivoa. Čak sam razmišljao i o mogućnosti da se nagnem preko ograde i da uputim, 
najglasnijom dernjavom, nekoliko izabranih psovki u pravcu stražarske sobe, koja je 
bila, u suštini, samo četvrtasta rupa urezana u ledu u visini trećeg nivoa. 

Tad sam nabasao na sitne komade tela Dejva Maderna. 


U prvi mah nisam ni znao šta su. 


Kad sam prevalio približno trećinu puta duž galerije četvrtog nivoa, vi-deo sam da 
je po metalnom podu galerije razbacana velika količina nekog otpada, i to na prostoru 
dužine oko deset koraka, kao da je neko uzeo vreću-dve uglja, razasuo taj ugalj uokolo i 
jednostavno ga tako ostavio. Približavajući se, video sam da fragmenti imaju duboko- 
crvenu boju, mada je pod veštačkim svetlom bilo teško boju oceniti sa sigurnošću. 
Nogama sam gurnuo nekoliko fragmenata i uvideo da su tvrdi kao staklo. Moja sledeća 
pomisao bila je da se dogodio neki udes sa nekakvim tovarom duboko smrznutih 
lubenica. Onda sam počeo da zapažam belinu kostiju, a koji sekund kasnije video sam 
tri četvrtine Dejvovog lica kako leži na metalnom podu kao odbačena zastrašujuća 
maska. 

Šok je, izgleda, izoštrio moje percepcije, jer sam istog časa uvideo da unaokolo leže 
i drugačiji fragmenti. Bili su to nepravilni komadi odeće — ali se na njihovim ivicama 
nije videlo cepanje, nego su bili odlomljeni čisto kao komadi bombona. Video sam čak i 
komade Dejvovog karabina, šlema i njegovih čizama, što ležahu izmešani sa svetlu- 
cavim, tamnim razlomljenim komadima onoga što je donedavno bilo njegovo meso i 
njegovi unutrašnji organi. 

»O, čoveče«, prošaputao sam. »0, čoveče!« 

Pretpostavljam da je u torn času trebalo da pozovem, putem radija, nekoga u 
pomoć, ali sad se više ne sećam sigurno zašto nisam to učinio. Možda mi se mozak malo 
uzdrmao od najgroznijeg šoka u životu. Iznenada, obuzet nelagodnošću zbog onog što 
bih nogom mogao dotaći, prođoh na prstima kroz tu ruševinu čoveka, i to žurno, pa sve 
brže, tako da sam na nezagađeni deo galerije izbio gotovo trčeći. Jedini konvencionalni 
način da se jedan čovek razori ovako temeljito kao što je Dejv Madern razoren bio bi da 
ga potopite u kadu sa tečnim kiseonikom i da onda smrznuto telo napadnete maljem — 
ali postojala je još jedna mogućnost. 

Personalu na ovim ledenim ostrvima uvek se govorilo da alfa-lokus ne može da 
skrene sa svoje predviđene putanje. Uz pomoć kompjutera i tros-trukih kontrola, alfa- 
lokus se kretao pravilnom, predodređenom putanjom kroz ostrvo, pojačavajući 
neprestano ledenu strukturu nezamislivom hlad-noćom svemira — ali od kada su to 
ljudi sposobni da prave savršene mašine? Šta ako se udesi ponekad ipak dešavaju? Naš 
posao ovde bio je da isisamo poslednje kapi nafte iz Zemljine kore, koristeći se novom 
tehnikom rođenom iz očajničke potrebe; nijedna vlada na svetu ne bi ustuknula zbog 
nekoliko mehaničkih kikseva. Bilo bi sasvim prirodno prikriti činjenicu da se s vremena 
na vreme u sistemu telekongruencije dogodi mali kvar, da se s vremena na vreme 
kontrolni mehanizmi uskolebaju i pošalju nevidljivog ubicu da krstari kroz stambene 
delove ledenog ostrva. Bilo bi dovoljno da taj sumorni fokus interstelarne hladnoće 
samo jednom ovlašno prode kroz čoveka, pa da ga pretvori u kristalnu statuu. 

Nisam baš tako jasno razmišljao dok sam trčao ka stepeništu koje će me odvesti 
dole, do stražarske sobe. Šok, gađenje i strah otupeli su moj mozak toliko da sam jedva 
uspevao da zakucam i jednu koherentnu misao; a da bi stvar bila još gora, nečujni 
glasovi su vrištali ka meni, bacajući konfuzna pitanja. Jesi li to tražio? Šta si stvarno 
objasnio o Dejvu Madernu? Da li je Šarli, na neki način koji još ne razumeš, bila 
naterana preko te ograde? Dobro, ubio si Maderna smrzavanjem — ali ko ili šta ga je 
razbio kao onaj krti slatkiš od kikirikija ? I zašto? 

Toptao sam niz stepenike sve do trećeg nivoa, sprintom pojurio preko malog 
rastojanja duž galerije što me je delilo od sjajnog četvorougla prozora stražarske sobe, 
ali sam se zaustavio, klizajući se, nadomak prozora: svi moji instinkti samoodržanja bili 
su iznova uzbunjeni. 

Tamo je bilo hladno. 

Ledena ostrva su, po svojoj prirodi, hladna mesta, sem toga, u ovom delu sveta 
nikad nije toplo, čak ni u sred leta; ali ovo je bila hladnoća druge vrste. Bila je 
neprijateljska, ubilačka, daleko gora od polarnog vetra; naslutio sam, i pre nego što sam 
zavirio u sobu, da stvari unutra nisu dobre. 

Možda su to bili ostaci trojice, a možda čak i šestorice ljudi; nisam mogao biti 
siguran, jer je čitav pod bio prekriven jezivim organskim krhotinama čije je crvenilo 
počinjalo da se gubi pod belinom mraza koji je nastajao kondenzacijom nove vlage iz 
vazduha. Nameštaj u sobi ostao je sasvim nedotaknut, ali su ljudi smrvljeni, degradirani, 
oduzet im je i poslednji ostatak ljudskosti. Da nije bilo prethodnog iskustva sa 
Madernom ne bih čak ni pogodio šta ti ostaci predstavljaju. 

Moja je reakcija pratila klasične ljudske obrasce, pa su se dve misli gotovo 
simultano pojavile u mojoj glavi: Hvala bogu da se to nije meni desilo, i, Kako da 
obezbedim da se ovo meni ne desi? 

Iza mojih očiju nije bilo mesta ni za šta sem za ta dva povezana oblika izražavanja 
ličnog interesa. Okrenuh se liftu, rešen da se popnem na deseti nivo, na zvezdama 
osvetljenu površinu ostrva; tad ugledah ono sa mnogo nogu. 

Bilo je ogromno — kao automobil, pa i veće — crno i košmarno; jurilo je ka meni 
stravičnom brzinom, takvom od koje duša vene. Nije bilo vremena za razmišljanje nego 
samo za reagovanje. Moj postupak koji je usledio bio je nešto najprirodnije. 

Zgrabio sam ogradu galerije i skočio preko nje u prazninu. 


Možda čitav sekund bio sam ispunjen očekivanjem da ću umreti kao što je Šarli umrla. 


Neobično je to što nisam mario. Izbegao sam da me ona gnusna crna stvar zgrabi, i u 
tom prvom času leta kroz vazduh ništa drugo nije mi bilo važno — a onda sam tresnuo 
u cev velikog prečnika i odbio se od nje, nalećući potom na rešetkastu potpornu 
konstrukciju, tako silovito da zamalo ne polomih rebra. Karabin odlete tumbajući se 
kroz polumrak. Pokušao sam rukama da se zakačim za te rešetke, ali zamah koji sam 
stekao bio je toliki da to nije moglo uspeti. Padao sam dalje, klizao se, odskakivao, 
naletao na čelik, na cevi, najzad na kose bedema od leda. Činilo se da je dugo, dugo 
vremena prošlo od mog skoka preko ograde na trećem nivou do časa kad sam se našao 
ležeći na boku u plitkoj bari vode. Ispod mene bilo je mekano hladno blato; znao sam 
da se nalazim praktično na samom dnu mora. Sve one kompleksne konstrukcije i 
mašine povezane sa ispumpavanjem nafte uzdizale su se u visine iznad mene, stvarajući 
prostornu konfuziju senki i magličastih, bledih osvetljenih površina. 

Ležao sam nepomično, neznano dugo. Nije stvar bila u tome što sam se oporavljao 
od pada, nego u tome što sam pokušavao da konstruišem novu verziju realnosti u kojoj 
bi bilo mesta za ono užasno što sam video tren pre skoka. Kasnije su mi mnogo puta 
rekli da na trećem nivou nisam, u stvari, video baš ništa. Po teoriji, priroda programira 
ljudska bića, pa smo nemoćni da percipiramo ma koji fenomen izvan svoje ograničene 
slike sveta. Suočio sam se sa pojavom koja me je ispunila krajnjim užasom, pa sam zato 
toj pojavi pridodao atribute krajnjeg užasa, a u mom slučaju to žnači mnoštvo nogu. 
Time se možda može objasniti moj utisak da je to biće, iako crne boje, ipak bilo donekle 
i providno, kao loše izvedeni specijalni efekat u filmu; ali nisam siguran da mogu 
stvarno da prihvatim sve to mudrovanje o limitacijama percepcije. Ti ljudi, koji su tako 
sigurni u svoje teorije, pojma nemaju kako je bilo onome koji se zatekao tada, tamo; ja 
znam da sam video nešto veliko, crno, sa mnogo nogu. 

To je, na žalost, bilo jedino u šta sam tad bio siguran. Neka vrsta nezain- 
teresovanosti kradomice me je obuzela dok sam ležao tamo, u blatu oko bušotine — 
čekajući da povratim dah i da moje telo da neki signal, kakav-takav, o svom opštem 
stanju — tako da sam mogao da razmišljam racionalnije nego što bi se moglo očekivati. 
Ali nikako nisam uspevao da uklopim sve delove. Izvestan broj mojih prijatelja izgubio je 
živote na izuzetno jeziv način, ali meni se činilo da je uzrok tome čisto tehničke prirode 
— moja je dijagnoza bila da se u kompjuterskom kontrolnom sistemu povremeno 
događa kvar — dok je, međutim, ono što se potom ukazalo bilo najgore moguće 
otelotvorenje prastarih košmara i predrasuda. Koincidencija? Malo verovatno. Pre bi 
odgovarala reč »nemoguće«. Koje bi stvorenje zamrzavalo svoje žrtve a onda ih kršilo 
na krvave komade? Odakle je, za ime sveta, došlo to stvorenje? Zaključio sam da mora 
postojati još nešto što previđam, neka veza koju ne uspevam da sagledam. 

I dalje sav obamro od preopterećenja čula, pridigoh se u sedeći položaj. Pokušavao 
sam da smislim šta da činim. Želeo sam da se udaljim od bušotine i da se domognem 
odeljenja Kontrole polja na drugom kraju ostrva, a samo su dva puta vodila tamo — 
jedan kroz servisni tunel na devetom nivou i drugi preko desetog nivoa i preko površine 
ostrva. Obe alternative zahtevale su da se prvo prode kroz zonu galerija gde je onaj crni 
stvor krstario, a to mi se nimalo nije dopadalo. Prineo sam ruci radio na svome zglavku i 
pokušao da dozovem poručnika Olivera. Odgovora nije bilo. Ili je radio bio polomljen, ili 
je ono stvorenje otišlo još dalje. 

Možda sam jedino živo ljudsko stvorenje na čitavom ostrvu... 

Suzbijajući jake napade grčevitog drhtanja, osvrnuo sam se da pogledam po 
zjapećim sumračnim prostorima oko sebe i da ustanovim gde se tačno nalazim. Slabe 
refleksije odbijale su se sa mnogobrojnih crnih barica: nisam mogao znati ispod koje se 
krije tunel namenjen ispumpavanju otpadnih tečnosti u more. Ovaj deo ostrva bio je 
stigijska ničija zemlja. Tu su zalazili jedino inspektori službe za održavanje opreme, pa i 
oni veoma retko. Da bih izašao, morao sam da pronađem lestvice i popnem se do prvog 
nivoa. Zaključio sam da će se lestvice najverovatnije naći u blizini automatske pumpne 
stanice koja je postojano tukla negde na levoj strani, izazivajući podrhtavanje refleksija 
na baricama. 

Okrećući se u torn pravcu, pridigao sam se na noge i odmah postao svestan 
prisustva nekog bledog objekta udaljenog nekoliko koraka. lako mi se oči još nisu dobro 
privikle na mrak, stekao sam utisak da taj objekat ima manjeviše ljudske proporcije. 
Ležao je mlitavo preko jednog odbačenog drvenog sanduka, približno onako kako bi 
ležala bačena krpena lutka. Zurio sam u tu stvar, trudeći se da se ne grčim, a jedna 
užasna pomisao uvlačila se kao crv u moj um, praćena podjednako užasnim postepenim 
prepoznavanjem. 

Šarli! 

Pronašao sam Šarlin leš. 

Izuzetne situacije, kao što sam tad uvideo, dovode do izuzetnih ljudskih reakcija. 
Bio sam toliko šokiran onim što se dotad desilo da na ovo grozno otkriće nisam mogao 
da reagujem na normalan način — umesto toga osetio sam ubod gneva, ogorčenja, pa i 
mržnje prema toj vojnoj »istražnoj komisiji« kompanije Ajsvel koja je bila toliko 
nemarna, toliko željna da se što pre vrati u svoje tople kancelarije na kopnu, da je 
dopustila da se nešto ovakvo dogodi. Trebalo je da nađu Šarli još pre tri nedelje i da je 
pristojno sahrane, a ne da je ostave da trune i da se nadima ovde u smrdljivom crnom 
blatištu oko naftaške bušotine. 

Verovatno gonjen nekom mutnom idejom da treba utvrditi punu meru zlodela te 
istražne komisije, prišao sam Šarlinom lešu i kleknuo pred njega. Moj pogled je kao 
lovac lutao po toj ljudskoj olupini, beležeći mučno iskrivljenje slomljenih nogu, krv koja 
je na više mesta procurela kroz odeću, ogrebotirie koje su naružile to divno lice... 

Mešutim, bilo je baš neobično, vrlo neobično, što je Šarlina glava stajala uspravno, 
ne dotičući drveni sanduk, kao da je čvrst vrat podržava. 

Užasnut, smeten novim vizijama strave, polako sam ispružio ruku i dotakao njen 
obraz. Kapci pocrneli od kontuzije otvoriše se naglo. 

»Zdravo, Džek«, zaklokotala je ona. »Čekala sam te.« 

Vrisnuo sam. Bacio sam se unazad, od nje, i vrisnuo onako kako ume samo čovek koga 


je realnost totalno izdala. Postoje izvesne stvari koje čovku nikad ne bi trebalo da se 
dogode, a jedna od takvih stvari upravo se desila meni. Čitavo moje biće bunilo se 
protiv toga, sve do časa kad vrištanje više nije bilo dovoljno. Došlo je i vreme kad sam 
morao ponovo da pogledam Šarli i pokušam nekako da ovladam ovom situacijom. 

»Nemoj da me se plašiš, Džek«, reče ona glasom koji kao da se probijao kroz 
dušnik pun vode. »Ne mogu ti ništa.« 

»Ti... si... mrtva«, optužio sam je, pridižući se u nekakav sprinterski čučeći položaj 
da bih u svakom trenu, ako zatreba, nagrnuo da bežim. 

Osmehnula se; i danas priželjkujem da to nije učinila. »Kako mogu biti mrtva, kad 
razgovaram s tobom? Ma hajde, Džek. Iznesi me odavde.« Ispružila je ruke, moleći me 
da joj pomognem. 

Jedan trenutak sam se kolebao. Želeo sam da Šarli bude čudesno živa, a nisam bio 
u stanju da razmišljam racionalno. Možda je preživela pad — baš kao i ja? Možda je 
uspela da se održi u životu ovde dole, uprkos užasnim povredama, hladnoći i vlazi? 
Onda sam video da je taj njen napor da govori, da istiskuje vazduh, doveo do toga da su 
crne tečnosti pocurele niz njenu vilicu. Ustuknuo sam još malo, odmahujući glavom. 

Verovatno je bila u stanju da ispravno shvati tu moju reakciju, jer ruke je spustila, 
a avetinjska karikatura osmeha nestala je sa njenog lica. »Želela sam da umrem«, reče 
ona. »Trudila sam se da umrem, ali uzalud. Možda ću morati da živim veoma dugo... ali 
ne želim da to bude ovde, Džek... ne ovako. Moraš da mi pomogneš.« 

»Ne... ne razumem.« Ta mi je bila tačna — a ono što sam ponajmanje razumeo 
bilo je, zašto već uveliko ne bežim. Možda se radilo o tome da je moj um u pogledu 
straha i užasa stigao do tačke zasićenja, što mi je omogućilo da se borim dalje, da vodim 
nešto nalik na normalan razgovor. 

»Možda i ne znaš koliko dobro razumeš...« Taj mehurasti glas iz dubine grla 
znatnim delom se gubio u buci primarne pumpe. »Ja sam bila, navodno, velika 
inženjerka za telekongruenciju, ali tvoj instinkt bio je bolji od mog, Džek. Rekao si da je 
to kao... kao ostavljanje neke vrste kosmičke udice da visi u udaljenom delu svemira. Ja 
sam se tome smejala jer sam znala koliko je svemir zapravo prazan... ali uhvatili smo 
nešto... a onda je to nešto uhvatilo mene.« 

Ne znajući šta bih drugo, klimnuo sam glavom. Crni mnogonogi košmar šunjao se 
ledenim ostrvom iznad mene, verovatno tražeći nove žrtve, a ja sam čučao u 
pulsirajućoj tami na dnu, pored ne mrtvog tela žene koju sam nekad voleo. | sve što 
sam umeo da uradim bilo je — da klimnem glavom. 

»Zeta-lokusi su veoma vidljivi, dok plove galaksijom... vidljivi, naime, izvesnim 
vrstama čula... gonili su me... pogrešna reč — virus ne goni svog domaćina... pokušala 
sam bekstvo kroz zeta-lokus, ali sam se našla u zamci... izabrala sam najpogodniji 
instrument promene, ali pojavio se otpor...« 

Šištavo udaranje pumpe zaglušivalo je mnoge reči, reči čiji je smisao bio sasvim 
bizaran, ali ja sam na neki čudan način — gotovo telepatski — uspevao da pratim ono 
što mi je ona govorila. Moje razumevanje bilo je samo delimično, ali je nastupilo 
relativno brzo, zato što sam već bio pripremljen: od početka sam verovao da Šarli nije 
običan samoubica. Radilo se o sledećem: nju je zaposela jedna bestelesna forma života 
koju je naš telekongruenti aparat nekako dovukao iz kosmosa, a ona tada nije htela da 

joj se podvrgne nego se bacila u provaliju sa devetog nivoa, tragično je bilo što se njen 
herojski čin pokazao uzaludnim. Životna sila koja je prodrla u nju i obuzela je, bila je 
toliko moćna i uporna da je prinudila jedno upropašćeno telo da živi dalje. Šarli je sad 
bila Šarli-plus, a njene glavne preokupacije bile su preokupacije jednog vanzemaljskog 
bića... 

»Ne mogu da hodam ovim nogama, Džek«, rekla je svojim mukotrpno formiranim 
davećim glasom. »Kosti su smrvljene... ne mogu se više upotrebiti kao poluge... ali ruke 
su u redu... a ti bi mogao da me odneseš do odeljenja za Kontrolu polja, Džek. Sećaš se 
kako sam ti govorila o recipročnosti... o potrebi da razmena ide u oba smera... sad 
znam kako se to može uraditi... možeš mi pomoći da pobegnem...« 

»Zakasnila si«, rekoh grubo, čudeći se svojoj sposobnosti da mislim i govorim«. 
»Ono od čega bežiš je već ovde.« 

»Ali to je nemoguće!« Njena se glava okretala u trzajima. »Znala bih... moja čula 
ne mogu biti toliko....« 

»Ja sam se bacio sa trećeg nivoa da bih pobegao od toga. Tamo gore svi su mrtvi.« 

»Znači zato si ovde... a ja sam mislila da sam konačno uspela da uspostavim 
kontakt s tobom...« Njeni očni kapci su se sklopili, zadrhtali, opet se otvorili. »Ali nije 
moguće da si od Uzimača pobegao tako lako... Da li si ga video?« 

»Video sam ga, još kako.« Ta uspomena je učinila da mi se trenutna situacija učini 
maltene podnošljivom. »Crno stvorenje. Noge.« 

»Veličina?« 

»Bilo je široko koliko galerija.« 

»Znači da još pokušava da izroni ovamo... Još uvek je vezan za alfa-lokus...« Kapci 
su opet zatreperili, prekidajući njeno slepo belo zurenje onako kako preklopci na 
pomorskoj signalnoj lampi prekidaju mlaz svetla. »Džek, odnećeš me do Kontrole 
polja...« 


l sada sam uveren da je ona na moje postupke uticala i nekom vrstom mentalne 
kontrole, sve ono što mi je ispričala o prirodi Uzimača i o posledicama koje bi ovu 
planetu zadesile kad bi samo jedan uspeo da prodre ovamo i stekne slobodu, nije 
dovoljno da objasni činjenicu da sam smogao snage da je ponesem. Smrdela je, jeste, 
moja nekad-voljena Šarli je smrdela; bila je i hladna a donja polovina njenog tela je 
davala osećaj kao da nosim gomilu raznovrsnog dubreta zatvorenu u plastičnu vreću. 
Možda je od svega bio najgori ona] njen pokret rukom oko mog vrata, kao da me grli, 
pokret koji me je svojom prirodnošću podsetio da Sarli nije stvarno mrtva, da njena 
prvobitna ličnost još postoji, ali zarobljena u omotaču koji trune, upotrebljena od 
strane jednog vanzemaljskog stvora koji nema pravo da bude na ovoj planeti. U jednom 
času zamalo da je stisnem rukom, u poku-šaju da uspostavim neku komunikaciju preko 
provalije koja nas je razdvajala ali zdrav razum je ipak preovladao pre nego što sam to 
učinio. 

»Alfa-lokus je programiran tako da prođe kroz svaki deo ledene strukture jednom 
u svih dva sata«, progovorio je grleni glas pravo u moje uvo, kad sam ustao noseći na 
rukama teški teret. »Sada je alfa-lokus na udaljenom delu ostrva, i spušta se ka 
najnižem nivou. To znači da će se vratiti ovamo, ka bušotini, kroz manje od pet minuta, 
donoseći Uzimača sa sobom. Proći će vrlo blizu ove tačke gde smo sada, a Uzimač će 

dotle uspeti još da izroni, pa će se činiti da je mnogo veći. Moramo da se domognemo 
petog nivoa, ili nekog višeg, u sledeća četiri minuta.« Ta inženjerska analiza naše 
situacije bila je zasnovana na Šarlinom znanju, ali klinički-hladan način kako je bila 
formulisana pokazivao mi je da ipak govori Šarli-plus. Informacija je bila: kreni brzo ili 
umri. 


Orijentišući se po zvuku, krenuo sam ka pumpi; teturao sam se pod svojim 
teretom. Površina ispod mojih nogu bila je pokrivena kašom blata, nafte i vode, još 
opasnijom činilo ju je prisustvo industrijskih otpadaka — ovde komad kabla, tamo 
utonula metalna šipka, onde komad drveta prekriven sluzavom masom. Neprestano 
sam padao na kolena; posle toga sam svaki put sve teže ustajao. Samo zbog obamrlosti 
i šoka nisam još uviđao puni obim povreda koje sam pretrpeo padajući sa trećeg nivoa. 
Najzad pronađoh lestvice koje su vodile ukoso uvis, do prve galerije, ali tada sam već 
ozbiljno sumnjao u svoju sposobnost da se popnem uz njih. Medutim, ta stvar koju sam 
nosio pomogla mi je: sa puno elana grabila je rukama prečage iznad sebe, zatim je 
potezala, izvlačeći se uvis neprirodnom snagom. Bilo je sasvim jasno šta to galvanizira 
njene ruke, njene prste. Šarli-plus i ja imali smo zajedničko osećanje — smrtno smo se 
plašili Uzimača i želeli smo da u raspoloživom vremenu pobegnemo što je moguće dalje 
od njega. 

Nisam mogao da pratim proticanje vremena, ali mi se činilo da su četiri minuta već 
istekla kad sam dospeo do lifta i konstatovao da se kavez za putnike ne nalazi tu, nego 
negde u visini, izgubljen u naizmeničnim krugo-vima svetlosti i tame. Mrtva tišina 
usledila je posle mog pritiska palcem na dugme za pozivanje lifta. Tokom jednog 
momenta panike pomislio sam da je struja isključena, onda je čelična rešetka koja je 
okruživala prostor za kretanje lifta počela da brunda. Instinktivno sam pogledao Šarli; 
po prvi put sam dobro sagledao njeno lice pri dovoljno jakom svetlu pa sam okrenuo 
glavu na drugu stranu, a oči zatvorio. 

Stajao sam tako u tami koju sam samom sebi nametnuo. Mogao sam gotovo da 
osetim kako alfa-lokus huji nazad čitavom dužinom ostrva, donoseći sa sobom kao noć 
crnu antitezu života koju sam ranije na tren ugledao, donoseći stvar koja se još grči, 
zarobljena, ali koja je već znatno porasla, postala sposobnija da me uništi a da i ne 
primeti moje postojanje. Uzimač, koliko sam shvatio, nije zapravo biće željno da čni zlo, 
nego je pre neka vrsta nesvesnog činioca entropije. Bio je, izgleda, nekakva 
materijalizovana sila koja je slepo reagovala protiv svake organizovanosti bilo materi-je 
bilo energije, ali je posledica bila ista kao da me progoni zver koja oseća moju toplotu, 
oseća miris moje krvi, i hita da me kandžama rastrgne na komade. Svaki nerv u telu 
govorio je da treba bekstvom da spasavam život, ali jedino što sam mogao da učinim 
bilo je da stojim tu na prvoj galeriji i da se molim bogu da lift stigne. Tad mi se učinilo 
da je vazduh postao primetno hladniji. 

Kad se kavez konačno sa treskom zaustavio ispred mene, posegoh rukama, grabeći 
da otvorim vrata, ali Šarli ih je već uveliko otvarala. Sad je vazduh bio stvarno hladniji, 
ispunjen upozoravajućom mraznošću. Povraćalo mi se od straha. Uteturao sam se u 
kavez i pritisnuo dugme za deseti nivo. Opet tišina: mašinerija je izvodila svoje surove 
šale. Onda je kavez počeo da se penje bolnom sporošću. Čitao sam brojeve ispisane na 
svakom nivou. Dva. Tri. Četiri. 

Dok je kavez uzlazio pokraj petog nivoa, Uzimač je prošao ispod nas, i to ne daleko. 

Ovoga puta ništa nisam video, ali je kroz gornji deo Šarlinog tela prošao grč, a 
temperatura vazduha u kavezu spustila se u jednom momentu na subarktičke nivoe. 
Tokom nekoliko sekundi nisam uspevao da dišem. Stajao sam nepomično kao statua i 
priželjkivao, sav jadan, da sam negde na toplom i sigurnom, negde vrlo daleko od 
Ajsvela 37. 

»Alfa-lokus je programiran da opisuje izlaznu spiralu oko bušotine«, promuklo će 
Šarli. »Ponekad se pojavi potreba da kroz neke zone prođe po više puta uzastopce — ne 
mogu o tome da govorim bez izveštaja koji stižu svaki sat o dejstvu plime i talasa — ali 
nije verovatno da će čitav posao trajati duže od pola sata. Kad je posao završen, lokus 
jednom pređe preko čitave površine ostrva, dolazeći na kraju pred Kontrolu polja. Mi 
moramo tamo da stignemo znatno ranije. Razumeš li?« 

Klimnuo sam glavom, zato što se nisam dovoljno pouzdavao u svoju sposobnost 
govora. Odeljenje zvano Kontrola polja bilo je zapravo, ribarski brod preobraćen za 
novu upotrebu; tu je bila smeštena sva bitna oprema za generisanje i kontrolu 
telekongruetnog iskrivljenja. Pre dve godine taj brodić je doplovio ovamo uz pomoć 
satelitske navigacije, zaustavio se pokraj mesta gde je trebalo bušiti morsko dno, i oko 
sebe stvorio četvrtasto ostrvo od leda. Na jednom kraju veštačkog ostrva ostao je brod 
usađen u led, a na drugom kraju bila je bušotina. Morao sam, sa Šarli, da prevalim 
rastojanje od bušotine do Kontrole polja. To samo po sebi ne bi predstavljalo problem, 
jer su motorna kola tipa »Mouk«, otvorena sa obe strane i predviđena da ih vozi svako 
kome zatrebaju, postojala i na površini i u tunelu na devetom nivou. Moja glavna briga 
bila je šta će se desiti kad stignemo. Nije bilo mogućno, a naročito ne u raspoloživom 
vremenu, objasniti činjenice čoveku kao što je poručnik Oliver, a nije mi bilo jasno kako 
bin mogao da uđem, sa Šarli, u prostoriju sa generatorom telekongruencije a da ne 
budem primećen. 

I dalje sam se trudio da konstruktivno razmišljam o tome kad kavez stiže do 
desetog nivoa i stade uz žestoki potres. Nađosmo se u maloj mašinskoj kućici na gornjoj 
galeriji, i ujedno na površini. Kad sam otvorio vrata, mnogo toga mi je reklo da sam na 
površini. Kroz razne konstrukcije podignute po ostrvu hučao je i bučao vetar sa mirisom 
mora; grupisana svetla Kontrole polja videla su se na udaljenom delu ostrva. Vazduh je 
bio čist, za razliku od onog vazduha kojim su plovile ledene izmaglice, duboko dole u 
bunaru. Mesec je bio visoko na nebu, spokojan, dalek. Svuda je vladala varljiva 
normalnost. 

»Moramo da požurimo«, reče Šarli. Bio je to zvuk kao onaj što ga stvara zvečarka. 
»Vremena ima vrlo malo.« 

Trudeći se da ne pogledam direktno u nju, okrenuo sam glavu i video tri vozila 
parkirana samo nekoliko koraka od mene. Prišao sam najbližem vozilu i položio 
nemrtvo telo na zadnje sedište. Lice mi se zgrčilo od bola koji je prosvrdlao moju 
slabinu čim se nagnuh napred. Znatnim naporom volje prinudih sebe da uguram jednu 
njenu smrvljenu nogu, koja je ostala da viri, u vozilo. Onda načinih pokret kao da ću se 
popeti u vozačko sedište. 

»Kud si pošao, Hilmane?» odjeknu muški glas. »Šta zamišljaš da ćeš učiniti?« 

Iz senke hangara za dizalicu iskoračio je poručnik Oliver, držeći u ruci karabin koji 
nije bio njegov. Od gneva i od hladnoće njegovo ovalno lice je pocrvenelo, a brkovi boje 
peska, predugi, koje je pustio da bi izgledao stariji, na vetru su se svijali tamo-amo. Na 
sebi je imao teški zimski kaput koji se činio nekoliko brojeva veći, tako da je Oliver ličio 

na statistu i jeftino pravljenom filmu. I ranije sam imao sukobe sa njim. Znao sam da je 
to ambiciozan čovek koji ljubomorno brani svoje perspektive za napredak u karijeri. 

»Moram pravo u Kontrolu polja«, rekoh. »Nema vremena za objašnjavanje«. 

»Naredniče! Čujem li ja to dobro?« 

»Bolje će biti da dobro čujete«, odgovorio sam teško, »jer ću ovo reći samo 
jednom. Dreš i svi ostali koji su noćas bili na dužnosti mrtvi su, iskidani na komade. Ono 
što ih je poubijalo još se nalazi tamo dole, na nižim nivoima; postoji samo jedan način 
da ga se oslobodimo.« 

Oliverove oči su se suzile. »Jel' vi to meni kažete da se nekakav medved ili nešto 
tako kreće slobodno po galerijama?« 

»Nije obična životinja«, rekao sam sa oklevanjem, svestan da će ono što ću reći 
zazvučati smešno, ali lišen ma kakve alternative, prinuden da nastavim priču. »To je 
neka vrsta bića iz svemira, usisana telekongruencijom. Poubijalo je Dreša i ostale, i... 
Čujte, moram da krenem«. Posegnuh rukom ka ključu za paljenje motora. 

»Ni makac!« Oliver je iskoračio pred vozilo. »Pijani ste, Hilmane, rekao bih. Po 
izgledu sudeći, pijani do padanja. Kladio bih se da je Dreš u još gorem stanju.« Podigao 
je svoj zglobni komunikator do usana. »Pilgrim i Duboi. Prekinite proveravanje galerija 
— idite pravo u stražarnicu. Pilgrim? Odgovorite mi, Pilgrim.« 

»Ako ste ih poslali dole ka bušotini, mrtvi su. Ne mogu više ništa da objašnjavam, 
ali bolje vam je da zgrabite motorni čamac i odjurite sa ovog ostrva prokleto brzo — 
istinu vam govorim«.«Upalih motor vozila. Istog časa Oliver je naperio pušku u moje 
grudi. 

»Gasi to i ispadaj napolje«, naredio je prilazeći mi sa strane. 

Moji prsti na volanu su se grčili i opuštali. Bojao sam se da ću biti ubijen, ali sam se 
još više bojao ovog novog odlaganja na mom putu do kontrole polja. Svaka sekunda bila 
je sad od vitalnog značaja, jer Uzimač se primicao — a sekunde su proletale brzo. 

»Upozoravam te, Hilmane«, reče Oliver zauzimajući položaj iz koga je mogao 
nesmetano da puca pravo u mene. »Ako ne ugasiš tu ma...« Zastao je videći šta leži na 
zadnjem sedištu. 

»To je telo Šarlote Reilton«, začuh samog sebe kako objašnjavam. »Našao sam je 
dole u mulju«. 

»I doneo je ovamo gore. Pa šta je s tobom, Hilmane?« Oliver se primakao 
nepomičnom telu, reklo bi se zgaden ali i privučen. »Niko normalan ne bi nosio tako 
nešto...« 

Nekako sam pretpostavljao šta će se u sledećem trenu desiti, a Oliver to nije znao. 
Kad mu je Šarli istrgla pušku iz ruku, njemu se otrgao zvuk nalik na jecanje ili stenjanje, 
zvuk nadjačan režanjem izduvne cevi vozila, jer ja sam već bio dao gas. Jedan tren su se 
točkovi okretali u mestu na plastičnoj mreži koja prekriva radne zone ostrva, a onda 
smo pojurili, sve brže, niz klinastu perspektivu svetiljki koja se okončavala pred 
Kontrolom polja. Gledao sam u retrovizor da vidim hoće li Oliver poći za nama jednim 
od preostalih vozila, ali on je naprosto stajao tamo gde se zatekao, sve dok ga nisam 
izgubio iz vida. 

Uspon do glavne palube broda bio je omogućen kosom rampom na kojim se 
obično nalazio stražar, ali sam već izdaleka video da tamo nikoga nema. Shvatio sam da 
će prodor do sobe sa generatorom možda biti lakši nego što sam pretpostavljao. Lako 
je bilo mogućno da je Oliver poveo sve raspoložive stražare sa sobom, prema bušotini, 

a pošto su bili dani vikenda, svi inženjeri su odleteli do Aljaske. Ako se tu ipak zatekne 
jedan inženjer, ili dvojica, moći ću da ih nateram, karabinom uzetim od Olivera, da 
miruju, dok Šarli — plus obavi ono što se obaviti mora, pa ma šta to bilo. 

Moram priznati da nisam stvarno shvatao njene namere. Čak i da sam mogao da 
jasno čujem ono što mi je ranije, na dnu, govorila, čak i da sam bio sposoban da se 
udubim u apstrakcije, svejedno je ne bih shvatio. Šarli je bila jedina osoba u mom životu 
koja je uvek mogla da govori i misli tako da je ja ni približno ne pratim — a sad je to bila 
Šarli — plus. Još jedan um bio je prisutan, vanzemaljski um priviknut na baratanje 
vanzemaljskim konceptima; udružena sa tim umom, Šarli je daleko nadmašila sve 
granice današnjeg ljudskog znanja. 

Jedino sam bio siguran da Uzimač rovari prodirući u moj deo kontinuuma, i da se 
jedino može zaustaviti ako ovu vrlo neprijatnu stvar, Šarlino telo, bez daljeg gubljenja 
vremena odnesem u Kontrolno odeljenje. Nadomak rampe zakočio sam tako da je 
»Mouk« doklizao blokiranih točkova, postrance, do samog početka rampe; iskočio sam i 
podigao telo na ruke. Opet me je jedna ruka obgrlila oko vrata, ali sad sam već bio tako 
daleko od normalnog stanja da sam to jedva primetio. Mučno sam se popeo uz rampu, 
prešao deo palube, otvorio i ušao. Hodnici u ribarskoj lađi bili su uski, ni u kom slučaju 
predvideni da se kroz njih nose nezgodni tereti, ali ja sam grabio teturavo niz njih, 
otvarajući svaka vrata udarom ramena, dok se najzad ne nadosmo u preuređenom delu 
broda, gde su aparati za telekongruenciju bili smešteni. Za razliku od spartanskih uslova 
koji su vladali u drugim delovima lađe, ovde je na podu bio debeli tepih, svetla su bila 
indirektna, a kroz jedan veliki prozor mogla se videti panorama ostrva od leda. 
»Onamo«, zaklokotala mi je Šarli u uvo, upirući prstom ka dugoj konzoli pred kojom su 
bile tri obrtne fotelje. Spustih je u najbližu fotelju, postajući tek tad svestan jedne nove, 
uznemiravajuće facete ove situacije. Do tog časa imao sam utisak da sam padajući sa 
trećeg nivoa zadobio samo mnoštvo modrica i možda slomljeno rebro, ali me je sad 
iznenada obuzela gadna sumnja da je nešto unutar mene provaljeno i da curi. Oduvek 
sam hotimice izbegavao da steknem ma kakvo medicinsko znanje pa zato nisam mogao 
da postavim nikakvu dijagnozu, ali u središnjem delu mog bića nešto sad sasvim sigurno 
nije bilo u redu, a posledice tog nečeg kao da su se širile. Pridržavajući se za jednu šipku 
osmotrio sam svoju okolinu i našao da je čudnovato udaljena i nerealna. Horizontalne 
površine dobijale su nagib, a čvrsti predmeti počinjali su da se treperavo gube. 

Mora biti da se čovek ovako oseća kad pada u nesvest, razmišljao sam smeteno. Ili 
možda ovako umireš! 

Usledio je konfuzan period u kome se sve mešalo. Pridržavao sam se za šipku, 
preokupiran svojom unutrašnjom mukom, pa sam bio samo mutno svestan onoga što 
je Šarli — plus radila. Ništa i nije značilo to što se ona prebacivala iz fotelje u fotelju 
samo snagom svojih ruku, niti to što je tom istom snagom odvaljivala, da bi doprla do 
opreme, spoljašnje ploče sa konzole i vrata sa raznih ormarića. | druge sile su radile, jer 
video sam, to sigurno znam, kako se fioke same otvaraju i zatvaraju, kako dugački 
svežnjevi žica menjaju oblik kao da su živi, kako prašti struja visoke voltaže, osetio sam 
miris ozona i vrelog metala. Prisustvovao sam događajima koji su daleko prevazilazili 
moju moć shvatanja. Neko vreme Šarli je bila nadljudsko biće, možda natprirodno; 
nametala je svoju nezemaljsku volju ljudskim zemaljskim tvorevinama, menjala je 
njihove međusobne odnose i njihove funkcije, ukalupljivala ih prema svojim 
potrebama. Zalutali tokovi psihokinetičke energije odizali su i talasali ćilim, bacali su 

gomile hartija uvis kao jata preplašenih ptica, potezali moju odeću. | vazduh je, sam, 
zujao i mumlao, uznemiren proletanjem čudnih senki. Jedino što sam mogao bilo je da 
stojim gde sam i da trpim. 

Zatišje, odsustvo zvukova, zateklo me je nespremnog. 

Boreći se da jasnije vidim šta se dešava, primetio sam da Sarli — plus, glave 
zabačene pod neprirodnim uglom, više ništa ne radi, nego samo zuri kroz prozor. 
Pogledao sam u istom pravcu i tad, posle svega što se desilo oko mene i u meni, 
zaječao. 

Noćni prizor bio je u osnovi isti — višestruki redovi svetiljki, izmedu kojih su bili 
helikoptersko sletište i pista za STOL avione konvergirali su prema grupi svetlih tačaka i 
zelenkasto osvetljenih pravougaonika koji su označavali grotlo bunara u kome se 
bušotina nalazila. Mesec je bio suviše visoko da bi se iz te prostorije mogao videti, ali je 
njegova svetlost ocrtavala srebrno-sivu pozadinu okeana i kupolu nebesa prošaranu 
oblacima i probodenu zvezdama. 

Naspram te pozadine nešto se kretalo. Nešto neverovatnih gigantskih razmera, 
nešto sa previse nogu. 

»Probio se... prerano« dahnula je Šarli-plus. Pružila je ruku prema jednoj nagnutoj, 
krivo postavljenoj kontrolnoj tabli i počela po njoj munjevito da iskucava instrukcije. Na 
dalekom kraju ostrva Uzimač se uzdigao visoko nad kranovima i mašinskim kućicama, a 
njegove su noge opisivale kružne putanje po nebu, kao kraci vetrenjača, drhteći, 
tražeći... 


Bilo je to pre tri godine. Smatraju da će do uvođenja u rad prvog generatora nove 
vrste proteći još nešto manje od tri godine. Biće upotrebljena uglavnom ista oprema 
kao kod Ajsvela, ali će velika razlika biti u tome što zeta-lokus neće slepo lutati 
svemirom nego će se nalaziti tačno tamo gde mi želimo. Neće služiti kao đubrište za 
odbacivanje suvišne toplote radi konstruisanja nekakvih ledenih ostrva, nego će iz 
blizine Sunca donositi neograničenu energiju. Vizionari, a takvih među naučnicima ima 
poprilič- 


ničara izvukle su iz te scene glavninu onoga što je Šarli-plus uradila sa aparatima za 
kontrolu telekongruencije, drugi deo su dedukcijom izveli, a o ostatku su uspeli da 
nagađaju inspirisano. 


»Odlazi odavde, Džek«, rekla je Šarli — plus; možda je to bila Sarli, jer je njen glasu 
torn času zvučao gotovo ljudski. »Uzmi čamac i idi brzo.« 

Otvorenih usta sam zurio u njena leđa, ćutke sam klimnuo glavom, odgurnuo sam 
se od šipke i potrčao, delimično presamićen, prema rampi kojom sam se u ovaj brod i 
popeo. Na to je ono ozleđeno u meni reagovalo bolnim grčevima, mučninom i slabošću; 
dok sam stigao do podnožja rampe već sam pri svakom udisaju jecao. Do kraja je 
trebalo prevaliti samo trideset metara, ali taj put kao da je trajao dugo; čitavo to vreme 
u jednom uglu mog vidnog polja noć je bila jezivo uskomešana i živa. 

Kako sam stigao do čamca, ne pamtim jasno, kao ni paljenje motora, otiskivanje i 
zaplovljavanje ka pučini. Ali, iako sam u to vreme bio polusvestan, živo pamtim kako je 
izgledalo kad je Šarli pretvorila Ajsvel 37 u minijaturno Sunce. Ležao sam tamo, 
zaklonjen ivicom čamca, daveći se u iznenadnoj stravičnoj poplavi podnevnog bleska. 

Trajalo je to manje od tri sekunde, ali kad se završilo Ajsvel i sve što je bilo u vezi 
sa njim — uključujući Uzimača i posmrtne ostatke Šarli Reilton — iščezlo je u stubu 
plamena i pare visokom čitavu milju. Uskoro su se oblaci pare klobučali prema 
stratosferi, a kružni talasi jurili su prema dalekim obalama okeana, noseći poruku da se 
bitka vodila i da je dobijena. 

Sagnute glave plakao sam dok nisam izgubio svest. 


Nikad mi neće verovati! 


Reči te stare pesme mešale su se i pretapale sa mojim sopstvenim mislima, kvareći 
svaki pokušaj lucidnog razmišljanja. Ležao sam u bolničkom krevetu i proveo veći deo 
dana tako, oslobadajući se dejstva anestetika koji su zaštitili moj nervni sistem tokom 
operacije vađenja gušterače, a moja glavna briga bila je da mojoj priči niko neće 
poverovati. Takva inverzija prioriteta tipična je za polulucidno stanje. Zamišljao sam da 
se nalazim u onoj situaciji, tako čestoj u pričama za decu, u situaciji kad se svi dokazi o 
fantastičnoj avanturi gube, na izluđujući način, a protagonist, ako uopšte progovori, 
naiđe na mudre osmehe neverice. 

Samo, zaboravio sam na svoju kameru veličine dugmeta. 

Ona je tokom svih tih dogadaja neprekidno radila, dajući traku koja je postala 
jedan od najdragocenijih predmeta u istoriji, iako je dokazni material na njoj bio u 
mnogo čemu nesavršen. Na primer, Uzimač se na snimcima pojavljuje samo kao 
nejasna tamna zona — a od onih nogu koje sam tako jasno video nema ni traga; scena 
u Kontroli polja mestimično je zaklonjena, ne vidi se, zato što sam se držao za šipku. 
Ipak, ekipe naučnika i tennologa, sada govore da nam neće još dugo trebati do 
ostvarenja onog reciprociteta o kome je Šarli često govorila i da će nam usavršena 
varijanta telekongruentnog iskrivljenja omogućiti momentalno putovanje do zvezda. Ili, 
da se poslužim Šarlinim rečima: »Moći ćemo da uzgajamo hranu ili da skupljamo 
dijamante ili da beremo cveće na bilo kojoj planeti u ovoj galaksiji.« 

Pretpostavljam da bi Šarli takav nadgrobni natpis za sebe izabrala. 

Olga Larionova 


STVARANJE 
SVETOVA 


OJIFA JIAPHMOHOBA 
C OTBOPEHHE MHPOB 
Prevod s ruskog: Milorad Predojević 


Mladići — Makolej, Pogenpol, Sporišev i Hori He — stajali su u grupi, položivši ruke 
jedan drugome na ramena i, u iščekivanju, gledali ispred sebe. Anohin je stajao nešto 
dalje, u uglu kvadrata, takođe oborena pogleda. Ingling, komandir odreda, koračao je 
oko grupe i sam gledajući ispred sebe, prosto iz solidarnosti, jer ništa nije osećao. 
Mladići su jednostavno maštoviti, ništa drugo. 

— Dobro, o čemu se radi? — upitao je. 

— Ja sam nekako tup, ništa ne osećam, — reče Makolej. — Jednostavno, đavolski 
mi je lepo. 


— Imam utisak kao da mi ispod tela klizi nekakva prohladna struja... — blaženo se 
naježi Pogenpol. — Aerodinamični tuš. Uzlazni. 
— To je neki miris bez mirisa — prihvati Hori He. — Ispunjava dušu aromom 


iščekivanja... 

— I sve je, naravno, sasvim blizu — kao i uvek zbunjeno progunđa Venja Sporišev 
— no, sve su to sekundarni efekti. A u stvari, radi se o snažnom zračenju, kakvom — ne 
mogu reći; zemaljsku, pa čak ni bilo kakvu interplanetarnu analogiju jednostavno ne 
poznajem... Osim toga, imam nekakav predosećaj... Kirile Pavloviču, dođite ovamo! 

Anohin je začuđeno podigao već prosedu bradu i poslušno, kao automat, odazvao 
se pozivu. On i Gejr Ingling ovde su već smatrani veteranima. 

Sporišev i Hori He rastaviše ruke i učiniše mu mesto. 

— Zračenje je sve snažnije — osećate li? — tiho izgovori Venja. 

— Komandire, dođite i vi ovamo! — viknu Makolej. 

Gejr zaroni pod njihove ruke i nađe se u centru kruga. Po vazduhu se prosu miris 
rascvale višnje. 


— Eh, vi! — reče Gejr. — Ko kaže da je ovaj miris — bez mirisa? Ova ploča miriše 
ugodno, kao vrt japanskih imperatora! 
— Možemo li odigrati sirtaki? Uslovi su stvoreni... — Makolej je blistao od radosti 


što su planeticu nazvali njegovim imenom. Zemlja Makoleja, kao mak, aleja. Makova 
Aleja. 

— Ploča je ovde manje bitna, — reče Venja Sporišev spustivši ruke. — Tu zrači 
svaki kamenčić, svaka pukotina. Ovde, na ovom mestu, izbija prosto kao fontana, ali 
nešto dublje, ispod ploče. Možda su oni ploču i dovukli ovde da obeleže mesto? 

— Hm, — zavrte glavom komandir — hteo bih da znam, ko su to oni i pre koliko 
su vekova dovukli ovde tu ploču. A zašto — to sada i nije toliko važno. 

Svi su ućutali, zato što su, naravno ništa manje nego komandir, hteli da saznaju ko 
je i kada boravio ovde, i je li to bila tek poseta? Po svoj prilici — bila je... jer je u tom 
novoformiranom svetu, koji je rođen negde u osvit kambrijske ere, sve bilo odnekud 
doneseno. Svitanje je ovde bilo nezaboravno — praktično, ispunjavalo je vreme sve od 
izlaska sunca pa do sutona. Ružičasta svetlost bojila je u pastelne rumene tonove bele 
hridine nad morem, a rascvali ljiljani tek u podne dobijali su svoju snežnobelu boju. 

— Blažen je ko je na zemlju stupio u vreme prolećnog cvetanja... — zamišljeno je 
citirao Hori He, ili sebe ili nekog znamenitog klasika. — Mali nesporazum je samo u 
tome što sada ovde nije proleće. Ja bih pre rekao: pravi je kraj leta. Istina, mi smo se 
spustili u subekvatorijalnu zonu, i naš brodski kompjuter očitao je prosečna godišnja 
kolebanja temperature u granicama između devetnaest i petnaest stepeni, ali svejedno 
— ponašanje ovdašnje flore ne čini mi se nimalo karakterističnim... 


... Povratak u logor nije bio nimalo jednostavan, kako bi se to moglo zaključiti na 
prvi pogled. U svakom slučaju ni kod koga se nije javljala želja da tokom puta nastavi 

razgovor. Kamene gromade, neobično poslagane po ovoj šesto metara dugoj padini, 
tokom dve noći obrasle su slojem ljubičasto-ružičastog lišaja; ići po toj penastoj masi, 
koja se sastojala iz milijardi sićušnih niti i zrnaca, predstavljalo je pravu pravcatu muku. 

Na sredini padine prošli su pored još dve ploče stranog porekla, koje su uporni 
lišaji obrastali sa strane. Obe ploče bile su razbijene... Makolej se samo začudi — jer na 
sve ih je pretekao i već je trčkarao u ljubičastoj sceni »Harfagroma«, koja se tu 
prostirala. Na kraju, i svi ostali poskakaše s poslednje izbočine na ravan plato koji su 
izabrali za svoj logor i svlačeći kombinezone, skupiše se pored potočića. Mlaz vode 
padao je s visine čoveka i obrazovo prirodni slap. Voda je bila topla i penušava, kao 
narzan*, a na dnu levka, koji je izdubila tokom godina svoga monotonog padanja, lenjo 
je pomicala šape velika zelena žaba. S vremena na vreme, otvarala je usta i Pogenpol je 
utvrdio da izgovara »bon apetit«. Iz ovoga se nije moglo zaključiti da domoroci već 
govore francuski jezik — to i nije bilo živo biće, već kompleks kontrolnih uređaja. Dok je 
žaba imala zelenu boju, voda se mogla piti; promena nijanse prema žutom govorila je 
da je voda pogodna samo za tehničke potrebe, a crvena boja sasvim je zabranjivala da 
se makar i dotakne. 

Svi, sem naravno ćutljivog Anohina pozdravili su smaragdni indikator, kao da im je 
to bio dobro poznati pas. Odsustvo životinja sa planete, pri tolikom obilju raslinja, 
posebno je padalo u oči. 

— Dok smo mi šetali — komandir je zauzeo svoje mesto u čelu stola, koji se 
sklapao i rasklapao, i potegao za činijom sa salatom — taj rascvali vrt uspuzao se još 
osamdesetak metara. Bilo bi interesantno kad bismo znali da li i tamo, iza prevoja, 
takođe sve cveta? 

— Sudeći po snimcima, ne, — učtivo progovori Venja Sporišev, odvajajući se od 
tanjira. — Cvetni pokrivač pruža se od obale ka dubini kontinenta. Ne uznemiravajte se, 
neprekidno snimanje obavlja se automatski. 

— Samo ti jedi, — reče komandir. — Botanički aspekt me ni najmanje ne 
uzbuđuje. Stručnjaka za biljni svet, u sastavu kompleksne ekspedicije, i tako će se 
okupiti više nego što je potrebno. Oni će sve i razjasniti. Ali najvažnije je da ne 
zaboravimo specijaliste kojih se u Bazi niko neće setiti. Eto, na primer, stručnjake za ovo 
zračenje. Moraćemo da zatražimo konsultanta za psihotroniku, iako možemo 
pretpostaviti kakav će izraz lica imati Polubojarinov. 

Gejr se trgao — nije bio navikao na diskusiju višeg rukovodstva u prisustvu 
redovnog sastava. Ali, tome je doprinosio finale svakog istraživanja: ne jednom, skoro 
najvažnije u njihovoj profesiji bilo je, ne toliko samo istraživanje, koliko sastavljanje 
sheme buduće kompleksne ekspedicije, kojoj ništa ne sme promaći. Zatražiš li više 
specijalista — Polubojarinov će početi da urla: s kadrovima je tako teško, planeta nema 
perspektive, a zbog popustljivosti istraživača uputili smo tamo ceo karavan... A ako ih 
ne zatražiš — još gore: planetu će kasnije obavezno proglasiti izuzetno interesantnom i 
perspektivnom, a sva njena bogatstva i lepote nije bilo moguće istražiti zbog površnosti 
istraživača. 

Istina, za istraživačima na planetu pristižu oni koji žele da je kultivišu, i odmah se 
kod njih javlja toliko prigovora na račun svojih prethodnika da ekspediciji preostaje 
samo da odmahne rukama, zato što te usijane strasti, koje su praćene uzajamnim 
konfliktima, po pravilu, nagoveštava već startni izduv Izvidničke međuzvezdane 
krstarice. 


* Kavkaska mineralna voda (Prim, prev.) 

Međutim, za stolom je nastupila pauza - Hori se prihvatio supe. 

— Salata je bila izvanredna, — primeti Kit, — pirinač, kalmari i jaja — sve iz 
sopstvenih zaliha. Ali otkud tako sočan luk? 

— To nije luk — odazva se Hori — to su latice vodenog ljiljana. Venijamin i ja 
isprobali smo ih i proverili indikatorom. 

— Nadam se i u doslednost sa suprotne strane — strogo se umeša komandir. — 
Još je, po svoj prilici, dobro što ovde nema ni trilobita, ni crva, inače bismo rizikovali da 
se sa njima, baš tako, bez opomene, upoznamo iz neposredne blizine. 

Hori He se protegao, iskazujući počast supenom kašikom: 

— Razumem, komandante, neće se više ponoviti, unaprd se obavezujem da 
posadu nećemo hraniti lokalnim crvićima. 

— Voljno — reče Ingling — dajte hranu. Tim pre što pojavu crva ovde možemo 
očekivati ne pre nego za koji milion godina. 

— Ja, e-e-e... nisam hteo da istupim sa neproverenim činjenicama utoliko pre što 
mi se moglo učiniti... — Sporišev je oklevao više nego obično. — Kraće rečeno, juče 
uveče, na dubini od dvanaestak metara primetio sam jato meduza. Sasvim sitnih. 

Nema scena usledila je istog trena: jedino je Hori He imao dovoljno azijske 


prisebnosti da šerpu sa supom spusti na zemlju — ostalima su kašike i viljuške 
poispadale iz ruku. 

— Velike rupe, crne i bele! — zavikao je Pogenpol. — Jesi li to ti ostavio 
kamere?... 

— Naravno. Na raznim dubinama. Ćak i sve rezerve... 

— Idemo, uhvatićemo jedan par, kome je sad do supe! — naredio je Ingling i 
ustao. 

— Trenutak, — Makolej je podigao svoj široki dlan. — Svi lovorovi venci ne 


pripadaju samo Venjki. Ja takođe nisam hteo da istupim pre vremena, ali u uzorcima tla 
kao da nailazimo na ostatke beskičmenjaka. I više od toga: moja najdraža Makovka 
najmanje je dva puta bila nastanjena raznim životinjicama, koje su kasnije potpuno 
izumrle. 

— Paleokatastrofa? — brzo upita Gejr, strča niz stepenice i smesti se na 
amortizatore »Harfagra«. 

— Nije isključeno, — klimnu Makolej. — Makovka — to je mirna, uravnotežena 
dama, nikako u prvoj mladosti, kako bi se moglo suditi po prvom utisku. Da bi se 
nastanila životinjicama i zarasla u travu, njoj je, sudeći po svemu, bilo neophodno 
dvesta—trista miliona godina. 

— Otkud takva preciznost? — surevnjivo upita Pogenpol. 

— Intuicija. Sećaš li se prve zapovesti kosmonauta — »veruj intuiciji«? U ovom 
slučaju — mojoj. 

Anohin, koji do tada nije izgovorio ni reči, podiže glavu, kao da je hteo nešto da 
kaže. Ali predomislio se. Intuicija. Ti mladići trajno su usvojili i napisane paragrafe i 
nepisane zapovesti. Da nije tako, oni ne bi ni bili u taktičko-istraživačkom timu. Za sada 
se još nisu opekli. Ali nema nikakve koristi od razgovora o tome. Može se naučiti kako 
da se podastire slama, i čak sasvim precizno izračunati — gde. Ali naučiti kako da se ne 
padne, e to je već nemoguće. 

— Dobro, u redu, pronalazači — reče Pogenpol — i ja sam pričuvao nešto za 
izveštaj, a poslednjih dana hteo sam sedam puta da to proverim. Gospodine 
predsedniče, ledis end džentlemen, hoću da vas obavestim da ovu planetu stranci još 

neutvrdenoga porekla nikako nisu posetili samo jednom. Oni su ovde boravili najmanje 
dvaput. 

— Jeste li se svi izjasnili? — upita komandir. — A ti, Anohine, mogao bi da me 
poštediš iznenadenja, zar ne!... No, hvala ti, dragi moj. A sad slušajte: ovlašćenjem koje 
mi je saopšteno instrukcijom, produžavam boravak na Makovoj Aleji još deset dana. 
No, molim vas, obratite pažnju na četvrtu zapovest! 

— Dok se nalaziš na planeti, prikupljaj informacije — izveštaj ćeš sastaviti za 
vreme karantina — zagrakta neko od mladih. 


Deseti dan primicao se kraju. Sunce, narandžasto i bezbrižno, tonulo je za niskim, 
tulipanima obraslim brežuljcima. Kod šestorice ljudi, raspoređenih po kamenju duž 
same crte u kojoj se spajaju voda i obala, raspoloženje je bilo rđavo. 

— Mi se čak ni o čemu nismo ni dogovorili — konstatova Ingling, i potčinjeni prvi 
put u njegovom glasu osetiše uzbuđenje. — Vreme je da sklopimo šatore, kako se ne 
bismo petljali po mraku... 

— To je sve zato što se bojimo da stvari nazovemo pravim imenom. Ma koliko bilo 
neverovatno to što svaki od nas misli, sve ipak treba glasno izgovoriti, i rešenje će se 
već javiti, — bez neke naročite ubeđenosti reče Pogenpol. 

— Onda kaži šta imaš, — zamumla Makolej. — Ja nemam nikakve rezerve u 
rečima. Jednostavno, zato što, prosto rečeno, moramo priznati besmislicu. 

— Dobro, — reče Sporišev, — mada, pošteno govoreći, ne shvatam šta je u svemu 
tome naročito. Na Radzivilu je bilo još više vatre. Mene lično ništa ne plaši, jednostavno 
znam — moja je dužnost da prikupljam informacije, a ne moram se truditi da ih 
interpretiram... 

— Aha, — obradovano uskliknu Makolej, — druga zapovest kosmičkom putniku 
glasi: verujući u intuiciju, ne izvodi zaključke — u Bazi će svejedno imati svoje sopstveno 
mišljenje. 

— Baš tako! Shvatate li, Gejre, — Venja je ustao i počeo da korača po šljunkovitoj 
obali, posutoj belim lukovičastim cvetovima, — na žalost, nas su isuviše dugo učili da 
skupljamo činjenice, da ih sažimamo, tražimo materijalne dokaze... Znali smo da će, u 
svakom slučaju, umesto nas Baza pronaći neophodno rešenje. A ovde... Doleteli smo na 
potpuno beživotnu planetu, i osamnaestog dana registrovali život. U momentu kad se 
spremamo za odlazak možemo se diviti čitavim plantažama cveća. 

— Pa ipak, pre našeg dolaska ovoga života nije bilo, — zbunjeno prošapta Hori He. 

— Ovoga — to da, — saglasi se Sporišev. — lako bi se moglo i reći da je život ovde 
postojao, ali samo u pritajenom, embrionalnom stanju. Ma koliko verovatne bile 
procene do kojih smo došli za ovih desetak dana, moramo se saglasiti da je nastanak — 
ili ako je tako povoljnije — obnova — života na Zemlji Makoleja podudarna sa 
prisustvom živih bića koja na njoj borave. 

— Eto, od Sporiševa nisam navikao na takvu kategoričnost — prasnuo je Kit. — 
Kako to, došljaci seju spore, šta li? Teorija spazmatične panspermije? 

— Ne, ne odnosi se to na sve došljake, ja lično ništa nisam posejao. 

— Ne uzbuđuj se, Mak, što se toga tiče, ti si izvan sumnje. Ne radi se čak ni o 
primarnoj pojavi života. Šta ga je iniciralo — to će kompleksna ekspedicija uspeti da 
razabere... ili ne razabere. Za nas, problem se sastoji u tome da li je ovde za 
najelementarnije postojanje i razvoj života obavezno prisustvo razuma. Ako hoćete, u 
funkciji katalizatora. Drugoga poređenja ja nemam. 

Ingling se, u bukvalnom smislu reči, uhvatio za glavu: 

— Ti, Venijamine, zamišljaš da ja sve to mogu izgovoriti pred Polubojarinovim? 

— Dobro, komandire, ako je u pitnju samo to, i sam mogu sve da izložim.... 

Anohin ustade. Bio je za glavu viši od svih članova ekipe. 

— Gejre, — reče on — kakav sad Polubojarinov? Kakav izveštaj? Zar nisi shvatio 
da jednostavno nemamo prava da odletimo odavde? 

Nastupi tišina. Velika bela grana s krhkim alabasterskim cvetićima isplivala je na 
obalu i zašumela na pesku. Za dva sata ona će pustiti koren i, kao i sve mladice koje su 
iz mora izišle na kopno, postaće ružičasta; već sutra, u momentu starta, njene gipke 
grane, slične pletivu, uspuzaće se na zaravan i, verovatno, dospeti do stabilizatora 
»Harfagra«. 

— Kirile — reče komandir, — ti više nisi početnik. Ne treba ti objašnjavati da 
»Harfagr« ne može ostati ovde do dolaska kompleksne ekspedicije. Nema dovoljno 
zaliha. Čak da i ne govorimo o tome kako Baza to nikad ne bi dozvolila. Ako bismo, 
slučajno, naišli na humanoide, ili ako bi došlo do kvara... U krajnjem slučaju, nas bi 
spustili odavde, i to bi bilo sve. U toj varijanti nemamo se za šta boriti. 

— Uopšte, boriti se ne treba nizašta. Vi ćete se vratiti kako je uobičajeno, i isto 
tako na uobičajen način i bez žurbe koja nas samo uvaljuje u neprilike, poslaćete ovamo 
kompleksnu ekspediciju. Koliko ja procenjujem, ona se ovde može pojaviti za sedam- 
osam meseci. Toliko vremena ću izdržati. Sam, imaću dovoljno zaliha. 

— Ali, kako ćete, to jest — vi?... — zbuni se Sporišev. — Ja sam biolog ove 
ekspedicije... 

— Venjačka, a šta će vaša specijalizacija ovim lotosima? 

— Dobro, ne ja, ali zašto baš vi? Gejr i Kiril se pogledaše. 

— Radi se prosto o tome, — reče Anohin, — što ja umem biti sam. Samo što nije 
dodao: »Već imam neko iskustvo...« 

— Anohin — specijalista za daljinske komunikacije, — suvo progovori komandir, 
kako da Kiril nije bio uz njega. — U datoj situaciji to će, izgleda, biti odlučujuće. 

Kiril se okrenu na potpeticama i, metnuvši ruke na leđa, zagleda se u bele, kao 
injem pokrivene stene koje su se izdizale iz vode. Uopštene razgovore smatrao je 
beskorisnim, a Gejr se izrazio s maksimalnom preciznošću. Ipak, makar Ingling i ne bio 
dobar komandir izviđačke flote poput legendarnog Ričina, bio je svakako pouzdan 
prijatelj. U stvari, čak nije ni znao šta je to Kirila odjednom navelo na dobrovoljni 
podvig. On uopšte nije znao ništa, osim toga koliko je nevolja Kiril preživeo onda, pre 
deset godina. Tada su Anohina ubrajali u početnike, ali ga je Gejr izvlačio ne samo zato 
što mu je bio komandir. Još tada je među njima postojalo nešto veliko, nešto što nema 
imena, jer je pojam »prijateljstvo« nedopustivo širok. I to veliko iskazivalo se nečim što 
se ne može znati, već jedino osetiti. 

U dubini večernje vode, izvijajući se kao traka, prošlo je zmijoliko telo. Kiril se 
osvrnuo — niko sem njega nije gledao u vodu. 

Za svaki slučaj, oćutao je. 


Probudio se, okrenuo glavu i pogledao na kalendar: prošlo je šest meseci i jedanaest 
dana njegove robinzonijade. Budio se uvek u osvit, a legao s poslednjim sunčevim 
zrakom. Dogadalo se to samo po sebi, u taj ritam ušao je prirodno, i ni o čemu nije 
razmišljao — kao što, verovatno, ni cvetovi ne razmišljaju o tome kako i kada otvaraju 
ili sklapaju svoje latice. Uostalom, to se odnosi na zemaljske cvetove; ovdašnji, kako se 

otpre nekog vremena počelo činiti Kirilu, mogli bi možda i da se zamisle. 

Ali da nekako obeleži dane koje je tu proživeo, to jedino Kirilu nikako nije polazilo 
za rukom. Da nije pravovremeno okrenuo kalendar na automatsko podešavanje, već 
odavno bi izgubio svaki račun o danima. 

Ne oblačeći se, izašao je iz svoje kućice, nabrao gljiva i bacio ih u tiganj na 
štednjaku. Dok se štednjak, bubnjajući, nosio s gljivama, Kiril je odjurio na svoj mali 
stadion, razmišljajući o tome kako su prolećne kiše odnele poveliku gomilu peska, koji 
je on s plaže dovukao ovamo, na zaravan (kako skoro nijednog, čak ni najbeznačajnijeg 
priručnog sredstva nije imao, sve što mu je bilo potrebno morao je vući na sopstvenim 
leđima). 

Stadion je bio obasjan sunčevom vetlošću. Ne da nije voleo sunce, ali je Kiril ipak 
davao prednost hladovini, i, baš kao da su to naslutili, cvetovi visoki do tri metra — nisu 
to bile ni bulke, ni tulipani — koji su rasli uz ne tako brojne stazice, upleli su svoje 
vrhove i obrazovali pokrivene aleje, a nad Kirilovom omiljenom klupicom izrastao je ceo 
baldahin, četiri metra u prečniku. Ni to svetsko čudo nikako nije bilo izuzetak: trećeg 
dana o stene iz koje je izviralo vrelo pitke vode, obesila se debela lijana sa zelenom 
»bombom« na kraju. Juče se bomba rasprsla, prosuvši na sve strne neki narandžasti 
sok, i za nepunih pola sata raširio se šest metara širok zastor bledoljubičaste boje. 

Kiril je spretno skočio na gimnastičku gredu. Od detinjstva je imao nevolja sa 
ravnotežom, i ovde, usamljen, konačno je mogao da nadoknadi propušteno. Nekoliko 
se puta okrenuo, sa zadovoljstvom primetivši da na uzanoj površini igra valcer bez i 
najmanjeg straha, i odjednom se njegov pogled zaustavi na zaravni, koja se mogla 
otkriti jedino s te, iako male visine. 

Nekolike srebrnaste ploče, umesto da mirno leže na brižljivo poravnatoj zemlji, 
stajale su uspravljene bočno. 

Nešto ovde nije bilo u redu. Kiril je skočio sa grede i, razmičući rascvale lijane, koje 
su više ličile na stabla mladog drveća, došao do zaravni. Uznemirene ploče bile su 
poduprte nekakvim čudnim, mrko-ljubičastim, spiralno uvijenim stabljikama, a svaka od 
njih završavala se bujnom sivom metlicom. Trebalo je imati dosta snage da bi se na bok 
izokrenula vrlo teška baterija, a ipak nijedna od tih mladih stabljika nije se ni povila. 

Kiril otrča u svoju ostavu da uzme lopatu (sve je morao da radi sam). Zatim je, 
pažljivo pomerajući ploče, iskopao spiralne lijane i, prenevši in dvadesetak metara, 
takode pažljivo, zasadio u unapred pripremljene rupe. Svim tim bulkama i lalama bilo je 
dovoljno dva-tri sata, pa da nikad više ne izrastu ni na stadionu, ni u okolini kućice. 
Kako im je to polazilo za rukom, Kiril se trudio da ne razmišlja o tome. 

Pretrčao je petsto metara, okupao se i lagano pošao nazad, uzbrdo, udišući miris 
sveže pečenih gljiva, uskočio je u kuhinju i ukipio se: tiganj je bio izvrnut a sos je curio 
po podu. 

Prva Kirilova ideja bila je da zaviri ispod stola i kreveta — nije li se tamo sakrio 
kakav radoznalac, možda čak i opasan. Trgnuvši se, on zatrese glavom, i smiri se: 
razume se, nije, desantna kućica — to sigurno nije isto što i kakav kućerak u tajgi, u koji 
svako može da zabode nos. Ovde su prozori i vrata prilagođeni jedino njemu: nijedno 
živo biće, pa čak ni muva, ne može ovde dopreti, čak ni kad je odbačeno energetskim 
udarom. 

A biljke puzavice? 

Je li predviđena zaštita i za takvu invaziju? baš to nije znao, ili, tačnije, baš to je 
zaboravio, i morao je da pogleda u uputstvo. Oslonivši se oprezno leđima uza zid, na 

kuhinjskoj polici napipao je plastičnu sveščicu i počeo grozničavo i nespretno da je 
prelistava — na kraju krajeva, od početka svoje dobrovoljne usamljenosti, prvi put se 
prihvatio ovakvog posla. Neprobojnost zidova i krova... Antiseizmičnost... Podešenost 
ulaznog ventila... 

Mirno je odahnuo. I šta ga je to uznemirilo? Morao bi da shvati — ni zver, ni ptica, 
ni kamen, ni travka. 

Njegova kuća — njegova je tvrđava. I to kakva. 

— Da, as tim što je napolju, nekako će se već objasniti. Ima polugodišnje iskustvo. 

Nimalo se ne plašeći, izišao je iz kućice i došao do kuhjnjskog kutka. Kao što je i 
mislio, ispod poda koso je štrčala spirala tek izniklog biljnog monstruma. Nije mu, 
jednostavno, uspelo da probije kuhinjski pod, ali je potres iz temelja pomerio ploču. 
Tako da je od doručka malo što ostalo. A zašto ga to, uostalom, čudi? 

Šest meseci živeo je u ovom vrtu blaženo i bezbrižno. Ako bi se tako moglo reći, 
čak i u punoj sjedinjenosti duša — njegove i svih tih lijana i lotosa. lako je, posle svega 
što mu se desilo pre deset i nešto više godina, kod njega umesto duše moralo ostati 
samo zgarište. Sve što se dešavalo kasnije, otplutalo je mimo njega, na rastojanju 
ispružene ruke. Tako je on prolazio razne komisije, leteo, podešavao sve i svašta, 
dovršavao, primao — izdavao, a kad bi imao posebnu sreću i naleteo na humanoidnu 
civilizaciju — vraćao se svojoj profesiji prevodioca. Radio je sve što se od njega 
zahtevalo, ali ni manje ni više. 

Ta strahovita napetost u kojoj je proveo najstrašniju godinu svoga života, 
verovatno mu je istrošila svu duševnu snagu za desetine godina unapred. 

Evo i ovde, pre pola godine, on je ravnodušno slušao sporove, propuštao mimo 
ušiju hipoteze, sve dok se odjednom u njegovu svest nezvano nije probilo nešto bivše, 
što je neprirodno rezonovalo s njegovim davnašnjim bolom. Nestanak života, odsustvo 
čoveka — sve je to bila prosto lepa brbljarija koja je protekla mimo njegova uma i srca. 

A neminovno umiranje — nije mu bilo nimalo strano. Ono je već bilo u njemu, 
unutra, pritajeno i oštro, kao zapušteni trn koji mu se zario u živčani splet. 

Tada je i rekao Gejru: »Pa mi ne možemo odleteti, zar ti to ne shvataš?« 

Otada, živeo je mirno, jednostavno, u prirodnom skladu sa šušketavim, bezglasnim 
zelenilom, onom istom skladu u kojem je sa njima bio još pećinski čovek. Nije brao ništa 
osim gljiva, a plodove je uzimao samo kad bi mu se sami skotrljali ispred nogu. Svaki 
jaglac, koji bi, poput šteneta, ispuzao na nepodesnom mestu, on bi preneo na 
bezbedno rastojanje. Ponekad bi mu se odjednom učinilo da neka biljka počinje da 
kržlja i vene; odmah bi počeo da je zaliva, i ne razmišljajući radi li se o nedostatku vode. 
Ali cvetić — ako je dopušteno takvim imenom nazvati tri-četiri metra visoki lemez — u 
trenutku bi živnuo, a u trepetu i ravnomernim naborima njegovih listova bilo je nečeg 
sličnog psu koji se umiljava. To što su se listovi pružali prema njemu, a stabljike mu se 
klanjale skoro do zemlje, Kirila nije nimalo iznenađivalo. 

Šta se, međutim, sad dogada? Kakve su se to ćudi uzbunile, i šta je u tome 
strašno? Biljke su izrasle — ne svaka pojedinačno nego sve zajedno, kao kolektiv; 
nastupilo je doba njihove samostalnosti. A odraslo štene, pre ili kasnije, počne da kida 
papuče svoga gazde. 

Po drugi put Kiril je dohvatio lopatu i, pažljivo potkopavši ugao sopstvene kuće, 
iščupao jogunca. Ako prekor upućen samo jednoj osobi, na neki način koristi i ostalima, 
tu osobu svakako treba prekoriti. Tako valjda biva i kad se popnemo na kameniti plato, 
gde ne raste ništa osim lokalne drače, i posadimo pomenutu individuu, — bar neće 


61 


prosipati doručak po podu. Ta misao učinila se Kirilu srećnom i on je, podupirući se 
lopatom, počeo da se penje uz padinu, samom ivicom, čvrsto stežući hladnu i elastičnu 
stabljiku. Da nije bilo metlice koja se na njemu lepršala, cvet sa druge planete najviše bi 
podsećao na gigantsku spiralu. Snaga njegovog rasta bila je takva da bi ta usukana 
motka, da kućica nije bila zaštićena energetskim poljem, verovatno naskroz probušila 
pod. 

Kiril je najpre morao da iskopa rupu, zatim da dovuče kvalitetnije zemlje, uzdigne 
okolo obrub kako kišnica ne bi odmah otekla niz padinu — a za sve to bilo mu je 
potrebno oko pola sata. Ispravivši se, Anohin je pogledao odozgo na srebrnasti krov 
svoje »vile«, kako ju je opravdano nazvao, — i odjednom mu umalo nije pozlilo: na 
desetak koraka od ulaza, uzdižući se visoko nad žbunovima mlečnih lotosa, svoje latice 
raširio je narandžasti gigant. Šumno i vedro žuboreći, razmotavale su se mnogoslojne 
latice, od kojih bi svaka mogla obezbediti jedra za oveću karavelu; grimizne žilice bile su 
zategnute, jer su preuzimale na sebe težinu jarko-plamene mase, a crni tučak, 
podrhtavajući, nišanio je u zenit, kao antena u obliku koplja. Razmerama i nekakvom 
produhovljenom prefinjenošću, taj cvet je zbilja podsećao na antenu radioteleskopa. 

Kiril oslušnu sopstvenu intuiciju, kako su to preporučivale nepisane zapovesti. Da, 
zaista, vrlo zgodno — kao da to rastu deca... A ipak, u dubini duše, sazrevalo je 
uzbuđenje. Njega nije bilo kad su mu se cvetovi onako poverljivo klanjali — pomišljao je 
čak da se sposobnost kretanja mogla primetiti i kod zemaljskih biljaka. Ali kada se desi 
nešto ovakvo, kao ovo sada... počneš sebe sažaljivo porediti sa šimširom, koji i raste na 
jedvite jade. 

Dole je nešto bučno tresnulo, i Kiril ugleda drugo jedro, koje je rastvorilo svoje 
krilo iznad stadiona. Treće se crvenelo nad meteorološkom stanicom, gde se 
svakodnevno radilo. Divno... Nailazi period toplog vremena, a njemu je u svakom kutku 
obezbedena prijatna hladovina. 

Jedino je nejasno zašto se ništa slično ne vidi, ni dalje niz obalu, ni duž padina 
obraslih lišajevima. 

On je skočio sa terase, na kojoj je sada usamljeno štrčala prognana »spirala«, 
pogledao na ružičasto sunce i zapazio kako je isuviše toplo za rano proleće. Treba sići 
do vode i ispljuskati se. Istina, krene li najkraćim putem, moraće da se probija kroz 
gusto šiblje, ali nije mu to prvi put. Laganim koracima potrčao je ka prvim, ne baš 
visokim — jedva njegove visine— cvetovima, kad se odjednom uzane voštane čašice 
naglo okrenuše k njemu, saviše se i preteći zaškljocaše tvrdim laticama, baš kao rode 
kljunovima. 

— Šta vam je, jeste li poludeli? — viknu Kiril, ustuknuvši i zaklonivši lice laktom. 

»Pokazuju svoju prirodu«, pomisli, tek sada shvatajući zašto su svi dosadašnji 
posetioci Makove Aleje, ranije ili kasnije, napuštali ovaj rajski vrt. Ako se ovo i dalje 
ovako nastavi, moraće, izgleda da se prebaci u planine, koje su se plavele na oko pet 
kilometara od mora, tamo još uvek rastu samo lišajevi. Izrasli su, razumeš li, kao 
kosmodromske antene, a razuma ni za lek. 

Vratio se svome potočiću, gde se lenjo pomicala tek nešto potamnela žaba, stao je 
na stazu posutu morskim šljunkom, gde su rasle samo priglupe bulke. Zabacio je glavu, 
začuđen neočekivanim ubrzanjem njihova rasta, i nije odmah primetio da njegove noge 
ne idu više po kamenčićima, već po nečemu jako elastičnom. Pogledao je dole — uzani 
listovi, koji su podsećali na listove banane, prekrili su put, i odjednom su njihovi krajevi 
počeli grabežljivo da se zatvaraju, spremni da se saviju u trubu i zatvore unutra 

čovekovo telo. Kiril htede da se iščupa ali se njegove noge upetljaše u lepljivu zelenu 
masu; jedini izlaz bio je da se na trenutak skupi i snažnim skokom odbaci napred; telo je 
sve to uradilo brže nego što je mozak i promislio, i Kiril je izleteo iz te zatvorene zelene 
trube, upravo kao zrno iz mahune. Razmahnuvši se, pojurio je sprinterskom brzinom i 
istrčao na plato ispred kućice, neizmerno se radujući što i on nije obrastao 
ranosazrevajućim zupcima makova i vrežama tulipana. 

Uostalom... da, jedan se ipak pojavio. 

Pored samoga praga štrčala je tek iznikla žuta perunika, koja Kirilu nije dosezala ni 
do kolena. Ona se očigledno još nije snalazila u belom svetu i, oborivši nežnu glavicu, 
beznadno je zevala, oborivši široku bradatu laticu. Kiril, ne žureći se, sede na jedan list 
— nema ničega zabavnijeg ni dirljivijeg od slike novorodenčeta koje zeva ili kija. 

— Prostranstva nebeska crna i bela, — progovori on, — hoćeš li i ti da odrasteš 
samo zato da bi mene smazala? 

Žućkasta čeljust ponovo se otvorila, i Kiril ne izdrža da ne stavi tamo svoj prst. 
Perunika je istog trenutka ispljunula prst, bezvoljno počela da otresa pobočne latice i 
nemo kihnula, rasprskavajući aromatične sokove. Kiril frknu. Stabljika cveta oštro se 
trže unazad, skupi se, blede latice u trenutku se zatvoriše, i Kiril ne uspe da povuče 
ruku, a perunika ga, ne toliko bolno koliko uvredljivo, kljucnu u dlan. 

— Budala si ti, budala, — ljutito reče Kiril. 


Put nazad, prema izvoru i planinama, bio je prekriven. Kiril je ušao u kućicu, 
dohvatio ruksak, bacio u njega nekoliko paketića hrane, masku sa kiseonikom, radio- 
svetionik i mikrošator. Uključio je radio-stanicu. Sastavio je saopštenje: »Izložen sam 
napadu biljaka grabljivica. Bazu ću premestiti istočno, šest kilometara od ovog 
boravišta, na čistim stenama. Molim, pošaljite brod.« Priključio je aparat na zalihe 
energije i poslao alarmni signal. Ovakva veza koristila se samo u krajnjoj nuždi, i sad je 
Kiril opravdano strahovao ne toliko za sebe, koliko za kompleksnu ekspediciju, koja se 
ovde svakoga časa ni o čemu ne brinući, mogla iskrcati. Recimo, ako ga biljke stvarno 
progutaju, ko će tada opomenuti celu ekspediciju? Nevolja je bila još i u tome što je, da 
bi poslao takav signal, morao angažovati sve zalihe energije, i taj signal će svakako 
primiti sve letilice za pružanje pomoći u datoj zoni, ali da primi njihov odgovor — to već 
nije bilo u njegovoj moći, zato je bila neophodna snažnija antena, koju posada 
»Harfagra« samostalno nije mogla izgraditi. Znači, moraće da trune negde u nekoj 
pećini, da žvaće koncentrate, zaliva ih morskom vodom i čeka. 

Zadenuo je za pojas desintor za neprekidnu borbu, i požurivši otvorio ulazna vrata. 
Skok — i već je bio na stazi koja vodi ka stadionu. 

Teško da ga ovde očekuju, zato što se odmah iza stadiona nalazi strma padina k 
moru, i, po logici stvari, Kiril tamo nema šta da traži. Samo da ga ne ščepaju dok je još 
na stazi. Jurio je kroz špalir glatkih kosmatih stabljika, a nije imao ni vremena ni želje da 
istražuje šta to tako neugodno treperi među njima, kao da se upliće debela 
mnogoslojna rogozina. Niko ga nije ometao, i on je, u ritmu disanja, ponavljao za sebe 
— projuriti, projuriti... 

Podigao je glavu, povinujući se novom talasu opasnosti, i ugledao je ono. Ako je 
sve do sada celokupna vegetacija Makove Aleje imala određenu, čak nesumnjivu 
sličnost sa zemaljskom, ta ružičasta oblačna tvorevina, slična aerostatu, koja se na 
tanušnoj nožici njihala iznad stadiona, uopšte ni na šta nije ličila. Njihala se lenjo, 
nimalo agresivno. Puklo kud puklo... 

Kiril je iz trka izleteo na stadion, držeći se levog oboda, ubrzao i pošao koso naviše. 
U trenutku kad je već bio na polovini te distance, gljiva-puhara apatično je izgovorila 
»pufff« i na sve strane prosula čitav oblak bleštavih sitnih spora. One su počele da 
kruže kao sneg, pa da padaju, i svakoj bi posle pada iznikao jedva vidljiv končani rep. 
Kiril se zario u taj oblak kao u paučinu, lepljive niti pokrivale su mu lice, sputavale mu 
ruke i noge, pri disanju nastojale da mu prodru u grlo i u nos. Kiril je u očajanju 
zamahao rukama, trudeći se da skine sa sebe lepljivu prljavštinu, i, što je najvažnije, da 
oslobodi noge, ali tada ga je mek ali snažan udarac u leđa oborio na zemlju. Čitav 
svežanj vlakana tankih kao padobranske vrpce spleo se oko njegovih stopala i sada se 
(grčeći povlačio unazad, ka pokrivenoj galeriji staze. Pri svakom trzaju Kiril je prelazio 
metar-dva, i da na sebi nije imao ranac, dobro bi izgrebao leđa. 

Izabravši trenutak, laktovima se odgurnuo od zemlje, dohvatio iza pojasa desintor, 
premestio fokus na najuži snop i presekao pokrete letećih niti koje su ga stezale, 
progorevši ponegde i svoju odeću, Skočio je na noge. Put nazad, otkrivenim prostorom 
stadiona, bio mu je odsečen — pepeljasto-rumena puhara, pažljivo nišaneći, njihala se i 
sejala varnice spora. Probijati se zaobilaznim putem, kroz čestar rascvalog raslinja, bilo 
je besmisleno — biće odmah ulovljen. Da desintorom progori hodnik — to je bilo 
opasno, može isprazniti baterije sa punjenjem, i tada bi se našao direktno među 
grabljivcima. Znači — nazad u kućicu. Drugog izbora nema. 

Pojurio je stazom, neprekidnom vatrom brišući, zbog bezbednosti, sve pred 
sobom. Niko ga, međutim, nije zadržavao. Ispred same kućice isključio je desintor. 
Gromada riđeg jedra nadnela se nad njim, stvarajući vatrenu senku, ali on je ipak uspeo 
da preskoči prag i da zalupi za sobom vrata. 

Najpre — potpuna hermetizacija, automatsko podešavanje svih standarda, a zatim 
— radio-stanica... Posle drugog alarmnog signala, dangubiti oko skupljanja spasilačke 
ekipe nije imalo smisla: poslaće mu automatski skuter. A njemu ništa drugo i ne treba. 
Tokom trećeg dana uključiće svetionik, i potom će mu preostati još četrdeset i osam 
časova, ne više. Toliko će izdržati u potpunoj usamljenosti bez i najmanjeg napora. Ne 
bez razloga, njega su upravo zbog moći da se prilagodava svakoj situaciji i ostavili 
samog — danas je, na primer, spasavanje neke alpinističke amaterske grupe, recimo na 
Himalajima, uzimajući u obzir sva zemaljska ogranićenja i komplikacije, gotovo 
problematičnije nego spuštanje jednog brodolomca sa tuđe planete ili sa neke letilice. 
Razume se, sve zavisi od toga da li je zona udaljenosti manje ili više savladana. 

Još jednom je proverio jesu li preduzete sve mere predostrožnosti, i odjednom je 
odozdo osetio snažan udar o pod: tamo se snažnim impulsima probijala »spirala«. Da, 
biće joj teško da sve ovo sažvaće, pomislio je Kiril. 

Kućica se klimala, pocupkujući pod učestalim udarima, koji su već načeli pod na 
nekoliko mesta. Da čovek dobije morsku bolest. Uzgred danas nije ni doručkovao, a svi 
su izgledi da ne miriše ni ručak. 

Kućica se najzad uspravila na bočni zid. Kiril se otkotrljao u ugao, ali je uspeo da 
pogleda kroz prozor i shvatio je da se njegovo sklonište već odvojilo od zemlje i da je na 
spiralnim stubovima, uzdignuto na visinu čovekova rasta. Ne spremaju li se to da ga 
podignu i bace, kako to čine majmuni kad se domognu jezgra ukusnog oraha? Vesela 
perspektiva, čak i ako se uzme u obzir čvrstina konstrukcije... Jeste, dižu ga. I to prilično 
brzo. A vitalni potencijal tih spiralnih motaka takav je da bi ga mogle podići i na visinu 
Isakijevske saborne crkve... 

Zaslepljujuća eksplozija koja ga je naterala da se povuče s prozora, za delić 

sekunde ga je zbunila, ali već sledećeg trenutka shvatio je da se nije ni uplašio onoga 
čega bi morao da se uplaši. Energetski kabl, koji je spajao kućicu sa sistemom baterije... 
Eto, na to nije ni pomislio. A i da je — šta bi se tu moglo uraditi?... 

Sada je raspolagao samo energijom koju daju akumulatori. Ako isključi sve, čak i 
kondicionar, zalihe će biti dovoljne jedva za održavanje zaštitnog polja... kompjuter se 
nikako ne može uključiti. Istina, povremeno se može skidati zaštita sa tavanice, a na 
prozorima se mora ostaviti molekularna propustljivost, inače bi mogao da se uguši. A o 
ponavljanju alarm-signala nema ni govora. Odvratno. Jedina sreća bila je u tome što su, 
uplašeni nastalim pražnjenjem, stubovi izgleda prestali da rastu. Do zemlje je pet 
metara; sojenica na toj visini nije ni toliko loša... A kućica se odatle čak i ne može zbaciti 
— dole je sve zaraslo u spleteni čestar, u koji su, pored trnja, šumoreći, padale i 
plavozelene lijane, i isplele gigantski kompaktni dušek. Ako se tako nastavi, prosto će 
ugušiti jedni druge sopstvenom masom. 

Glupake-žutokljunce, i na to treba pomisliti, već su zgazili. 

Donekle se začudio spokojstvu s kojim je njegov mozak odbacio bezizlaznost 
situacije. A šta mu je, uostalom, i ostalo izuzev spokojstva? Otvoriti vrata i sipati vatru, 
sve dok se baterije ne isprazne? Tako bi se možda i mogao probiti kroz kakvu džunglu. 
Eh vi, tulipani-proždrljivci, ja vam čak ni sa svojom utrobom nisam ni na zub. Uzalud 
pocupkujete, podstičete svoj apetit. Evo kako se ispoljava nedostatak elementarne 
materije... 

Otpuzao je od prozora, dokotrljao se do prevrnutog stočića. Jeste, sedeti ovako, 
dosađivati se u iščekivanju da te sa svih strana čupaju kao puža iz kućice, — poslednja 
je glupost na svetu. Bilo bi dobro da ostavim poruku Gejru, ali kako uključiti diktafon... 
Uostalom, zašto diktafon? Negde ovde postoji i stara dobra olovka. I rolna perforirane 
trake. Ali zašto je hartija ružičasta?... Ah, da, sunce se probija kroz listove »jedra« — 
hvala bogu da nije naročito vrelo. Znači, ovako: »Gejre, druškane! Pišem ti ne samo 
zato da prekratim vreme, koliko da ti sebe ne bi nizašta okrivio. | ranije sam imao želju 
da ti kažem nekoliko otvorenih reči, jer sam se nekako odvikao od opširnog izlaganja 
svojih misli. Usmenih, u svakom slučaju. Tako ću sada, ako mi okolnosti budu dozvolile, 
verovatno protraćiti više reči nego što bih ih izgovorio do kraja života, a da sve ovo više 
ili manje uspešno završim...« 

Kiril proviri kroz prozor — crvenkasta senka bila je sve tamnija iako je sunce dosta 
visoko stajalo. Znači, približava se uljarkina čeljust. Ne žuri se, draga, nemoj sve 
odjednom. Hartiju ću strpati negde ispod stola — kada akumulatori presuše i verovatno 
zatvore kućicu, pismo će ostati sačuvano. 

»Eto tako, Gejre, ja te ne okrivljujem nizašta — počev od onog trenutka kad si me 
namamio u kosmos; to si ti samo predložio, a odluku sam doneo ja sam. Nisam ni tada 
bio toliki žutokljunac da ne bih mogao proceniti svu ozbiljnost sopstvene 
nesposobnosti. Mada sam je dokraja tek sada shvatio. 

Reč je o tome da na Zemlji o čoveku u velikom broju slučajeva odlučuje sticaj 
okolnosti. Ovde je, međutim, neophodna intuicija. Da, da, upravo ona, ona što u našim 
zapovestima uvek stoji na prvom mestu. Ali intuicija mora posedovati i jedno 
neophodno svojstvo — adekvatnost. Inače, ona bi se drukčije i zvala: ćudljivost, 
fantazija, himeričnost... Moja intuicija je meni uvek podvaljivala. Evo, ako baš hoćeš, i 
sada: ispod mene okupljeni su proždrljivi monstrumi, ali nemoj ni slučajno pomisliti da 
su to nekakvi reptili ili gigantski mravi — ne, nego na prvi pogled nevini cvetovi. A ima 
ih tušta i tma. Po tome kako su se ustremili, trebalo bi da pomislim: progutaće me. Ako, 

naravno, skuter ne stigne na vreme. 

A meni ih je, i pored svega, zao; dave jedan drugoga, medusobno se unakažuju. 
Naročito oni najmanji. Za ovih šest meseci, navikao sam da razmišljam o njima kao o 
nemim zverima. Nije to ni tako smešno, naročito ako bi ovog'trena pogledao dole ispod 
prozora... 

Ti nisi nimalo kriv što si me pre desetak godina uvukao u ovu letilicu — sećaš li se, 
bila je prosto samo svitac sa Zemlje. Sve što sam tamo napravio, bilo je isključivo delo 
mojih ruku... ili tačnije, moga uma. Ti ne znaš za to, to ne zna niko, ja ti ni sada ništa 
neću objašnjavati, a ti mi jedino možeš verovati da sam uspeo da stvorim nešto 
čudovišno. Neostvarivo sa stanovišta zdravoga razuma. A ostao sam u životu samo 
zahvaljujući nekakvom čudnom — intuitivnom, valjda — osećanju obaveze da okajem... 
svoju krivicu... To je bilo nemoguće. A da sve zaboravim? Smešno. Ne znam, Gejre, ne 
mogu naći pravu reč, a vreme prolazi, i plašim se ne da ću slagati, već da bih kod tebe 
mogao stvoriti nepotpunu predstavu o svemu tome. 

Kratko rečeno, bio sam obavezan da nešto uradim. I deset godina proveo sam kao 
u zimskom snu — to nije nailazilo, nije se događalo. Sve dok nismo došli ovde, na 
Makovku. Sećaš li se kako smo jednodušno izmislili predivnu legendu — da je za 
postojanje ovakvog sveta neophodno čovekovo prisustvo? Ne znam kako ti, ali ja od 
prvog trenutka nisam verovao, ne samo zbog toga što je lepota — skoro neoboriv 


argument. 
Radi se o tome da je moj prestup, tada, pre deset godina, značio, ako se tako 
možemo izraziti, — uništenje ljubavi. | sad bih mogao da se obračunavam istom 


monetom. S kim? Sa vasionom, naravno. Ti ćeš mi već oprostiti visokoparnost. 

Bio sam gotovo srećan, Gejre, zato što sam zavoleo taj svet, i on me je time 
potkupio. Kao srednjovekovni filozof, poverovao sam da se moja ljubav preobraća u 
životnu snagu kojom se hrane svi o kojima se brinem. Dokazi su postojali — nigde 
unaokolo nisam video toliko bujnog i veselog cveća. Čak i usred zime. 

U poštenu me je šikaru zavela intuicija, zar ne? 

A sada ću ti, ako budem uspeo, reći kako zapravo stoje stvari. Sećaš li se, Venja je 
uvek vrebao nekakvo životvorno zračenje? Mi smo samo primetili da je ono stvarno 
prisutno, iako se ne može registrovati nikakvim uređajima. I zaboravili smo na njega. 

Kao što vidiš, nisu humanoidi, nego je upravo to zračenje neophodno za postojanje 
života. Isto kao i oni koji su ovde boravili pre nas, mi smo ga samo registrovali, inicirali. 
Kurkov efekat. Sami sobom, mi svim tim ljutićima nismo potrebni ništa više nego statua 
Venere miloske. A to što su oni, u mojoj blizini, rasli povišenim intenzitetom, dokazuje 
samo naličje uzajamnog odnosa izmedu tog još neidentifikovanoga zračenja i nekog od 
mnogobrojnih polja koja stvara čovekov organizam. 

Deca su poodrasla i, kao tigrovi, kad su prešla period mlečne ishrane, počela su da 
traže »meso«. Sve je jednostavno, počeo je da deluje zakon borbe za opstanak, nema 
tu nikakvih apstraktnih zakona sveopšte ljubavi. Kad mene pojedu, ona će, sve u slast, 
početi da jedu jedno drugo. Eto, vidiš li kako je sve jednostavno kad umesto loše 
intuicije uzmeš u obzir možda ne blistav, ali apsolutno zdrav razum. 

Ja znam da skuter već dolazi — verovatno je uronio u kosmička prostranstva, — ali 
još je daleko, a ova riđa proždrljiva uljarka sasvim je blizu. Obim čaške njenoga cveta 
takav je da se čitava moja kućica može u nju smestiti. Sada ću pogledati na zadnji 
prozor... Tako je. U sobi je sve crveno, kapci latica se zatvaraju. S leđa me gleda 
ogromna retorta — tučak. Čim pojede akumulatore, probiće prozor. To mi nagoveštava 


66 


intuicija. A uz sve to i nešto miriše? Pocepan je paketić sa začinima. Ne, Gejre! Miris je, 
Gejre...« 


Probudilo ga je sunce koje mu je udaralo pravo u lice. Uspravio se držeći se za glavu 
koja mu je bolno zujala. Pošao je prema prozoru — pod ispod njegovih nogu bio je 
nekako elastičan, upravo kao da je kućica tonula u blato. Poklopac ulaznog ventila se 
klimao, akumulatori su stajali na nuli. Sasvim indiferentno, Kiril je pogledao napolje i 
užasnuo se. 

Ispod njega bila je mrtva gomila biljaka. Kućica je stajala na nekakvim mrkim 
skorelim krpama, ispod kojih su se nazirala polegla oborena stabla. 

Skrenuo je pogled — na pedesetak metara od kućice pružala se žila antracitove 
rude, a gdegde su šikljale fontane vrele pare. U vazduhu se dizala prašina i osećao se 
miris tek prohujale nesreće. 

Pojurio je k vratima i ukočio se na pragu: teren je bio unakažen da se nije mogao 
prepoznati. Ljubičaste, lišajem obrasle padine, bile su isprugane gigantskim kanalima, a 
površ niske planine, iz koje je izvirao zdenac, rascepila se nadvoje i otkrila pećinu koja je 
blistala stalaktitima. Ukleti stepenici žlebova išli su do samoga mora, naizmenično se 
smenjujući s pukotinama koje su nastajale na samim obrubima kanjona. Jedna takva 
pukotina, široka oko pet metara, zmijoliko je vijugala ispod same kućice, i da nije bilo 
guste mreže upletenog rastinja, stropoštala bi se u tu provaliju sa svom svojom toliko 
hvaljenom zaštitom. Ali rastinje se sakupilo ovde, sklizalo se sa cele visoravni, štiteći 
jedino kućicu, po svaku cenu — kao što mravi ili pčele štite svoju kraljicu, a sada je 
umiralo s podrezanim korenjem, polomljenim stablima. 

A pismo za Gejra?... Ubeđen u njihovu krvožednost, pripisivao im je sotonsku 
borbu za komad mesa, a biljke su za to vreme plele poslednje etaže svog genijalnog 
amortizera, nimalo ne brinući da će i same, za samo nekoliko časova, biti preobraćene u 
trine. 

Gospode, kakva sramota... 

Visoko, na zenitu, začuo se slabašan signal. U oblaku prašine, koja se još nije slegla 
posle snažnog zemljotresa, nije se moglo precizno razaznati — je li to skuter kojim 
upravlja automat, ili jedrilica sa kompleksnom ekspedicijom. Treba odmah ispaliti 
raketu: svud naokolo su velike pukotine, a, uza sve, tu je i pokidani provodnik pod 
naponom... Ali, pre svega, pismo. 

Ispod stola napipao je rolnu perforirane trake, otcepio ispisani deo i, užurbano ga 
kidajući na komadiće, počeo osmatrati — ko se to ipak pojavio. 

Da, bio je skuter... Junačine, navigatori-mehaničari, umalo da zakasne. Kiril ponovo 
iziđe na prag, da bi bolje video kako se, metući pesak i razbacujući vodu, na samu crtu 
što spaja kopno i more, spustio lep i veoma okretan brodić. 

Motori su se ugasili, odjeknuo je pozivni signal — odvratan, beživotan zvuk na 
mrtvoj obali. Kiril je, mršteći se, čekao da mu već jednom dosadi, pa da se isključi, i 
nastavio je mahinalno da kida svoje pismo, a komadići hartije padali su, tako da se više 
nisu razlikovali jedan od drugog. 

UMESTO PROLOGA: 


... Bogovi Nzame, Meber i Nkva utroje sazdaše jedno stvorenje koje je gotovo 
sasvim ličilo na njih: Jedan mu dade snagu, drugi moć, treći lepotu. Nzame, Meber i 
Nkva dali su tom prvom čoveku ime Fam, što znači snaga. 

Gordo zbog svoje moći, snage i lepote, to prvo stvorenje okrete kud ne valja; ono 
postade oholo, ne htede više da obožava Nzamea i poče da ga prezire. Bog, sav besan, 
pozva Nzalana, grmljavinu. I Nzalan dojuri gromko grmeći, munja šinu i zapali šumu. 

Sve je buktalo. Zemlja je kao i sada bila pokrivena šumama: Gorelo je drveće, čak i 
korenje u zemlji, sve se sušilo. Životinje, ptice, ribe, sve bi uništeno, sve satrto. Ali na 
nesreću, stvarajući prvog čoveka, Bog mu je rekao: — Ti nećeš umreti. A Bog šta daje, 
to više ne uzima. Da li je prvi čovek izgoreo, šta je s njim bilo, nemam pojma; on je u 


životu jer je besmrtan, ali gde je? Moji preci mi to uopšte nisu rekli. 


1. 


Sunce na smiraju bilo je krug blagog 
sjaja, delom već iza horizonta. 


Mutna, žućkasta svetlost letnjeg sutona 
probijala se kroz prozore sa ostacima 
stakla, a po uglovima sobe već su počele 
da se skupljaju senke. Još je jednom pog- 
ledao napolje, na mrtve i mračne oblako- 
dere i puste, ruševinama zakrčene ulice. 
Sa ovog mesta, sa jednog od poslednjih 
spratova ove vitke zgrade, mogao je da 
vidi daleko ispod sebe. 

Svuda dokle je pogled dopirao, prosti- 
rao se mrtvi grad. 

— Vreme je — reče poluglasno sam 
sebi kao i svake večeri. 

Stajao je nag i mišićav, u praznoj sobi u 
kojoj su se senke produžavale, i gde ne 
beše nikakvog nameštaja, izuzev vreće za 
spavanje i njegovog otvorenog crnog ko- 
fera na podu. Znaci propadanja bili su 
uklonjeni iz ove sobe. 

Najpre, je obukao uske pantalone od 
crne kože, s opasačem na kome se isticala 
samo ovalna, srebrnasta kopča, sa 
stilizovanom lobanjom. Zatim je navukao 
prsluk kratkih rukava, i ovaj od crne kože, 
ne potrudivši se pri tom da ga zakopča na 
grudima. Istina, taj prsluk beše oklopljen 
— mogao ga je zaštititi od metka i noža 
— ali sam vlasnik kao da je izazivao tu 
mogućnost. Sagnuvši se, obuo je meke, 
kratke čizme. 

Na dnu kofera ležalo je oružje. 


»Legenda o postanju« 
Ekvatorijalna Afrika 


Uzeo je nož u kožnim koricama i izvu- 
kavši ga, proverio kako je naoštren. U 
širokom, sjajnom komadu metala sa 
dvostrukim sečivom mogao je da se 
ogleda. Vratio ga je u korice i privezao 
kaišem ispod levog kolena. Ispod desnog, 
pričvrstio je kratki aluminijumski tobolac 
sa poklopcem. Pre nego što je pritegao 
remenje, otvorio ga je i letimično 
pogledao snop sjajnih, metalnih strelica. 
Bilo ih je dovoljno. 

Pošto je završio sa ovim, izvukao je dve 
uske cevi mutnog sjaja: Svaka je na 
jednom kraju imala savijeni metalni deo, 
koji je podsećao na luk. Cevčjca je bila 
spojena sa sredinom savijenog luka, a na 
njegovim krajevima bila je pričvršćena 
zategnuta metalna tetiva, koja je prolazila 
i kroz prorez na cevčici. Potezom poluge, 
tetiva se zatezala, u cev se stavljala 
strelica, a promenom položaja poluge, iz 
oružja je bešumno izletalo smrtsnosno 
sečivo, izbačeno otpuštanjem tetive. 
Oružje je bilo vrlo efikasno do trideset 
metara daljine. 

Jedan ovakav minijaturni samostrel 
pričvrstio je za levu podlakticu, a drugi za 
desnu. Zatim je pažljivo zategao tetive, i u 
cevi postavio strelice. 

Proverio je da li u pojasu ima svoj naj- 
lonski konopac, pažljivo namotan. 

Bilo je još raznolikog oružja u koferu: 
veliki luk od lakog metala, na sklapanje, 
visok skoro dva metra; nekoliko noževa 
za bacanje, jedna vitka kriva sablja slična 

samurajskoj, kao i dva automatska pišto- 
lja i municija za njih. Municija je bila 
dragocenost u ovom svetu. 

Uz pištolje ležali su i prigušivači. 
Prezrivo se osmelmuo okrznuvši in 
pogledom. Smejao se sigurnosti koju bi 
mu dalo automatsko oružje. Sve to je 
ostavio. Opredelio se noćas za borbu iz 
neposredne blizine. 

Pred malim ogledalom naneo je na 
svoje lice sitan crni prah iz kutijice koju je 
nosio u jednom od džepova. Isto je učinio 
sa svojim golim rukama. Ovako, sav u 
crnom, sa nagaravljenim licem, biće vrlo 
teško uočljiv u mraku. Na oči je stavio 
široke, tamne naočari — u stvari, pasivan 
infracrveni uređaj za osmatranje. Napra- 
va je omogućavala da se vidi i pri svetlosti 
zvezda, u noćima bez meseca. Sa pode- 
šavanjem na drugi režim rada — bilo je 
moguće uočiti toplotno zračenje živog 
bića. 

Kad je završio, ponovo je pogledao kroz 
prozor, napolju se već uveliko smrkavalo, 
ali svetla je još uvek bilo dovoljno da su 
se stakla njegovih naočara odmah 
polarizovala i prilagodila, čuvajući mu oči 
od preterano pojačanog sjaja. Onda je 
navukao rukavice i odmerenim korakom 
krenuo niz stepenice na ulicu. Ubrzo će 
biti potpuna tama, znao je to i krenuo da 
zauzme što bolji položaj pre nego se oni 
pojave. Sad je bio u srcu zabranjenog 
grada. 

Napolju postoji samo neprijatelj. 

Bio je profesionalac, jedan od najboljih 
egzorcista koji danas rade. Valjda najbolji 
— mislio je, dok je stajao pred vratima 
udahnuvši duboko, spreman da zakorači 
napolje. U svakom slučaju bio je jedini 
koji je do sada ušao u ovaj grad, u srce 
zabranjene teritorije. Prvi dovoljno 
hrabar — ili lud — da se ovde suoči sa 
Smrću, rešen da pobedi. 

Napolju ga dočeka noć. 

Držeći se prolaza uz zidove, polako je 
krenuo ulicom u pravcu u kome je pret- 
postavljao da je bio nekadašnji gradski 
centar. Bez i najmanjeg šuma, mačijim 
korakom, kretao se kroz pomrčinu razru- 
šenih ulica odakle se, kad bi podigao oči, 
videlo mračno nebo i tek poneka zvezda. 


Ničeg živog nije bilo u ovom tamnom 
lavirintu, kojim se on kretao tako sigurno 
kao da su ulice okupane svetlom. 

Ničeg osim Smrti, koja je negde blizu. 

Osmehnuo se krajem usana, pomislivši 
da na njegove protivnike gledaju kao na 
oličenje smrti. Jer, on ih je pobeđivao. 
Samo ime — egzorcist — nije izmislio on. 
On nije isterivao zle duhove u klasičnom 
smislu. Ali to ime, njemu i sličnima, dali 
su drugi ljudi — a protivnici s kojima se 
on suočavao, imali su ponešto zajedničko 
s tim zlim dusima. 

Široka avenija otvorila se pred njim, 
uglavnom nezakrčena u svom središnjem 
delu. Uopšte, ovaj grad bio je odlično 
očuvan: Verovatno da su u Vreme vatre 
na grad bačene neutronske bombe, ili 
nešto slično. Možda nervni bojni otrovi, 
mislio je dok se kretao među senkama, 
stapajući se s tamom. U svakom slučaju, 
ova rušenja potiču više od starosti i 
raspadanja, nego od ratnih razaranja. 
Samo su stanovnici nestali, možda baš svi 
umrli istog dana, ko zna. 

A grad su naselila Deca tmine. 

Na mutnoj, crvenkastoj pozadini, u 
avetinjskom sumraku — kako je on video 
okolinu kroz infracrvene naočari, uočavao 
je sasvim dobro prepreke i sumnjive 
senke. Tu i tamo — iskričava sumaglica, 
mesta pojačane topline, ali on ih je 
prepoznavao kao mesta preko dana 
zagrejana od sunčeve toplote. Si-gurnim 
korakom išao je dalje, osluškujući, 
zastajući ponekad i osvrćući se. 

Nikad dosad nisu ga iznenadili. 

Njegove čizme meko su gazile. Tišina je 
bila potpuna. 

Procenio je da je sad negde u najužem 
centru. Izgled okolnih ruševiha potvrđi- 
vao je to. Zaustavljen u senci, primenio je 
jednu od vežbi za samokontrolu. Ne više 
od tri minuta — da bi njegov um postao 
otvoren, osetljiv, ispražnjen. U slično sta- 
nje mogao se dovesti i nekim drogama, 
ali nije voleo droge zbog onog posle. 

Bio je možda najbolji egzorcist — jer bio 
je otporan na telepatsku moć mutanata. 
Osećao bi snagu njihovog uma, ponekad 
bi to izuzetno bolelo — ali oni nisu bili u 
stanju da uspostave kontrolu nad njim, 

da ga nateraju da sledi njihove misli i 
njihove pokrete — do sopstvene smrti. 

Bio je imun na najstrašnije oružje Dece 
tmine. A oni su to znali, i plašili ga se. 

Među njima imao je puno imena: Bez- 
dušni, Nedodirljivi, Nemilosrdni... Jer, bio 
je legenda. 

Stop. Ovaj sjaj u sablasnom pejzažu 
pred njegovim očima, ovo je drukčije: To 
nisu zagrejane tamne površine, koje noću 
ispuštaju toplotu. Ovo je bio toplotni trag 
živog bića. Doskora, neko je stajao ovde. 

Poput mačke, prebacio se preko gomile 
krša i blokova betona. Tako zaklonjen, 
provlačio se izmedu naslaga po ivici ulice, 
i ruševnih zidova sa strane. Zaključivši da 
je blizu raskrsnica, lagano je izvirio iznad 
gomile otpadaka. 

Četiri mutanta, ni više ni manje. Možda 
su ga već osetili, uznemirili se — ali sad je 
kasno. Video ih je — oni su, znači, mrtvi. 

Kad je iz senke ispružio obe ruke prema 
njima, osetio je paničan pokret u svom 
umu. Zapljusnuše ga strašne vizije, ali 
određena neosetljivost i uvežbana samo- 
kontrola učinile su svoje: Te slike, koje je 
sasvim nejasno video, nisu ga nimalo 
plašile. 

Sa ove daljine nije mogao promašiti. 

Dve strelice izleteše uz tihi fijuk sa nje- 
govih ruku, dve senke tamo pred njim 
padoše na zemlju, jedna kriknuvši, druga 
ječeći, sada sve slabije. Druga dva mutan- 
ta pokušala su da pobegnu, uplašeno 
tražeći prolaz. A on je već menjao zaklon, 
trčeći pognut da im preseče put, i usput 
ponovo zatežući samostrele. 

... Blesak sećanja i svesti, sada, kad je 
izgubio mentalni kontakt. Kratkotrajna 
slika: Isto ovako je trčao onda, poslednji 
put, kad je pomislio da će uhvatiti svog 
čoveka... 

Obišavši ovaj kraj preko dana, odlično je 
upamtio raspored ulica. | nije mu bilo 
teško da se postavi gde treba, tako da 
dva begunca, trčeći preplašeno, nalete 
baš na njega. Samo se uspravio iz zaklona 
pred njima, kao duh, i sa ispruženih ruku 
uputio još dve smrtonosne strelice. 

Ova dvojica nisu ni kriknula. 

Četiri za jednu noć bio je dobar posao 
— atek je počeo. Razmislivši za trenutak, 

priđe da pogleda ova dva nepokretna 
tela, zatežući istovremeno tetive na oruž- 
ju. Učinilo mu se da čuje neki slab zvuk. 

Neko je tiho cvileo. 

Da li mu se učinilo da je jedna od senki 
odbacila nešto, kad ju je pogodio? Da li? 
Prišao je i nagnuo se nad leševima: Jedan 
muškarac i jedna žena, mutanti, nepo- 
mični. Opet tiho cvlljenje sa strane, vrlo 
blizu. Nije pogrešio. Samo se okrenuo — i 
video dete, da dete, bebu. 

Beba-mutant ležala je na stomaku, 
nespretno pokušavajući da puže — što 
nije umela — i kad je ponovo zacvilela, 
osetio je slabašan drhtaj u grudima. 

Jer posle toliko vremena, i posle svih 
života koje je uzeo — bio je zbunjen za 
tren. Osećao je ovu zbunjenost, i delom 
svog uma bio je začuden — otkuda ona. 
Treba ubiti mutanta, ali dete do sada nije 
ubio. Još ne. Možda poslednji trag 
savesti. 

Samo jedan 
neodlučan. 

A onda ga je više ruku zgrabilo s leđa i 
oborilo na zemlju, dok još nije stigao da 
shvati šta se dešava. Bilo ih je mnogo i 
tako su ga pritisli svojom težinom, da je s 
mukom hvatao važduh. 

Ovog puta su ga iznenadili. 


trenutak stajao je 


2. 
Nije znao koliko dugo je ležao bez svesti. 


Više nije imao naočari, i oko njega je 
vladao potpuni mrak. Bolela ga je glava, 
verovatno od udarca. Bol je osećao i u 
ramenu i u stomaku. Ruke su mu bile 
vezane. 

Više je naslutio, nego što je video nečije 
prisustvo pored sebe. Pokušao je da se 
pridigne na slami na kojoj je ležao, da bi 
zaštitio stomak i grudi. A onda je svojim 
umom primio poruku — čudnu, hladnu, 
ali ubedljivu. Ne pretvorenu u reči, ali 
smisao je bio: Ne boj se. Neću te udariti. 

Iskrivio je usne: — Bojim? — pomisli. 

Uspeo je da sedne, naslonivši se leđima 
na zid iza sebe. Učinilo mu se da je oko 
njega prisutno više osoba. Nije video, ali 
osećao je pokrete, čuo disanje, nešto što 


je ličilo na šapat. 

Deca tmine bila su oko njega. 

Serija strašnih prizora, zastrašujućih 
lica, sporih umiranja, munjevitom brzi- 
nom prođe kroz njegov um. A onda začu 
tih, neobičan glas iz tame. 

— Biće ipak bolje da govorimo, jer nas 
ovako nećeš dobro razumeti. Nismo ni 
pomislili da bi ti mogao postati naš za- 
robljenik, Bezdušni. 

Pauza. 

— Znate ko sam? — reče muklo. 

— Znamo. Dotakli smo tvoj um, i zna- 
mo. Ne plaši se ovih ovde - došli su samo 
da te pogledaju. Mnogima od njih ti si 
pobio srodnike. Zele da vide kako 
izgledaš, ti koji si živa legenda... A zatim 
će odlučiti na koji način ćeš umreti. 

Ni ovo ga nije preterano uplašilo — o 
tome je imao svoje mišljenje. Umesto 
odgovora, samo je uzdahnuo. 

Cutanje oko njega. 

— Reci mi, Bezdušni — opet se javio isti 
glas, koji je delovao starački: — Reci mi, 
zašto nas toliko mrziš? To ne mogu da 
vidim iz slika koje premećeš u umu. 

Odgovoriti? 

— Mrzim vas... od one noci kad se moj 
očuh, i sam egzorcist, nije vratio. Mrzim 
vas od one druge noći, kad su mutanti 
ubili jedinog prijatelja koga sam imao... 
Mrzim vas od onog jutra, kad sam stigao 
prekasno. Devojku koju sam voleo, već 
behu ubila Deca tmine. Zeliš još? — A u 
sebi se smešio lažima koje je ređao. No, 
mogao je da se kontroliše, Uhvatiće samo 
nejasan prizvuk nečega u njegovim misli- 
ma. Nije to bila nemaskirana laž. 

Cutanje. 

— Možda je sada ponešto jasnije. Ali s 
te strane možeš biti miran, Bezdušni. Ni ti 
nama nisi naneo manju količinu bola. 
Svojski si se trudio. 

Tišina je potrajala još neko vreme, a 
onda je osetio da se povlače. Iscrpen, u 
mraku i bez vode, zaspao je. 

Kad se probudio, ugledao je mutnu 
svetlost. Svetlo je značilo da je napolju 
dan, ali bilo je suviše mutno da bi ras- 
poznao nešto više, od jedne senke koja je 
stajala pred njim. U hodnicima Dece tmi- 
ne uvek je bilo mračno. Dnevno svetlo, 

bilo kakvo svetlo, predstavljalo je bolnu 
senzaciju za njihove oči, a čak bi i po koži 
dobili plikove slične opekotinama, posle 
dužeg izlaganja podnevnom suncu. Zauz- 
vrat, samo svetlost zvezda bila je dovolj- 
na da bi se snalazili savršeno. Noć je bila 
njihovo vreme. 

I imali su telepatske sposobnosti. 

Ovaj malobrojni mutantski soj bio je 
najčudnija posledica totalnog, posled- 
njeg, Velikog rata. 

— Ustani, Bezdušni, i podi za mnom — 
progovorila je senka. Glas je bio mek, 
ženski. Uspravio se, pomažući se ve- 
zanim, utrnulim rukama, i stojeći pog- 
ledao u nju. Nazirao je mršavo lice s 
krupnim očima i s dugom, potpuno be- 
lom kosom, karakterističnom za Decu 
tmine. — Završimo s tim — reče u sebi. 

— Beba će živeti — reče ona tiho. Uko- 
čio se, jer to je pomislio trenutak ranije, 
to je bila njegova neizgovorena misao. 

— Razumela sam odjeke tvojih pos- 
lednjih misli. lako si pred očima imao 
blisku smrt, poželeo si, odjednom, da ta 
beba ostane živa. Hoće. Našli smo majku 
koja već ima jednu bebu, ali moći će da 
hrani i ovu. — Poćuta časak. — Zašto si to 
pomislio? 

— Zašto bih to tebi rekao? 

— Pa... možda, jer ja sam sestra njene 


majke. — Nije dodala: »...koju si ti ubio.« 

Dok je stajao ukočen, pod spuštenim 
kapcima video je dugu kolonu duhova, 
sve one koje je ostavljao iza sebe, u 
noćima dok je radio svoj posao. Uhvaćen. 
Da li ga to stiže umor? 

Definitivno je prihvatio da ona razume 
njegove misli, mada ne baš precizno, kad 
je dodala: 

— | nećeš umreti, toliko mogu da ti ka- 
žem. Pođi za mnom. — Okrenula se, a on 
je sporim korakom krenuo za njom, 
spotičući se u uskom hodniku. 

Nije ga dugo vodila podrumskim pro- 
lazom kad su skrenuli i našli se u ovećoj 
prostoriji osvetljenoj svetlošću nekoliko 
sveća, koje su gorele na stolu od grubo 
tesanog drveta. Okolo, na stolicama ili 
drvenim sanducima sedelo je desetak 
mutana — uočio je tri žene među njima, 
svi belokosi, svi obučeni u jednostavne 
platnene haljetke. Shvatio je da su sveće 
tu zbog njega, da bi mogao da ih vidi. Svi 
oni izbegavali su da gledaju u plamen, a 
nekolicina je čak imala tamne naočari na 
licu. 

Posadiše ga da sedne na neki stari 
sanduk a žena koja ga je dopratila, 
preseče mu veze na rukama. Bilo ih je 
više i bili su snažni — no nije zbog toga 
odbacio misao o bekstvu. Sedeo je, 
trljajući bolne zglobove svojih šaka, i 
čekajući da čuje šta žele, 

Zašto su ga oslobodili? To nije očekivao. 

Jedan od Dece tmine, bledog i izbora- 
nog lica, progovori naspram njega, dok 
mu se plamen sveće ogledao u zatam- 
njenom staklu naočara. 

— Kada je pre mnogo godina jedan od 
vaših ubio mog brata, i to tako što ga je 
ostavio vezanog da leži na najjačem sun- 
cu, zarekao sam se da neću poštedeti 
nijednog čoveka koga sretnem. | sada, 
baš meni je pripalo da oslobodim tebe, 
Bezdušni, i da te ubedujem da prihvatiš 
nešto. 

Gledao ga je, i nije mogao da poveruje 
da ga je dobro razumeo. A mutant, po 
svoj prilici vođa, nastavi: 

— Ali desilo se mnogo toga u međuvre- 
menu. Prihvati savet koji sam ja prihvatio: 
Pokušaj da za kratko zaboraviš sve mrtve 

što su između nas, i pokušaj da me slušaš, 
a da ne budeš zaglušen mržnjom. Samo 
da me slušaš. Samo za kratko, uloži napor 
i zaboravi da smo neprijatelji — da smo 
to još uvek. Samo pažljivo slušaj, pa onda 
izvedi zaključke. 

Čak i preko stola, i pri slabom osvet- 
ljenju, mogao je da nazre crvenkasti sjaj u 
očima onih koji su sedeli okolo. Bilo je 
nečeg uznemirujućeg u njihovom izgledu, 
i ljude su najčešće podsećali na aveti. 

Mutant je uzdahnuo: 

— Pokušaću da te ubedim da se poja- 
vila... opasnost. Na ovom svetu ne po- 
stoje više samo ljudi i mutanti. Sada po- 
stoji još nešto — a to je podjednako opas- 
no i za nas, i za vas. To što smo ga mi prvi 
postali svesni, nipošto ne znači da biste vi 
ostali poštedeni. Ne. Ugroženi smo svi. 

Zaćutao je, kao da procenjuje učinak 
svojih reči na neprijatelja. Nešto tiše, 
dodao je: 

— Ali glupo se osećam dok te oslovlja- 
vam imenom Bezdušni, zbog toga jer že- 
lim da te zamolim za nešto... A zbog toga 
što moram da te molim, osećam se još 
gore. Zovi me Kor. Koje je tvoje pravo 
ime? 

Blesak razumevanja obasja led njegove 
svesti. Da, najzad! Zurio je u vodu, da bi 
onda s naporom prevalio preko suvih 
usana. 

— Ja sam... Torin. 

— Kad bi mogao da pratiš moje misli, 
Torine, bilo bi ti jasno da ne lažem. Cele 
noći većali smo i svađali se oko tebe. 
Svaki drugi... egzorcist, bio bi ubijen brzo. 
Ali saznali smo da smo zarobili Bezdušnog 
i podelili se. Jedni su bili za to da umreš, 
ali na poseban način. A drugi, na kraju i ja 
s njima, bili su za to da te oslobodimo, i 
pokušamo nešto s tobom. — To je 
izgovorio s gorčinom. — Neverovatno, 
Torine, ali potreban si nam. Možda zato 
što nisi običan čovek. Među svojima si 
poznat i poštovan. Strahopoštovanje, 
rekao bih. Zato ćemo pokušati. 

— Zbilja očekuješ da sve što postoji me- 
đu nama možeš da ukloniš jednim govo- 
rom? — Torin je to izgovorio tiho i razgo- 
vetno. Da, glumio je — ali predobro, da bi 
oni to otkrili. Tako dugo spremao se za 


ovo. 

— Ne. | mislim da posebno ti, Torine, 
uživaš u ubijanju. 

— A šta drugo očekuješ da radim, kad 
neko ulazi u moj um kao u razgrađeno 
dvorište, kako mu se prohte, kad može da 
pokreće predmete na daljinu, potčinjava 
volju drugih ljudi — da bi uništavao?! 

— Da bi uništavao one, Bezdušni, koji 
nas progone kao divlje zveri, kao čudo- 
višta, zato što smo različiti, što želimo da 
živimo drukčije! Nas je malo, a vi činite 
sve da iščeznemo. 

— Ne, i među ljudima ima mnogo 
izmenjenih... 

— Ali niko nema telepatske sposob- 
nosti. Zato smo osuđeni, zato nemamo 
pravo na život. 

Torin je već zinuo da odgovori kad 
jedan starac-mutant, zboranog, bledog 
lica, viknu: 

— Dosta! 

Obojica ga pogledaše iznenađeno, a on 
reče, malo tiše: 

— Umuknite, i pokušajte da završite 
ono zbog čega smo ovde. 

Kor uzdahnu i sklopi šake na stolu 
ispred sebe. 

— Dobro. Pokušaj da prihvatiš osnovnu 
pretpostavku, Torine. Nikad ne bismo 
ovako razgovarali s nekim čovekom, da 
nismo suočeni s pretnjom. Ali i vi ste 
suočeni s istom pretnjom. Da li je ovo 
samo naš manevar, kojim hoćemo da vas 
zavaramo? Prosudi sam. Čak i ako ne 
prihvatiš ono što nudimo, možeš otići 
posle ovoga svojima. Slobodan si, mada... 
— nije završio rečenicu. — Ako ništa 
drugo, znaćeš o čemu se radi kad budete 
suočeni sa simptomima. 

Torin nije protestovao, samo se bolje 
namestio, spreman da sasluša. A u sebi, 
morao je da priguši jedan osecaj: zado- 
voljstvo lovačkog psa koji je najzad na 
tragu. 

— Jasno ti je da su Deca tmine mental- 
no vrlo osetljive osobe, koje mogu da 
razlikuju više vrsta mentalnog dodira. 
Najzad, mi tako komuniciramo. Bez ob- 
zira na raznovrsnost, moguće je uočiti 
nekoliko vrlo širokih, grubo rečeno, tipo- 
va misaone aktivnosti. 

Torin dotače rukom spuštene kapke. 
Da, znao je to. 

— Kad Dete tmine izgubi svoje 
mentalne moći — onda je to najveća 
moguća nesreća, jer mi naš odnos gra- 
dimo na takvoj komunikaciji. Iskustvo 
nam kaže da se naše moći mogu izgubiti, 
samo ako prođemo kroz neko užasno 
iskustvo. Ujedno, za tog... mutanta to 
znači kraj, jer umreće brzo posle toga. 

— A skoro da nisu zapamćeni slučajevi 
gubitka mentalnih moći i umiranja koje to 
povlači, do sada. 

— Najzad: sad imamo desetak takvih 
slučajeva u kratkom periodu, a to je 
ravno epidemiji. Samo, pre nego što 
počneš da likuješ, odgovori mi iskreno — 
kao što ja tebi govorim — na nekoliko 
pitanja: 

— Video si više ljudskih zajednica. Da li 
se u poslednje vreme povećava broj 
mentalnih oboljenja, da li se pojavljuje 
više uzastopnih slučajeva nekog težeg 
oboljenja, sa sličnim simptomima? 

Torin je razmišljao. 

— Mislim da ne... Doduše, u zajednici 
kojoj ja pripadam, u poslednje vreme bilo 
je tih slučajeva, ali se mogu nabrojati na 
prste, i simptomi nisu bili toliko neuobi- 
čajeni. Neobično je to što su svi oni bili 
mahom mladi ljudi, ali... Svi su ubrzo 
umrli. Video sam to samo jednom. Kao da 
ničeg više nije bilo u pogledu, u umu tog 
čoveka. Potpuna praznina. Samo, zar to 
nije normalno za svet koji je imao nuk- 
learni rat i u kome se posle tolikog 
vremena još uvek rađaju mutanti, sa i bez 
paranormalnih sposobnosti. Nije li? 

— Nije. Nije jer su pojedina Deca tmine 
imala mentalni dodir sa takvim umom, za 
koji su jedino sigurni da nije bio ljudski. 
Do dodira je obično dolazilo u trenutku 
smrti onoga, koji je kratko vreme pre 
toga izgubio telepatske i sve mentalne 
moći. 

Sad su ćutali i gledali jedan drugog. 

— Sta hoćeš da kažeš? — najzad reče 
Torin. 

— Kažem da se pojavio neprijatelj koji 
je inteligentan. Kažem da se ta inte- 
ligencija razlikuje od ljudske — jer utisak, 
posle dodira s njom, zastrašujući je. | 


kažem da taj neprijatelj napada umove 
kako Dece tmine, tako i ljudi. Rezultat je 
smrt. 

Pa ti si bolji nego što sam mislio — 
pomisli Torin. Glasno reče: 

— Zašto? Ko je on, i zašto to radi? 

— To ti reci meni. Ništa određeno ne 
znamo. 

— Možeš li to da dokažeš? — upita 
Torin. 

— Mogu da ti prenesem delimičnu sli- 
ku, naša sećanja o braći koja su bila pot- 
puno normalna po našim merilima, zatim 
iznenada obolela i umrla. Mogao bih da ti 
prenesem utiske onih koji su osetili pri- 
sustvo nevidljivog neprijatelja, ali ne ve- 
rujem da bi ti to koristilo, zbog tvoje 
imunosti na mentalni uticaj. Ne bi mogao 
da razumeš ove potpuno vančulne utiske. 
I tako, stižemo do naše ponude. 

Torin protrlja oči koje su ga pekle. Ose- 
ćao je pritisak u glavi, umor u celom telu. 
Ova noć počinje da liči na košmar. 

— A to je? — prošapta. 

— Nudimo saradniju. Nudimo mir — ili 
primirje, ako ne može drukčije. U svakom 
slučaju, možeš obavestiti ljude — valjda 
će se naći neko dovoljno pametan da sh- 
vati opasnost. A tebi, baš zbog tvoje deli- 
mične otpornosti, predlažemo da nam 
pomogneš, jer tako pomažeš i sebi, i 
ljudima. Protivnik je vrlo jak i vrlo opasan 
— zajedno možda imamo šanse. 

Torin ga je dugo posmatrao, ne progo- 
vorivši ništa. A u sebi morao je da uloži 
izvestan napor da se ne nasmeje. 


3. 


Bio je suton u mrtvom gradu a njih dvoje 
stajali su na ulici, u senci tihih zgrada s 
praznim dupljama prozora. Senke su 
postajale sve tamnije, ali ona je ipak 
imala na licu svoje zaštitne naočari. 

Njemu one nisu bile potrebne. 

Bio je ponovo Slobodan, ponovo sa 
svojim oružjem, mogao je da ide kud 
hoće. Samo, dao je reč. 

Ona je stajala kraj njega, za čitavu glavu 
niža, i u sutonu upadljiva sa svojom du- 
gom, potpuno belom kosom. Imala je 
samo jednostavni tamni haljetak, pričvrš- 
ćen pojasom, i ništa više. 

— Osećam nemir u tebi — reče ona 
tiho. — Ako ipak želiš da odustaneš, sad 
je prilika. 

Pogledao ju je, dvoumeći se da li da svoj 
odgovor pretvori u reči, ali shvatio je da 
samo tako može dobro da se izrazi. 

— Ne. To je nervoza pred nepoznatim. 
Ubedili ste me. Poverovao sam. Dao sam 
reč. 

— Tako visoko ceniš svoju reč? 

Nije odgovorio. 

— To je dobro. Ima bar neke sličnosti 
među nama. Mutant ne daje reč, jer zna 
da će svako razumeti njegovu misao. Ali 
to što je mislio — to je kao da je dao reč. 

— Ti nisi uznemirena? 

— Jesam. Ali ja se vrlo dobro kontroli- 
šem. Umem da odagnam strah, da se 
koncentrišem na ono što treba da 
uradim. Stvar tehnike. 

— Nisi uplašena? 

— Ne mislim o tome na taj način. Posto- 
ji opasnost, mogu da pomognem da se 
učini nešto. Ti možeš da pomogneš. Meni 
je bitno da si ti iskreno pristao da 
sarađuješ. 

Torin poćuta malo. 

— A svi oni mrtvi među nama? 

— Uspevam da ne mislim o tome, jer svi 
smo ugroženi. Ovo je teže. A shvatam da 
otprilike i ti sada osećaš tako. Potisnuo si 
uspomene u sebi. 

— Poverovao sam ti, 
ubedljiva. 

— Bila sam samo tehničar, Torine. Za- 
dužena da ti prenesem naše slike i naša 
sećanja, onoliko koliko možeš da razu- 
meš, da bi se uverio da postoji opasnost. 
Nisi morao da doživiš sve detalje užasa. 
Ali pustio si me u svoj um — i radila sam 
što sam bolje mogla. Pristao si da me 
slušaš, to je bilo glavno. Video si 
najvažnije. 

— Svejedno. U umu sam razgovarao s 
tobom. Poverovao sam tebi, tvojim 
mislima. Hoću da kažem... da se to nikad 
pre nije desilo. — Torin se očigledno 
mučio da nađe reči. — Slike nisu bile 
jasne, ali ti si bila prvi mutant koga sam 
se trudio da razumem. Poverovao sam... 
tvom strahu. 

Sad ona ništa nije odgovorila. Da li se 


bila si tako 


samo nasmešila krajevima očiju, ispod 
velikih tamnih naočara? 

— Kako se zoveš? Ema, ništa više? 

— Samo Ema. Deca tmine uz ime upu- 
ćuju i određen... mentalni naboj, ali to za 
tebe nema značaja. 

Dodala je posle kraćeg ćutanja: 

— Onda, kad sam uhvatila tvoje misli o 
bebi, tek nekoliko misli ali snažnih, neo- 
bičnih, pomislila sam... da si možda čovek 
s kojim se može računati. 

Sad je skinula svoje zaštitne naočari. 

— Noć je, ovo mi više neće trebati. 
Pođimo. 

Osmehnuo se — i na lice navukao svoje 
infracrvene naočari. Izgleda, pomislio je, 
uveriću na kraju i samog sebe da je to 
tako. Krenuli su. 

Torin je sada bio malo drukčije oprem- 
ljen. Mutanti su doneli njegove stvari iz 
skrovišta na vrhu one zgrade: Sad je o 
pojasu, na svakom kuku imao po jedan 
pištolj u futroli. U tobolcu na leđima no- 
sio je veliki rasklopljeni luk i strele za 
njega. Osećao je težinu svog velikog noža, 
pričvršćenog ispod levog kolena. Ema je 
išla kraj njega, sama bez oružja. 

— Da li stalno osluškuješ moj um? — 
upitao je u jednom trenutku. 

— Ne, veruj mi. Nastojim da osetim sa- 
mo velike promene raspoloženja, jer to 
može da znači da si opazio nešto, pre 
nego što mi to saopštiš. Pokušavam da ne 
ulazim u tvoj um... kao u razgrađeno 
dvorište. 

Opet se osmehnuo. Bile su to njegove 
reči. 

4. 


Stajali su na širokom, mračnom trgu. Vi- 


soko iznad njih, crno nebo osuto zvezda- 
ma i veliki, pun mesec. Vedra letnja noć. 

— To je ovde? — upita Torin. 

— Da — reče Ema. — Poslednji put se 
desilo ovde. Ujedno, to je napad do sada 
najbliži našem naselju. Nas ovde nema 
mnogo. U ove delove grada nismo ni za- 
lazili. Tog mutanta... — opet je tražila reči 
— našli smo ovde. Bio je živ, ali bez 
ikakvih svesnih misli. Potpuno prazan. 
Sedeo je i bezglasno plakao. Baš tu, 
osetila sam ONO. 

— Ti si dodirnula tu neljudsku svest? 

— Nas četvoro bili smo ovde. Kako je 
izgledalo? Delimično sam to uspela da ti 
prenesem. Ili rečima: kao kad se nagneš 
nad otvorom bunara, a odozdo iz tame, 
zapljusne te ledeni vazduh koji te svog 
ukoči. Kao kad ležiš u polusnu— a na 
grudi ti odjednom padne zmija, velika, 
vrlo hladna, sluzava, što šišti i palaca 
jezikom. Kao dodir Smrti. A u svim tim 
istovremenim slikama, oči: tamne, bez 
beonjača, hladne, nepokretne... Ili na 
neki užasan način, nasmešene. 

Znam, pomisli Torin. Noć kao da postaje 
hladnija — ili se njemu to samo učinilo. 

— Ostali su u telepatskoj vezi s tobom? 

— Jesu, veza traje. Ako išta vidimo — 
znaće i oni. Ako... se mi ne izvučemo. 

Ema je izgledala zamišljena. 

— Ali čini mi se... verovatno sam suviše 
napeta. U onim trenucima kad sam dodi- 
rivala tvoj um, povremeno, da bih osetila 
tvoje raspoloženje... stalno sam imala 
osećaj da postoji još nešto. Još nešto du- 
boko, dobro zaštićeno u tebi, što ne 
razumem, što mi izmiče. Stalno izmiče. 
Nešto zatvoreno. Sasvim sigurno, umorna 
sam, ali taj utisak nije me napuštao. 

Umesto odgovora, Torin je sklopio veliki 
luk. 

— Ne verujem u duhove. Ako neko i 
razara umove — taj neko ima telo. Ako 
ima telo, mogu ga raniti... Mogu li nam 
tvoji priteći u pomoć? 

— Na žalost, ne. Suočićemo se sami. Da 
nas je više ovde, to bi bilo sumnjivo, i to 
biće moglo bi postati podozrivo. Dvoje je 
broj koji izgleda obično. Uostalom, znaš 
to. Samo... svi oni slučajevi uništavanja 
svesti, sva ta Deca tmine zatečena su 
sama. Mi ga očekujemo. 

— Smatraš da će napasti prvo mene? 

— Da, jer je sigurno da može uništiti i 
čoveka i mutanta. Ali ti si imun — znaće 
da si bar donekle imun, kad dotakne tvoj 
um. Ti si nov, nepredvidljiv, opasan. 
Drukčiji si. Pokloniće pažnju tebi. A ja ću 
ti pomoći udružujući um s tvojim, fazi- 
rajući ih. To što ćemo napraviti nije tako 
lako slomiti. A dotle možeš pucati. Ili ću ja 
uočiti neku njegovu slabu tačku. Ili moji 
mogu sugerisati čime da ga napadnem. 


— Ili smo otpisani. 

— U svakom slučaju, Deca tmine će saz- 
nati više. S tim se možda može prego- 
varati sa ostalim ljudima, ako mi sad 
propadnemo. 

— Veruj da ću se ipak vratiti da što sam 
saznao sam ispričam svojima — osmehnu 
se Torin. 

Sporim korakom obišao je trg, tražeći 
najbolje mesto za čekanje. Ema ga je sle- 
dila napeto osluškujući, svojim umom sva 
okrenuta noći oko njih. 

Ovoga puta Torin je uzeo malu, zagasi- 
tožutu pilulu. Stimulans će mu potpuno 
razbiti pospanost i izoštriti sva čula u 
dužem periodu. Biće prilično mučno sut- 
ra, kad dejstvo droge prođe — ali to je 
bila beznačajna cena. Pa i to što pilule 
narušavaju nervni sistem, ako se uzimaju 
duže. 

Sopstvenom samokontrolom bio je u 
stanju da priguši strah — ali lagao bi kad 
bi rekao da se ne plaši uopšte. Da, bojao 
se — ali to osećanje potiskivao je u du- 
binu svesti, koncentrisan na okolinu, s 
lukom u rukama. Ovo je bila opasnost s 
kojom je morao da se suoči — jer to je 
bilo ono za čime traga. Ako se traganjem 
može nazvati ono što radi TOLIKO DUGO. 

Večeras bi mogao saznati da li se 
isplatila sva ta surovost — dok je tražio 
NJEGA. 

A onda, osetio je još nešto: godine lova 
naučile su ga da raspoznaje svoja ose- 
ćanja, da shvati svoja raspoloženja. Ovo 
noćas nije zebnja usamljenog lovca, u ta- 
mi i pred nepoznatim. Ovo je bila slika 
koja se prvo nejasno, a onda sve potpu- 
nije oblikovala u njegovoj svesti: 

Šuma. Siva dnevna svetlost. Stogodišnji 
hrastovi zavijeni u maglu. On se polako 
probija kroz tu šumu, hladno je, visoka 
paprat je vlažna... Samo, posle rata, ima li 
na svetu uopšte tako gustih šuma? On 
polako hoda, nepogrešivo nalazeći stazu 
kroz pramenove magle. 

Zašto ta slika? Zašto sad? 

On je drukčije obučen, o pojasu ima sa- 
mo mač. Probivši se iz šume, izbija na 
senoviti proplanak, okružen tako visokim 
drvećem, da ga sunce može obasjati sa- 
mo u podne. Na sredini proplanka hum- 

ka, a na njoj nekoliko velikih, usprav- 
ljenih, grubo tesanih kamenova poređa- 
nih u krug. Mesto gde druidi... 

Onda je među kamenim gromadama 
spazio siluetu čoveka... 

A što je najčudnije, imao je utisak da je 
sve to jednom, nekad već video. | da to 
ima veze sa ovom noći i sa opasnošću 
koja vreba u njoj. 

Slika se proširivala, kao sećanje koje 
protiv njegove volje navaljuje na površi- 
nu. Onda se ljudska prilika okrenula da bi 
joj video lice. 

— A ako ne dođe? — upita Torin. 

— Nastavljamo iduće noći — reče Ema. 

Stresao je ljutito glavom, ali vizija je bila 
postojana. Prilika je silazila niz humku, 
uputivši se ka njemu. Covek je bio natpro- 
sečno visok, ogrnut ogrtačem crvene 
boje, sede kose i iste takve brade. I dok 
se ova prikaza primicala — Torin shvati 
da zna puno o tom druidu. Kako taj može 
da potčini volju čoveka, kako je majstor 
opsene i iluzije, kako živi već mnogo duže 
nego što bi jedan smrtnik mogao da 
očekuje. 

I kako su njih dvojica protivnici. Smrtni 
neprijatelji, vrlo dugo. Odavno. 

Stao je, a njegov sedokosi protivnik, 
ruku skrštenih na grudima i nenaoružan, 
čekao ga je u podnožju. Više je osećao 
nego što je video njegove oči — crne, 
hladne, nepomične... 

Torin je stajao s rukom na čelu, 
zbunjeno vrteći glavom. Najzad je uspeo 
da se oslobodi te slike. 

— Šta ti je? — Ema mu dotače ruku. — 
Nije ti dobro? Osećam uznemirenost, 
mučio si se s nekim sećanjem. Šta je to? 

— Ne znam — uzdahnuo je duboko. — 
Ne znam odakle mi to iznenada, ta slika u 
svesti. Nešto duboko iz mene, verovatno 
zato što sam napet. Gotovo je. — A u 
sebi, šapnuo je: — Zar već?! 

Posmatrala ga je zabrinuto. 

— Naš protivnik napada upravo umove. 

Trgao se. 

— Ovako?! 

— To ne znam. To niko ne zna. 

Noc je bila sveža, no odjednom je osetio 
plimu vreline na čelu, na obrazima. Srce 
je udaralo jače nego obično. 


— Ti nisi ništa osetila? 

— Ne. 

Ponovo je disao odmerenim ritmom, 
duboko, nastojeći da smiri puls. Nije li 
postao preosetljiv na droge koje izoštra- 
vaju čula? 

— Misliš da je ovo dobro mesto? — 
upitao je tiho. 

— Zašto da ne? Zaklonjeno je, može da 
se vidi ceo trg. Nećemo odmah upasti u 
oči. 

Seo je u zaklon skrstivši noge i položivši 
na krila luk i jednu strelu. Olabavio je kaiš 
svojih naočara i malo protrljao oči. 
Pogledala ga je i na sličan način sela 
pored njega. 

— Zašto bi ovde trebalo da se pojavi? 

— Zato — reče Ema — što duže vreme 
ne idemo pojedinačno izvan naselja. 
Istina, mogao bi ponovo da napadne 
ljude, kao što sigurno ponekad radi. 
Mogao bi da se vrlo dugo ne pojavi ovde. 
Ali on je sklon promeni mesta, vremena i 
žrtve. Mesecima nije dirao Decu tmine. 
Nešto mi kaže da bi mogao da se vrati. A 
mi smo sami, daleko od svih, i on će to 
osetiti... 

— A tvoja veza s ostalima? 

— Nije toliko jaka da bi je on odmah 
zapazio. Neće ga to odbiti od nas. Bar se 
nadam. 

— Kako ti kažeš — reče Torin. A onda 
mu pred očima iskrsnu nova vizija, iako je 
bio siguran da se nije trudio da je prizove: 
Lice sedobradog čoveka s crnim, nepo- 
mičnim, užasavajućim očima. 

— Loki! — šapnuše Torinove usne. 

— Šta ti je? — Ema beše preplašena 
onim što je videla u njemu. 

— Dani budući zapisani su u danima 
prošlim, brate! — progovorio je lik, a glas 
je odjekivao Torinovom svešću. | crne oči 
bez beonjača, oči smrti nestaju — nema 
više ničeg... Nema vizije. 

— Ema! — Torin je brzo disao. — Ovo 
nije normalno. Nešto se dešava sa mnom. 
On napada. 

— Ti goriš, treseš se, u glavi ti je haos. 
Ali ja ne osećam nikog oko nas. Neke 
vizije čine da postaneš nesvestan svega 
oko sebe, srce hoće da ti poludi — ali te 
slike dolaze duboko iz tebe, iz tame tvoje 

podsvesti, iz tvog mraka. Ima nešto u tim 
slikama što te izbezumljuje. Kao da od- 
jednom nešto očekuješ, njušiš i panično 
se obazireš oko sebe. Ali ja ne vidim ništa. 

— Šta ih izaziva, Ema? Sta? 

— Oh, kad bih znala! Smiri se, smiri se... 

Dugo sticana samokontrola učinila je 
svoje: zaklopio je oči, počeo da diše 
duboko, na odreden način, osetio je da 
dolazi olakšanje... 

— Afrička pustara?! 

Reči su poput plamenog biča pale na 
njegovu svest. Da! Da! Afrička pustara je 
ključ! To su te reči, sad će, SADA! 

A onda je u njegovoj svesti eksplodiralo, 
i potpuno zaglušen tom bukom, pred 
očima je video samo belu vatru, belo, 
belo... 
kako njegova odeća i remenje pucaju, 
jednim potezom strgao je smešne naočari 
s lica, jer mu više neće biti potrebne. Ne, 
sad mu više ništa neće biti potrebno, čak 
ni čekić. 

Jer, sad je znao šta će se desiti. 

Odbačena snagom trenutnog preobra- 
žaja na zemlju, Ema ga je preneraženo 
gledala: izmenjen, mišićav, nag, uspravan, 
zračio je svoju moć — gotovo da je mogla 
da nazre auru svetlosti oko njegovog tela, 
ili joj se tako činilo. A on je stajao — 
visok, jak kao mladi bog. 

Tako se i osećao. 

Savio je obe šake oko usta, i zaurlao: 

— Fame! Ovde sam i čekam te. 

A iz tame mu je odgovorio glas koji 
sigurno nije bio ljudski: 

— Ha, ha, ha! Pozdravljam te opet, 
brate moj. Neverovatno si smešan u 
svom poslednjem telu! 

Mladi bog se stresao. 

— Mrzim te — dobacio je pomrčini. 

— Onda osećamo isto, brate moj. Tore, 
Loki te pozdravlja, poslednji put. 

Torin je stajao napet, stisnutih pesnica, 
naprezanja. Oslonjena na ruke, Ema se 
napola pridigla sa zemlje, a kad je progo- 
vorila, njen glas bio je zaprepašćujuće 
pribran: 

— Osećam napetost, strah i mržnju. 
Osećam nešto mutno, nedokučivo ispod 


te mržnje, i samo znam da je to nešto 
užasno staro. | da to ne može biti ljudska 
emocija. Ko je on, Torine? I ko si ti? I šta 
će biti sada? 

Onaj koga je oslovljavala kao Torina 
kružio je pogledom po tami oko njih, po 
konturama sablasnih visokih zgrada koje 
su se isticale spram noćnog neba. 

— On se zove Fam. A moje pravo ime 
beše Van. Jednom, veoma davno, obojica 
smo bili samo ljudi. A sada... on će, po ko 
zna koji put, pokušati da me ubije. Sada 
je vrlo siguran u sebe. 

— Daliste zaista... braća? 

— Da. 

Shvatio je da u njenom glasu nema 
užasnutosti, pa spusti pogled na nju: 

— Ti se ne bojiš? 

— Za sebe? Ne. Sve ovo već su primila i 
Deca tmine. Učiniću da prime što više, 
dok god mogu da budem u vezi s njima. 

Uz fijuk, kao udarac džinovskog biča, i 
uz snažan prasak, tmina iza njih se 
pocepa, i u svetlosti belog ognja oni 
spaziše sedobradog čoveka. Sa rukama 
skrštenim na grudima, u svetlucavoj 
odeći, on se smejao: 

— Ha, ha, ha! Bojiš li se, Tore? Bojiš li se 
Vane, brate moj? Ne, ne bojiš se — jer ti 
si budala. Hrabra budala. Ha, ha, ha! 

| prikaza nestade, a tama i tišina naglo 
se sklopiše pred njima. 

— On misli da će me uplašiti — reče 
onaj koga je zvala Torin. — Zanima ga da 
li sam se promenio. Pojaviće se ovako 
možda još jedanput, dvaput, pre nego što 
udari. 

— Deca tmine ponovo pitaju ko ste vi? 
— šapnu Ema, zagledana u njegovo lice. 
Njeno je bilo čudno smireno, koncen- 
trisano, bez primetnih osećaja. Beše 
ustala i stajala je kraj nagog čoveka, koji 
je ličio na mladog boga. 

— Rekog ti. Bili smo obični, smrtni ljudi, 
ali toliko davno, da već ni sam nisam sigu- 
ran koliko nam je godina. A onda su jed- 
nog dana stigla bića iz dubokog Svemira, 
bića vrlo šlična nama. S jednom izuzet- 
nom osobinom: bili su besmrtni. Ne, bo- 
govi nisu bili, ali su znali postupke da svoj 
duh prenesu iz tela u telo, i tako produže 
trajanje u nedogled. I tada, u afričkoj pus- 

tari, oni počinju svoj eksperiment: dali su 
ljudima delić svog znanja. Verovatno su 
hteli da budu dobri i da učine nešto za 
nas, bar ja tako mislim. — Dok je govorio, 
Torin je pogledom probijao tminu. A 
probuđena sećanja grunuše u njemu i 
poput lavine sustizala su ga lica koja je 
imao, tela koja je nosio, pomajke i 
staratelji, žene koje je voleo... Vekovi. | 
cilj. 

— Onda se desilo: moj brat Fam pre- 
vario je našeg učitelja — jer on i ja bili 
smo posebno povlašćeni, najbrže smo 
usvajali njihova znanja. Fam je ubio našeg 
učitelja-vanzemaljca, koji nam je bio više 
od oca i koga sam voleo kao oca, jer onog 
pravog nisam ni zapamtio. A pošto ga je 
ubio, dokopao se opreme za prenos 
svesti — i sebe učinio besmrtnim. 

Ema tiho kriknu. 

— Pobegao je da izbegne njihov gnev. 
Ali sada je bio jači, njegov um bio je 
moćniji. | posle ovoga, mogao je uzeti 
tuđe telo bez posebne opreme. Mogao je 
da luta kao duh. 

— Shvatam. — šapnu Ema. 

— Sa ovim moćima, Famu nije bilo teš- 
ko da daleko odatle okupi grupu sled- 
benika, ponovo ovlada opremom za pre- 
nos svesti pošto je pobio njene čuvare — 
i još nekolicinu učini besmrtnim. Svi su 
mu bili nalik: bili su željni moći — i bes- 
mrtnosti. Optuživši »bogove« da najbolje 
stvari čuvaju za sebe, Fam je okupio 
vojsku obećavši ljudima znanje, lekove, 
tehniku, kosmičke brodove, bogatstvo 
naših učitelja — i besmrtnost. Ovo pos- 
lednje bilo je fantastično oružje. Vojsku je 
naoružao onim što je takođe ukrao od 
vanzemaljaca. Oni su krenuli na »bogo- 
ve« — i vanzemaljci ih satreše u bici kod 
Kurukšetre. Pokolj i kaznu nije izbegao 
niko, čak ni nekolicina ljudi koji su već 
prošli kroz postupak za večnost — sem 
Fama. On jedini izbeže smrti. 

— A došljaci? 

— Posle Kurukšetre, sve su nas poslali 
do đavola, natovarili svoje stvari na bro- 
dove i otišli. Ali pre toga, ja koji sam sve 
vreme bio po strani, uspeo sam da 
uzmem nešto opreme i prođem kroz 
uređaj za modifikaciju svesti. Sad sam 


mogao isto što i Fam: da menjam tela, ili 
lutam sasvim bez tela... Bio sam 
besmrtan. 

— l od tada... 

— | od tada progonim Fama, a ako su se 
dva čoveka ikad mrzela u punom smislu 
te reči — onda smo to nas dvojica. Znao 
sam da mu sama besmrtnost neće biti 
dovoljna, njemu je potrebna vlast nad 
svetom. A to nisam smeo da dozvolim, ni 
po koju cenu. 

Blesak, fijuk, 
sedobrado lice. 

— Lepo si to ispričao, brate moj. Ali sad 
sam jači nego što sam ikada bio. Razmisli 
o tome pre nego što se pojavim ponovo. 

Stisnutih pesnica, zagledan u utvaru, 
Torin-Van reče: 

— Ovoga puta nećemo stvarati sablasna 
bića. Nema Tamnih Elba, ni Midgard-zmi- 
je, nema zombija ni duhova što ih prizi- 
vaju druidi... Predugo traje, Fame. Završi- 
mo to — čovek protiv čoveka, snaga 
protiv snage, Van protiv Fama. 

— Anubis protiv Ozirisa, Loki protiv 
Tora, Da, brate moj. Stvarali smo paklena 
bića — i nismo postigli ništa. | zato sam ja 
pokušao nešto novo. 

— Hoćeš li mi otkriti tajnu, ili ćeš me 
iznenaditi? 

— Otkriću ti, Vane, jer sada je kasno za 
tebe; otkriću ti. Ja više nisam jedna svest. 

— Ne razumem te — osim ako ne lažeš 
po običaju. 

— Ha, ha, ha! Da li su ikad postojala dva 
bolja brata?! Znaš li da već dugo želim 
razgovor s tobom, jer, ti me ipak najbolje 
razumeš?! Ha, ha, ha! Ali — transfor- 
macija te snašla iznenada? Da ne nazebeš 
tako go, noć je sveža, ha, ha, ha, ha! 

Visoki čovek naspram Torina i Eme 
ležerno se primakao nekoliko koraka. Sad 
je bio dovoljno blizu, da su se pod zateg- 
nutim, svetlucavim kombinezonom mogli 


sveze 


eksplozija: nasmešeno 


njegovom tamnoputom licu asketski 
izgled. Samo oči — oči su bile tamne i 
nepomične, i kao da su gorele nekom 
hladnom vatrom. Videvši ih, Ema se 
strese, jer je prepoznala oči iz svojih 
vizija. A njegov pogled počivao je na 
Torinu. 

.— Koliko se dugo nismo videli, Vane? 
Četiri, pet stotina godina? Mnogo sam 
razmišljao za to vreme, znaš. Uvek si 
govorio — još više, mnogo više od bes- 
mrtnosti, ja obožavam vlast. Priznajem, 
bilo je nešto u tome, ha, ha, ha, ha! 
Koliko smo samo borbi vodili — ja, da te 
uništim i budem jedini, ti — da me 
sprečiš. Samo, ja sam uvek bio iskreniji. 
Bar sam otvoreno priznavao šta želim, a ti 
si se zaklanjao iza ljubavi prema čoveku. 
»Ako Fam pobedi, vladaće kao čudovište 
nad ljudima i svetom!« Hal! Pa zar ti nisi 
pokušavao upravo isto to, brate moj?! 
Samo što si još bio i licemeran. 

— Laž! — procedi Torin kroz zube. 

— Oh?! Ali zar da se svađamo pred 
damom?! Vidi šta sam smislio: stalno smo 
dolazili na slične ideje — zato što i jesmo 
slični. Jedan bi zauzdao mračne sile — a 
drugi bi uspeo da mu parira. | tako 
zauvek, večita pat pozicija. Bez napretka. 
Kad sam zrelo razmislio, rekoh: on i ja 
smo ravni — dva genija zla. Odlično! 
Hajde da tu menjamo nešto, dva čoveka 
uvek više vrede nego jedan. | znaš šta 
sam uradio? 

— Ne. Ali znam šta ću ja uraditi. 

— Hej, polako! Vidi, umesto da stalno 
seljakam svoju svest iz tela u telo, 
razarajući um domaćina, rešio sam da 
apsorbujem vredne umove. Ne da učim 
od drugih — baš da upijam ono što je 
vredno, bez ostatka. I tako sam lovio 
vanserijske umove, i računao — naći će 
se već nešto. | umesto da samo 
dopunjavam sopstveno iskustvo, ja sam 
mu pridružio iskustva više pametnih ljudi, 
znaš. Ovog se nisi setio, ha, ha, ha. 

Van oseti jezu niz leđa. Ema se trže, 
uočivši ovu promenu. 

— Ali to nije sve, dečko moj. Onda 
rekoh — umesto da lovim genije, jednog 
na milion, hajde da malo podstaknem 
evoluciju. Da pripomognem stvaranju 
više izvrsnih umova, jedna generacija 
savršenija od druge, da lepo uzgojim ono 
što mi treba. 

— Proklet bio, ti jesi đavo — procedi 
Van. 

— Ho, ho, ho! Znaš, nije išlo lako. 
Ljudski mozak se užasno sporo usavršava 


i moram puno da čekam od jedne 
stepenice do druge, čak i kad malo 
podstaknem stvar. Ali bar ja imam 
vremena, zar ne? 

Torin-Van, napet do krajnjih granica, 
osećao je snagu kojom je zračio njegov 
protivnik. A s druge strane, svim čulima je 
lovio znak koji bi predskazao početak 
napada, koji bi prethodio udarcu. 

Ali Fam se zabavljao. 

— | tako dolazimo do rase mutanata, 
takozvane Dece tmine. Bili su mi potrebni 
umovi sa telepatskim osobinama. Samu 
telepatiju poznajemo i ti i ja — ali veća 
zajednica ljudi sa ovakvim osobinama ima 
vrlo zanimljiva mentalna iskustva. Vrlo 
inspirativno, vrlo bogato, znaš. Pošto mi 
je to bila sledeća tačka u programu, 
pripomogao sam izbijanje onog ubogog 
rata, čiji prvi i najvažniji plod je upravo 
mutirana vrsta ljudi. Sam rat me nije ni- 
malo oduševio — ti i ja smo bili spekta- 
kularniji u dobra, stara vremena. Ali, šta 
se može. Sad sam imao telepata u izo- 
bilju. Gospođo — Fam se uz osmeh lako 
nakloni Emi — vi ste mutant. U izvesnom 
smislu, ja sam vaš otac, ha, ha, ha. 

Sedokosa devojka ne reče ništa, ali poče 
snažno da drhti celim telom. 

— Ali zašto? — skoro prošapta Van. 
Odjednom oseti bol u glavi. 

— Zato što su i ambicije porasle! Slo- 
bodno možeš da kažeš da se hranim umo- 
vima. Želim da pružim ruku gore, ka na- 
šim svemirskim učiteljima, onima koji me 
jednom davno zamalo ne ubiše kod 
Kurukšetre! Želim njihovu moć — i moć 
nad njima. A prvo ću ukloniti tebe! 

— Fame, ti si sasvim poludeo — suvim 
usnama reče Van-Torin. 

— Ne, dečače. Samo sam spoznao svoju 
meru. Brani se. 

Kao udar orkanskog vetra, kao talas što 
se s hukom razbija o obalu, takvom je 
žestinom navalio Fam. U Eminoj glavi 
blesnu munja, ona se zanese, kao od 
udarca u stomak, i izgubivši vazduh sruči 
se na tlo, odbačena snagom mentalnog 
udarca. Zaglušena snažnim šumom u 
ušima, zaslepljena, samo je nazirala dve 
siluete pred sobom, dok joj je bol parao 
lobanju, a srce udaralo pomamno. Ali 

oštrica oružja koje je nju samo dotaklo, 
beše okrenuta Vanu. 

Ali ovaj je stajao neuzdrman, dok se oko 
njegovog nagog tela stvarala aura slabe 
plavičaste svetlosti. 

Ruku skrštenih na grudima, Fam se 
smejao. 

— Posle svega što si napričao, očekivao 
sam nešto jače — zareža Torin-Van. I bio 
je iznenađen, jer ovom napadu mogao je 
lako da parira. 

— Ne — odvrati Fam. — To sam te tek 
potapšao po ramenu, pozdrava radi. Da 
vidim nisi li naučio nešto novo. 

— Ne, ali sam vredno vežbao. Pazi! — 
Van iskorači jednom nogom i pognu se, 
stisnutih pesnica, kao bokser koji napada. 
Ovako je lakše održavao ravnotežu i pod- 
nosio naprezanje. Svojom svešću dota- 
kao je hladan, savršen mentalni oklop koji 
je okruživao njegovog protivnika. Navalio 
je — i bio lako odbijen, kao od jake, 
elastične prepreke. Fam ga je odbacio s 
lakoćom. 

— Brate moj, umeš li ti bolje? Jer, ovo ti 
neće biti dovoljno — osmehnulo se 
sedobrado lice. 

Na Emu kao da behu zaboravili. Otpu- 
zala je desetak metara dalje, i skoro 
potpuno došla sebi. Posmatrala je dva 
nepomična protivnika, dok su joj se u 
glavi smenjivale plime i oseke bola, od 
udarca koje su oni razmenjivali svojom 
svešću, a za koje se ona nije mogla 
isključiti. Uz ogroman napor ponovo je 
uspostavila sa svojima vezu, povremeno 
prekidanu naletima velikog bola. 

Smešeći se, Fam podiže ruku. U tre- 
nutku, pojačao je snagu svog napada za 
više nego dvostruko. Van  zadrhta, 
zadrhta i fasada ogromne zgrade iza 
njega, i na protivnike se sruči prava kiša 
betonskih krhotina, i delova opeke. Ali 
nije im od toga pretila opasnost. 

Emi se učinilo da joj lagano podrhtava 
tlo pod nogama. 

Torin se uspravio. Osećao je da se 
napad pojačava, samo to još nije bilo 
opasno. Ali zbunjivalo ga je što je Famova 
zaštita bila savršena, i što je shvatio da, 
ispod tog sloja, ovaj ima još ogromne 
rezerve snage. 


— Misliš da smo pogrešili što smo se 
igrali bogova? — reče. 

— Da. Da sam ranije počeo svoj pro- 
gram, sada bih već tragao za našim uči- 
teljem, trajno oslobođen tela. Ali nećemo 
žaliti za propuštenim, zar ne? — I Fam 
utrostruči pritisak. 

Na Torinovom licu izbiše prve kapi 
znoja. Kao da mu nevidljiva ruka naleže 
na grudi, grlo i lice. A onda se s treskom 
srušio deo zida iza njegovih leda. 
Međutim, samo Ema je bila svesna buke i 
razaranja. 

Sada više niko nije izgovarao reči. 
Razmenjivali su jedino misli — a Ema ih je 
slušala. 

— Jači si nego što sam mislio. — uputio 
je Torin. — Ali potcenio si me. 

Odgovorilo mu je osećanje nadmoći. 

Ne, nije mogao da prikrije svoje misli 
pred protivnikom, ali ni ovaj pred njim. 
Torin to nije ni želeo. Mogao je pokušati 
da mu oblikuje osećanja, i istovremeno se 
braniti da ovaj ne oblikuje njegova. | mo- 
gao je pronaći logičku slabu tačku svog 
protivnika i pokušati da ga napadne tu. 

Logičku slabu tačku? Fam mu je 
odgovorio ekvivalentom smeha. Na 
njegovom licu, u njegovom držanju, nije 
bilo ni traga napora. 

— Ti si ipak, konačno, poludeo — go- 
vorile su Venove misli, a u njihovoj 
pozadini naslućivao se napor da se održi 
odbrana pod pritiskom. — Od samoće, od 
vekova, od bolesne ambicije. Izgubio si 
svaku meru... i vezu sa stvarnošću. 

— Samo si delimično u pravu — kao da 
je zlobni osmeh provejavao kroz Famove 
misli. — Samo delimično, jer svoju meru 
određujem ja sam. Ali nešto drugo me 
zanima. Odakle ti pravo da mene nazivaš 
zlim. Dragi brate, to što ja radim — nije li 
to isto ono što i ti radiš poslednjih 
nekoliko hiljada godina.? Znamo, lažeš i 
sebe i druge — ali, ne radimo li iste stvari 
sve ovo prokleto vreme? Ja sam uzimao 
tuđa tela kao košulje, jer ne mogu dugo 
da postojim bez tela; dobro, ja sam u još 
većem broju počeo da uzimam i tuđe 
svesti da bih svoju učinio najmoćnijom, 
dobro; tako mnogo ljudi dalo mi je i telo i 
dušu. A ti?! Cija su prokleta tela u kojima 

si živeo sve ovo vreme? Šta si, molim te, 
uradio sa njihovim prvobitnim svestima? 
Da ih nisi sačuvao? I ti kažeš da se boriš 
za ljude! 

— Ja... — uzdahnu Torin-Van, kada udar 
nevidljive sile pogodi mesto na kome je 
stajao. Fam je domonstrirao svoju moć 
postepeno pojačavajuči pritisak, ali onda 
bi ga skokovito pojačao višestruko. Uz 
neverovatan zvuk mrvljenja betona, 
pločnik oko Vanovih nogu izbrazdaše pu- 
kotine oštrih ivica. Ema prigušeno vrisnu 
kad jedna od naprslina stiže do njenih 
stopala. 

Vanov nevidljivi oklop je izdržao. Ali 
sada je bio svestan da je pritisak strašan. 

— Nisi mi odgovorio. — Snaga Famovih 
misli razdirala je Emu, koja se grčila na 
tlu, nastojeći da uprkos svemu zadrži oči 
na prizoru pred sobom. — Nisi mi 
odgovorio, što si uradio sa telima onih u 
koje si se uselio, i sa njihovom svešću. 
Eliminisao si te svesti. Pobio si te ljude. 
Tvoj jedini cilj bio je da budeš dugovečan 
kao ija. 

— Laž. Laž? — s naporom pade s Tori- 
novih usana. 

— Zašto laž? — Misao je ošinula poput 
biča. — Sta bi uopšte uradio, čak i da 
uspeš da me uništiš? Seo bi na moje 
mesto, učinio iste stvari, zagospodario 
smrtnim stvorovima — da bi se onda 
obazreo za nečim još višim. To je tvoja 
dobrota, to je tvoj visoki cilj. Zato se ti 
žrtvuješ. Možeš reći šta hoćeš — ali ja 
znam šta je na dnu tvog srca! 

Začu se snažna tutnjava iz dubine. Tlo 
se oglašavalo čudnim zvucima. Vanovo 
telo snažno zadrhta, a još jedna zgrada 
iza njega, uz tresak i lomljavu, sruši se u 
oblaku prašine. Kao kula od peska. 

I dok je kiša manjih i većih kamenica 
bučno padala okolo, kašljući od prašine, 
zaslepljena, Ema je čula Famov glas iz 
tame, koji je nadjačao haos: — Vane, jači 
sam nego ikad! Ti ne napadaš, samo se 
braniš. A tek smo počeli! 

Torin-Van nije odgovorio. Ono što je 
bilo u njegovom umu, i što je Ema mogla 
da uhvati, moglo se opisati rečima: osećaj 
gušenja. Vanov puls i disanje behu 
nepravilni, mišići su drhtali, a ljuštura 


njegove svesti ugibala se pod pritiskom. 
Prepoznala je prve znake panike... 

I shvatila da će Van pokleknuti. Potce- 
nio je protivnika. Osećala je kako se on 
lomi. | osećala je radost njegovog 
neprijatelja. 

Fam usvaja umove... 

Fam usvaja umove, zakovitla se kroz 
njen mozak, i usvojio je više umova Dece 
tmine. Usvojio... Da! 

I dopola se pridigavši, i sama zapanjena 
tom idejom, ne razmišljajući uopšte zbog 
čega to radi — osmehnutog lica, kao da je 
upravo shvatila veliku tajnu — ona se 
grčevito dočepa jedne misli. 

Daleko odavde, Deca tmine su pratila. 

A Ema, osmehnuta, poče da šalje nešto 
— u svesti, analogno šumu, visokom 
tonu, vrisku vrlo visoke, nepodnošljive 
učestalosti. | dok je njen um treperio u 
uništavajućoj rezonanciji — Famovim 
mozgom minu čist, oštar bol. Takav bol, 
da mu se telo od iznenađenja povi una- 
zad a kolena zadrhtaše. Zatečen, prinese 
ruke slepoočnicama. Ovo nije poznavao, 
ovo nije mogao biti Van. | tek sad postade 
svestan Eminog prisustva: 

A ona je slala svoj ubistveni »vrisak«, jer 
je shvatila: ako je Fam preuzimao svesti 
Dece tmine, onda je preuzeo i osetljivost, 
neke odlike suštinski vezane sa tom sveš- 
ću. Jer, mutanti su razvili i ovo telepatsko 
oružje — baš za borbu protiv neprijatelja 
naoružanih telepatijom. Oružje opomene 
i odvraćanja, kratkotrajno primenjeno na 
nekom. Prime-njeno duže, protiv slože- 
nog mutantskog uma, oružje koje izaziva 
rušenje struktura, raskidanje veza, haos. 

U tom trenutku Ema već beše isključena 
za sve iz spoljnog sveta. Svesna samo da 
joj se telo rasteže, oči hoće da izlete iz 
duplje, lobanja puca — a ona i poslednje 
atome snage ulaže u »vrisak«, da ga što 
više produži. 

Samo to. Smrviti Fama. 

A on, potpuno iznenađen, oseti kako 
mu se ličnost cepa, kako mu se oklop ruši, 
nepovratno uništavaju podaci iz svesti, 
poljuljan, povređen, s mislima zavrtlože- 
nim u haos — okreće se prema njoj i šalje 
jedan jedini, žestoki mentalni udar. I Ema 
se sruči na tlo, kao gromom ošinuta, 

pregorela, mrtva. 

Ali koncentracija mu je bila razbijena — 
dovoljno dugo da Van provali u njegovu 
svest i unese osećanje straha, poraza i 
patnje. 

Sada je neprijatelj bio u njemu. 

Panika buknu Famovim umom. Složene 
veze su prskale, on više nije imao kon- 
trolu nad svojim moćima, fantastične 
sposobnosti poimanja su se gasile u 
njemu jedna za drugom — a Van, kao 
pobesneli demon rušeći po ovoj 
prebogatoj svesti, sad kada je odbrana 
probijena —Van uloži svu svoju snagu da 
smrvi, istopi, rastoči sve ono što je 
energetski bio Famov um, što je bilo Fam 
lično. Da ništa ne preostane, da ništa ne 
može da potraži spas u nekom novom 
telu. 

Više se ne braneći, Fam, onoliko koliko 
je još postojao, gušeći se, pokuša da učini 
to isto sa svešću Van-Torina. | dok su se 
na njega, poput tutnjeće lavine, rušile 
slike, sećanja, lica ljudi čija tela je imao, 
slike sopstvenog, najranijeg detinjstva, 
lica žena koje je poznavao, želje, fan- 
tazije, davno zaboravljena lica pravih ro- 
ditelja — pritisnut ovim košmarom, već u 
ropcu, poslednjim zalihama energije i 
volje provalio je u Vanov mozak, čija 
odbrana takode beše isključena. 

Udario je jednom, poslednji put, snaž- 
no, izlio se poput reke plamena, reke što 
bolno dotače Vanov um — a onda, 
kriknuvši u agoniji, kriknuvši tako da se 
odjek mnogostruko odbio od okolnih 
zgrada — Fam se sruči na zemlju dok mu 
je krv lila iz nosa i usta, i osta tako. 
Zgrčeno telo, potpuno ispražnjeno, bez 
ikakvog traga svesti. Mrtav. 

Ništa ne beše ostalo od onoga što je za 
sebe govorio: »Ja sam Fam«. Svojim 
poslednjim napadom, uništenju je dodao 
i samo uništenje. 

Nekoliko metara od njega na zemlju je 
klonuo izboran starac, klecavih kolena. 
Do malopre to je bio ponosni Van-Torin. 
Onaj koji beše sličan mladom bogu, sada 
je ličio na ruševinu. 

Pokušavajući da smiri drhtanje, Van 
pređe prstima preko svog lica. Zatim 
pogleda svoje ruke kao da ih prvi put vidi, 


pa spusti pogled na noge koje ga vise nisu 
držale. Znao je: gotovo je — ali i za njega. 

Fam ga je dohvatio, i trajno oštetio 
njegovu svest. 

Sedeo je na smrvljenom pločniku, za- 
gledan u nepokretno telo protivnika, i 
prebirao po svom umu. Nije mu mnogo 
preostalo. Ni prepoznavanje tuđih misli, 
ni memorija, ni brzina reagovanja...Pravo 
pitanje je — koliko vremena mu je 
preostalo? Jer ovako mora umreti. A 
preneti ovo što je preostalo u neko novo, 
zdravo telo? Otići u bazu, priključiti se na 
uređaje, sačuvati taj ostatak? 

Jedan trenutak razmatrao je ovu mo- 
gućnost, a onda se slabo osmehnuo. Ima 
li smisla u mlado, zdravo telo, preneti 
osakaćeni um — da živi dalje, s mutnim 
sećanjima na propuštenu šansu, osuje- 
ćeni cilj, na gubitak toliko toga — a opet, 
tek s nejasnom predstavom šta je sve 
izgubljeno. Treba li sve ponovo — s tom 
razlikom, što bi sad osakaćenom umu 
podario beskrajno trajanje? 

I svoju osujećenost i gorčinu osudio na 
večnost? 

Ne. Jedan bivši besmrtnik imaće još 
toliko ponosa. 

A kad mu pogled pade na Emino beži- 
votno telo, u njemu se rodi jedna iskra 
zahvalnosti.  Zahvalnosti za  uzaludnu 
žrtvu? Doduše za nju, i za Decu tmine, 
valjda i za ostale ljude, ta žrtva nije bila 
uzaludna. 

Možda bi mogao da učini nešto za nju. 

U tom trenutku se uplašio — učinilo mu 
se da oseća kako ga snaga napušta. To su 
ga čula varala. Samo, on je znao da neće 
još dugo. Da vidimo, pomisli. Možda je 
ostalo još toliko snage za jedno 
teleportiranje, jedan prostorni skok... 
Možda toliko. 

Sporo je ustao, s mukom podigavši u 
naručje mršavo, ukočeno Emino telo. A 
onda je poslednji put iskoristio svoju 
moć, i teleportirao oboje u svoju udaljenu 
bazu. Uspeo je. 

Bio je svestan kako život ističe iz njega, 
dok je teturajući se, postavljao Emu na 
metalni sto i priključivao na nju mnoge 
instrumente. Komandne table i ekrani 
oživljavali su jedan po jedan pod 

njegovim dodirom. Prebacio je celokupni 
proces na automatsko upravljanje i 
umorno seo na pod ispod devojčinih 
nogu. 

Mutilo mu se pred očima. 

Dohvatio je još mini-registar, i s 
naporom izdiktirao nekoliko isprekidanih 
rečenica. 


Telo Torina — Vana sahranila je nedale- 
ko odatle. Pred niskom humkom koju je 
iskopala rukama, s nadgrobnim kamenom 
bez ikakvog znaka, Ema se klečeći usrdno 
pomolila svojim bogovima, silama čudne 
religije koju su ispovedala Deca tmine. 

Molila se da prime dušu ovog poluboga, 
i ne budu prestrogi prema njoj. Prema 
tom biću, nekada čoveku, osećala je 
toplu, beskrajnu zahvalnost. 

Ali sada nije mislila o tome. 

Sedela je u glavnoj sali dobro oprem- 
ljene i izvanredno skrivene Van-Torinove 
baze, prave podzemne tvrđave. Upravo 
je, po ko zna koji put, preslušala njegovu 
poruku, glas koji je snimio registrator. 
Prvi put kada je došla svesti, sprava se 
uključila automatski. Kasnije bi se uključi- 
vao kad bi ga dotakla rukom. 

Bila je to kratka, vrlo sadržajna poruka. 
Glas koji je drhtao objašnjavao joj je gde 


je, kako se otvara izlaz, gde se nalaze 
hrana i voda. 

Glas joj je rekao da ju je oživeo. Sećala 
se one noći, Fama, borbe i svog postupka. 
Van je rekao da je uređajima uspelo da je 
ožive. Na osnovu energetskih tragova u 
njenom mozgu, rekonstruisali su joj svest 
sa zanemarljivim odstupanjima, i udahnu- 
li nov život u njeno telo. 

Samo su je oživeli, podvukao je glas. To 
nije bio postupak kojim se postiže bes- 
mrtnost. 

Glas je želeo da doda još nešto, ali se 
poruka prekidala. 

Sada je znala kako da stigne do svojih, a 
to što ju je čekalo više dana hoda nije bio 
problem. 

Sedeći u dubokom mekom sedištu, Ema 
je zamišljeno prelazila pogledom po nizo- 
vima čudnih uređaja koji su je okruživali, i 
od kojih su neki, najvažniji, davno ukra- 
deni od moćnih, neljudskih posetilaca iz 
svemira. Razmišljala je — za sada, sa čisto 
akademskim interesovanjem. Da li bi 


mogla da shvati kako radi i kako se 
uključuje mašina koja svest prilagodava 
za večnost? 

Kako se to živi, menjajući s vremena na 
vreme telo... 

INTERVJU 


OPTUŽEN DA JE 
PESIMISTA 


. Njujork, grad kontrasta. Ovde sam na 
Četrnaestoj ulici, šetam pored New 
School Graduate Faculty, čiste, moderne 
zgrade. Unutar nje je divna muzejska iz- 
ložba fotografija sa nadrealističkim pejza- 
žima, ali zavese na prozorima su navuče- 
ne zato što napolju, na prljavom trotoaru, 
tek samo preko puta izloga, tamo je 
Prljavi Grad, nakrcan propalicama, trokar- 
taškim mućkarošima i dama zaodenutim 
sa krpama i sa kesama iz kupovine, i žva- 
kajućim prostacima, narkomanima koji se 
klimaju nalakćeni na požarnim hidranti- 
ma. Cetrnaesta ulica, klientela iz Porto- 
rika, roba sa Tajvana. | to kakva roba! U 
radnjama drečavim i nestalnim, kao što 
su ulični buvljaci za vreme karnevala, 
ovde su plastični tanjiri za ručak, i vaze, 
plastične igračke, plastično cveće i voće, 
plastične Isusove figurice, plastični name- 
štaj, plastične pantalone i jakne — sve u 
šarenim i svetlim bojama, delujući pri- 
rodno. A izvan prodavnica su mračni ki- 
coši sa povijenim šeširima u senci, u 
kožnim opasačima, sa crvenim i naran- 
džastim perikama, i afro-frizurom... putu- 
jući trgovčići sa kebabom kuvanom na 
lizajućim plamenovima drvenog uglja u 
aluminijumskim ručnim kolicima... stari 
luckasti ljudi prodavajući ogromne balo- 
ne... muvatori svake vrste. Zatim dalje, 
kroz neprestano udaranje fanfara brze 
muzike, i automobilskih sirenama, pro- 
šavši kroz Narodnu banku, stoji Trg Uje- 
dinjenja, pod senkom Klajn Signa. Klajno- 
vu poštovanu staru radnju izbacili su iz 
biznisa lokalni trgovci i ona je godinama 
ležala prazna, ali njena raspadajuća fa- 
sada još uvek se ocrtava nad skverom, 
potvrđujući bankrotirajući položaj ovog 
područja. Dok na samom skveru — brate 
moj, ovde su, imam ih, andeoski prah, 
hašiš, kokain, THC, trava, kiselina, Valium, 


TOMAS DIŠ 


Sekonal, Elavil!... 

Trg Ujedinjenja nije uvek bio ovakav. 
Majkl Murkok je jednom rekao da je trg 
dobio svoje ime po tome što je bio 
poslednje bojište u Američkom Građan- 
skom ratu. Ludo, ja sam mu verovao. Za 
istinu, ovde postoje neke veze sa ame- 
ričkim radničkim pokretom: središta 
mnogih proizvodačkih unija još uvek su 
prisutna u ovim starim, dostojanstvenim 
zgradama, izvan kojih stoji stari, ponosni 
union čovek, u nasrtljivim klikama u ča- 
sovima za ručak, piljeći u prosjake i 
muvatore i koji su teglili za sobom vino u 
boci od pinte u papirnim kesama i 
ogromne dvadesetvatne i desettalasne 
Pa-nasonik stereo zvučnike koji trešte sa 
hi-tovima radio stanice WBLS. 

Dosta čudno, ja tražim jednu adresu 
ovde, adresu pisca koji je poznat na polju 
naučne fantastike za svoj civilizovani, 
gotovo elitistički senzibilitet. On je prese- 
lio u jednu bivšu kancelarijsku zgradu 
koja je bila preobraćena iz komercijalnog 
u stambeni status. Trg Ujedinjenja je na 
ivici Celsija za koji se uzima da je novi 
Soho, zona gde se, teoretski, umetnici i 
pisci useljavaju i popravljaju stare zgrade 
sve dok, kada se popravka završi, oglaši- 
vači i vlasnici galerija ne »otkriju« pod- 
ručje i preokrenu ga u bogati, moderni 
deo grada. B 

Teoretski, ali JOS UVEK NE. U međuv- 
remenu, ovovekovna šesnaestospratnica, 
bivša kancelarijska zgrda jeste jedna od 
odličnih pionirskih predstraža. Primljen 
sam od uniformisane straže na uličnom 
ulazu, i uzeo sam lift do jedanaestog 
sprata. Ovde upadam u koridor nedavno 
urađen od neobojenih listova plastičnih 
ploča, sada oslikan grafitima, ali prvo- 
klasnim grafitima, porukama društveno- 
prosvetljenih podstanara koji kritikuju 
vlasnika zgrade zbog njegove navodne 
nesposobnosti da obezbedi održavanje! 
(Mr. Elis Saks. Smesta štrajkujemo!) i 
ovde, dospeo sam do čeličnih vrata 
prethodno obojenih lateks belom bojom, 
vrsta boje koja pokupi svaki otisak prsta i 

ne može lako da se opere. Nema zvona, 
tako da mora da se udara na vrata, ali 
svejedno, ovo je mesto gde živi Tomas M. 
Diš. 

Gospodin Diš otvara vrata. On je ekst- 
remno visok, srdačan i uljudan, vrlo 
gostoprimljiv. Uvodi me unutra, i ovde, 
unutra, sve JESTE zaista civilizovano. 
Debeli, novi tepih i kauč i zavese i divan 
stari mahagoni okrugli sto — i pogled na 
Trg Ujedinjenja, koji je toliko dole ispod 
da šareni trgovci nestaju u beznačajnosti. 
Prijatno je a takav je i gospodin Diš, 
gostoprimljivo nudeći široki asortiman 
jela i pića za zakusku. Ne samo takva 
raznolikost kakva je na raspolaganju u 
domaćim restoranima na trgu, nego ih on 
nudi sa značajno većom srdačnošću i 
finesama. 

Njujork, grad kontrasta, ali takođe i 
grad visokih zakupnina, tako da čak i 
dobrostojeći, sasvim uspešni pisac u 
svojim srednjim godinama mora da se 
nastani u nepoželjnom susedstvu da bi 
rešio problem svog smeštaja. Ali stvar je 
u tome da je gospodin Diš putovao 
naširoko i nadugačko tako da se posvuda 
gde je išao prilagodio načinu življenja, on 
je znao da spoljna okolina izgleda 
nevažno. U Dišovoj prirodi je da napravi 
takvu atmosferu kao da je kod kuće, 
svojim dobrim raspoloženjem i snagom 
svoje volje, ne osećajući se nikada 
nelagodno ili nezgodno, bez obzira na 
okolnosti. Možda je to njegova visina, ili 
možda su to njegova neumoljiva 
samokontrola i elegantni maniri: uvek je 
izgledalo da je on i deo svoje okoline ali u 
isto vreme i na odstojanju od nje, kao i na 
višem planu u istom smislu. 

Na primer, u svom pisanju: puno je 
putovao, gotovo kroz svaki žanr i tehniku: 
poeziju, naučnu fantastiku, beletristiku, 
filmske scenarije, misterije, istorijske 
romanse. | na svakom polju učinio je da 
se oseća kao kod kuće, nikada nelagodno 
i neugodno, pišući sa istom neumoljivom 
kontrolom i elegantnim manirima. 

Uzmimo, na primer, njegov poduhvat 
na polju naučne fantastike. On se ubacio 
tek samo pre nekoliko godina u ovaj 
literaturni geto. Ipak on je oduvek ostao 
samo posetilac radije nego član, deo 


okoline i u isto vreme na udaljenosti od 
nje, sa svojim vlastitim ironičnim 
pogledom. Nije uvek išlo tako dobro sa 
samim geto-stanovnicima — dugoročnim 
rezidentima u naučnoj fantastici. Neki od 
njih nisu bili srećni da vide takvog 
elegantnog estetu kao što je Diš koji je 
»ot-krio« susedstvo iskoristivši jeftin 
smeštaj za svoje sumnjive ciljeve. 

Dišov prvi roman ilustruje ovaj mo- 
menat. Čitaoci naučne fantastike pre- 
poznali su ga kao priču o stranim 
zavojevačima Zemlje, tradicionalno kao 
temu prisutnu kod Velsovog RATA 
SVETOVA i hiljade drugih. Ima samo jedna 
poteškoća: u svim drugim romanima 
ovog tipa, Zemlja dobija a došljaci bivaju 
nadvladani. U Dišovom romanu (sa vo- 
ljom nazvan GENOCIDI, Zemlja gubi a 
došljaci ubijaju sve. Već je izgledalo kao 
da je Diš namerno zbijao šalu sa onim 
tradicionalnim načinom pričanja kojim su 
oduvek bile ispričane priče na polju 
naučne fantastike. 

Naravno, on na ovo gleda drugačije: 
»Po meni, oduvek je bilo estetički neus- 
pešno videti neku ogromnu i dobro 
opremljenu stranu silu kako tiho pada na 
kraju romana. Po meni izgleda da je 
savršeno ispravno ako kažemo, da budem 
pošten, da se pravo interesovanje za ovu 
vrstu priče vidi u nekoj razornoj katak- 
lizmi koja će ZBRISATI SVET. Postoji 
veličina u onoj ideji koju svi drugi 
odbacuju i nipodaštavaju. Moj argument 
je bio to da jednostavno napišem knjigu u 
kojoj neće biti opljačkana lepota i 
zadovoljstvo kraja.« 

Društvu naučnofantastičara, Dišova ide- 
ja o »lepoti i zadovoljstvu« izgledala je 
pomalo depresivno, i oni su ga optužili, i 
ne prestaju da ga optužuju, da je 
pesimističan autor. On odgovara: 

»Kakva je to vrsta KRITIKE koja kaže da 
je autor pesimista? Mogli bismo da 
imenujemo brojne obožavane pisce koji 
su zaista bili pesimisti i čija dela cenimo. 
Bezvezno je ponuditi to kao kritiku. 
Obično sve se svodi na to da ja iznosim 
jedan moralni stav koji je neugodan osobi 
koja čita priču. To znači da ja imam 
pogled o bitisanju koji nameće ozbiljna 
pitanja o kojima on nije spreman da 

diskutuje; pogled na činjenicu da je čovek 
smrtan, ill na primer da ljubav umire. 
Mislim da ta sama činjenica što moja 
mašta ide do većih udaljenosti nego što 
su oni spremni da putuju, pokazuje da 
postoji taj ograničen pogled na život više 
zbog njih a ne zbog mene«. 

Romentari slični ovima vodili su, za 
uzvrat, do druge kritike — na primer, da 
se Diš postavlja kao intelektualac. 

»O pa ja sam uvek podrazumevao da 
sam intelektualac,« odgovara on prosto- 
dušno. »Ne mislim da je to stvar toga da 
sam se ja tako postavio.« 

»Moje namere u pisanju nisu nikada 
bile da se učlanim i postanem clan kluba. 
Ne osećam se neprijateljski prema svojoj 
publici, zaista ja sam joj naklonjen, ali 
pisati nešto drugo osim onoga u čemu 
UŽIVAM značilo bi popustiti mojoj publici, 
a ja mislim da bi to bilo za osudu. Mislim 
da svaki autor koji zauzdava svoje nadah- 
nuće radi nekog pretpostavljenog nedo- 
statka inteligencije ili komplikovanosti na 
strani svojih čitalaca jeste... pa, to je 
žalosno ponašanje.« 

Dakle Diš je stalno pisao na onom nivou 
na kojem udovoljava sebi, i stalno su ga 
čitaoci naučne fantastike pogrešno shva- 
tali kao rezultat toga. Njegov roman 334 
mračna vizija o Americi u budućnosti, bio 
je ako ništa manje onda barem dobro 
primljen od strane takvih čitaoca u 
odnosu na GENOCID i bio je osuden da je 
još više deprimirajući pisac — čak 
nihilističan. 

»Pa, nihilizam je prejorativ kojeg ljudi 
izbacuju putem  neuvažavanja jedne 
perspektive,« odgovara on. »Bila je to 
jedna od Agnevljevih reči. Agnev ju je 
voleo zato što ona znači da neko ne 
veruje u ništa, i svakako, mi ZNAMO da 
nas kao takve drugi ne uvažavaju. Ali to 
takode nameće problem u šta verovati? U 
Boga? Je li on živi Bog. Jeste li ga videli? 
Jeste li govorili sa Njim ? Ako mene neko 
zove nihilistom ja želim rukopis njegovih 
razgovora sa Isusom, sve dok se ne 
uverim da nismo braća pod kožom.« 

A o knjizi 334 sam kaže: 

»Mislim da ono što uznemirava neke 
ljude jeste to da ona predstavlja svet u 
kojem se ti mikroproblemi života, kao što 


su smrt i porez, smatraju nerešivim, i na 
sisiem bogaćenja se ne gleda kao na tota- 
litarijanskog monstruma koji će izazvati 
revolt ugnjetenih masa. Ne bi trebalo da 
se do radikalnih rešenja lakše dolazi u 
fantastici nego u realnom životu. Uglav- 
nom sva naučna fantastika predstavlja 
svetove u kojima se društvena reforma 
može ostvariti nekim herojem u pripovesti 
o nekom simboličnom činu pobune, ali 
svet u ovoj knjizi nije nalik na to, i stoga 
nema razloga da bi budućnost bila 
takva.« 

Postoji li neki argument da bi sva 
naučna fantastika trebalo da bude ne- 
milosrdno povezana sa realnošću svako- 
dnevnog života? 

»Ne kažem da bi svaki pisac trebalo da 
bude realista, ali s obzirom na etički sen- 
zibilitet uključen u rad mašte, bio bi 
potreban jedan kompleks moralnog razu- 
mevanja sveta. U umetnosti koju volim, ja 
zahtevam ironiju, na primer, ili jedno- 
stavno neki osećaj toga da pisac ne govo- 
ri nečuvene laži o životu koji živimo.« 

Ja uzvraćam da nije nužno loša stvar 
ako pisac traži neko pojednostavljenje 
većih problema realnog života, ili bar 
povremeno bežanje. 

»Ljudi koji to žele sigurno su time do- 
voljno obskrbljeni. Svakako nema razloga 
da ova veština ne primenjuje takav mo- 
ralno jednostavniji materijal, ali on ostaje 
moralno jednostavan, i po meni on će 
uvek biti manje zadovoljstvo nego kad 
ista veština primenjuje sadržajniji moralni 
materijal. Čitalac kao taj koji povremeno 
beži, želi knjigu koja završava sa po- 
bedom heroja a ne sa dvosmislenom 
nagodbom na kraju, mislim da takvu 
knjigu ne možete imati. Ne poznajem 
ljude koji imaju moraine pobede u svom 
životu. Znam samo ljude koji vode manje 
ili više dobar život. 

»Književnost koja ne pokušava da slika 
ovu realnost ljudskog postojanja poste- 
peno, i u potpunosti i snažno koliko god je 
to moguće, postaje manja nego život. 
Kome je potrebna ?« 

Tom Diš je roden u Ajovi 1940. i odras- 
tao u Minesoti, prvo u Mineapoliskom Sv. 
Pavlu (»oduvek moja dečačka zamisao 
velikog grada«) a zatim u brojnim manjim 

gradovima. »lšao sam u seosku školu od 
dve sobe tek polovinu vremena čelvrtog 
razreda... završivši četvrti razred u sle- 
dećem gradu gde smo se preselili, u 
Fairmontu, Minesota, koji je u pojasu 
kukuruza...« 

Kada je imao devet godina već je počeo 
da piše: »Punio sam niklovane pločice sa 
zapletima naučne fantastike izvučenim iz 
jedne od Asimovljevih priča o misterioz- 
nim robotima. Da možemo da pronađe- 
mo te pločice siguran sam da bi sličnost 
bila zapanjujuća. Ali mislim da su MOJE 
priče još tada bile življe.« Smeje se 
srdačno. 

»Sećam se jednog momenta u desetom 
razredu u srednjoj školi, kada sam go- 
vorio svom učitelju engleskog jezika — 
uvek sam bio ljubimče svih svojih učitelja 
engleskog jezika i učinio sam ih svojim 
saveznicima — i smislio sam dve alter- 
native. Jedna od njih bi me držala u 
sličnim gradovima na putevima praved- 
nosti i dužnosti (ne mogu tačno da se 
setim šta bi to moglo da bude), a druga je 
doći u Njujork i postati umetnik. 

Moj prvi posao posle srednje škole, 
pošto sam išao na neke testove u 
državnom centru za zapošljavanje, bio je 
sa U. S. čelikom, kao nastavnik za dizajn 
konstrukcija od čelika. Napinjao sam se 
tako tog leta sve dok nisam sakupio 
dovoljno novca da dođem u Njujork. 
Zatim u Njujorku ja sam radio najniže 
činovničke poslove. 

Zeleo sam da dospem u Cuper Union, 
arhitektonsku školu. Moja zamisao je bila 
da postanem Frank Vrajt. Cuper Union 
me je prihvatio. Mada je čak i školarina 
bila besplatna. Još uvek sam morao da 
radim, i na kraju da padnem od umora od 
preteranog rada i moguće zbog nedostat- 
ka prave ambicije da postanem arhitekta. 
Arhitekte treba da uče dosta dosadnih 
stvari i to dosta vremena i ja verovatno 
nisam bio tome dorastao « 

Diš se kasnije vratio na koledž, ali: 
»Jedini cilj koji sam tada imao na umu, 
pošto bi svaka diploma napravila od 
mene samo akademskog građanina, 
mislio sam da bi bilo bolje da postanem 
pisac, tako da čim sam prodao svoju prvu 
priču ja sam se otkačio od koledža.« 


Uzimam u obzir da je glavni faktor koji 
utiče na ljude da čitaju puno naučnu fan- 
tastiku, i da je potom pišu, jeste zbog 
osećaja dečačke otuđeosti. Pitao sam 
Diša da li je on imao takvo iskustvo. On je 
skeptičan: 

»SVI mladi su skloni da se osećaju 
otuđeno, zato jer je to njihova životna 
situacija. Vrlo često oni ne pronalaze 
karijeru, nemaju društveni krug za koji 
osećaju da je njihov, i shodno tome oni 
žale sami sebe. Sigurno je da je to nešto 
stvarno što vam se dogada, ali sa srećom 
pronalazite svoj put iz svega toga i vaš 
društveni kalendar će se ispuniti i više se 
nećete žaliti na otudenje. Oženite se. 
Malo oženjenih ljudi sa decom se žale da 
su otuđeni.« 

Sam Diš izgledao je vrlo društveno, za 
pisca, i mnogi od njegovih projekata bili 
su napisani u saradnji sa raznim drugim 
autorima. Njegov prvi saradnik bio je 
Džon Sladek. »Počeli smo zajedno da 
pišemo u Njujorku u leto 1965, isprva 
samo nekoliko kratkih pričica, a zatim dva 
romana. Jedan je bio sirov i njega je 
najbolje zaboraviti, a drugi je bio »CRNA 
ALISA«. (Savremen misteriozno-uzbudljiv 
roman). 

»Moje iskustvo u saradivanju sa drugim 
autorima jeste da je to zajedničko uži- 
vanje. Jedan ima dobru ideju a drugi kaže, 
to je odlično, i onda šta ako... Kada pišete 
u saradnji sa osobom čiji rad obožavate, 
na čudnovat način, delovi knjige koji su za 
vas urađeni, to je kao snevanje sna da si 
pisao nešto, to eliminiše stvarni rad oko 
pisanja. 

Planirao sam i drugu saradnju. Radio 
sam sa kompozitorima na malom mju- 
ziklu i operi, i upravo volim, proces odvija- 
nja svega toga. Zeleo bih da pišem za 
film. Drugi pisci se žale zbog užasa u radu 
sa režiserima, ali ako je reditelj onaj kojeg 
obožavate ja mislim da bi to bilo 
uzbuđujuće, a ako to nije reditelj kojeg 
obožavate onda ne bi trebalo to da 
radite. Bilo bi teško podeliti sa drugima 
moje najzaslužnije romane, ali za 
komična dela, na primer, mislim da bi bilo 
mnogo uzbudljivije pisati za SUBOTNJA 
NOC ŽIVI nego pisati humorističke koma- 
de samo za magazine, pa bilo koliko da je 


89 


velika vaša inspiracija. « 

Ljudi sa kojima je Diš radio reflektuju 
opseg različitih formi pisanja za koje je on 
bio zainteresovan. »Deo mog razmišljanja 
o pravoj ambiciji jeste da bi trebalo da se 
pokažemo na širokom spektru zadataka. 
Želeo bin da pišem operske librete, želim 
da pišem svaku vrstu ro-mana ili priče. 
Pisao sam puno poezije i nastaviću da 
činim to. Pronašao sam jedan model kao 
altemativu između naučnofantastičnih ro- 
mana i romana istorijskog ili savremeno- 
realističkog karaktera«. 

Pitam ne brine li se da će to doprineti 
previše difuznoj slici u mislima izdvača, 
koji su mnogo srećniji ako bi se autor 
mogao nasloviti sa jednim posebnim 
žanrom. 

»Izdavači se osećaju udobnije sa vama 
ako ste vi, u jednom smislu, u njihovoj 
milosti i nemilosti. Oni više vole da vi 
budete ograničeni kao autor. Ako ste 
pisac naučne fantastike koja nije po 
ukusu izdavača sa kojim ste radili, oni će 
zauzvrat reći, prioni na ono što znaš 
najbolje, vrati se i napiši knjigu koja će te 
napraviti uspešnim piscem. Ako ste 
žanrovski pisac, onda žanrovski izdavači 
mogu da diktiraju uslove žanra. Za dugo 
vremena oni će tražiti smrt mašti, a 
samim tim suha  jednoličnost mašte, 
zapleta, i karaktera dolazi kao rezultat 
toga.« Pošto se Diš trudio da izbegne da 
bude takav primer, pitam ga šta je njemu 
više značajno — uspeh i priznanje na 
polju naučne fantastike ili izvan nje. 

»Uzimam da bi svaki pisac naučne 
fantastike radije želeo da bude uspešan u 
većem, a ne u manjem svetu. Nagrade su 
veće. Ne samo financijski, već nagrade 
javnog mnjenja. Ako odobravanje vaših 
pobornika nešto znače onda odobravanja 
više vaših pobornika više znače. Nisu sve 
palate koje biste hteli da zagolicate, tj. 
kritičari kojima biste hteli da udovoljite u 
okviru polja naučne fantastike. U stvari, 
sedište velikog suda jeste izvan tog 
polja.« 

Pitam da li je Dišov najpoznatiji roman 
'LOGOR KONCENTRACIJE' bio pokušaj da 
dosegne priznanje izvan polja naučne 
fantastike. 

»Logor Koncentracije« je bio roman sa 


polja naučne fantastike, i ja mislim da nije 
bio dovoljno snažan da bi sam stajao 
izvan ovog žanra. Ne kao književno delo. 
Mogao je da bude označen kao poluin- 
telektualni uzbudljiv roman — nešto 
naučne fantastike se prošvercovalo u 
realni svet na takav neukusan način — ali 
ja mislim da je publika izvan naučne 
fantastike čak više ljuta na intelektualno 
prikazivanje, dok u okviru polja naučne 
fantastike postoji nekakva vrsta tradicije 
tog prikazivanja. O tome svedoči nešto 
kao što je Besterov RAZORENI ČOVEK, koji 
je u svojim danima bio proglašen kao 
pirotehnika. Pirotehničari su deo estetike 
u naučnoj fantastici, i to je ono na šta je 
LOGOR KONCENTRACIJE ciljao. 

»U Americi ovaj roman nije privukao 
mnogo pažnje i postao je meta za nego- 
dovanje kod nekih fuddy-duddy eleme- 
nata koji su čangrizali o njemu. Nikada 
nisam imao dovoljno uspeha sa knjigom 
koja je od mene pravila da izgledam kao 
pretnja nečemu, i ja nisam veliki samo- 
reklamer, tako da je knjiga upravo iščezla 
na način kako je to kod nekih knjiga. U 
celosti to nije loša stvar. Vrsta uspeha 
koja izaziva puno pažnje mogla bi uzbu- 
diti ego, i ljudi koji imaju tu vrstu uspeha 
često su ohrabrivani da ponove uspeh. To 
bi bila veoma loša stvar ako bi se ja 
poklonio pritiscima da napišem drugu 
knjigu kao LOGOR KONCENTRACIJE, što je 
i bilo očekivanje, do nekog stepena, čak i 
u meni. Za jedno vreme ja sam želeo da 
pišem stvari koje su čak bolnije, i 
ozbiljnije.« 

LOGOR KONCENTRACIJE je dnevnik 
jednog karaktera koji je zaključan i kome 
je data droga za povećanje njegove 
inteligencije; jedno nesrećno tek uzgred- 
pojavno biće u koje droga unosi smrt i 
samo je pitanje meseca kada će ona 
nastupiti. Knjiga je time bila dvostruki 
izazov za Diša: on je morao da piše 
dnevnik čoveka koji zna da će umreti, i on 
je morao da piše o čoveku čija se inte- 
ligencija čvrsto uvećavala do nadljudskog 
nivoa. Na neki način to je bila 
samosamilost — svesni komad samo- 
analiziranja — na način na koji je Diš sam 
svestan o svojoj inteligenciji do stupnja 
koji je ponešto i idolatrijski. 

Dok je radio na LOGORU KONCEN- 
TRACIJE, on se poverio Majklu Murkoku 
(kako to Murkok kaže): »Pišem knjigu o 
onome što svako najvise želi.« 

Na sta le Murkok odgovono: 

»Zaista? Da li je o slonovima?« 

»Slonovima? Ne, govori o tome kako 
postajemo više inteligentni.« 


oduvek želeo jeste da budem slon.« 
Razgovarajući sa Tom Dišom, setio sam 
se ove anegdote, jedino da bih proverio 
njenu tačnost. Diš se smeje i komenta- 
riše: »Pa, nagađam da smo i Majk 
Murkok i ja ostvarih svoje tajne snove.« 


S engleskog preveo Žika Jorgačević 


»O«, rekao je Murkok. »Ono što sam ja 


OSVRT NA SMRT DVA SF VELIKANA 


Dnevne novine, čini se interes za naučnu fantastiku uglavnom ograničava na 
objavljivanje umrlica najpoznatijim SF piscima, imale su, na žalost, puno posla. U roku 
od petnaestak dana, krajem, aprila i početkom maja, umrla su dva velika pisca: Kliford 
Simak i Robert Hajnlajn. 

lako bi sad trebalo pisati njihove kratke biografije, razmatrati njihova dela, 
smeštati ih na neko od počasnih mesta u istoriji naučne fantastike, to neću učiniti. 
Mislim da je mnogo lepše i poštenije pisati o tome kako sam ih ja doživeo, kako su 
uticali na moje bavljenje naučnom fantastikom. 

Rođen sam nekoliko meseci pre nego što je ruski heroj Jurij Gagarin prvi put 
obleteo zemaljsku kuglu i pripadam generaciji koja je detinjstvo provela posmatrajući 
na treperavom, crno-belom ekranu prve letove na Mesec. Zato ne mogu sa sigurnošću 
da tvrdim da li je moje interesovanje za svemir posledica knjiga koje sam čitao ili 
direktnih prenosa koje sam gledao. U svakom slučaju, neke nevidljive mreže bile su 
bačene i samo su čekale da se upecam u njih. 

Knjige sam, kao i većina novobeogradskih klinaca koji su u svojim naslaganim 
spavaonicama imali sve drugo samo ne knjige, pronalazio u biblioteci. Rijući po dečijem 
odeljenju biblioteke u zgradi bioskopa »Fontana« otkrivao sam zalutala dela nasumično 
prevodenih pisaca: Čiltona, Savčenka, Langrenusa, Beljajeva (njega sam već znao iz 
lektire), Asimova... Među njima je bila i jedna knjiga koju sam zapamtio bolje od svih, 
iako je bila tanka i nije imala tvrde korice koje su dugo za mene bile znak posebnog 
kvaliteta... Svemirska patrola Roberta Hajnlajna. 

Od tada do danas pročitao sam sasvim sigurno bar tri stotine SF romana, od kojih 
je pedesetak po svim književnim merilima bolje od ovog romana pisanog za kategoriju 
koja se u fudbalu zove petlići. Međutim, ne stidim se da kažem da nijedan od njih na 
mene nije uticao u onoj meri u kojoj je to učinio ovaj roman. Jer Svemirska patrola mi je 
tada pružila sve ono što knjiga može pružiti dečaku od trinaest godina: žudnju za 
nepreglednim svemirskim prostranstvima, avanturu, identifikaciju sa glavnim 
junakom... 

Grad Kliforda Simaka koji je objavljen u »starom« Kentauru sa crnim koricama prvi 
put sam pročitao negde u isto vreme, ili čak i nešto kasnije, ali od svega sam zapamtio 
samo nekog robota i pse koji pričaju. Knjigu sam brzo zaboravio smatrajući je lošom. 

Trebalo je da prode punih deset godina i da u međuvremenu pročitam puno toga, 
pa da se pri ponovnom čitanju pred mene otvori sva lepota i jednostavnost Simakove 
vizije budućnosti. lako Simak nikada više nije napisao tako dobru knjigu, njome je sebi 
zauvek obezbedio čitaoce. 

Uostalom, zar je piscu potrebno nešto drugo? 

Miodrag Petrović 

KNJIGE 


DOSADA MODERNOG DOBA 


Džon Braner, »Dela vremena«, 
Narodna knjiga, Beograd 1987. 
Preveo Zoran Stanojević 


Ne pominje se slučajno u Branerovom 
romanu Haksli i njegov »Vrli, novi svet«. 
Kontrola i nadzor pod koji su zapali glavni 
junaci, »slučajno« odabrani, u veštački 
stvorenom mikrokosmosu, doveden je do 
apsurda u kojem je individua samo 
manipulisani egzemplar  »iskoristljivog« 
ljudskog materijala. 

Priča je, do pred sam kraj, tipičan 
roman detekcije gde, u nedostatku 
»stručnog« lica — policijskog inspektora 
ili privatnog detektiva — ulogu detektiva 
— amatera na sebe uzima Marej Daglas, 
nekada vrhunski glumac kojeg je alkohol 
doveo na rub egzistencije (kako mo-ralne, 
tako i fizičke). Nije u pitanju namerno 
izazvan habitus Mareja; nije on mladić 
koji se zabavlja ili pokušava da, nepozvan, 
pomogne ugroženim kolegama. Marej je 
čovek na ivici, samo ga kap (alkohola) deli 
od ponora iz koga se neće nikada izvući. 
Njemu je znači već dosta i to što mora da 
se bori sam sa sobom, da ne bi poklekao. 
A ovde ga još i drugi ugrožavaju upravo 
»idući mu na ruku« tako što ga 
podržavaju u njegovoj slabosti. Ima li šta 
normalnije nego da se on brani!? 

A opasnost je povelika: »kradljivci do- 
življaja« posežu, bez ikakvih skrupula, za 
krajnjim, drastičnim sredstvima, ukoliko 
im ona mogu omogućiti da dobiju »do- 
življaj« koji mogu unovčiti. Roman je tako 
pisan da, držeći čitaoce u napetosti do 
pred sam kraj, nije ni toliko bitno što se 
pisac rešio da rasplet bude po propo- 
zicijama SF žanra. To jest, do samog kraja 
je neizvesno kom žanru pripada ovaj 
roman. Tek SF poenta — rasplet, okvir — 
čini od romana ono zbog čega sada (i 
ovde) o njemu pišemo. Možda je upravo 


taj »razložni« kraj upravo i najslabiji deo 
knjige. Da i ne govorimo da je to ipak 
nešto što je od ovog solidnog romana 
druge kategorije pomalo nasilno napra- 
vilo SF delo. 

Vratimo se našem junaku Daglasu. Taj 
propali umetnik, zašao već u četvrtu de- 
ceniju života, zaista je ni kriv ni dužan 
ispao heroj. Čini se da je tu presudila 
njegova rođena mrzovolja i nepoverenje 
prema čitavom svetu proisteklo upravo iz 
teške situacije u kojoj se u tom trenutku 
zatekao. Do svih otkrića dolazi slučajno, a 
samo njegov inat i »treće oko« očajnika 
koje ne želi da završi u jarku kao pos- 
lednja pijanica uslovljuju seriju slučajnih 
otkrića. A šta se u stvari dešava? 

Devijantne ličnosti iz daleke budućnosti 
krišom se vraćaju u prošlost — koja je za 
nas sadašnjost — i tu od glumaca 
»izvlače« doživljaje za koje se ne bi moglo 
reći da su baš obični. Naprotiv. Problemi 
sa drogom, alkoholom, seksualne nastra- 
nosti... Siroki spektar ljudskih devijacija. 
To je zaista stvar koja se može ponuditi 
na korišćenje ljudima iz budućnosti koji 
su rešili sve materijalne i duhovne prob- 
leme. Ali kojima je, upravo zato, užasno 
dosadno. Jedina nezgoda je u tome što 
menjanje svesti glumcima, da bi svoju 
ulogu zaista odigrali iskreno, donosi i sve 
posledice koje iz toga i inače proističu. 
Manipulisana jedinka — glumac posle 
ovakvog tretmana, dakle, ostaje gola 
ruševina. Preostaje im da biraju između 
ludila i smrti. Zahvaljujući Mareju 
Daglasu, ipak se sve dobro završilo. 

Ali, zahvaljujući nespretnoj upotrebi 
izmišljenih tehničkih izraza od strane 
pisca, koji su trebali da daju veran SF 
milje, relativno dobar roman detekcije sa 
elementima socijalne utopije pretvorio se 
u pomalo neprirodni (i nespretni) hibrid 
sa  naprasnim i nezgrapnim SF 
primesama. 

Đorđe Pisarev 

Dejvid Brin 
PODIZANJE ZVEZDANE PLIME 
Kentaur, Beograd, 1988. 


Sami nismo. 

Naprotiv, Galaksija prosto vrvi od bez- 
brojnih razumnih stvorenja, najčešće do- 
vedenih do stadijuma razuma genetskim 
manipulacijama. U Galaksiji vlada strogi 
red. Tačno se zna koliko koja vrsta mora 
služiti sojim »roditeljima« pre nego što 
postane samostalna. 

Mi, ljudi, takođe posedujemo 
»štićenike«—delfine i šimpanze. Među- 
tim, tajna naših praotaca nije poznata i 


provlači se kao crvena nit čitavim 
romanom negde u pozadini glavnih 
zbivanja. 


Jedan broj ljudskih »štićenika«, delfina, 
sa nešto malo ljudi i jednim šimpanzom 
tek da začini stvar, u nepoznatom delu 
svemira otkriva flotu brodova za koju se 
sumnja da pripada rasi »praotaca«. U 
blizini je pronađeno i jedno tajanstveno 
biće čiji hologram, poslan na Zemlju, 
izaziva pomutnju u čitavoj galaksiji. 
Uskoro je jadnim delfinima za vratom 
čitava  silesija — vanzemaljskih ratnih 
brodova. 

Delfinski brod se skriva u dubinama 
mora planete Kitrup, dok na nebu 
mesecima besni bitka izmedu tuđinaca za 
prevlast ko će prvi uhvatiti brod i saznati 
koordinate izgubljene flote. 

Ako mislite da smo vam ovim otkrill 
sadržinu čitavog romana, grdno se varate. 
Sve ovo događa se još pre nego što počnu 
doživljaji opisani u ovoj knjizi. A sama 
radnja romana teče baš kao što uvod 
obećava: brzo, logično, zanimljivo. Retka 
su zastranjivanja, nepotrebna filozofira- 
nja, nema zavođenja čitalaca jeftinim tri- 
kovima, ni govora o proturanju nekakve 
ideologije. Tek povremeno, između re- 
dova, pažljiviji čitalac može otkriti 
suptilno distanciranje autora, kao da 
pisac žell da pokaže da mu je jasno šta 
piše i zašto to čini. 

Pred nama je klasična svemirska opera, 
to je jasno. Ali ono što izdvaja ovu od 
bezbrojnih drugih kojima nas maltretiraju 
drugorazredni pisci je brižljiva razrada 
situacije i likova. lako su rađeni po 
klasičnom obrascu popularnih romana: 


mladi kadet koji prolazi kroz prvo životno 
iskustvo, dvoje zaljubljenih koje dužnost 
razdvaja, naučnik koji ni od čega ne 
preza, likovi su vrlo uverljivi, i što je vrlo 
važno za, ovu vrstu literature, čitalac se 
lako može identifikovati sa njima. Delfini i 
njihova psihologija su priča za sebe. 
Rasna netrpeljivost različitih delfinskih 
vrsta je prosto dražesna. Specifični 
delfinski jezici takođe. 

Naravno, nije ovo savršen roman. Brin 
je relativno mlad pisac i moglo bi se naći 
dosta zamerki pogotovo u strukturi 
romana. Međutim, kad je sve manje 
ovako detaljno prostudiranih knjiga, kada 
većina pisaca prežvakava sopstvene 
bajate ideje i gubi u beskrajnim sagama o 
Konanima i drugim varvarima, sve bi se 
ovo moglo shvatiti kao sitničarenje. 

Na kraju bih posebno želeo da istaknem 
vrlo kvalitetan prevod Zvezdane Babić 
koja se odlično snašla u nimalo lakom 
zadatku. 

Miodrag Milovanović 


Stanislav Lem 
FIJASKO 

Biblioteka »Polaris«, 
Beograd, 1988 


Neko mora biti ili vrlo samouveren ili 
veliki pisac pa da se usudi da roman 
nazove »fijasko«. Bože, pred kakva 
iskušenja to stavlja ciničnog kritičara koji 
se iz petnih žila trudi da što efektnije 
prikaže pročitane romane da bi i te 
njegove prikaze neko čitao. 

»Fijasko Stanislava Lema«, krasan 
naslov, ali »nažalost« vrlo neprimeran. 
Jer »Fijasko« je sve samo ne ono što mu 
ime kazuje. 

Sam roman počinje krajnje netipično za 
Lemova dela. Mladi pilot sleće na Titan, 
najveći Saturnov mesec, i tu otkriva da je 
pre izvesnog vremena u blizini baze 
nestao legendarni pilot Pirks (sećate li ga 
se iz jednog starog SIRIUSA). On kreće u 
poteru za svojim idolom u jednoj usa- 
vršenoj napravi za kretanje po planeta- 
ma, dalekom rođaku metalne naprave u 
kojoj Sigurni Viver u »Ejlijensima« ko- 
načno savladava čudovište. Pilot kreće u 
groteskni hod po površini Titana kroz 

fantazmagorične predele koje kao da 
opisuje Pol Anderson. Pilot ne uspeva da 
pronade Pirksa, već svoju smrt, međutim, 
pre nego što ona dode, uspeva da aktivira 
uredaj za trenutno zamrzavanje. 

Iz smrti se budi mnogo vekova kasnije 
na brodu koji neobično nalikuje brodu iz 
starog, nezaboravnog Lemovog romana 
»Ana sa zvezda«. S njegovom posadom 
putuje na daleku planetu na kojoj su pro- 
nađeni znakovi inteligentnog života. Me- 
đutim, kao u »Glasu gospodara« dolazi 
do potpunog nerazumevanja proisteklog 
iz drastičnih razlika u ustrojstvu i 
funkcionisanju nas i tih stvorenja. Motiv 
već korišćen u »Solarisu« ili »Nepo- 
bedivom« na jedan sličan način. 

Kao što se iz priloženog može zaključiti, 
u pitanju je svojevrsna sinteza dosadaš- 
njih radova. Lem neprestano, kao svaki 
dobar mislilac, preispituje svoje primese, 
osnovne stožere svojih razmišljanja. To u 
romanu ponekad može delovati zamorno 
i prenaglašeno, ali to su zamerke 
žanrovskih čistunača. Lem je jedan od 
retkih pisaca naučne fantastike koji 
čitaocu pruža ono zbog čega veliki deo 
nas zaljubljenika uopšte uzima u ruke 
ovaj žanr: nešto što leži izvan granica 
sakodnevnog razmišljanja. 

A ako vam ni to nije dovoljno, preostaje 
vam poslednje poglavlje gde Lem poka- 
zuje u jednom ekstatičnom finalu da mo- 
že biti virtuozne ne samo misli već i rad- 
nje, napetosti, u kome svo suprotno 
uzbudenje iz prethodnih stranica sliva u 
katarzičnu sliku potpunog uništenja, kata- 
klizme proistekle iz beskrajnog ljudskog 
samoljublja i nerazumevanja. Sjajno. 

Međutim, da sve ne bude previše dobro 
pobrinula se Emilija Bogdanović, prevo- 
dilac ove knjige. Neprestanim insistira- 
njem na rogobatnim izrazima »većma«, 
»sasma«, »sledstveno tome« i sličnim 
konstrukcijama davno potisnutim iz na- 
šeg jezika, potpuno iritira prosečnog 
čitaoca, tako da sam pola knjige proveo 
neprestano strepeći kad ću ponovo 
naleteti na sličnu frazu. 

Miodrag Milovanović 


FILMOVI 


ZVEZDANE STAZE V 


Režija: Corey Allen 
SAD, 1987 


»Morate se vratiti u svoj svet i završiti 
sa komunistima. Trebaju vam samo dobri 
ljudi.« 

Proteklo je dvadeset godina od prvih 
avantura broda »Enterprise« i njegove 
posade, u međuvremenu smo gledali 
televizijsku seriju (i oduševljavali se 
njome, dok smo još bili mladi), koja je 
nosila isti naziv kao i tri potonja filma 
(STAR TREK I, II, III) i sa mister Spokom na 
velika vrata ušli u beskrajnu zgradu spejs- 
opere. Zatim smo pre godinu—dve 
dočekali staru dobru posadu 
»Enterprise«-a, koja je u »Zvezdanim 
stazama I« sletela na Zemlju, u naš 
nimalo slavan XX vek, otišavši u 
zasluženu, zvezdanu penziju. Ali, nažalost, 
ogroman medijski i komercijalni uspeh 
ove spejs-sage, koja je postala deo 
modernog folklora, nije mogao ostati 
daleko od očiju boje novca producenata. 
Tako smo doživeli i STAR TREK V-THE 
NEXT GENERATON. 

»Enterprise« ponovo jezdi svemirom, sa 
potpuno novom posadom, čija imena 
neću navesti zbog poštovanja prethodne 
posade. Sreću nekakav viši kosmički 
entitet, koji obožava da se prerušava u 
kostime iz Zemljine istorije, koji ledi 
(bukvalno) krv u žilama samim pogledom 
i koji na pasja kola ismejava zemljane, 
izrićući pri tom slavnu rečenicu iz 
zaglavlja ovog teksta. Zatim dotični viši 
entitet organizuje nekakvo suđenje 
posadi »En-terprise«-a, zbog grehova 
naše, ljudske rase, i osuđuje je da za 24 
časa učini neko delo koje će Zemlju 
opravdati pred svemirom. Kako je svemir 
čudna biljka u kome svako gleda svoja 
posla, zemljani nemaju baš mnogo šansi 
da se dokažu, ali ipak spašavaju nekakve 
kosmičke polipe i okreću presudu u svoju 
korist. Glupavo, zar ne? 


Snimanje ovako anahronog filma u 
vreme Spilbergovog i Lukasovog miksa 
žanrova i medijskih citata može biti iz dva 
razloga: autorskog viđenja ili bezobzirne 
manipulacije popularnim fenomenima. 
Kako od ličnijeg pristupa nema ni korova, 
ostaje samo šušketava boja novca kao 
jedini cilj. »Zvezdane staze V« ne 
poseduju ni minimum filmskog poštenja: 
stupidnu radnju prate specijalni efekti 
koji više ne mogu proći ni u obdaništu, a 
ni u snu među generacijom vas- 
pitavanom na _ vizuelnoj atraktivnosti 
»novog Holivuda«; likovi su karikirana 
kopija prvobitnih junaka. Dijalozi i 
»dramske situacije« se tek eufemizmom 
mogu nazvati dosadnim. Posebna priča je 
reganovska, napadna tendencioznost i 
ideološka obojenost filma, koja kulminira 
u završnoj viziji »oslobodenje« zemlje i 
njenih »branioca«: »Svemir, poslednja 
granica«. Ovo su putovanja broda 
ENTERPRISE. Njegova misija je da 
istražuje čudne nove svetove, da nađe 
nove živote i nove civilizacije, da ode 
tamo gde nikada niko nije bio.« I da 
dodam: da se odatle ne vrati. 

Uvek je tužno blaćenje prijatnih uspo- 
mena. Iz ove perspektive, »Zvezdane 
staze« (kao celokupan serijal) su tipična 
spejs-opera, koja se može gledati i voleti 
samo u nedostatku nečeg boljeg i 
dubljeg. Kada se ljudi pod starost vrate 
dečačkim ljubavima, onda je to 
infantilnost. Kada se to radi zbog dolara, 
utisak je još tužniji. Upravo se to dogodilo 
sa petim delom »Zvezdanih staza«. 

Goran Stanković 


PUTNICI U VREMENU 


Režija: Michael Schultz 
SAD, 1987. 


Kao jedan od najnovijih filmova iz 
svetske SF produkcije, koja godišnje 
obuhvata oko 80 filmova, »Timestalkers« 
pripada pomalo zaboravljenom podžanru 

putovanja kroz vreme, revitaliziranom 
posle Kameronovog  »Terminatora«. | 
ovde se radi o obračunu putnika iz 
budućnosti, ali je sada mesto sukoba 
pomereno u prošlost, u vreme i prostor 
kada su revolveraški dueli bili obična 
stvar — u vreme mitskog Divljeg Zapada. 

Radnja je sledeća: vojni naučnik dr Skot 
Mekenzi (glumi ga William Devane) u 
saobraćajnoj nesreći gubi ženu i sina 
(možda ste već naslutili kraj; ali, idemo 
dalje). Fanovski zaljubljen u vestern 
vremena, na lokalnoj aukciji kupuje stare 
stvari (sam je izuzetno brz i precizan 
revolveraš-amater). Te stvari za njega 
predstavljaju izvor nostalgije, ali za 
jednog drugog čoveka (Klaus Kinski) one 
su stvar života ili smrti, u 1898-oj, za 
njega veoma realnoj godini. U pitanju su 


srebrni revolveri i kroz zanimljive, 
»sagorevajuće« rezove pratimo dve 
naizgled odvojene priče, razdvojene 


skoro celim vekom. Stvari se komplikuju 
kada dr Mekenzi na fotografiji iz 1898-e 
prepozna »magnum 357« iz 1980-e. tada 
se pojavljuje nepoznata devojka, koja ga 
uvlači u vremensku igru u kojoj otpadnik 
iz budućnosti pokušava da promeni svoj 
svet, tako što će ubiti dalekog predka 
svog neprijatelja. Posle dosta jurnjave i 
pucnjave, što u prošlosti što u 
sadašnjosti, dr Mekenzi konačno upotrebi 
svoj hobi, brzo izvlačenje pištolja, ubivši 


dr Cola, u pravom revolveraškom 
obračunu. Tako je svet spašen od 
vremenskih paradoksa, sem malog 


ustupka dr Mekenziju: on biva vraćen 
malo pre nesreće svoje porodice. Dakle 
— hepiend. 

Međutim, priča je priča, dok je film 
artikulacija vizuelnih elemenata i njihovo 


ar aE 


ar vara 


funkcionisanje. Mišel Šulc je režiser, bez 
sumnje, sasvim skromnog talenta; njegov 
stil režije može se sasvim lepo uporediti 
sa dramaturgijom Cehova: ako je na zidu 
u prvom činu puška, ona mora opaliti u 
trećem činu. Takav zahtev za infantilnom 
jednostavnošću definiše i profil publike 
kojoj se obraća ovaj film, a publika sa 
svoje strane odreduje režiserske zahvate. 
Krug je zatvoren — komercionalizovano 
mediokritetstvo je na delu. 

Vrednost filmova sa temom putovanja 
kroz vreme leži u istim elementima 
kojima se određuje vrednost šaha: 
logičke zagonetke, paradoksi, 
intelektualna akrobacija. Ovakvi filmovi 
moraju da zadovolje mnoštvo pravila: 
moraju da budu elegantni, dosledni, 
domišljati, precizni, originalni, duhoviti. 
»Putnici u vremenu« većinu ovih zahteva 
čak i ne dotiču. Predvidljiva priča, 
nepotrebna kompliciranja kada film 
zapadne u monotoniju i kada treba 
ispuniti bioskopskih 90 minuta, nelogično 
i nedosledno ponašanje junaka. Da i ne 
govorimo o mučno kičastim scenama iz 
budućnosti, u kojoj će, izgleda, svi nositi 
nekakve trikoe i biti blaženo naivni i 
dobroćudni. Sa izuzecima, časnim, 
naravno. 

Dodirujući dve mitske i medijske teme 
filma (i kulture uopšte), Divlji zapad i 
Naučnu fantastiku, ovaj film uglavnom 
izaziva dosadu i tek povremeno blagu 
zainteresovanost. Bez gotovo fanovskog 
udubljivanja u SF nemoguće je snimati 
prave SF filmove. Nižerazredni zanatlija 
Mišel Šulc (sa scenaristima — Ray Brown i 
Brian Clemens) to pogotovo nije u stanju. 
Ovaj film gledajte ako baš morate. 

Goran Stanković 


tn 

REZULTATI ANKETE 


Sve ankete, pa i ova naša, vrlo su čudna stvar. Zakoni verovatnoće toliko dobro 
funkcionišu čak i u tako subjektivnim stvarima kao što je književnost da je to go-tovo 
neverovatno. Čovek bi rekao: koliko ljudi, toliko ukusa, ali to ni slučajno nije tačno. O 
čemu se radi? 

Vaši glasovi stizali su u vremenskom periodu od mesec i po dana, pri čemu smo 
glasove sabirali jednom nedeljno. Naprosto je neverovatno, ali poredak priča koji smo 
imali nakon prvih dvadeset anketnih listića skoro da se neizmenjen zadržao do kraja 
glasanja. Zbog toga, skoro sa sigurnošću možemo tvrditi da se pred nama nalazi 
prosečan uzorak čitalaca Alefa, iako je stigao ukupno 151 anketni listić, što predstavlja 
tek svakog stočetrdesetog kupca Alefa. Pogledajmo sad kako sve to izgleda u pojedinim 
kategorijama: 


NASLOVNE NOVELE 


Ovde je došlo do malog nesporazuma u vezi sa Silverbergovom novelom iz prvog 
broja, jer su je mnogi svrstali u priču i glasali za nju u kategoriji strane priče. Međutim, 
sve to nije mnogo poremetilo redosled, »Neprijatelj« Barija Longjeara je trijumfovao sa 
izuzetnom nadmoćnošću. To nam pokazuje da većina čitalaca naučne fantastike i dalje 
više voli tradicionalni pristup naučnoj fantastici od novotalasovskih kretanja. 


1. Bari Longjear — »Neprijatelj« 50 

2. Robert Silverberg — »Stanica Hoksbil« 34 

3. Rodžer Zelazni — »Ruža za propovednika« 33 

4. Džin Vulf — »Smrt doktora Ostrva« 18 

5. Majkl Svonvik — »Provalija Ginunga« 14 
STRANE PRIČE 


U prilično izjednačenoj konkurenciji, što se moglo i očekivati, ipak su se izdvojile 
dve priče; »Čovek koji je hodao kući« i »Muzika krvi« izgleda da su svojom žanrovskom 
čistotom prevagnule nad pričama koje naginju fantastici, iako visoko četvrto mesto 
»Čoveka koji je prodavao čarolije« dokazuje da i te »granične« priče imaju svoju 
publiku, ako to kvalitetom zaslužuju. Ovo je jasan signal za nas: vi želite najviše čiste 
naučne fantastike i tek pomalo, kao začin, čiste fantastike. Biće uglavnom tako. 


1. Dž. Tiptri — »Čovek koji je hodao kući« 54 
2. Greg Bear — »Muzika krvi« 42 
3. — Stiven King — »Ja sam prolaz« 35 
4. N. Stjuart Grej »Čovek koji je prodavao čarolije« 31 
5. < Pol Anderson — »Gibraltarski pad« 27 
6. Filip Haj — »Ubica Džeksona« 27 
7. Ursula Legvin — »Reč oslobodenja« 26 
8. Džon Kesel — »Savršeno bekstvo« 25 
9. Isak Asimov — »Da vodiš brigu o njemu«. 24 
10. Tom Saleven — »Mikimausijada« 20 
11. Č. E. Tah — »Evani« 15 
12. Brajan Stejblford — »Inženjer i dželat« 12 


DOMAĆE PRIČE 


Mali broj priča (svega tri) ovde ne omogućava sagledavanje pravog stanja u 
domaćem spisateljstvu. Mnogi su jednostavno preskakali ovu kategoriju, a odredeni 
broj (34) smatrao je da nijedna priča ne zaslužuje da bude pomenuta. Bilo je i onih koji 
su priču »Filmovi« uvrštavali u kategoriju strane price. U svakom slučaju, ova kategorija 
će tek naredne godine dobiti svoj puni smisao. 


1. Konstantin Tezeus — »Filmovi« 46 

2. Radmilo Andelkovic — »Planina u Međurečju« 36 

3. Zivko Prodanović — »Psi u oluji« 21 
NASLOVNE STRANICE 


Ovde nema puno priče: bez obzira što te korice nisu plastificirane, robot i mačkica 
osvojili su većinu srca (47 glasova). Dalji redosled je sledeći: Alef broj 4 (28 glasova), 5 
(27), 2 (14) i 1 (9)... svaki šesti glasač smatrao je da nijedna naslovna strana nije 
dovoljno dobra. 


PREDLOZI AUTORA 


Od samog početka pristizanja vaših glasova pet autora se izdvojilo i, uz manje 
medusobne izmene, ostalo na vrhu do kraja. Robert Silverberg, ako je izgubio u kon- 
kurenciji za najbolju novelu, ovde je to obilato nadoknadio. lako je kod nas relativno 
malo objavljivan, ipak je uspeo da zadobije široku čitalačku publiku. Cini se da se tajna 
njegovog uspeha krije u tome da su za njega glasali i oni koji vise naginju sta-roj gardi 
(Klarku i Asimovu) kao i oni koji su svim srcem za mlade snage — Martin, Kard, Gibson. 
Redosled ostalih je manje-više očekivan, mada će za neke biti iznena-denje visoko 
mesto Rodžera Zelaznija i slab plasman Roberta Hajnlajna. 


1. Robert Silverberg ..............oevaaaaannnanao 53 
2: Artur Klark: jeee edo ea eene akei 51 
3 Rodžer Zelazni ............aaaaana ii 46 
4. Isak ASIMOV ......... 0000 vana 44 
5. (Ursula Legvin............ ooo 43 
6. Filip Hose Farmer.............aaeaaaaaananannnaana 24 
7 Frederik/'POl:..:.:2 asa ni će ni dini 23 
8. = RejBredberi..............oeaenaaaa kaaa 19 
9. Džordž Martin seiis 19 
10. Vilijam Gibson ............ ooo ana nnn nana 18 
t1: | Harlam Elison asses iaai toi s aoolunnna. 18 
12 Kliford Simak ..s.ssssosssssssssssssssrsssssrssssres 16 
13. Orson Skot Kard ............00aavana aaa 15 
14. Cari Niyen einsi riranin ia 15 
15. Robert Hajnlajn .......seseessesesssresssseessseeee 14 
16. Džejms Tiptri junior.............aaaaaaaaa nana 13 


Interesantno je i to što su pojedinci navodili imena domaćih pisaca, kao onih ćija bi 
dela najviše voleli da čitaju. Tako je Slobodan Curčić sakupio šest poena, Dragan R. 
Filipović i Predrag Raos po četiri, Dušan Belča tri, a Vladimir Lazović dva. 

ZAKLJUČAK 


Kao što smo i obećali, ova anketa neće ostati samo na ovome Pošto vam se Ban 
Longjear nesumnjivo dopada, za jedan od narednih brojeva Alef a pripremamo još 
jednu njegovu novelu: »Jaren« - prvi deo njegovog romana »Manifest sudbine« iz koga 
je i preuzet »Neprijatelj«. 

U okviru pisaca za koje ste glasali, priredićemo jedan Alef (najesen) sa sledećih pet 
autora: Silverberg, Klark, Zelazni, Asimov i Legvinova, a možda i za pet narednih. No, 
tada će već kraj godine i novi anketni listiću decembarskom broju. 

Na kraju, nagrade i za glasače. Ovoga puta, odlučili smo da pet najboljih glasača 
dobiju po jednu knjigu: »Enderovu igru. Orsona Skota Karda, koja upravo ovih dana 
izlazi iz štampe. Najbolje je pogodio: Ivan Novak iz Rijeke, Kvaternikova 4. Pogodio je 
prve tri strane priče, najbolju domaću i najbolju ilustraciju. Pogodak manje ima Hrvoje 
Vukić, takođe iz Rijeke, Nike Katunara 6. Sledećih troje su: Gordana Čapeta iz Omiša, 
Vladimira Nazora 2; Jovo Kozlović, Novi Beograd, II bulevar 145- i Ilija Bakić iz Vršca, 
Ljutice Bogdana 26. 

MENTALNI 


MOST o g 


Joe Haldeman: 
MINDBRIDGE, 1977 
Prevod sa engleskog 
Miodrag Milovanović 


Tokom sledećeg sata isprobali su pet 
različitih seksualnih položaja, pa se Kerol 
dobro iscrpla posle devetog ili desetog 
orgazma. Zak je bio još iscrpljeniji zbog 
izostanka ijednog. 

Mogao je da započne, ali ne i da završi. 
Ne uz misli druge osobe, bez obzira koliko 
privlačne, koje zadiru u njegovu intimu; 
ne uz njegova sopstvena maštanja koja 
mu bivaju reflektovana iskrivljena Keroli- 
nim simpatijama — i ponekad gnuša- 
njem, iako je pokušavala da ga maskira. 

Kerol nije imala takvih problema; ona i 
nije bila zatvorena osoba, a bila je i manje 
ọsetljiva na most. Njena povezanost sa 
Zakom predstavljala joj je ukusnu miro- 
diju, poput vođenja ljubavi sa ogledalima 
svuda unaokolo, sa pornografskom stori- 
jom koja se odmotavala u njenom umu. 

Kerol je ležala na kauču i drhtala. Zak je 
podigao most, kruto prišao akvarijumu i 
pustio stvorenje u vodu. Skinuo je jaknu 
sa kamere i seo pored Kerol. 

»Zaboravili smo peškire«, rekao je i 
počeo ju je tapkanjem sušiti. 

Ispustila je predući zvuk i istegla se. 

»Ne želiš da...« 


( 


»Ne, imao sam vremena.« 

»Imaš ga još.« Sat je pokazivao 23:14. 
»Ako bismo bez mosta...« 

»Molim te.« 

»Samo sam... « 

»Kerol, bilo bi mi drago, ali ne sad, ne 
sad!« 

Odustala je. »Ne ljuti se na mene.« 

»Ne ljutim se na tebe.« 

»Ne ljuti se ni na sebe. Nisi mogao...« 

»Ne govorimo. Molim te ne govorimo.« 

»U redu.« Pokušala je da ga osuši, ali on 
se okrenuo i otišao da se obuče. Okrenula 
mu je leđa i tumarala po torbici tražeći 
papirnu maramicu. 


20 
Koda 


Manje-više nezavisan pasaž 
na kraju kompozicije 
uveden da je dovede do 
zadovoljavajućeg završetka 


Imali su osam časova pre nego što su 
morali da se vrate u komoru zbog Raj- 

novog testa. Zak je ispratio Kerol do 
njene kuće. Bila je maglovita noć, u pozno 
leto, oblaci teški od kiše kotrljali su se; 
munje su osvetljavale horizont. Hodali su 
svako za sebe i nisu mnogo pričali. 

Uzela ga je za ruku i držala je, dok je 
otvarala vrata. »Nemam ništa za piće 
U...« 

»Kerol, uh, vidi. Zao mi je. Nije to zbog 
tebe. To je zbog toga Slokletep < 

»Sšš.« Obavila je ruke oko njega i na- 
slonila glavu na njegove grudi. Odmah 
zatim: »Dugujem ti jelo, Lefevr.« 

»0, to..,« 

»Jesi li sutra Slobodan za doručak?« 
Gurajući ga ka vratima: »Hajde. Imam 
pravih jaja.« 


21 
U braku 


pravih osoba 
dopuštene su zapreke 
Uticaj telepatske komunikacije 
na koitus 
napisao 
Dr Rejmond Svini 


STROGO POVERLJIVO 


6. Zak se prisetio dve prethodne epi- 
zode ejakulatorne impotencije, obe sa 
dobro definisanom etiologijom: neuobi- 
čajen umor, preterana doza alkohola, 
nedostatak emocionalne veze sa 
partnerkom (prostitutka, kada mu je bilo 
šesnaest godina). On tvrdi da u ovom 
slučaju nije bilo niti jednog od ovih 
faktora u nekom značajnijem obliku i 
potpuno pripisuje epizodu uticaju mosta. 

7. Kerol bi, sa druge strane, volela da 
ima svoj most. 

8. Odmah posle eksperimenta par je 
dva puta imao međusobno zadovo- 
ljavajući koitus što, naravno, potvrduje 
Zakove tvrdnje. 

9. Transkripti intervjua i medicinske is- 
torije priloženi su ovde. 


22 
PEVAJMO PESMICE 


(lz Kritičke istorije američke populame 
muzike, tom 6 Ce od Eliota 
Grina, Copyright © Kvadrangl TFX, 2072.) 
... dominirala je kopilanska tvorevina 
krštena »Neoelizabetanski pokret.« 
Instrumenti su bili onoliko elizabetanski 
koliko je to dozvoljavalo umeće mašina 
21-og veka — a i melodije i mnogo reči 
ukradeno je iz Top peniga Iza toga ležao 
je duh čistog profita; trgovci i muzičari 


računali su na tupu bezosećajnost publike 
željne novina. 

Tipičan primer u negativnom smislu je 
pesma »Slatki ljubavnici ljube proleće«, 
popularna u jesen te godine: 


pristanu na intervju. 

3. Subjekti su se činili seksualno pri- 
jemčivim, ali nisu imali prethodnih me- 
đusobnih seksualnih kontakata (gledajući 
unazad, ovo se čini nesrećnom okol- 
nošću). Niti jedno nije imalo značajnijih 

rethodnih problema. Kerolino svedo- 
čanstvo otkriva relativno visoku učesta- 
lost seksualnih kontakata; Zakovo rela- 
tivno nisku. 

4. Subjekti su intervjuisani odvojeno 
dva ili tri sata, dva dana posle eks- 
perimenta. Kerol je dopustila da se deo 
intervjua obavi pod hipnozom; Zak nije. 

5. Kerol je izvestila relativno normalan, 
iako neobično intenzivan „i ubrzan, 
obrazac seksualnih reakcija. Zak je patio 
od akutne ejakulatorne impotencije. 


zy man ema 


are rare i 


FEE 


-n w. m o ESTEEN 


Cak ni cela strofa, ali koga je to briga? 
Muzički, ona je nemaštovita — a reči 
imaju trenutno emetičko dejstvo na bilo 
koga ko voli Sekspira. 

Pronele su se glasine da je pesmu na- 
pisao kompjuter u Odelu za odnose sa 
javnošću Agencije za vanzemaljski raz- 
voj... 

23 
Sedma glava 


w 
Zak je za sobom zatvorio vrata sobe za 


obuku i klimnuo svakom u znak pozdrava. 
Seo je pored Kerol. Blago puckanje kože 
bio je jedini zvuk koji se u sobi čuo. 

»O kej«, reče Tanja, podižući pogled sa 
table za pisanje. »Svi smo tu. Zak, ovo je 
novi član našeg tima, Gustav Hasenfel iz 
Bremehauzena. Zak Lefevr.« 

Zak se nagnuo preko seminarskog stola 
da se rukuje. »Guten Tag.« Svetla, plava 
kosa, lepe snažne crte lica, visok, 
neizmerna tuga u bistrim plavim očima. 
Stisak ruke topao, suv, čvrst. Zaku se nije 
dopao. 

»Tag. Sind Schweizer?« 

»Ja natürlich. Mein Akzent?« 

»Jawohl.« 

»Hej«, reče Kerol. »Pričajte na fran- 
cuskom ili nekom drugom jeziku.« 

»Gas je Dreser 2«, reče Tanja. »Bio je na 
četiri misije.« Sto znači, pomisli Žak, da je 
posle završetka poslednje njegov tim 
spao na dva ili tri člana. U protivnom, ne 
bi rasformirali tim; AED je voleo da ljude 
drži skupa. 

»A sad«, reče Tanja, tapšući tablu, »dve 
stvari. Zak i Gas, vas dvojicu šalju u misiju 
za oplođavanje. Prekosutra, drugog sep- 
tembra u 0536.« 

»Jadni moj prezaposleni dečko«, pro- 
šaputa šaljivo Kerol. 

»Gde će to biti?«, upita Gas. 

»Labud 61 B. Predivno mesto.« 

»Stvarno. Proveli smo tamo dva meseca 
u geoformiranju.« 

Nasmejala se. »Tamo sam prošle godine 
rodila bebu.« 

»Onda nas tri godine dele.« 

Kratka stanka dok su klimali jedno 
drugom. »Mi ostali nećemo ići sve do 
sledećeg meseca. Uspeli su da se izbore 
za još jednu, ovoga puta dužu ekspediciju 
na Grumbridž. Ostaćemo tamo četrdeset 
sedam dana, počev od jedanaestog 
oktobra. Sa masenim spektografom.« 

»Početak geoformiranja?«, upita 
Vivijen. 

»Verovatno ne. Preliminarne analize 
pokazuju da bi od Grumbridža bilo više 


štete nego koristi. Moguće je da ćemo 
samo podići nekoliko zgrada za psiho- 
lošku istraživačku stanicu. Svrha misije 
biće prikupljanje mostova. | priprema 
elemenata za inženjerski tim koji će stići 
kroz nekoliko nedelja. Do poslednje 
nedelje septembra imaćemo odštampan 
plan rada. Svi osim Zaka i Gasa su 
slobodni do dvadeset petog.« 

»Koliko traje misija za oplođavanje?«, 
upita Zak. 

»Dvadeset časova. Oh, evo ti«, gurnula 
mu je u ruke plastičnu bočicu. »Počev od 
ponoći, svakih šest časova uzimaj po 
jednu pilulu i budi dobar dečko.« Podigla 
je obrvu. 

»Počev od ponoći«, reče Kerol. 

Tanja se nasmejala. »Počev od ponoći. 
Ipak, nemoj ga izmoriti. Danas se i most 
vraća. U devetnaest nula nula počeće se- 
ciranje. Ko god želi da gleda, pozvan je.« 

Kerol podiže ruku. »Jesu li saznali kako 
je Čing umro?« 

»Ne. Sve zavisi koga pitam. Medicinari 
kažu da mora da je odelo u pitanju. 
Bioinženjeri tvrde da nije. | dalje rade na 
tome.« 

»Vrlo utešno«, reče Kerol. 

Tanja je slegla ramenima. »l ranije se to 
dešavalo. Ne znam kome da verujem. 
Samo se nadam da odelo nije u pitanju. 
Sledeći sastanak održaćemo dvadeset 
petog. Nekoliko dana pre toga proverite 
poštanske sandučiće; do tada će biti 
gotovi preliminarni rezultati istraživanja. 
Matematički komitet i biogrupa već su 
izdali neke nalaze. Ako želite, pogledajte. 
U protivnom, slobodni ste za ovaj mesec. 
Koliko vas hoće da prisustvuje seci- 
ranju?« 

Svi osim Kerol podigli su ruke; zatim je i 
ona to učinila. 

»Dobro. Reći ću im. Vidimo se tamo.« 

Zak i Kerol su otišli u grad da ranije 
večeraju. Meksički restoran i nije bio 
nešto naročito, ali bio je bolji od 
kafeterije AED-a. 

»Zašto ne izbegnemo seciranje«, upita 
Kerol, nakon što su poručili hranu. 
»Provedimo mirno veče kod kuće«. 

Nasmejao se. »Ponašaš se kao da idem 
na neki dug put.« 

»Pa, ideš.« 

»Na manje od dana.« Igrao se ledom u 
čaši za vodu. »U stvari, mislim da si 
ljubomorna.« 

»Nisam. Ne budi smešan.« 

»Ne mislim da si ljubomorna baš na tu 
ženu. Mislim na situaciju. To što ti moras 
da ostaneš na jednom mestu i rađaš decu 
dok ja... švrćkam galaksijom poput uspa- 
ljenog leptira.« 

»Ja ne ležim na jajima.« Nasmejao se 
njenoj šali. »Pored toga, to je sigurnije.« 

»Znaš li kada će te...« 

»Oploditi? Ne. Tanja kaže da ću 
verovatno imati još dva normalna skoka. 
Onda će, ako budem sledila njen primer, 
da me drže trudnom nekoliko godina.« 

»Ona ih je imala šestoro?« 

»Da, ali to nije uobičajeno.« 

Kelner im je doneo tanjire. Pržen grašak 
i neka mesolika supstanca. 

»Da sam devojka, ne bih bio lud za 
tim.« 

»Tako srećeš puno zanimljivih muška- 
raca.« Probala je hranu i sipala vrući sos 
preko celog tanjira. »Šta misliš o Gasu?« 

»Pretpostavljam da je OK.« 

Nasmejala se. »Ajde, molim te. Da si 
samo mogao da vidiš kako ste se 
merkali.« 

»Daj. Nisam ni dve reči s 
progovorio.« 

»Naravno«, blago je rekla. »Jesi li čuo 
šta mu se dogodilo?« 

»Šta?« 

»Mi smo mu treći tim. Prvi, njih 
četvoro, nestalo je. Otišli su na flouteru i 
nešto kasnije supervizor je primio četiri 


njim 


simultane smrti. Flouter se vratio 
neogreben.« 
»Odvratno. Jesu li saznali šta se 
dogodilo? « 
»Nikada. Nije bilo tela, niti odela. 


Ničega. To se dogodilo pre dve godine na 
Zmijonoši Sedamdeset A. Druga nesreća 
dogodila se prošle godine pri geofor- 
miranju na Tau Ceti. Nekakva eksplozija 
pobila je pola njegovog tima.« 

»Kako to da sve ovo znaš?« 

»Obično poranim na sastanak.« 

Neko vreme su ćutke pili. Zak je nasuo 
ostatak piva. »Jadni Gas«, rekao je. 
»Dobro je da nismo sujeverni.« 

»Da, dobro je.« 


U komoru pod pritiskom naguralo se tri- 
desetak ljudi pokušavajući da se ukloni sa 
puta Vilardovoj bio-grupi i holo-timu koji 
se pripremao da snima seciranje. 

Reporter Naučnog programa  TFX-a 
upitao je dr-a da li će tragati za nekim 
određenim organom. 

»U stvari, mi ne znamo tačno za čim 
tragamo. To jest, kako bi taj organ mogao 
da izgleda, ali u svakom slučaju, poku- 
šaćemo da nađemo izvor tog neobičnog 
talenta. 

Stvorenje smo skenirali neutronima i 
neutrinima; < X-zracima, kako ih vi 
nazivate. Jedino što za sada možemo 
tvrditi je to da mu je nervni sistem na 
nivou zrna grožđa. Jedva da predstavlja 
nešto više od obične prazne tube koja 
uzima hranu na jednom kraju, a ispušta 
ostatke na drugom. A čini da ljudi jedni 
drugima čitaju misli.« 

Otvorio je crnu kutiju i stao razmeštati 
blistave alatke po stolu ispred sebe. 
»Neće biti anestezije. Ako proučite ko- 
načne izveštaje, naći ćete taj eksperiment 
pod brojem jedanaest od dvadeset šestog 
avgusta. Koliko sada znamo, ništa ne pro- 
uzrokuje bol kod tog stvorenja. Za to 
nemam objašnjenja. Čak i protozoe rea- 
guju na nadražaj.« 

»Jesu li Zak Lefevr i 
prisutni?« 

Podigli su ruke. »Molim vas, priđite... 
Imate li nešto protiv da nam ovde malo 


Kerol Vočal 


pomognete?« p 

»Ni najmanje«, reče Zak. Kerol je 
klimnula glavom. »Međutim, nismo 
sterilisani.« 


»U redu je, nisam ni ja.« Reporteru: 
na efekat mosta.« 2 

»Ovo je predložio dr Džejmeson. Želimo 
da tokom eksperimenta dva Dresera 
budu u stalnoj vezi sa mostom. Ako 
budemo imali sreće, vas dvoje ćete nam 
reći u kom trenutku je stvorenje izgubilo 
svoju moć, i dati nam neko subjektivno 
gledište o, oh, stepenu slabljenja; da li se 
sposobnost naglo gubi, ili postoje 
kolebanja... i tako to. U redu?« 

»Pokušaćemo«, reče Zak. Kerol je bila 
pomalo bleda. Kao što mu je i objasnila 

na povratku sa večere, oseća nekakav 
iracionalan strah od vivisekcije. Kada joj 
je bilo pet ili šest godina, na televiziji je 
posmatrala kako su živoj kornjači izvadili 
srce i nedeljama ga održavali u životu. | 
sada su je mučile noćne more sa tim 
srcem. 

Postavili su Dresere tako da ne smetaju 
holo-kamerama. Kada su dotakli most, 
Zak je u Kerolinom umu osetio nadolazeći 
strah. Pokušao je da zrači sigurnost, 
nežnost. Napola je slušao šta dr Vilard 
govori: 

»Naravno, nikada niko nije vivisecirao 
jedno ovakvo stvorenje. Medutim, po 
strukturi su prilično analogni mekušci.« 
Podigao je skalpel. »prema tome, ja ću... 
Ja... ću načiniti zzz-rez, hm. Duž dor- 
dors...« 

»Doktore...« jedan od pomoćnika pošao 
je ka njemu. 

Skalpel je zazvečao na stolu. Sa zbu- 
njenim izrazom na izboranom licu Vilard 
se uhvatio za grudi i seo na pod. Pao je u 
stranu, ne ispruživši se. 

Pomoćnik mu je opipao puis. »Srce je 
stalo« rekao je. Rasparao je prednju 
stranu Vilardove tunike. 

»Izvedite ga odavde!« vikao je dr Džej- 
meson. »Vodite ga u salu, kiseonik, »ti...« 
pokazao je na drugog pomoćnika, »... zovi 
flouter!« 

Bilo je mnogo zbrke, vike, guranja kroz 
masu. Džejmeson je zamolio da svi osim 
medicinskog osoblja ostanu u komori dok 
Vilarda ne prebace u bolnicu. 

Posle nekoliko minuta Džejmeson se 
vratio. Stao je ispred stola i obratio se 
grupi: 

»Ovo je grozna... stvar. Jurio sam 
Boba...« pokazao je prstom na reportera. 
»Ovo je grozna... stvar. Jurio sam Boba...« 
pokazao je prstom na reportera. »Ovo 
nije za javnost. Jurio sam Boba deset 
godina da operiše srce. Osamdeseto- 
godišnjak koji pije i puši kao on... pa, 
većina vas je poznavala Boba. Rekao je da 
će otići na operaciju kada prestane da se 
bavi tenisom.« 

»Došli su za četiri minuta i sada je u 
rukama kardiološkog tima Opšte bolnice. 
Možda će ga spasiti.« 

»U međuvremenu... ja bih voleo da nas- 


tavim da pričam o Bobu, ali ostalo nam je 
manje od pola sata da ovo završimo, pre 
nego što se stvar vrati. Zato, napred s 
tim.« 

Obišao je sto i podigao skalpel koga je 
Bob ispustio. 

»Ja ne tvrdim da ni upola ne poznajem 
anatomiju beskičmenjaka od onoga 
koliko je Bob znao. Ima li ovde nekoga ko 
misli da to može bolje da uradi?« 

Niko nije odgovorio. 

»Prokletstvo, recite nešto. Ja se ne 
guram. Modibo, šta je s tobom? Ti si sec- 
kao onog prokletog puža prošlog mese- 
ca.« 

Veliki crnac koji je stajao u prvom redu 
lagano je odmahnuo glavom: 

»Nije to bilo zbog toga što imam 
iskustva. Prosto sam se tamo zatekao. « 

»Fil, nastavi samo«, reče drugi. »Ako 
nešto primetimo, vikaćemo.« 

»U redu.« Kerol i Zaku: »Vas dvoje, 
držite stvar.« 

»Sada. Dorsalni rez.« Spustio je oštricu i 
oklevao. »Hm. Dorsalni.« 

Pogledao je Zaka i grubo odmahnuo 
glavom. Zatim je pažljivo podigao skalpel 
i sebi prerezao grlo. 


24 
Geoformiranje II: 
Pristup oruđu 


Za: Odnose sa javnošću, Vestinghaus 
Internešenel 

Od: Blek Morgenštern 

Datum: 11. novembar 2075. 

Predmet: Tekst i preliminarne 

instrukcije za kameru, četvorominutni 
spot (za pauzu u sredini Soua Dona Lofta, 
17. januara 76.) 


MESTO: Krateri Mesečevog 

nacionalnog parka 

OPREMA: Animacijski sto; tri (3) lake holo 
kamere, tri (3) glumca, dva (2) 
simulacijska GPEM odela, jedan (1) 
Vestinghausov maseni spektograf. 


Spot počinje 30-sekundnim crtanim fil- 
mom. Prvo imate uprošćen vanzemaljski 
pejsaž, čudnu muziku. Pet  Dresera 

'pop'—nu; izadu iz formacije i razmile se 
unaokolo, čekajući. 

Na mestu na kome su se pojavili po- 
novo se dogodi 'pop', ovoga puta ostav- 
ljajući gomilu cigala, maltera, oruđa za 
zidanje. Muzika se pretapa u nežnu 
melodiju dok oni počinju da grade kuću. 
Tempo se ubrzava kako oni sve brže i 
brže rade. Nove gomile cigala 'pop'—nu 
kad zatrebaju; nakon četiri gomile, kuća 
je završena. 

Likovi Dresera sede oko kuće i dahću. 
Iznenada muzika prestaje i donji sloj 
vreme baza vožnja X Y Z 
030 31003 00 85 85 3,0 
035 31,003 00 85 85 3,0 

LAGANO SKRETANJE PO X-OSI 

045 10,00,2 00 85 85 3,0 

050 05,05,2 00 85 85 3,0 

055 00,00,0 00 75 75 3,0 
PRILAZAK NA 

065  00,00,0 00 2,0 2,0 2,0 

KOSA VOŽNJA 
-180 1,5 1,5 2,0 

ZADRŽATI OVU 
KONFIGURACIJU DO 
-180 1,5 15 2,0 

LAGANO 


075 00,00,0 


101 00,00,0 


PRILAŽENJE (VOŽNJA) SPUŠTANJE 


102 00,00,0 -175 1,4 14 1,9 


103 00,00,0 -170 1,3 13 1,9 
104 00,00,0 -166 1,2 1,2 1,8 
105 00,00,0 -163 1,1 1,1 1,8 
106 00,00,0 -161 1,0 1,0 1,7 
107 00,00,0 -159 0,9 0,9 1,7 
108 00,00,0 -158 0,9 0,9 1,6 
109 00,00,0 -157 0,9 0,9 1,6 
110 00,00,0 -156 0,9 0,9 1,6 
111 00,00,0 -155 0,9 0,9 1,6 
112 00,00,0 -154 0,9 09 1,6 
113 00,00,0 -153 0,9 0,9 1,6 
MUTNA VOZNJA 


114 00,00,0 -098 09 09 16 


ZADRŽATI OVU 
KONFIGURACIJU DO 
122 00,00,0 -096 09 09 16 


VAN I MALO GORE 


cigala nestaje. Gornje tri četvrtine padaju 
uz zaglušujući tresak. Ovo se ponavlja još 
tri puta, kako svaki sledeći sloj nestaje. 
Dreseri stoje i drže se za glavu. Onda i 
oni nestaju u sekvenci Krateri na Mesecu. 
(Pozicija kamere je u konvencionalnom 
kartuzijanskom stilu. U prvom planu je 
zemljište nešto ispod masenog spekto- 
grafa koji će biti postavljen na tlu 1250 
metara SSZ od nivelmanskog znaka 1728 
(dozvola kupljena od Park Servis Inc.). 
Početna orijentacija X—ose 20° i od S.) 


Razmrskan pejzaž 
NARATOR: 

(t=33) »Ništa načinjeno na 
Zemlji ne može ostati na 
drugoj planeti« 


(t=55) »Ovo je mašina 

koja će čovečanstvu pokloniti zvezde. 
(t=70) »Vestinghausov 

... maseni spektograf. « 

(t=72) Dva Dresera 

hodajući zajedno prilaze 

mašini. Oni u naručju 

nose velike kamene 

gromade koje bacaju na 

već poveliku gomilu pored 

mašine. 

NARATOR: 

(t=88) »Oni se ne koriste 
Vestinghausovim masenim spektro- 
grafom da zidaju kuće 

od cigala. Oni se njime koriste 

da izdvoje čiste elemente... 

da sagrade mašine... 

koje će pretvoriti ovaj 

sterilni svet ... u raj 

za buduće generacije. « 

(t=114) »Ova gomila brojčanika 

i prekidača predstavlja stvar za kojom 
su stari alhemičari tragali: 

Filozofski kamen. « 

(RITAM od t=125) »Ali mi 

za razliku od alhemičarskih 

snova, ne želimo da pretvaramo osnovne 
metale u zlato. Mi 

radije pretvaramo stene u 

123 
124 
125 
126 
127 
128 
129 


vreme 


143 


144 
145 
146 
147 
148 
149 
150 
151 
152 
153 
154 
155 
156 


161 


162 
163 
164 
165 
166 
167 
168 
169 
170 
171 
172 
173 
174 
175 
176 
177 
178 
179 
180 


(skloniti kamenje) 

00,00,0 -098 10 1,0 
00,00,0 -098 1,2 1,2 
00,00,0 -098 1,4 1,4 
00,00,0 -098 1,7 1,7 
2,1 

2,7 

3,5 


`~ S“ 


~ 


` 


NNPPP-e-P- 
OOVVUVOOJI 


00,00,0 -098 2,1 B F 
00,00,0 -098 2,7 3 i 
00,00,0 -098 3,5 


N 


baza vožnja X Y 


ZADRŽATI OVU 
KONFIGURACIJU DO 
-098 3,5 3,5 2,0 

LAGANA VOŽNJA 

(do druge strane mašine) 

-096 

-094 

-092 

-090 

-088 

-086 

-084 

-082 

-081 

-080 

-079 

-078 

-077 m 
PRESTATI SA VOŽNJOM DO 

-066 3,5 3,5 2,0 
BRZA VOZNJA, LAGANO 

PRILAŽENJE I SPUŠTANJE 


00,00,0 


-066 3,3 33 1,9 
-055 3,1 3,1 1,8 
-044 2,9 2,9 1,7 
-033 2,7 2,7 1,6 
-022 2,5 2,5 1,5 
-011 2,3 2,3 1,4 
000 2,1 2,1 1,3 
011 1,9 19 12 
022 1,8 1,8 1,1 
032 1,8 1,8 1,1 
042 1,8 1,8 1,1 
053 1,8 1,8 1,1 
060 1,8 1,8 1,1 
067 1,77 1,7 1,1 
073 1,6 1,6 1,1 
077 1,5 1,5 1,1 
080 1,4 1,4 1,1 
081 1,3 13 1,1 
082 1,2 1,2 1,1 


x 
x 
~ 


korisne metale. « 

Dok NARATOR priča, 

Dreseri kamenjem pune 

levak na mašini. 

U Vestinghausovom masenom 
spektrografu temperatura je 
tako visoka da se ovo 
kamenje raspada na 


pojedinačne molekule. 
Molekule je moguće 
razvrstati i prikupiti 

one od željenih elemenata. 


(UPOZORENJE: Tokom 
vožnje holo-tim mora 

biti oprezan. Kamerman na 
Y — osi mora da nosi termički 
oklop, pošto prilazi na dva 
metra od izduvnog mlaza 
mašine.) 

U t=156, jedan od Dresera 
podešava komande na 
mašini. 

(t=156) »Evo, sada je mašina 
podešena da proizvede 
srebro. « 

(RITAM do t=173) »Ona će 
sve to kamenje da 

preradi za približno 
petnaest sekundi. « 

vreme baza vožnja X Y Z 
181 082 1,1 1,1 1,1 
182 082 10 10 1,1 
183 082 09 09 1,1 
184 082 08 0,8 1,1 
ZADRZATI OVU 
KONFIGURACIJU DO 
187 082 0,8 08 11 
MUTNO PRILAŽENJE 
188 082 03 03 11 
ZADRZATI OVU 
KONFIGURACIJU DO 
197 082 03 03 1,1 


REZ NA: 
UPOTREBITI AED SNIMAK 
44/5398/0329-0345 (Dreser se 
koristi strugom na površini 
neoplemenjene planete) BLEDI NA: 
214 ZADRŽI STATIČAN PRIPLEJ 
DO t=30 DO 
219-221 LAGANO BLEDI NA: 
UPOTREBITI AED SNIMAK 
79/4760/0000-0008 (Bujan 
pejsaž, dvojno sunce na nebu) 
REZ NA: 
230 
UPOTREBITI AED SNIMAK 
PR001/0000-0010 
(Vestinghausov amblem 
na pozadini dubokog svemira. 
18°/sec. zakošenje.) 


232 UNETI 
VESTINGHAUSOVU 
HIMNU 
239-240 BLEDI 
25 
Nošenje semena 


(Iz Propovedi iz nauke od Teodora Laskog, 
copyryght © 2071, Brum sindikat. 
Preštampano iz Vašington Post-Tajms- 
Herald-Star-Njusa, 25. novembar 2071:) 


Originalan plan bio je da se iskoristi LMT 
da se postavi automatska geoformna 
aparatura na jednom od Zemlji nalik 
pratilaca 61 Labuda A. Ljudi bi zatim bili 


(t=188) Grumen se 
pojavljuje na izlaznom 
levku. 

GLAS PREKO: »Srebro! « 
(RITAM do t=191) »lli bilo 
koji drugi koristan metal. 
Dreseri inženjeri iskoristiće 
ove metale da izrade oruđe...« 
(t=196) »Oruđe za izgradnju 
mašina za geoformiranje. « 
»A elementi koji će ući 

u ove mašine takođe će 
poticati iz Vestinghausovog 
... masenog spektrometra. « 
(t=214) NARATOR: 

»A za godinu ili 

dve...« 


(DRSKO) 

»...ili deset — ili pedeset...« 
(RITAM do t=221) »Nastaće 
novi svet na kome će čovek 
moći da živi. « 


(RITAM do t=226) »Još jedan 
svež početak za ljudsku vrstu. « 
(t=230) NARATOR: 
»Vestinghaus. « 

(t=232) 

»Gradi bolje svetove... 

(t=234) 

»Za Vas. « 


transportovani do novog sveta takozva- 
nim »generacijskim brodom.« 

Uzmite cilindričan asteroid dugačak oko 
deset kilometara; prošupljite ga i 
geoformirajte unutrašnjost. Lagano ga 
zavrtite, kraj preko kraja, da dobijete 
veštačku gravitaciju. Dajte mu propulzioni 
sistem i usmerite ga ka 61 Labudu, 
naseljenom sa nekoliko hiljada ljudi. U 
zavisnosti od toga koji plan sprovedete, 
tj. koliko para možete da uložite u 
projekat, put može trajati od dvadeset, 
pa sve do hiljadu godina. 

Otuda i ime. Generaclje, desetine njih, 
mogu se roditi i umreti na putu. 

Žena po imenu Džeri Kovali učinila je da 
ovaj nezgrapan plan bude nepotreban. 

Dr Kovali bila je biolog u kasnim 2030- 
tim uključena u fazu geoformiranja života 
na 61 Labudu A. (Ona je bila ta koja je 
iskovala — »ksenastenija«, da opiše 
iznenadnu slabost i dezorijentaciju koju 
osećaju Dreseri kada se vrate na Zemlju, 
ako su jeli hranu gajenu na drugoj 
planeti, u trenutku kada strani molekuli 
povratnim efektom napuste njihovo telo.) 

Planetu 61 Labud A bilo je lako 
geoformirati; skoro od samog početka, 
ljudi su bez zaštite mogli da hodaju po 
njenoj površini. Bila je to prva planeta čiji 
su se plodovi pokazali jestivim, bila je to 
prva planeta na kojoj je začeto ljudsko 
biće. 


U toku rutinskog pregleda pre njenog 
četvrtog skoka na 61 Labud A, otkriveno 
je da je dr Kovali već nekoliko nedelja 
trudna. Došlo je do malog skandala pošto 
je njen muž na Zemlji  sterilisan 
vasektomijom; kada je dr Kovali izjavila 
da namerava da nastavi trudnoću i rodi 
dete, zatražio je razvod i dobio ga. 
(Identitet oca nikada nije otkrila). 

Takođe je odlučila da rodi dete na 61 
Labudu A, delimično zbog toga što je njen 
posao tamo bio u ključnoj fazi, a 
delimično zbog toga što joj se svidela 
ideja da će biti majka prvog ljudskog bića 
rođenog na drugoj planeti. 

Beba, dečko, rođena je bez ikakvih 
komplikacija. Nekoliko nedelja kasnije 
bilo je vreme za skok dr Kovali. Ona je 
okupila troje drugih koji su skočili sa 
njom, uzela »crnu kutiju« i novorođenog 
sina i svi su se vratili na Zemlju. 

U vreme povratnog efekta, dete je 
nestalo. 

Ono je bilo od strane materije. 

Pored toga što je to bio strašan šok za 
dr Kovali — u to vreme ona je povijala 
dete — nestanak je bio naučna i 
filozofska misterija. Brižna za zdravlje 
embriona, dr Kovali nije za vreme 
trudnoće jela domaću hranu niti pila 


domaću vodu. Tako su molekuli koji su 
prolazili kroz placentu u embrion bili 
zemaljski. Beba, stvorena potpuno od 
zemaljske tvari trebalo je da ostane na 
Zemlji. 

Dr Kovali se vratila na 61 Labud A i 
dobrovoljno ponovo ostala trudna. Na 
vreme je rodila dete. Ali ovoga puta — 
njen postupak su mnogi zvali bezdušnim 
— kada se vraćala na Zemlju, ostavila je 
bebu van domašaja crne kutije. 

Tako je dete ostalo za stalno na 61 
Labudu A. Prvo ljudsko biće bona fide 
stanovnik druge planete. 

Tako je pronađena bolja alternativa 
generacijskom brodu. AED je počeo da 
regrutuje veliki broj žena... 

..politika koju je AED prvo okarakte- 
risala kao »nošenje semena.« Kombina- 
cija bestidnog značenja i sarkastičnih pri- 
medbi učinila je da ovaj moto smesta 
odbace. 

Ali ta politika se i dalje sprovodi. AED 
regrutuje tri puta vise žena za Dresere i 
zahteva od njih da rode minimum dva 
deteta na dve različite planete (a još dva 
ako žele da ubrzaju unapređenje u 
»punopravan« status). 

Jedan od najtežih testova kroz koji po- 
tencijalni Dreser mora da prođe je 
genetska analiza. Svaka genetska predis- 
pozicija ka bolestima koje su na crnoj listi 
AED-a smesta obara kandidata, bez 
obzira koliko je on, ili ona, kvalifikovan za 
taj posao. A brižljive geneologije čuvaju 
se na svim geoformiranim planetama: 
teorijski, nije dozvoljeno nikakvo spariva- 
nje među rođacima bližim od trećeg 
kolena. Ovo još nije postao problem jer 
su ljudi prve generacije stanovnika Sveto- 
va, de facto nameštenici AED--a, inten- 
zivno lojalni i zavisni od Agencije od 
kolevke pa do groba. 

Dok ovo pišem, Svetovi imaju 7498 
stanovnika, većinom prve generacije 
(ovaj broj će se verovatno udvostručiti 
svake decenije, barem neko vreme). 
Najstariji je, naravno, Primus Kovali, koji 
u svojoj trideset prvoj godini već ima 


petoro dece. Navodno, odupro se 
iskušenju da neko od njih nazove 
Sekundus. 

26 
Autobiografija 2051 


(Iz Mirotvorca: Dnevnici Zaka Lefevra, 
copyright © St. Martin's TFH 2131.) 


15. sept. 2051. 


Nit jedna beleška već dve nedelje; za- 
uzet. Pokušaću da sve sredim. 

61 Labud B je zanimljivo mesto, ume- 
renije od Zemlje, uglavnom pod šumom i 
okeanom. Gas i ja smo skočili u košuljama 
u flouteru za dvoje; Gas je držao crnu 
kutiju. S obzirom na to koliko je planeta 
bila mirna, teško da smo mogli pri 
spuštanju dospeti u težu situaciju. 

Pojavili smo se na oko metar iznad 
okeana i smesta bili — poklopljeni 
ogromnim talasom. Oluja se pojačavala. 
Uspeli smo da se držimo za flouter dok je 
ovaj  poskakivao po — zapenušanom 
okeanu, ali se činilo da će proteći večnost 
dok se ne uspentrasmo na njega, kao kad 
pokušavaš da se vratiš u prevmuti kanu. 

Naposletku sam uspeo i privezao ga. 
Zatim sam pomogao Gasu da se i on 
popne kada je bio u sedlu, podigao sam 
zaklon od vetra i uzleteli smo. Zeleo sam 
da se izvučemo iznad oluje pre nego što 
se priključimo na usmeravajuci zrak. To je 
potrajalo jer je vetar bio snažan i 
nepredvidiv, ali smo se ipak dokopali 
sunčeve svetlosti i priključili se oko 
osamsto kilometara (tako se ispostavilo) 
od Zvezdane baze. 

Leteli smo skoro četiri sata. Samo jedno 
sunce bilo je na nebu i potpuno smo se 
smrzli. Povremeno smo nadletali ostrva 
(uključujući i jedan savršeno kružni atol), 
a ostalo vreme nije bilo baš zanimljivo što 
se tiče posmatranja. 

Zvezdana baza je sagrađena na obali 
široke, spore reke, na nešto više od 
kilometar udaljenosti od vode; okružena 
nekom vrstom borove šume. Većina 
zgrada je načinjena od balvana, a ulice od 
tucanih školjki. Mirno, uredno mesto, ako 
se izuzmu deca kojih ima na hiljade. 
Sleteli smo u rano poslepodne i većina 
mladeži je dremala. 

Spustili smo se na trg usred grada, gde 


je dvoje ljudi igralo neku vrstu kuglaške 
igre. Činilo se da nisu iznenađeni što nas 
vide, ali su nam pokazali komandu AED-a. 
Bila je to mala brvnara sa druge strane 
trga, a upravitelj nije bio unutra (kod 
kuće na ručku i siesti. Ali na vratima je 
ostavio ekserom pričvršćenu poruku gde 
se naše partnerke nalaze. 

Par na trgu poslao nas je u suprotnim 
smerovima. Gasa ka ženi po imenu 
Hester, a mene ka Eleni. Pokušavali smo 
da se ne krećemo neprikladno žurno. 

Elena me je dočekala šoljom biljnog čaja 
i uznemiravajućim vestima da malo 
odstupa od plana. Prema  jutrošnjim 
proverama, moraćemo da sačekamo bar 
još osam sati. 

Popili smo čaj i pričali neko vreme. 
Elena se bavila planetarnom atmosferom; 
specijalizovala se za tercijamu vremensku 
kontrolu (tako da je u svako doba mogla 
dobiti posao na Zemlji ako joj dosadi da 
bude Dreser.) Ovo će joj biti četvrto i 
poslednje dete; AED joj je dopustio da ga 
dobije na 61 Labudu B, tako da može da 
učestvuje u odgoju svoje najstarije ćerke. 

Nisam mogao da izgovorim njeno 
prezime, koje je bilo afričko i imalo čudan 
»klik« u sredini (njen otac je bio crni 
Amerikanac, potomak robova, koji se 
borio u drugoj Revoluciji.) 

Bila je inteligentna i privlačna i u drugim 
okolnostima uživao bih u njenom 
društvu. Ona je, međutim, osetila moj 
nemir i predložila da se prošetam oko 
Zvezdane baze; da vidim znamenitosti i 
vratim se uveče. 

Pilule koje vam daju za misiju oplodnje 
treba da maksimiziraju broj i pokretljivost 
spermatozoida, ali kao uzgredan efekat 
uzrokuju snažno i trajno stanje priapizma. 
Zato je prilično razdražujuće kad si sam sa 
prelepom ženom koju ne smeš da 
dotakneš. 

Lutao sam gradom nekoliko sati; do- 
voljno dugo da sve vidim. Na igralištu sam 
video crnu devojčicu, približno šestogo- 
dišnjakinju, koja je mogla biti Elenina 
ćerka. Pitao sam da li su izmislili termine 
za srodstvo poput »čovek koji je otac 
moga brata, ali sa mnom nema veze.« 
Očuh mi se činilo neodgovarajućim. 

Izvan grada obišao sam električnu 
centralu i šumarsko naselje, a zatim 
iznajmio čamac da veslam po reci. Vratio 
sam se u šumarsko naselje i pomogao 
jednoj ženi da pretesteriše veliko deblo. 
Moje vreme na planeti je AED više od 
deset dolara po minuti; mogli su i da mi 
nađu neki posao. 

U sumrak vratio sam se u grad. U ovo 
doba godine, nikada se u stvari ne 
smrkava, jer 61 Labud A izlazi otprilike 
kada B zalazi. On ne odaje mnogo 
toplote, ali je dobrano svetliji od punog 
meseca. 

Pronašao sam jedinu krčmu na planeti, 
mali prispojak prostoru za obedovanje 
odraslih. Pet mušterija skoro ju je 
ispunilo. Jedan od njih bio je Gas. 

Naravno, on je već obavio svoju misiju. 
Hester je otišla na reku da proveri zamke 
za rakove; srešće se s njim na večernjoj 
zabavi (svi će se skupiti da posmatraju 
kako nestajemo.) Počeo sam da mu 
pričam o mojim problemima sa Elenom, 
ali on je rekao da zna. Ceo grad je znao. 

Jedino piće koje su imali bilo je jako 
oporo pivo, koje su služili sa ledom, 
pomešano sa voćnim sokom. Ako ga 
dovoljno brzo popijete i ako brižljivo 
pazite da izbegnete aromu, liči na 
Berlinerweiss. Počeli smo da pričamo o 
tome, prirodno na nemačkom, i nastavili 
smo na nemačkom i kada je razgovor 
prešao na žene, posebno na četiri 
preostale žene u baru. A to je izazvalo 
problem. 

Pa ipak, nemački je bio poslednja kap. 
Nisam se tako razdražljivo osećao još od 
školskih dana, što zbog psihičke 
napetosti, nervoznog pogledavanja na 
sat, droga što su mi izazivale lučenje 
hormona... što zbog poređenja mog 
bednog stanja sa Gasovim očiglednim 
zadovoljstvom. | podozrenja da sam 
predmet iz-vesnog broja besramnih 
komentara odraslih na planeti, od kojih je 
devedeset procenata žena. 

Gas je imao tu iritirajuću nemačku 
naviku da vas stalno ispravlja dok 
pokušavate da govorite mrmljajući sotto 
voce pravilne oblike. To me je iznerviralo; 
dok sam sastavljao složenu rečenicu 


uspeo sam da upotrebim pogrešno 
vreme, stavim pogrešan glagol na 
pogrešno mesto u pogrešnom obliku. 

Nasmejao se. 

Tresnuo sam ga. 

Bio je više iznenađen nego povređen. 
Udario sam ga u rame, ne previše jako, ali 
ni on ni ja nismo bili prilagodeni na tri 
četvrti gravitacije, pa je udarac bio 
dovoljan da mu sruši stolicu. Njegovi 
dreserski refleksi su preovladali; izvukao 
se sa nje, meko dočekao na prste i 
stopala i skočio na noge. 

Skočio sam sa stolice da mu 
pomognem; bes je prošao istom brzinom 
kojom je i došao. Gledao me je začudeno 
i objasnio mi da se nije nasmejao mom 
nemačkom, koji nije bio loš za nekoga ko 
ga ne praktikuje, već nesvesnoj grešci 
koju sam načinio sa rečju schiessen. 
Izvinio sam se i nasmejao šali i pokušao 
da objasnim svoje mentalno stanje. 
Savršeno me razume, rekao je, ali mi se 
činio dalekim. Pitao sam se kakav će 
izveštaj dostaviti. 

Sat pre vremena Elena se pojavila na 
vratima krčme i dala mi znak. Požurili 
smo nazad do njene brvnare. Pokazala je 
da je nežna i duhovita ljubavnica. Moja 
izvedba je bila osobita na neki 
onespokojavajući način, ali na to je bila 
navikla. Rekla je da bi trebalo da se 
jednoga dana sretnemo pod normalnim 
okolnostima. 

Setno je primetila da dvojica od trojice 
njenih partnera nisu doživeli da dođu na 
zakazani sastanak. 

Oproštajna zabava u našu čast bila je 
uspela, ali bilo je malo čudno to što su 
većinu sačinjavale trudne žene 
(sedmorica muškaraca koji su tamo bili 
skoro stalno stacionirani imali su 
vasektomijske grivne i izmučen izgled). 
Kuvani rakovi — ako stvorenje sa 
dvanaest nogu možete zvati rakom — bili 
su egzotični i ukusni; retka gozba, koliko 
za Gasa i mene, toliko i za domoroce. 
Deca su ih sve vreme jela, ali su odrasli 
imali strogo određenu granicu do koje 


smeju uzimati strane proteine. U 
protivnom, ksenastezija bi mogla biti 
fatalna. 

U određeno vreme skočili smo natrag u 
Kolorado Springs. Posle kratkog 
ispitivanja, razišli smo se svako na svoju 
stranu. 

U mom boksu nalazila se poruka od 
Kerol u kojoj je pisalo da je na nekoliko 
nedelja iznajmila vilu u Nasauu. Trebalo 
je da je pozovem ako ne želim da dođem, 
našla bi drugog partnera. 

Let Denver—Majami trajao je jedan sat. 
Uspeo sam da se ukrcam, a zatim 
iznajmim  dotrajali flouter za Nasau. 
Telefonirao sam iz Majamija, tako da me 
je čekala na helidromu Rajskog Ostrva. 

Dreseri ne zarađuju dovoljno da ostanu 
na Rajskom Ostrvu. Rikšom smo se 
odvezli do mesta koje je zakupila na 
teritoriji Nasaua. 

Prošlo je dosta vremena otkako sam, 
barem na Zemlji, bio na nekom 
neobičnijem mestu od Denvera. Nasau je 
bio pun čudnih mesta, zvukova i mirisa i 
bio je krcat. Bože, baš je bio krcat. Pola 
miliona duša na majušnom komadu 
zemlje. 

Kao i svaki Dreser, cinično posmatram 
kićeni stil kojim AED opravdava svoj 
kolonizacijski program. Svako sa 
osnovnim poznavanjem makroekonomije 
zna stvarnu priču. Ali neizbežno se 
nameće poređenje izmedu ovog 
prenatrpanog ostrva i pastoralnog sela 
koje sam pre nekoliko časova napustio. 
Možda će se stvari ponovo raspasti; 
možda će ovaj put to biti poslednji put. 
Jedna nerazborita osoba na pravom 
mestu i Zemlja bi u trenutku mogla 
postati sterilni pepeo; ali to je već stotinu 
godina tako. 

Ipak, drago mi je što postoje sve te 
bebe tamo na nebu. I prijatno je znati da 
će jedna od njih delimično biti deo mene. 

Kada smo ušli u vilu, Kerol me je upitala 
da li sam uspešno »odneo seme«. Rekao 
sam joj da je većim delom bilo obrnuto — 
i ponudio se da demonstriram. Efekat 
poslednje pilule još nije bio prošao, a i 
dodatne dve su mi ostale. Učinilo joj se to 
zanimljivim. 

Dva dana kasnije bio sam tako iscrpljen 
da je na plivanje otišla bez mene. Mark 
Tven je jednom napisao da nema žene 


koja ne može desetoricu muškaraca 
pobediti na poslednjem bojnom polju 
izmedu polova. Kada sam to prvi put 
pročitao mislio sam da preteruje (i uopšte 
ne zavidim sedmorici stanovnika 
Zvezdane baze.) 

Radili smo na Ostrvima i druge stvari: 
išli smo na festivale, jedrili starinskim 
jedrenjakom, plivali i ronili, sunčali se i 
odmarali, pročitavši neke dobre knjige. 
Pisaću više sutra ujutru. Ne smem više da 
odlažem čitanje izveštaja. 

Drago mi je što je dr Džejmeson 
preživeo. Vivijen kaže da on tvrdi da ga je 
most na to naterao.Možda je to negde u 
ovoj hrpi. 


27 
Ne dodiruj me 


Tekst postoperativnog intervjua dr-a 
Rejmonda Svinija (šef Psih. grupe) i dr-a 
Filipa Džejmesona 2. septembar 2051. 

(Trideset sekundi uvodnih ljubaznosti) 

DZEJMESON: Snimaš li ovo, Rej? 

SVINI: Zašto... 

DZ: Hajde, Rej. Nisam paranoičan, radili 
smo zajedno više od deset godina i 
nikada te nisam video da nosiš mantil. 
Potreban ti je da u njega staviš 
magnetofon... jer u jednom od džepova 
na košulji držiš cigare, a u drugom... 

S: U redu, Serloče, snimam. Imaš li 
nešto protiv? 

DZ: Zašto bih? Kao što sam rekao 
bolničaru — pričao si sa njim? 

S: Nije razumeo šta hoćeš da kažeš. 

DZ: Misliš, smatrao je to suludim. 

S: Pa... 

DŽ: | meni zvuči suludo. Ali je tačno. 
Nisam pokušao da izvršim samoubistvo. 
To prokleto stvorenje, taj most, 
kontrolisao me je, naterao me je da sebi 
prerežem grlo. 

S: Stručno je to obavio. 

DZ: (Opipavajući ožiljak) | jeste. Odmah 
ispod uva i onda pravo preko karotide, 
duboko. Srećan sam što mogu da 
govorim. 

S: Rad iskusnih hirurga... 

DŽ: Sranje, Svini. Naravno da je imao 

pristup do mog mozga (Pauza) Ako bih 
želeo da izvršim samoubistvo mogao bih 
to da uradim na hiljadu načina, i to 
uspešno. Sigurno ne otvarajući arteriju u 
sobi punoj doktora, odmah pokraj 
bolnice. 

S: File, većina samoubica ne želi da 
umre. Zele da budu spaseni. 

DZ: U redu, znam to. Ali zar ne misliš da 
je puno koincidencija? Uz sve što se 
Vilardu dogodilo? 

S: Ali Vilard nije pokušao samoubistvo; 
on je... 

DŽ: Imao srčani napad, naravno. Put 
najmanjeg otpora. (Pauza) Stvorenje je 
napalo i moje srce, Rej. Pre nego što mi 
se zamaglilo, osetio sam stezanje, 
sapinjanje u grudima. Ali moje srce je 
jako. Stvorenju je bilo lakše da kontroliše 
moj um. 

S: Zamaglilo? 

DŽ: Tako je. Baš kad sam se spremao da 
načinim prvi rez. Osetio sam vrtoglavicu 
i... zamaglilo se, ne znam. Zatim je sve 
pobelelo i probudio sam se kad su me 
pripremali za operaciju. 

(Pauza) Jesu li uradili 
Vilardu? 

S: Da. 

DZ: Pa? 

S: Bila je neubedljiva. Specialisti će... 

DŽ: Drugim rečima, srce je stalo i niko 
ne zna zašto. 

S: Moramo da sačekamo... 

DŽ: prokletstvo, to podržava moj slučaj! 
Pitaj svog kardiologa kakav je to srčani 
napad koji može  prouzrokvati da 
robustan čovek sedne i mirno umre za 
sekundu. Ta stvar ga je kontrolisala, Našla 
je najslabiju tačku na njegovom telu i 
iscedila mu život. 

S: To je grozno dramatično. 

DŽ: Ono što se meni dogodilo je takođe 
prokleto dramatično. Svini, bio sam tamo, 
osetio sam ga. Ono prosto meni nije 
uspelo da uradi ono što je Bobu uradilo. 
A taj prvi Dreser, Kinez... Da li je iko 
razgovarao sa dvoje Dresera koji su bili u 
kontaktu sa stvorenjem dok smo pokušali 
da ga viviseciramo? 

S: Jedan od njih je na misiji. Drugi je 
rekao da je most do vremena kad bi ga ti 


autopsiju na 


ili Vilard dodirnuli funkcionisao normalno. 
Onda bi prestao da funkcioniše. 

(Pauza) Međutim, to su i očekivali. On 
nikada ne radi kada ga troje dodiruju. 

DZ: Shvatam. Slušaj, Svini. Pogodićemo 
se. Možeš da kopaš po mojoj glavi koliko 
hoćeš; saradivaću sto posto. Ako zaključiš 
da imam tendencije ka samoubistvu, 
odmah ću dati neopozivu ostavku. 

S: Mislim da... 

DZ: Ali... u međuvremenu, naučiću te 
sve što znam o anatomiji beskičmenjaka. 
A sledeći put kada donesu jedno od tih 
stvorenja... 

S: Moraću da ga iseckam. 

DZ: Tako je. 

S: Pošteno. Osim ako me ne ubediš. 
Mislim da ni ja nemam tendencije ka 
samoubistvu. 


28 
OSMA GLAVA 


DZonu Tomasu Riliu obično se dopadao 
posao: direktor personala i operativni šef 
AED-a u Koloradu Springsu. Ponekad 
posao i nije bio tako prijatan. 

Ušao je u sobu za obuku i razgovor je 
smesta prestao. Seo je na kraj 
seminarskog stola i počeo bez uvoda: 

»Cuo sam za glasine«. Deset Dresera ga 
je gledalo. Zažalio je što nije poneo 
nekakve papire da prebira po njima. 
»Ljudi ovo zovu samoubilačkom misijom. 
Ali ona to svakako nije.« 

Troje njih je klimnulo, dobro je. »Dobro 
je poznato da je Grumbridžski most ubio 
dva čoveka i učinio to skoro i s trećim, 
telepatski kontrolišući njihova tela. A od 
vas tražimo da odete i prikupite što je 
vise moguće tih stvorenja.« 

»Međutim, ovaj most dodirivalo je 
ukupno trideset osam ljudi i on nije 
povredio njih trideset pet. Znamo da je u 
dva od tri slučaja stvorenje ubilo u samo- 
odbrani. IIl pokušalo da ubije. A mi od vas 
ne tražimo da ga povredite. Lefevr?« 

Zak je spustio ruku. g 

»To je ono što nas najviše brine. Cing ne 
bi povredio most. Ne namerno, u svakom 
slučaju«. 

»Možda je to bila neka vrsta nesreće«, 
reče Kerol. »Stisnuo ga je previse, ili 
nešto slično.« 

»Naravno, nikad nećemo saznati«, reče 
Rili. »Ali moramo da pretpostavimo da 
ono može da oseti kada mu neki 
organizam preti i da u torn trenutku 
stupa u akciju.« 

»Kako to može, ostaje tajna. Fiziološki, 
čini se da je jedva nešto složenije od sun- 
đera. Ali postoje i drugi očigledni dokazi 
da je sposobno za tako nešto, pored 
nasilja učinjenog nad ljudima koji su 
pokušali da ga viviseciraju. Dživs, ti si 
pripremila izveštaj.« 

»Tako je«, reče Tanja. »O ovome sam 
razgovarala sa mojim timom, ali ne i sa 
Manuelovim.« 

»Postoji jedna indicija u geofizičkoj 
analizi. Pokupili smo nekoliko fosila za 
koje se čini da su ostaci velikih vodenih 
oblika životinjskog sveta. Na mestu koje 
je potpuno izolovano od ostalog 
ekosistema. « 

»Moguće je da su se mostovi pojavili 
posle neke prirodne katastrofe koja je 
ubila sav životinjski svet na planeti. Ili su 
sami mostovi bili ta prirodna katastrofa: 
jednom kad su razvili telepatske 
sposobnosti, nastavili su da ubijaju sve 
svoje suparnike. Nisu morali da ubiju baš 
svaku jedinku: samo da smanje gus-tinu 
populacije do granice kada više nema 
dovoljno prilika za parenje da bi vrsta 
opstala. Ovo se u prošlom veku dogodilo 
nekim vrstama kitova na Zemlji«. 

»Naravno, posle ovog puta imaćemo 
jasniju sliku.« $ 

»To i dalje ne objašnjava Čingov slučaj«, 
reče Zak. »Možda stvorenje greši, ubija i 
kad nije napadnuto. Možda ubija 
nasumice, da bi vežbalo.« 

Kerol je klimnula glavom. 

»Možemo večito da teoretišemo, ali u 
stvari ništa o tome na znamo.« 

_»Patimo od odsustva podataka«, reče 
Zak. »Ta vašljiva nauka.« 

Rili je izveštačeno slegao ramenima. 

»Da li neko od vas dvoje želi da bude 
izostavljen?«. Sto bi značilo komisija za 
ispitivanje i verovatno otkaz — a zatim 
život u dugovima, otplaćivanje skupocene 


obuke AED-u. 

Odmahnuli su glavama. 

»Neko drugi? Treba 
nekoliko formulara.« 

Bez odgovora. 

»Dobro.« 

»U svakom slučaju, ne treba da stupite 
u kontakt, blisku vezu sa mostom, sa bilo 
kojim mostom koga uhvatite. Glavni za- 
datak ove misije da nedodirnute mostove 
donesete na Zemlju tako da mogu biti 
proučeni pod kontrolisanim uslovima.« 

»Džejmeson je predložio da pronađemo 
ljude sa fenomenalno visokim Rajnovim 
potencijalom; da oni prvi stupe u kontakt 
sa mostom. Zvuči dobro.« 

»Zato i ne želimo da ih dodirnete... osim 
ako se baš ne desi... poznato vam je da se 
Grumbridžski efekat može isključiti nekim 
izolatorima — keramičkim kvazi-metali- 
ma, na primer. Proizveli smo produžetke, 
valdoe, za vaša odela, koji su celi nap- 
ravljeni od ovih keramičkih materijala. 
Njima ćete, nadamo se, pokupiti ove 
mostove.« 

»O tome nam ništa nije rečeno«, reče 
Dživsova. 

»Nismo bili sigurni da li ćemo ih na 
vreme završiti. Krup je radio danonoćno. 
Ipak, sada ih imamo; zato sam i sazvao 
ovaj sastanak. Danas ćete ti i tvoj tim 
vežbati sa njima.« 

»Tim B, Ubiko, slobodni ste, osim ako 
nema pitanja«. Nije ih bilo. »Tim A, 
pitanja?« Nijedno. Ustao je. »Onda 
dobro. Siđite u pripremnu sobu i obucite 
odela. Na platformi C čeka flouter koji će 
vas odvesti do reke Kolorado; na njemu 
se nalaze valdoi i mreže koje ćete 
koristiti. Kad završite, slobodni ste do 
jedanaestog.« 


samo ispuniti 


Aparatura je dobro radila. Dve mreže su 
bile elastične, napravljene tako da tačno 
slede dno reke. Svaku mrežu opsluživala 
su dva čoveka, po jedan na svakoj obali. 
Mreže bi zagradile deo reke dugačak 
nekoliko kilometara, a onda bi se lagano 
spajale. Zarobile bi svaki objekat koji pliva 
ili lebdi, a koji je širi od jednog 
centimetra. 

U Koloradu one bi zarobile hiljade 
zbunjenih riba. Testirali su svoje valdoe 
za hvatanje vadeći nekoliko najboljih 
pastrmki. Trebalo im je pola sata da ulove 
tri ribe, all pastrmke su brže i klizavije od 
Grumbrldžskih mostova. Zatim su 
namotali mreže i piknikovali. 


MISIJA GRUMBRIDŽ 1618, 11. OKTOBRA 
2051. 
A TIM 


LJUDSTVO: 


1. DRESER 5 TANJA DŽIVS. ŽENSKO, 31. 
9TA MISIJA. SUPERVIZOR. : 

2. DRESER 3 GUSTAV HASENFEL. MUŠKO, 
26. 6TA MISIJA. i 

3. DRESER 2 (PROB) ŽAK LEFEVR. MUŠKO, 
26. 3ĆA MISIJA. ` 

4. DRESER 1 VIVIJEN HERIK. ŽENSKO, 24. 
2GA MISIJA. wA 

5. DRESER 1 KEROL VOČAL. ŽENSKO, 24. 
2GA MISIJA, 


OPREMA: 


5 GREMP MODULA V/GRUMBRIDŽ 

1618 MOD 

1 RIKORDER PERSONALA 

1 POVRATNI FLOUTER V/GRUM- 

BRIDŽ 1618 MOD (DRUGI HITAC) 

2 SERVO MREŽE (TREĆI HITAC) 

1 MASENI SPEKTOGRAF, VESTINGHAUS 
MOD 17 (ČETVRTI HITAC) . 

1 REZERVOAR ZA PRIKUPLJANJE (ČETVRTI 
HITAC) 


ZAHTEVANA ENERGIJA: 


3 HICA 17.89688370924 SJ, PODEŠAVA- 
NJE e LOKALNOG VREMENA 
10:24:38.37677BDK399057 
10:32:29.66498BDK399059 
10:36:46.00983BDK399060 s 

1 HITAC 17.89688370930 SJ, PODEŠAVA- 
NJE e LOKALNO VREME 
10:42:05.83997BDK399062 


MISIJA PRIORITETA 1. 


FONDOVI * 733092 PSIH 40% 
* 183776 EGZO 20 

* 000101 PR 20 

* 000100 GENE 20 


Pojavili su se iz LMT-a blizu Grumb- 
ridžovog južnog pola. Flouter koji je 
stigao osam minuta kasnije bio je modi- 
fikovan tako da priđe, a zatim da ostane 
da lebdi u blizini, čekajuči na Tanjine 
komande (da bi se izbegao incident koji ih 
je u prvoj misiji prikovao za zemlju). 

Ukrcali su se u flouter i usmerili ga ka 
mrežama. To i prenošenje mreža do reke 
u kojoj su pronašli prvi most, trajalo je 
preko tri sata. Iskrcali su se i Tanja je 
zatražila dobrovoljca. 

»Rezervoar za prikupljanje i MS su 
nekoliko stotina kilometara daleko.« 
Tišina. »Manje do dva sata posla.« 

»Mogli smo da sredimo da ih B tim 
pokupi«, reče Gas. »To je ionako njihov 
posao. « 

. »Sada je kasno da se išta menja«, reče 
Zak. »Izvlačićemo slamku.« 

Tanja je rekla da svako odabere broj 
izmedu jedan i sto. Kerol je izgubila. 

Ostalo četvoro smesta su postavili mre- 
že izolujući kilometar dug potez reke. Za- 
misao je bila da iznenade veći broj 
stvorenja, ne dopuštajući da jedno 
upozori ostale. 

Naravno, bilo je moguće da na planeti 
postoji samo jedan jedini most i da je on 
njih našao. Ako je tako, provešće 
četrdeset sedam dana bezuspešno 
gacajući po vodi. 

Zak je smatrao da će ih verovatno uh- 
vatiti na desetine, možda stotine, u sva- 
koj mreži. Zatim će provesti veći deo 
ostalih sedam nedelja igrajući se 
masenim spektometrom. 

Stvarni rezultati bili su negde između tih 
krajnosti. Kada se Kerol vratila sa 
flouterom, skoro su završili prvi lov. Bio je 
to pravi kontrast obuci; nikakva aktivnost, 
samo sjedinjena masa lebdeće travuljine. 
Mreže su se spojile na dnu i oni su ih 
izvukli. 

Posle čitavog sata prebiranja po masi, 
našli su jedan most. 

Požurili su pedeset kilometara nizvodno 
i ponovili proces. Ništa. Ponovo su 
pokušali: opet ništa. 

U četvrtom pokušaju pronašli su još 
jedan most. 

B tim se pojavio, uzeo MS i počeo da 
kopa mulj. 

Samo prvog dana Tanjin tim uhvatio je 
dva mosta. Posle sedam nedelja imali su 

ukupno osam mostova. B tim je bolje na- 
predovao. Sagradili su gradić od herme- 
tički međusobno povezanih baraka u ob- 
liku slova A: grubih srebrnastih šatora od 
legure aluminijuma i silicijuma. Moral im 
je bio na visini. k 

Tanjin tim se dosađivao i nervirao. Zak 
je nekoliko puta prasnuo i čak vikao na 
Kerol. Kada su se grupisali za povratak na 
Zemlju učinili su to sa očajničkim 
olakšanjem. 

29 


Ioni služe 


Arnold Bejts pola života provodi u snu ili 
drogiran. Droge mu većinom pomažu da 
zaspi. On je višestruki milioner, ali malo 
troši: stanarina, hrana i droga. Hobija 
nema. 

Kada je budan, budniji je od većine 
ljudi. Mora biti. On je Stariji kontrolor 
LMT komore u Kolorado Springsu. Njegov 


120-centimetarski kristal najveći je kristal 
koji AED poseduje, i najzaposleniji. 

Bejts je nizak, žilav čovek raščupane be- 
le kose koja uokviruje indijansko lice. 
Koža mu je bleda za Indijanca. Čini se kao 
da mu je pedeset godina, a ima trideset 
dve. Već deset godina je Kontrolor, duplo 
duže nego što je to uobičajeno dovoljno 
da čovek izludi. On poseduje neku vrstu 
nervozne samokontrole koja bi od njega 
načinila izvanrednog Dresera, međutim 
geni su mu suviše loši za taj posao. 

Želudac mu je plastičan, a jetra mašin- 
ska. Ima IQ 189 i reflekse revolveraša. 

Posao mu se uglavnom sastoji u spreča- 
vanju nove los alamoske katastrofe. Dva 
ljudska tela koja su pokušala da u isto 
vreme budu na istom pretvorila su pla- 
ninu u duboku provaliju i prouzrokovali 
radioaktivne padavine od laboratorije do 
Meksiko Sitija. 

Posmatra prvu stranicu za danas 27. 
novembar 2051. 


Skokovi Povratci Vreme Misija Komentari 
06:09:14 12:38 T Ceti Oplođavanje (3) 
17:20 
06:26:34 61 Labud B Uzorci za Polj. grp 
09:40 
06:36:14 Prokion A Dreseri (5) 
06:31 
06:42:45 Prokion A Flouter 
22:14 
07:04:59 70 Ofejuki A Dreseri (6) 
07:34 
07:12:33 70 Ofejuki A Flouter 
05:11 
07:17:44 T Ceti Hrana (brza posada) 
17:43 
07:35:27 Grumbridž 1618 Dreseri (5) 
07:51 
07:43:18 Grumbridž 1618 Flouter 
04:18 
07:47:37 Grumbridž 1618 Razna oprema 
05:19 
07:52:56 Grumbridž 1618 Uzorci za 
Bri — grp 
Psi — grp 
(obe u pripravnosti) 
11:05 
08:04:01 E Indi Dreseri (5) 
Obuka 

Danas će raditi ujutru od šest do deset i 
posle podne od dva do šest. Sat u 
kontrolorskoj čekaonici pokazuje 05:59. 

Vrata kontrolne sobe se otvaraju i jedan 
mladić izlazi. Bejts ga viđa skoro godinu 
dana, ali mu ne zna ime. 

»Bejts«, klima; Arnold odgovara kli- 
manjem. »Sada je čisto. Imaš više od dest 
minuta.« 

Naravno, Arnold to zna: deset minuta i 
četrdeset i nešto sekundi. Čim ujutru 
otvori oči, u minutu zna koliko je sati. 

Mladic je bled, trlja čelo. 

»Problem?« 

»Da. Dogodilo se pre jednog sata. Tim 
za geoformiranje sa trojicom povređenih, 
jednim smrtonosno. U povratku.« 

»Dreseri«, kaže Arnold. »Nikada neće 
naučiti da drže ruke unutra.« 

»Da.« 

Odvlači se i Arnold ulazi u kontrolnu so- 
bu. Partnerka mu je Mejvis Ejzenštajn, 
njena smena poklapa se s njegovom od 
četiri do osam. Zna je već četiri godine. 

»Jutro, Mejvis.« Ona klima i uzdiše, 
ustaje sa prednje stolice i prelazi na 
drugu, pozadi. 

Arnold seda i otvara novo paklo 
cigareta. Spušta i nju i staru na sto ispred 
sebe; svetla gore. 

»Zelela bih da si bio ovde u pet«, kaže 
Mejvis. »Umesto mene.« 

»To je i on rekao. Prava zbrka?« 

Klima i nastavlja da klima. 

.»Jedan od donjih presečen je na pola. 
Cak je i na staklu bilo krvi. Svi ostali su 
pali unaokolo. Koordinator i ostalo dvoje 
su bili u nesvesti. | dalje ne znaju šta se 
dogodilo«. 

»Tim za geoformiranje?« 

»E Eridani. 05:27:14. Njihov jebeni MS 
dolazio je pravo na njih kroz 03:29. 
Moralo se sterilisati i spržiti.« 

»Ciklus traje samo dva-dvadeset.« 

»Misliš da ne znam?« Glas joj je visok, 
obojen. »Zadržala me je jebena autopsija. 
Želeli su leš. Skoro da nisam uspela. 
Mislim da sam gadno spržila jednog 
utovarivača. Kada se ciklus završio, ostalo 
je devet sekundi.« 

»Preblizu. Bolje prijavi.« 


»Možeš se u svoj sat kladiti da ću da 
prijavim. Šest«, kaže automatski kada 
dvostruko zvono najavi pun sat. »Jebeni 
autopsičari rade kao da je ovo njihova 
dedovina.« 

»'Oćeš pilulu?« 

»Uzela sam pre šest minuta. Biću 
dobro.« 

On proverava jedanaest misija koje će 
zajedno obraditi. 

»Neko čeka uzorke Polj. grupe?« 

»Ne. Zvali su sinoć; treba da uskladiš- 
timo. Kurir dolazi u devet.« 

»Rekla si utovarivačima za frku sa 
pošiljkom hrane?« 

»Oh, da. Bolje opet pozovi. Pripremila 
sam ih u četiri, ali su možda dobili neke 
nove ljude posle pet-pedeset-sedam. 
Jednog sigurno.« 

Arnold zove. 

»U stvari, imaju potpuno novu grupu.« 

»Sta je s onim što sam ga ispržila?« 

»Ziv je«, Arnold smesta laže. Kasnije će 
saznati. »Ispravan postupak.« 

»Mrzim da to činim.« 

»Plaćaju ih za to.« Pokazuje kroz prozor. 
»Eno naših sejača.« 

»Trideset sekundi pre vremena.« 

»Dvadeset pet«, ispravlja. 

Utovarivači su već doneli flouter koji sa- 
da stoji uspravno iznad centra LMT kris- 
tala. Tri Dresera mu prilaze. »Hej, 
momci.« 

Mašu mu. 

»Ne penjite se još. Moraćete da visite 
sedam minuta. Cilindar ću odbaciti posle 
pet; što znači da ćete stajati tako dva 
minuta četrnaest sekundi. Dobra vežba.« 

»Bolje da su od ovoga napravili 
dvostruki skok«, kaže Mejvis. »Nema 
mnogo tolerancije zapremine.« 

»Kod Tau Ceti to nije moguće«, kaže 
Arnold. 

»U pravu si, zaboravila sam. Puno vode, 
velike ribe.« 

Cutke čekaju nekoliko minuta. Zatim Ar- 
nold kaže sejačima da se popnu i stavlja 
kontrolnu tastaturu na kolena. Lagano 
spušta prste na osam dirki za slučaj 
opasnosti: PROSPI, ISPUNI, POLUPROSPI, 
POLUISPUNI, SPRŽI, ISKUVAJ, DOKTOR, 
UNISTI MISIJU. 

U tri reda ispod nalaze se dopunska 
dvadeset četiri dugmeta. Njegov desni 
kažiprst automatski dodiruje jedno na 
kome je pisalo ODBACI CILINDAR. Slova 
su izbrisana sa dugmeta. Jedino drugo 
dugme čija su slova izbrisana je AUTO- 
PSIJA. . 

»Sta ćemo im oboje?« pita Arnold. 
Obično u prednjoj stolici sedi iskusan 
kontrolor, a u zadnjoj novajlija. 

»Grumbridžska stvar.« 

»Ah«. 

Sejači su na svom mestu, Arnold 
odbacuje cilindar. Njegov prst lagano leži 
na dugmetu UNISTI MISIJU. On, naravno, 
ne lansira LMT — to zahteva podešavanje 
reda veličine sto hiljaditog dela sekunde 
— ali on može uništiti skok ako iz cilindra 
dopre signal opasnosti. 

Cilindar se automatski diže. 

»Otišli su.« Sklanja tastaturu u stranu i 
diže pogled ka njoj. »Kakva Grumbridžska 
stvar?« 

»Citaš li ikad novine?« 

»Ne.« 

»Našli su ta stvorenja pomoću kojih 
ljudi jedni drugima mogu čitati misli. 
Mala migoljava...« 

»O, da. Video sam na kocki, onaj dok- 
tor. Tvrdio je da ga je jedno stvorenje 
nateralo da sebi prereže grlo.« 

»To je to. | ubilo je drugog doktora. Nisu 
baš sigurni šta se desilo.« 

Arnold odmahuje glavom. 

»Kao da svet već nije dovoljno opasan. 
Ako žele da se igraju tim stvarima, neka 
idu na Grumbridž pa nek to tamo rade.« 

»Da«, kaže Mejvis. »Naučnici...« 


30 
Devet života 


(Iz Mostouma: preliminarni zaključci 
Džejmeson et al, AED TFX, Kolorado 
Springs, 2052:) 


Prvi eksperimenti sa Grumbridžskim mo- 
stom tragično su završili; druga serija 
počela je tragično. 

Druga ekspedicija na Grumbridž donela 
je osam nedodirnutih mostova. Skupili 


smo dvadeset tri čoveka koji su bili među 
najdarovitijim ljudima na svetu po pitanju 
psihičkih sposobnosti: njihovi kontrolni 
rezultati na standardnom Rajnovom testu 
kretali su se od 413.4 do 499.9. 

Poslednji rezultat pripadao je čudesnom 
Jeržiju Križiškofijaku, jedinom čoveku u 
istoriji koji je stvarno posedovao sposob- 
nost telekineze. U našoj laboratoriji mo- 
gao je da postigne pritisak od nekoliko 
grama na tas ispražnjene analitičke vage i 
da ga satima održava, iako je vaga bila u 
susednoj sobi, van njegovog vidnog polja. 

Dvadeset tri  psihičara kockom su 
izabrala među sobom sedmoricu koji će 
biti privilegovani da postignu primarni 
kontakt (svi su se složili da bi Križiškofijak 
morao biti među »srećnom« osmorkom). 
Osmorica drugoizabranih trebalo je da 
postignu sekundarni kontakt. 

Ova šesnaestorica ušli su u Grum- 
bridžsku komoru u 14:36, 27. novembra 
2051. 

Za manje od sedam minuta polovina je 
bila mrtva. 

Sve osobe koje su doživele primarni 
kontakt umrle su. Niko nije pokazao 
nikakav znak uznemirenosti sve dok prvi 
nije umro, nešto više od minute pošto je 
dodirnuo most. Eksperimenti su prestali 
dok je dvoje fizičara otišlo po pomoć. 
Zatim su, jedan po jedan, i ostali primarni 
umrli. 

Analizirajući trake tragedije, otkrili smo 
direktnu povezanost individualne psihič- 
ke sposobnosti i vremena koje su on ili 
ona živeli posle primarnog kontakta. 
Priložena tabela i grafik ilustruju ovu 
povezanost. 

Prva osoba koja je načinila prvi kontakt 
bio je Dreser Hsi Cing, koji je preživeo tri 
časa i četrdeset minuta. Ako pretpo- 
stavimo da je njegov Rajnov skor bio 100 
(nema podataka), onda se njegova smrt 
uklapa u eksponencijalnu krivu. 

Pokazalo se da sekundarni kontakt 
nema negativnih efekata, kao što se 
pokazalo i u prvom nizu eksperimenata. 

Nekoliko teorija je izneseno da se 
opravda ovo »refleksno ubijanje« od 
strane mostova. U prethodnom delu 
opisali smo nesrećnu smrt Roberta 

Vilarda i pokušaj mosta da oduzme život 
autoru ovog teksta u trenutku kada smo 
pokušali da viviseciramo stvorenje pre 
njegove transformacije povratnim efek- 
tom. U ovom slučaju, refleks je razumljiv 
u terminima samoočuvanja. Ali teže je 


opisati refleksno ubijanje primarnih i oči- 
glednu vezu izmedu vremena-pre- 
ostalog-do-smrti i Rajnovog potencijala. 

Teorija koju je prvi izneo Guho Van der 
Vals uzima u obzir fosilne dokaze o. 


Ime Rajnov Vreme 
skor preživljavanja 
G Kržištofijak 499,9 01m17s 
Kan Kohran 461,7 02m28s 
Akol-Bua 458,9 02m35s 
Šavalkaaze 451,1 03m 00 s 
5 ma Guterson 440,9 03m24s 
Lindblom 437,3 03m51s 
e de Silva 430,9 04m 18s 
iid Hautrej 413,7 06 m 20s 
s Ld 
* 
3ma 
% 
2m= 
* 
imas 
T T Li E 
400 425 450 475 500 
31. je kružila oko Antaresa; ostatke neke 
: istrebljene humanoidne rase koju su 
Kristalna kugla I opsežno ispitale ranije generacije. Ove 


Niko živ u 2051. nikada neće razumeti 
Grumbridžski most. 

Istinu je slučajno otkrila 2213. godine 
žena koja je slučajno bila pra-pra-pra-pra- 
pra rođaka Zaka Lefevra (što i nije velika 
slučajnost; barem pola planete je na taj 
način bilo s njim povezano). Njeno ime je 
teško prevesti pošto je njen jezik 
delimično telepatski, ali lični na »Miran 
Oblak A Ipak Promenljiv: Antropolog.« 

Miran Oblak je istraživala nekakve 
nespektakularne ruševine na planeti koja 


ruševine su tek bile otkrivene, ali Miran 
Oblak ih je godinama proučavala bez 
ikakvih značajnih rezultata. 

Ova rasa obožavala je ružno stvorenje 
čije ime možemo prevesti kao Bog, za 
koje se pretpostavlja da je živelo unutar 
planete. Čudna crta ove religije bila je da 
su oni verovali da svaka naseljena planeta 
ima svog Boga — iako ta rasa nije otkrila 
svemirsko putovanje. Naučnica nigde nije 
mogla da pronade nikakav konkretan 
dokaz da su znali da život postoji na 
drugim planetama; prosto su verovali. 

Konačno je Miran Oblak otkrila palatu 
koja je pripadala najvišem religijskom 
vođi na planeti. Ispod palate nalazio se 
lavirintni sistem tunela, od kojih je jedan 
vodio u prostoriju, ili apartman, koji je i 
dalje blistao luksuzom, iako je bio 
napušten četvrt miliona godina: mesto na 
kojem je Bog živeo. 

Ono što su ona i drugi istraživači 
smatrali mitom i metaforom, bila je 
činjenica: njihov Bog bio je besmrtno, 
svemoćno biće koje se spustilo sa neba 
da živi pod zemljom i rukovodi njihovim 
životima i sudbinama. Bio je to 
predstavnik rase koja je jednom vladala 
ovim uglom galaksije dobroćudnim, ali 
apsolutnim autoritetom. 

U apartmanu nalazila se mašina koja je 
funkcionisala kao biblioteka. I dalje je bila 
u radnom stanju; besmrtnici grade stvari 
da traju. U njoj se nalazila primedba o 
zvezdi koju su ljudi zvali Grumbridž 1618 i 
o telepatskim stvorenjima koja tamo žive. 

Ta besmrtna rasa konstruisala je Grum- 
bridžski most za svoju zabavu. On je slu- 
žio kao semafor u igri koja je trajala de- 
cenijama, a koja se sastojala u tačnom 
podešavanju emocionalnih stanja. Plane- 
ta Grumbridž bila je podvrgnuta nekoj 
vrsti reverzibilnog geoformiranja: njena 
ekologija je uprošćena, tako da nikakva 
domorodačka fauna ne zasmeta igri. 

Ljudski naučnici su pokazali ograniče- 
nost kada su proglasili Grumbridžski most 
fiziološki prostim stvorenjem. On je, u 
stvari, najsloženiji organizam ikada pro- 
učen — daleko kompleksniji od naučnika 
koji su ga morali secirati daljinskim 
komandama. 

Njihov istinski oblik ljudi nikada neće 
moći opaziti; ljudska čula ograničena su 
trima prostornim dimenzijama i jedno- 
smernom strelom vremena. Migoljivo 
mekušasto stvorenje, koje je naučilo 
ljude da čitaju umove, čista je iluzija i 
uprošćena projekcija četvorodimenzio- 
nalnog objekta na tri dimenzije. Na isti 
način, projekcija neskraćenog rečnika na 
dve dimenzije — njegova senka — 
jednaka je sivom pravougaoniku koji se 
dobija i od praznog lista papira i ne daje 
nikakvu sliku o složenosti objekta. 


Kada je ova rasa Bogova odlučila da 
sebe uništi, nije našla nikakav razlog da za 
sobom počisti svoje stvari. Tako je 
Grumbridžska igračka ostala da buduće, 
prostije rase razbijaju njome mozak. 

Planeta koju je Miran Oblak proučavala 
bila je mrtva i hladna već dve stotine 
milenijuma, otkako su Bogovi otišli kući 
da umru. Kuća im je bila udaljena neko- 
liko hiljada svetlosnih godina, udaljenost 
koju su snagom volje trenutno prelazili. 

U vreme Zaka Lefevra sve što je ostalo 
od doma Bogova bio je rapidno ekspan- 
dirajući netermalni radio-izvor zvan 
Rakova petlja. 

Svetlost Njihovog prolaska omogućila je 
Neandertalcima da nekoliko meseci noću 
love. 


32 
Traži se pomoć 


Oglas koji se pojavio u svakoj većoj novi- 
ni u Nevadi u nedelji od 4. do 11. marta 
2052: 
UMRITE 
ZA 
P NOVAC 
TRAŽE SE: LEGALNE SAMOUBICE 


Ako posedujete legalnu dozvolu za sa- 
moubistvo i možete priložiti dokaz o 
dobrom zdravstvenom stanju i mentalnoj 
stabilnosti, nudimo vam šansu da nauci 
pružite jedinstveni prilog ostavljajući bliž- 
njima popriličnu svotu. 
PROJEKAT TANOS platiće do $10,000 kva- 
lifikovanim subjektima. Visina premije 
zavisiće od rezultata subjekata na bateriji 
psiholoških testova. Minimalna suma biće 
$2,500. 

Ako ste zainteresovani pišite ili po- 
zovite: 


PROJEKAT TANOS 

Box 7777 

Kolorado Springs 
Kolorado 7019464 
3037-544-2063, Lokal 777 

33 
Deveta glava 


Zaku i Kerol sledeće dve godine bile su 


ispunjene. Zajedno su proveli nekoliko 
meseci pasjeg posla na geoformiranju 
Prokiona A, zatim šest meseci na Zemlji 
kao subjekti intenzivnog istraživačkog 
projekta u vezi Grumbridžskog mosta. 
Ponavljali su eksperiment od 26. avgusta 
2051, ovoga puta sa simetričnim 
rezultatima. 

Navikavali su se na zajednički život i 
razgovarali o tome da, jednom kada Kerol 
bude određena za misiju oplođavanja, 
sklope ugovor. Zak se ponudio da bude 
otac, zahtev koji bi obično bio uslišen, ali, 
na nesreću, planeta koja je bila određena 
bila je 61 Labud B. AED-ova politika bila je 
kruta: nijedan čovek nije smeo pridoneti 
genetskom fondu planete sa vise od 
0.05% (ženama je bilo dozvoljeno 0.2%) u 
prvoj i drugoj generaciji. 

Tokom devet meseci Kerol je radila i 
zaokrugljavala se na 61 Labudu B; videli 
su se samo jednom, čak iako je ona 
provela četiri meseca na Zemlji da 
minimalizuje ksenasteziju. 

Zak je pokazao neuobičajenu osetljivost 
na Grumbridžski most, tako da je, kada je 
projekat premešten na manji kristal u 
Šarlevilu u Australiji, i on pošao tamo. 
Prebacivao se tamo i nazad između 
Šarlevila i Grumbridža (oba mesta su 
podjednako turobna, tvrdio je), stupajući 
u sekundarni kontakt sa mostovima, 
pošto bi ga samoubica dobrovoljac prvi 
dotakao. 

Nije mu bilo prijatno da bude u 
kontaktu sa nekim za koga zna da će 
umreti. Neki od njih jedva su čekali. Neki 
su imali druge misli. Jedan je pokušao da 
ubrza proces utrčavajući u izduvni mlaz 
masenog spektografa. Sa GPEM odelom 
ništa mu se ne bi dogodilo. Sa 
minimalnom zaštitom koju su nosili na 
Grumbridžu, živeo je još jedan sat. 

_ Kerol je imala lak porođaj i AED je njoj i 
Zaku dao šest mesci zajedničkog odmora. 
Uštedeli su veliki deo zarade, nemajući na 


šta da je potroše, pa su rešili da je svu 
spiskaju u Africi i Evropi. 

Kasnog oktobra 2052. Pariz je bio 
pomalo hladan, ali Žak je bio odlučan. 
Pronašao je na levoj obali kafe čiji je 
vlasnik izneo nekoliko stolova na pločnik 
nadajući se da će upecati nekog ludog 
turistu. Zak je podigao okovratnik i nasuo 
još nekoliko kapi vode u svoj Pernod. 
Kada je ovde bio kao dečak, još je bilo 
moguće videti Senu, čak i odavde, 
prekoputa Luvra. Sada su tu bile, jedna 
do druge, kućice na vodi. Bilo je to, 
govorili su vodiči, i nezdravo mesto za 
turiste kada padne mrak. Ali Zak je bio 
zaštićen dreserskom uniformom. Ne 
samo što se za Dresere znalo da su čvrsti, 
već i zbog toga što ako ozlediš nekoga, 
AED će te ostatak života smestiti u 
bajbokanu. 

Pozivač ugrađen u kopču na kaišu tri 
puta je kratko zazujao: signal koji znači da 
treba da pozove Kolorado Springs. 
Desetak puta su ga pozivali dok je bio u 
Francuskoj; različiti ljudi prekopavali su 
njegov izveštaj iz Šarlevila. Obično su zvali 
u vreme večere. 

Poneo je piće u kafe i prišao barmenu. 

»Ou se trouve le telephone ?« 

Barmen je posegao ispod pulta i izvukao 
prastari ručni model sa ekranom umesto 
kocke i upitao da li je poziv lokalni. Zak je 
odgovorio da nije, ali da račun ide na 
pozvanu stranku. Klimnuo je i otključao 
ga. Zak je ukucao 3037-544-2063. 

Centrala ga je prikopčala na Operativu, 
ali tamo je dobio znak zauzeća sa po- 
rukom OBEZBEDITI TAJNOST. Ovaj anti- 
kvitet nije posedovao fokusiranje slike i 
zvuka, tako da ga je morao odneti u 
najudaljeniji ugao pre nego što je 
pritisnuo dugme ZAPOCETI. 

Poruka se izbrisala i pojavilo se lice 
Džona Rilija. Znači, nije bio rutinski poziv. 
Zak je nevoljno osetio da mu se odmor 
približava kraju. 

»Ovo je snimak«, reče Rili. »Svi Dreseri 
stacionirani na Zemlji pozivaju se u Kolo- 
rado Springs. Smesta. Ovo je najvažnija 
stvar koja se dogodila Agenciji. A to je 
vrlo blago rečeno.« 


»Ostanite na zovete 

liniji. Ako 


međugradskom, bićete prebačeni trans- 
portnom operatoru. U protivnom — 
budite ovde što pre možete. Glavni 
amfiteatar.« 

Rili je izbledeo i zamenio ga je Majk 
Son, Zakov prijatelj sa pića. Činilo se da je 
u žurbi. 

»Majk! Šta se to dogada? Pola se- 
kunde pauze; satelitska veza. »Oh. Zdravo 
Žak. Ne znam, mislim da ću saznati kad i 
ti. Ovde je frka, svi nekuda trče, a niko ne 
govori. Sve što znam je da su se sa jedne 
daleke misije svi vratili mrtvi. Ni u to 
nisam baš siguran... Ti si u Parizu?« 

»Tako je.« 

»Srećni kurvin sine. Vidi, ovde treba da 
si do 1.300. To je 2000 po Griniču. 2100 
po tvom.« 

»Dva sata?« Proverio je na satu. »Ti 
SI...« 

»Tako je. Sat i pedeset minuta.« 

»Onda ćete morati da počnete bez 
mene. | da završite. Ne mogu da uhvatim 
let...« 

»Uh, uh, Žak. Dovuci samo svoju guzicu 
na Orli. Je li Vočalova s tobom ?« 

»Ne. Izašla je nekud u kupovinu.« 

»Mislim, u Parizu je?« 

»O, naravno. Samo ne znam... « 

»Znači da je dobila nekog drugog 
transportnog operatora. Kreni ka Orliju 
što pre možeš i pričekaj je. Ili će ona tebe 
sačekati. Rezervisano vam je mesto u letu 
trideset devet, to je  suborbitalni 
ekspres.« 

»Ali, Majk, vidi... sve su mi stvari u 
hotelu moj jebeni pasoš! Ne mogu... « 

»Ne brini za to, počistićemo sve za 
tobom. Ukucao sam ovde budžet za puti 
dobio sve devetke. Koji hotel?« 

»Uh... Studio Etoile, samo trenutak.« 
Izvadio je kutiju šibica iz džepa. »To je 
32—754—69—31, imaš ga?« 

»Okej. Pasoš... Znaš li broj?« 

»Ne.« 

»Nije važno, Daću im sliku. Kad stigneš 
na Orli idi do krila za odlaske i nađi ko 
tamo radi.« 

»U redu.« 

»Vidimo se za koji sat. Gotovo.« 

»Gotovo«, reče Zak praznom ekranu. 


Žak i Kerol sedeli su u amfiteatru u 
Kolorado Springsu. 

»Oh, jesi li našla tu haljinu koju si 
tražila ?« 

»Komplet, a ne haljinu. Ne, oni koji su 
mi se svideli bili su preskupi. Da sam 
znala da se danas vraćamo, jedan bih 
kupila.« 

»Da.« U sali je bilo četiri do pet stotina 
ljudi; žagorili su. »Pio bih brže.« 

»Pio si dovoljno brzo. I dalje mirišeš kao 
fabrika džumbira.« 

»Volim to.« Jedna žena izašla je na po- 
zornicu i postavila podijum. »Osećaš li se 
bolje?« 

»Ne.« Uzimala je hormone da spreči 
lučenje mleka. Bila je omamljena i grudi 


su je bolele. »Slobodan pad nije 
pomogao.« 
Treperava kocka pojavila se oko 


podijuma. Beli mehur u centru skupio se 
u izoštrenu tačku i kocka je nestala: holo- 
projektori su bili fokusirani. Džon Rili se 
pojavio i stavio nekoliko listova papira na 
podijum. Gomila je zaćutala. Pogledao je 
unaokolo. 

»Ne znam tačno odakle da počnem.« 
Nervozno je tapkao po podijumu. »Sve je 
započela astrofizičarska grupa. Neki tipovi 
sa Univerziteta Belkom došli su im sa 
zahtevom za skok. Na Achernar.« 

Neko je zazviždao. 

»Tako je, 115 svetlosnih godina. Skup 
predlog. Belkom je ponudio da podelimo 
troškove, ali smo se cenkali... pristali su 
da plate devedeset posto.« 

»Pa, činilo se to razumnim. Nikako ne 
bismo mogli da koloniziramo tako daleku 
planetu. Pored toga, to je zvezda tipa B5, 
malo je verovatno da poseduje išta 
zanimljivo.« 

»Ljudi sa Belkoma, dr Vili i Ajsberg 
kartirali su gravitacione talase. Uhvatili su 
snažno pulsiranje sa Achernara. Pregle- 
dajući podatke, otkrili su slične pulsacije u 
periodu od dvadeset godina u nepra- 
vilnim vremenskim intervalima.« 

»Poznati su vam normalni mehanizmi 
koji stvaraju gravitacione talase. Ništa što 
je poznato o Achernaru ne ukazuje da bi 
on mogao biti izvor. Zato su želeli da odu 
i pogledaju.« 

»Odredili smo za ovo tim Širli O'Brajan; 
tridesetminutni skok. Opremili smo ih kao 
za normalan zadatak utiranja puta, plus 
neke stvarčice koje su im ljudi iz Belkoma 
dali. Ovo se vratilo.« 

Svetla auditorijuma su se pogasila i 
podijum i Rili nestadoše. Zamenio ih je lik 
LMT komore. Nekoliko sekundi ništa se 
nije dešavalo. Zatim se pojavila polovina 
GPEM odela. Srušila se i prosula. 
Kolektivan uzdah straha. 

Svetla su se ponovo upalila; Rili je ma- 
ramicom brisao čelo. »U redu, nije baš 
lepo. Ali to je rizik koji preuzimamo svaki 
put kad kročimo na taj kristal.« 

»I mi smo mislili da je to u pitanju, samo 
grozna nesreća pri povratku. Jasno je bilo 
da je O'Brajenova bila odvojena od tima i 
da se crna kutija decentrisala kada je 
nastupilo vreme povratka. Kako su uspeli 
da se razdvoje u tridesetminutnom 
skoku, nije nam bilo jasno.« 

»Međutim, njen rikorder personala bio 
je uključen, a za Belkom je nosila auto- 
matsku holo-kameru. Tako smo otkrili šta 
se dogodilo.« 

Zastao je i odmahnuo glavom. 

»Neću vas držati u napetosti«, tiho je 
rekao. »Naišli su na neobično zemljoliku 
planetu. Naseljenu planetu.« 

»Tišinu molim. Ljudi, stvorenja, na toj 
planeti očigledno nisu bili domoroci. Čini 
se da su i oni bili istraživački tim. U stvari, 
oni su pronašli O'Brajenovu, a na vice 
versa.« 

»Spustili su se na noćnu stranu i čekali 
flouter«, Rili je klimnuo projekcionisti. 

Dreseri su stajali u prostranoj savani na 
tamnoplavoj mesečini. Na obzorju 
nazirale su se tamne planine, a na svakih 
stotinjak metara pojedinačno drveće 
znatne veličine. O'Brajenova je upravo 
poslala informaciju da planeta poseduje 
terestrijalnu atmosferu. 

Kada je flouter stigao, uzeli su uzorke 
zemljišta i biljaka. Krenuli su da se 
ukrcaju; žurno prema mestu sa koga je 
Achernar vidljiv, pre nego što istekne 
pola sata. 

Zatim je sleteo još jedan flouter. 

Bila je to okrugla platforma ograničena 
ogradom, unutar poluprovidne kupole. 


Kupola je nestala kada je dodirnula tlo. 

Na platformi su se nalazila četiri ljudska 
bića; dve prave žene i dvojica pravih 
muškaraca, koji na sebi nisu imali ništa 
osim tamne kože i srebrnih opasača. Bili 
su predivni. 

Lako su skočili iz floutera i prišli timu 
O'Brajenove. Žena koja ih je predvodila 
podigla je desnu ruku u gestu za koji se 
činilo da znači »čekaj«. Ili možda u znak 
miroljubivih namera. Zatim je nebo palo. 

Između njih i planina bešumno se 
spustila ogromna crna masa. U mutnom 
svetlu, detalji nisu bili uočljivi; video se 
samo vitak elipsoid dugačak oko tri 
kilometra, a širok pola. Svemirski brod. 

O'Brajenova je povratila moć govora. 

»Ne činite ništa što bi moglo izgledati 
kao znak agresije. Mora da u odelima 
izgledamo prilično zastrašujuće.« 

Procep se otvorio na prednjem delu 
broda i topložuta svetlost prosula se 
napolje. Žena ih je gestom pozvala ka 
svetlu. 

»Da li bi trebalo da pođemo sa njom?« 
upita jedan od članova tima. 

»To — ne znam«, reče O'Brajenova. 
»Da. Ali svi ostanite uz mene. Skok je za 
dvadeset jedan minut.« 

Povela ih je ka rampi koja se spustila iz 
otvora na brodu. Dreseri su sačekali da se 
tuđinci popnu uz rampu koja nije 
posedovala ni jedan očigledno pokretljiv 
deo, ali je radila kao pokretna traka, a 
zatim su ih sledili. 

Rampa se završavala na jednom kraju 
hodnika koji se prostirao celom dužinom 
broda. Njegovi zidovi bili su od bešavne 
staklaste supstance koja je zračila 
ravnomernu nežnožutu svetlost. 

Kada je poslednji sišao sa rampe, pod se 
za njima zatvorio. Zatim se začuo šupalj 
»bum«. Verovatno usled vraćanja rampe 
na mesto. 

»Čini se kao da smo kidnapovani«, reče 
neko. 

əlli sakupljeni«, reče — O'Brajenova. 
»Nema veze. Tavanica je dovoljno visoko 
da napravimo piramidu. Ne mogu da 
zamislim da nas mogu sprečiti.« 

Vođa tudinaca napola je skupila šake u 
pesnicu i stavila ih preko svoje grudne 

kosti, zatim ih je lagano raširila: gest koji 
ih je verovatno pozivao da otvore svoja 
odela. Ponovila ga je nekoliko puta, zatim 
je rukom pogladila svoje nago telo i 
nasmešila se. Imala je previše očnjaka. 

»Biće mi drago da izadem iz odela«, 
reče muški glas. »ako obećaš da nećeš da 
otvaraš usta.« 

»Zaveži, Džeri. Pusti me da odgovorim.« 

Pošto su kamere bile na njenom odelu, 
nije se moglo videti šta je O'Brajenova 
uradila. Tuđinka je odmahnula glavom i 
nešto rekla iznenađujuće niskim 
režanjem. 

»To čak i na Zemlji može značiti i da i 
ne.« 

Jedan od muškaraca kucnuo je o zid i 
mali pravougaonik se otvorio. Obema 
rukama posegao je unutra i izvadio četiri 
predmeta koja su ličila na staromodne 
mikrofone. Kratka srebrnasta žica visila je 
sa svakog od njih. 

Pružio je jedan vođi, a zatim i ostalima. 
Svako od njih utakao je žicu u svoj srebrni 
pojas. 

»Ne može da bude prevodilac«, reče 
Džerijev glas. »Oružje?« 

»Možda je prevodilac«, reče neko. »Ne 
znamo ništa... « 

Predvodnica je prišla najbližem Dreseru, 
uperila mikrofon u njega i nasmešila se. 

Zvuk holo-kocke vrisnuo je delić 
sekunde pre nego što su to prisutni 
učinili. 

Zrak iz deset megavatnog lasera ne bi 
mogao da probije odelo, ali na mestu na 
koje je ona uperila štapić, otvorila se 
okrugla rupa, koja se zatim proširila u 
duboku ranu iz koje je šikljala krv. Dreser 
koji je umirao zgrabio ju je za ruku i 
povukao. Ispustila je štapić pošto joj je 
po-jačan stisak slomio ruku. 

Ostala tri tuđinca simultano su napala; 
sve je za tren bilo gotovo. Holo-slika nag- 
nula se u stranu, zatim se zamutila crve- 
nom bojom i pretvorila u dvodimen- 
zionalnu, pošto je krv prekrila dva od tri 
sočiva. 

Tuđinci su lagano odlazili hodnikom; 
povređeni nije pokazivao nikakve znake 
bola, mada se zupčasta siva kost 
pomaljala kroz krvavu mrlju na neupo- 


trebljivoj ruci. Nekoliko desetina koraka 
dalje, zid se otvorio i oni skrenuše levo. 

Svetla auditorijuma se upališe. 

»To je sve«, reče Rili. »Postoji još 
dvadeset minuta iste scene. Tuđinci se 
nisu vratili.« 

Po prvi put pogledao je u beleške. 

»Mi — ja i predstavnici Bio, Psiho i Is- 
traživačke — došli smo do nekih probnih 
zapažanja, opaski na račun ovih 
tuđinaca.« 

»Naravno, najuočljivija je tolika sličnost 
sa nama. Iznudeno objašnjenje je posto- 
janje zajedničkih predaka, bilo u praisto- 
riji, bilo... pa, ima mnogo zanimljivih 
scenarija. Druga je mogućnost da su oni 
sposobni da menjaju oblik i da su 
prilagodili svoj oblik tako da Dresere 
uhvate na spavanju.« 

»Postoji samo pitanje otkud su mogli da 
znaju kako ljudi izgledaju. Možda su 
sposobni da čitaju misli Dresera.« 

»To što su oni prilagodeni trenutnim 
standardima lepote, još je jedna sumnjiva 
podudarnost. Kao što je dr. Svini istakao, 
kultura će smatrati bajnim one karakte- 
ristike koje su značajne za opstanak, bilo 
pojedinca, bilo vrste. Slična estetika tela 
znači sličnu okolinu. Naravno, dva visoko- 
razvijena tehnološka društva imaće slične 
okoline, najkomfornije moguće. Sto nas 
vraća do korena iz jedan.« 

Podigao je list papira. 

»Vidite da li imate nešto da dodate ovoj 
listi. Napravio ju je dr Džejmeson: 
anatomske razlike izmedu nas i njih.« 

»Očigledna je razlika u zubima. Ali to 
može da bude kozmetika; različite kulture 
na Zemlji popunjavale su ili strugale zube 
da bi izgledale što opasnije.« 

»Jeste li primetili da muškarci nemaju 
bradavice? Ja nisam. Džejmeson kaže da 
je moguće da su odstranjene u detinjstvu 
zbog kozmetičkih ili ritualnih razloga, i da 
ožiljci ne bi bili vidljivi sa ove 
udaljenosti.« 

»Njihovi pipkovi su svi isti, prost 
vertikalni žljeb. Kod četlri čoveka koji su 
slučajno izabrani ovo skoro nikada nećete 
naći. Isto je i sa veličinom genitalija 
muškaraca. Ali nemamo razloga da 
pretpostavljamo raznolikost; možda se za 

taj posao biraju samo ljudi sa velikim 
genitalijama i čudnim pupkovima.« 

»Takođe, kod žena... genitalni otvor 
pruža se oko centimetar više nego što je 
to kod ljudi normalno, gledano frontalno. 
A iz niskog leđnog ugla, poslednji pogled 
koji imamo na povređenog tuđinca, spolj- 
ne genitalije nisu vidljive. Kod ljudskog 
bića bile bi.« 

Odmahnuo je glavom. 

»Ovo su sitni detalji, ali možda se krije 
rešenje u nekom od njih.« 

»Niti jedan tudinac nema mladež, pege, 
ili neki drugi vidljivi deformitet kože. Svi 
imaju smeđe oči. Dve žene su iste visine, 
173 centimetra. Muškarci su četiri i 
sedam sentimetara viši. Nijedan muška- 
rac nije otvorio usta. Sve četvoro imaju 
duge, skladne prste i visoka čela, što mi 
nesvesno pogrešno vezujemo za intelek- 
tualnu sposobnost.« 

»Nokti su im isečeni do jagodica, što bi 
kod ljudi bilo bolno. Ključne kosti i lopa- 
tice su manje istaknuti nego kod pro- 
sečnog čoveka.« 

»Dr Džejmeson oseća da je skeletna 
struktura nogu i karlice neznatno različita 
od ljudske. Ali to će morati da pričeka 
preciznija merenja.« 

»Konačno, povreda koju je pretrpela 
tuđinka. Većina ljudi doživela bi šok — 
onesvestila bi se od takvog preloma. 
Ljudsko biće moglo bi da ignoriše takvu 
vrstu povrede samo ako bi se nalazilo u 
stanju neobuzdanog besa ili pod 
dubokom hipnozom i anestezijom. Cini se 
da se i pre i posle povrede ona ponaša na 
isti način.« 

»Takode, po mom mišljenju, povreda je 
morala biti izbiljnija. On ju je zgrabio 
iznad lakta i u samrtnom ropcu dvaput 
protresao. Sa pojačivačkim kolima na 
GPEMU, to bi bilo kao kad bi vas napao 
buldožer. Ruka bi morala da joj otpadne.« 

»Nekoliko dana ćemo ovu kocku vrteti u 
studiju A, odmah tu pored. Zelim da je 
svako iznova i iznova gleda, koliko god 
može da izdrži. Ne postoji ništa posebno 
na šta bi trebalo obraćati pažnju; ne 
postoji, isto tako, ništa što je nevažno. 
Ako išta primetite, pošaljite mi to preko 
Planskog.« 


»Naravno, tamo se moramo vratiti. 
Verovatno ćemo upotrebiti automatsku 
sondu; nikome ne bin naredio da krene u 
samoubilačku misiju.« 

»Takode, đavolski je skupo. Energija 
koju moramo proterati kroz kristal za 
skok od 115 svetlosnih godina, u trajanju 
od samo nekoliko časova, isplatila bi 
stotine rutinskih misija.« 

Skupio je papire i nabrao ih. 

»Ali kada jednom pokažemo ovu kocku, 
sumnjam da ćemo imati problema sa 
plaćanjem troškova.« 


134 
Brojevi i dolari 


(Iz Priručnika za, nameštenike AED-a, 
AED TFX, Kolorado 2053:) 


Može se činiti neefikasnim to što se 


geoformiranje izvodi nizom kraćih 
skokova, pre nego manjim brojem dužih. 
Matematika Levent-Mejerove Translacije 
dokazuje da je to neizbežno. 

Da bi se ovo prihvatilo nije neophodno 
poznavati potpun tehnički opis LMT-a; 
zaista, jedva jedan od hiljadu nameš- 
tenika AED-a razume sve nijanse procesa. 
Ali, poučno je uporediti potrebe za ener- 
gijom za skokove različitog trajanja. 

(Citaoci koji ne poseduju znanje 
matematike sa prve godine fakulteta 
mogu da pređu na poslednju tabelu.) 

Osnovna jednačina koja opisuje potreb- 
nu energiju za dati skok glasi: 


t/k 1/t 
T E 
(1/t)+1 


s 2 9,4095 


pri čemu su C i k konstante, t je trajanje 
skoka, a s rastojanje. Račun se obično 
sprovodi u MKS sistemu, ali zbog jasnoće 
mi ćemo kao jedinicu za t uzimati dane, a 
za s svetlosne godine. 

Ograničenje u zagradi na desnoj strani 
potiču od energetskog praga LMT 

kristala. Skokovi se ne mogu izvoditi na 
udaljenost manju od 9,4095 svetlosnih 
godina, niti skok može trajati manje od 
19,5 minuta. Prvo ograničenje sprečava 
nas da istražimo obećavajući sistem a 
Kentaura". Drugo čini nemogućim istra- 
živati planete udaljenije od 100 svetlosnih 
godina. 

Obično se misli da ova jednačina važi za 
sav opseg dozvoljenih vrednosti. Među- 
tim, LMT ne može da transportuje ob- 
jekat u bilo koju željenu tačku u prostoru: 
on ga transportuje od granica materije, 
do granica druge materije. »Blizu« tačke 


1 mesec= 


1 nedelja = 


1 dans 


1 čas = 


19,5 min 


10 10“ 10" 


1. Međutim postoje planovi da kolonija 
na t Ceti sagradi LMT opremu od 
tamošnjeg materijala za skokove na a 
Kentaur. 

2. Kao što je opisano u monografiji 
Matematike Levent-Mejerove Translacije: 
umetnički pristup, Luis Cendler, AED TXF, 
Kolorado 2051. 

Zapazićete da desetostruko povećanje 
udaljenosti daje hiljadu puta veću 


na koju je LMT kristal podešen, mora 
postojati neki objekt — planeta ili 
asteroid — sa očiglednom i relativno 
hladnom površinom (pokušaji da se 
sonde pošalju na površine zvezda bez 
planeta uvek su propadali). Granica 
dopuštene greške je opisana diferen- 
cijalnom jednačinom koja uzima u obzir 
rastojanja, energiju i ugaono odstupanje 
dodavačkog_naboja od osovine rešetke 
LMT kristala“. 

Ova porodica krivih pokazuje vezu po- 
trebne energije i trajanja skoka za rep- 
rezentativna rastojanja. 


10“ 10“ 


zahtevanu energiju. 

Energija je, naravno, novac pa je AED 
najveći korisnik energije na svetu. Kao i 
ostali korisnici, i mi plaćamo Međupla- 
netarnom Vestinghausu svaki kilovat čas, 
iako po nižoj ceni i zbog količine i zbog 
međusobnog interesa istraživačkih 
institucija MV-a. 

Poučno je uporediti cenu skoka na 
različite planete za različita trajanja: 

UDALJENOST TRAJANJE SKOKA (DANI) 
IME (S.G) 0.02 0.1 1.0 5.0 10 30 70 
Ross 248! 10.3 0.48 2.24 13.6 34.7 64.8 589.0 43,301.4 
61Labud A 11.2 0.55 2.58 15.6 39.9 74.3 675.3 49,654.5 
Grumbridž 
1618? 15.0 0.93 4.37 26.5 67.7 126.0 1,145.2 84,200.0 
Vega 26.0 3.17 14.85 89.9 229.9 428.3 3,891.0 286,000 
Achernar * 115 89.97 4,113.82 24,913 63,717 119,000 1,079,000 52,440,000 
Kanopus “ 240 10,354 484,200 7,499,000 127,000,000 
2,932,000 13,970,000 9,330,000,000 
BROJKE PRIKAZUJU CENU U HILJADAMA DOLARA (STAB) 
1. Najbliža zvezda do koje je Levent—Mejerova Translacija moguća. 
2. Planeta na kojoj je pronaden »Grumbridžski most«. 
3. U toku pisanja ovog teksta priprema se ekspedicija na Ashernar. 
4. Samo kao ilustracija; do skoka na Kanopus nikada nije došlo, a verovatno i neće 


nikada doći. Energija potrebna za sedamdesetodnevni skok (čak i da imamo 
načina da je proizvedemo i uskladištimo) mogla bi da podmiruje potrebe 


Zemlje za deset hiljada godina) 


Brižljivo proučavanje ove tabele dopri- 
neće razumevanju složenosti rasporeda 
skokova (njihove koordinacije, tako da 
kristal uvek ostane čist kada dođe vreme 
za povratak). 

Kao _ilustrativni primer razmotrićemo 
tok misije za oplodnju na Labudu A. Trud- 
na Dreserka provešće van planete 150 
dana. Cena energije za različite kombina- 
cije skokova je sledeća: 


150 jednodnevnih skokova = $ 2,340,000 
30 5-dnevnih skokova = $ 1,197,000 
15 10-dnevnih skokova =$ 1,114,500 
5 30-dnevnih skokova = $ 3,376,500 
Tako da niz kratkih skokova u stvari ma- 
nje košta od manjeg broja dužih skokova. 
U praksi se računa najjeftinija kombina- 
cija, a zatim dolazi do prilagođavanja u 

cilju smanjenja prenatrpanosti kristala. 
(Nastaviće se) 

ROMANI KOJI DOLAZE 


ORSON SKOT KARD 


ENDEROVA IGRA 


Orson Skot Kard, pisac koji jeu poslednjoj godini dobio najznačajnije nagrade u svetu SF 
literature (Nebulai Hugo, izmedu ostalih) svojom ENDER TRILOGIJOM (»Enderova igra«, 
»Govornik za mrtve« i još neobjavljeni »Ender izdajnik«) uvodi novu poetiku u SF žanr i 
otvara još jednu »Dnevnikovu« SF ediciju. »Enderova igra nalaziće nove čitaoce i onda 
kad 99 odsto knjiga objavljenih ove godine bude sasvim zaboravljeno« — Džin Vulf. 
»Sva zbivanja koja u romanu Enderova igra možemo paralelno da pratimo (na tri nivoa: 
u svesti glavnog junaka, objektivnog »trećeg lica« i onih koji odlučuju o sudbini glavnog 
junaka) tako plene pažnju da je čitanje teško prekinuti — još je teže biti svestan 
činjenice da prisustvujemo »izmišljenoj« radnji, fikciji. To svedoči o velikom literamom 
iskustvu autora, o njegovom talentu za uverljivu naraciju unutar price koja je van 
domašaja naših realnih znanja i pretpostavki... 

Ovaj uzbudljivi roman čita se veoma lako, iako, zapravo, predstavlja višeslojnu dramu 
ljudskog morala, surovosti i trijumfa humanosti, građenu na perspektivi rata svetova ali 
i na plemenitoj ideji konačne pobede 'vise kosmičke pravde' koja je u rukama 
pobednika 'govomika za mrtve'« — Vojislav Despotov. 


Format: 10,5 x 17 cm. Povez: broširano, višebojne plastificirane korice. Latinica. 320 
strana Cena 7.500 


NIŠRO »DNEVNIK«, OOUR IZDAVAČKA DELATNOST, 21000 NOV1 SAD 
Vojvođanskih brigada 7/VI 


ODELJENJU FIKSNE PRODAJE 
NARUDŽBENICA 


Ovim se neopozivo pretplaćujem na primeraka knjige Orsona 
Skota Karda »ENDEROVA IGRA« po pretplatnoj ceni od 7.500 dinara, koju ću 
uplatiti u roku od 15 dana po prijemu »Dnevnikove« uplatnice. Izdavač se 
obavezuje da mi odštampanu knjigu isporuči najkasnije do 30. juna 1988. 
godine. 
(Ime, očevo ime i prezime) 
(mesto, ulica i broj) 


(mesto i datum) (svojeručni potpis) 

U JEDANAESTOM BROJU »ALEFA« MOĆI ĆETE DA ĆITATE 
ZAVRŠNI DEO HALDEMANOVOG ROMANA »MENTALNI 
MOST«. NASLOVNA NOVELA BIĆE »U HOLU MAR- 
SIJANSKIH KRALJEVA« DŽONA VARLIJA; A OD ZNA- 
ČAJNIJIH PRIČA IZDVAJAMO »HELBENT 4« STIVENA 
ROBINSONA, »EMISAR« REJA BREDBERIJA | »SMRT | 
SENATOR« ARTURA KLARKA. DOMAĆE AUTORE 
PREDSTAVLJA ZORAN JAKSIĆ SA PRIČOM »ZNAK ZVERI«, 
INTERVJU JE SA FRICOM LAJBEROM, A TEORIJSKI ČLANAK 
O NASTANKU, RAZVOJU | VRHUNSKIM DOMETIMA 
»SPACE-OPERE« IZ PERA JEDNOG OD NAJBOLJIH 
DOMAĆIH SF KRITIČARA - PEĐE VUKOVIĆA 


ALEF 11 


Cena pojedinačnog primerka 1500 dinara. Godišnja pretplata: 18.000 dinara. Polugo- 
dišnja pretplata: 9.000 dinara. Godišnja pretplata za inostranstvo: 39 DM, 270 Asch, 32 
Sfr, 128 FF, 134 Skr, 31 USA $, 42 A$i42 C$ 


Dinarska pretplata uplaćuje se opštom uplatnicom na žiro-račun: 65700—603— 6350 — 
NISRO »Dnevnik«, OOUR Izdavačka delatnost, Novi Sad, sa naznakom »za Alef«. 


Pretplate za inostranstvo uplaćuju se na devizni račun NIŠRO »Dnevnik«, Radna zajed- 
nica zajedničkih službi: 25730—421—8049882, takođe sa naznakom »za Alef«. 


Cena oglasnog prostora za crnobelu stranu iznosi 300.000 dinara, za unutrašnje strane 
korica 400.000 i za poslednju, spoljnju stranu — 500.000 dinara. 

